
OO ANUAUPUWNR = 


I. INTRODUCERE 
1. GEOLOGIA CA ŞTIINŢĂ 
1.1. Definiţie, obiective, discipline geologice 


Geologia este ştiinţa Pământului, care studiază mineralele, rocile, fosilele, structurile tectonice 
şi procesele geodinamice care le-au generat, stratigrafia diferitelor regiuni, procesele care au generat 
resursele minerale şi energetice litosferice, şi, nu în ultimul, rând originea şi istoria Pământului, 

Termenul „generală” din titulatura disciplinei sugerează dificultatea întocmirii şi parcurgerii unui 
astfel de material. Cursul constituie de fapt o atenţionare asupra problematici unui domeniu de studiu 
foarte vast şi important din eşafodajul Științei Pământului şi anume Geologia. Materialul de faţă are o 
structură inspirată din cursurile de geologie generală N. Țicleanu şi S. Pauliuc (2003), Delia Anne-Marie 
Androne (2002), D. Grigorescu et al. (1998) şi Lăzărescu (1984) şi o serie de materiale prezentate de 
Bleahu (1984, 1989), Pauliuc şi Dinu (1985), Grasu(1984, 1997), Anastasiu (1988), Rădulescu (1981), 
etc. 

Termenul de „geologie” a fost utilizat pentru prima dată în anul 1475 de episcopul francez 
Richard de Bury în lucrarea „Phylobiblion” şi se referea la ştiinţele pământeşti în opoziție cu „teologia ” 
sau ştiinţa despre cele cereşti, despre divinitate. Etimologia cuvântului geologie derivă din cuvintele 
greceşti Ge = Pământ şi logos = ştiinţă. 

Geologia face parte din ramura Științe ale Naturii şi are ca obiect de studiu Pământul ca întreg, 
în dinamica sa, din momentul ocupării locului pe orbită şi solidificarea primei cruste la suprafaţă, până 
în prezent. În acest sens este considerată şi scurgerea timpului geologic, momentul 0 (= 4,6 mld. ani în 
trecut) în scara geocronologică coincizând cu „momentul” formării primei cruste terestre în procesul de 
răcire a planetei. 

Obiectivele principale ale geologiei sunt: cunoaşterea originii, structurii, compoziţiei şi istoriei 
Glogului terestru. În acest scop este necesară studierea compoziţiei chimice, a alcătuirii mineralogo- 
petrografice şi a structurii corpurilor geologice, a raporturilor dintre acestea, a dinamicii interne a 
Pământului şi a forțelor geodinamice care produc modificări la nivelul crustei terestre, a distribuţiei 
concentrărilor de substanţe minerale utile în scoarță, a apariţei vieţii şi evoluţiei acesteia. De asemenea 
datele de cunoaştere din diferite subdomenii ale geologiei (geologia structurală, paleontologia, 
geochimia, stratigrafia, etc.) permit reconstituirea evoluţiei paleogeografice, condiţiilor paleoecologice 
şi paleomediale ale Globului şi fundamentarea prognozelor în aceste direcţii. 

Complexitatea alcătuirii şi structurii Pământului şi a proceselor determinate de dinamica internă 
a acestuia, a condus la diversificarea disciplinelor de factură geologică şi uneori dezvoltarea lor într-o 
aşa manieră, încât au căpătat statut de ştiinţe de sine stătătoare. Dintre principalele subdomenii de studiu 
ale geologiei amintim: 

Cristalografia — studiază aspectul şi structura internă a cristalelor, forma cea mai frecventă de 
prezentare a mineralelor în natură; 

Mineralogia — se ocupă cu descrierea, stabilirea compoziției chimice, clasificarea şi formarea 
mineralelor; 

Petrologia (= Litologia) — are ca obiective stabilirea alcătuirii mineralogice, descrierea, 
clasificarea şi geneza rocilor; 

Sedimentologia — se ocupă cu cercetarea mediilor actuale şi paleomediilor depoziționale, 
stabilind tipurile de sedimente acumulate în funcție de ariile sursă, condițiile de transport şi 
caracteristicele morfologice şi batimetrice ale bazinelor de sedimentare; 

Geochimia — urmăreşte criteriile de distribuţie şi de migrare ale elementelor chimice în scoarța 
terestră; 

Geologia structurală şi tectonica — au în vedere studiul formelor de zăcământ şi structura internă 
a volumelor de roci, raporturile dintre ele şi structurile disjunctive şi plicative rezultate în urma 
eforturilor tectonice; 

Paleontologia — se ocupă cu studiul resturilor fosile ale organismelor vegetale (paleobotanica) şi 
animale (paleozoologia) din trecutul geologic al Pământului şi cu reconstituirea condițiilor de mediu în 
care au trăit acestea (paleoecologia); 

Stratigrafia şi geologia istorică — stabilesc reperele cronologice ale evoluției vieţii, ale 
desfăşurării proceselor geologice şi gruparea stratelor de roci în secvenţe stratigrafice, stabilirea vârstei 
acestora şi corelarea lor în plan regional; 

Geofizica — studiază prin metode fizice cantitative structura, compoziţia şi dezvoltarea 
Pământului în ansamblul său, de la nucleul intern până în spaţiul extraterestru. Pentru atingerea 
obiectivelor foloseşte informatii din domeniile  seismologiei,  gravimetriei,  magnetometriei, 
electrometriei, fizica atmosferei, tectonofizicii; 

Hidrogeologia — studiază compoziţia chimică, geneza şi forma de zăcământ a apelor subterane; 

Geologia economică şi geologia zăcămintelor (Gitologia) — se ocupă cu identificarea, descrierea, 
clasificarea şi stabilirea criteriilor de distribuţie spaţială a zăcămintelor de substanţe minerale utile, 
calculul rezervelor şi stabilirea modului de valorificare a acestora; 

Geologia inginerească şi geotehnica — analizează caracteristicele fizico-mecanice, mineralogice 
şi petrografice ale terenurilor în vederea amplasării diferitelor constucţii edilitare, industriale, 
hidroenergetice, sisteme de irigaţii, etc.; 

Paleogeografia — reconstituie raporturile dintre continente şi bazine marin-oceanice de-a lungul 
timpului geologic şi morfologia acestora; 

Geologia ambientală (geologia mediului) — este un subdomeniu relativ recent care urmăreşte 
ariile de risc geologic şi creionarea măsurilor de limitare a consecinţelor acestora. 

Geologia nu studiază starea actuală şi fenomenele care au loc în atmosferă, hidrosferă şi biosferă, 
acestea făcând obiectul de studiu al geografieie şi respective al biologiei, însă oferă date pentru evoluţia 
acestora în timpul geologic. 


1.2. Relaţiile geologiei cu alte ştiinţe 


Geologia nu poate răspunde singură la problemele privind compoziţia, structura şi evoluţia 
Pământului, motiv pentru care este nevoită să apeleze la metode şi cunoştinţe specifice altor ştiinţe 
precum: chimia, fizica, geografia, biologia şi astronomia. Din interferența acestor ştiinţe cu 
subdomeniile geologiei rezultă discipline de graniță precum geochimia, geofizica, geomorfologia, 
paleobiologia, paleoecologia, etc. 


1.3. Repere în istoria dezvoltării geologiei 


Începutul cunoaşterii empirice a alcătuirii scoarţei terestre este sincron cu apariţia omului, care a 
folosit ca prime unelte o serie de roci din văile râurilor, conturându-se aşa numita “cultură de prund”. 
Treptat omul a învăţat să selecționeze rocile cu proprietăţi fizice convenabile activităţilor cotidiene. 
Iniţial, în Paleolitic, a folosit silexurile, jaspurile, etc. care se sparg după muchii acuţite şi din care s-au 
confecționat diferite unelte. Ulterior, în Neolitic, descoperind substanţele abrazive naturale (nisipuri 
cuarţoase, gresii cuarțoase, etc) s-a trecut la confecţionarea uneltelor șlefuite. 

Pe măsură ce grupurile umane au evoluat şi s-a produs prima diviziune a muncii, gama de 
materii prime naturale s-a diversificat. Astfel, descoperirea ceramicii a făcut necesară aprovizionarea cu 
argile de calitate corespunzătoare şi folosirea oxizilor şi hidroxizilor de fier şi mangan ca pigmenţi 
coloranţi, folosirea mai târziu a diferitelor unelte de măcinat, etc., au determinat lărgirea treptată a 
orizontului de cunoaştere a omului asupra constituției scoarței terestre. 

Se poate aprecia că prima revoluţie în cunoaşterea crustei s-a înregistrat odată cu descoperirea şi 
utilizarea metalelor: mai întâi ale celor native (cupru, aur, argint), apoi ale celor din meteoriți (fierul) şi 
în cele din urmă ale celor din minereuri. Se consideră că acum au apărut primii „geologi prospectori ”. 

Nevoile sporite ale comunităţilor umane sedentarizate au condus la creşterea gradului de 
cunoaştere a scoarței terestre, astfel încât în jurul datei de 540 î.H., Xenofan din Colofan, pe baza 

scoicilor găsite în munți, a tras concluzia că acolo a fost inițial un fund de mare şi ulterior relieful s-a 
modificat relizându-se lanţul montan. Această idee a fost preluată şi de Aristotel. 


CEC SMOCRIAA 


Fig. 1 — Relaţiile geologiei cu alte ştiinţe (după B. Dragomir, 1994) 


În sec. al XV-lea, Leonardo da Vinci a întocmit pentru prima dată schiţa unui afloriment cu 
dispunerea stratelor de roci şi a susținut în premieră ideea că fosilele sunt “scheletele” unor organisme 
care au trăit pe fundul mării şi nu “ludus naturae” (= jocuri ale naturii), cum se considerau până la el. 

În sec. XVI — XVII au urmat lucrările lui G. Bauer-Agricola referitoare la clasificarea, 
proprietățile şi metodele de extracţie a metalelor cunoscute şi mai târziu cele ale lui N. Steno care enunţă 
principiul superpoziției stratelor, afirmând că rocile s-au depus în strate orizontale, cel mai de jos strat 
fiind şi cel mai vechi. 

Mijlocul secolului al XVIII-lea (1747) a fost marcat de apariția lucrării „Teoria Pământului” a 
lui G. Buffon, în care este formulată prima concepţie cosmogonică. În acelaşi secol L. von Buch şi J. 
Hutton (1785) au promovat concepția plutonistă conform căreia forțele termice din interiorul 
Pământului constituie cauza principală a fenomenelor geologice. În opoziţie cu acesta, A. Werner şi 
susținătorii săi au formulat conceptul neptunist conform căruia acţiunea mării a fost motorul 
fenomenelor geologice. 

În 1812, G. Cuvier a emis „teoria catastrofistă” prin care se enunţă un scenariu pentru evoluţia 
Pământului, compus dintr-o succesiune de fenomene catastrofice, urmate de acte de creaţie. 

Acumularea datelor de cunoaştere a permis elaborarea conceptului evoluționist, în lumina căruia 
se formulează principiul actualismului de către Ch. Lyell cu aplicaţii importante în geologie.În biologie 
apare teoria evoluţiei speciilor elaborată de către Ch. Darwin. 

Mijlocul sec. al XIX-lea a fost denumit „vârsta de aur a geologiei” datorită exploziei 
informaţionale, în această perioadă conturându-se o serie de teorii şi principii care anunțau conceptual 
tectonicii globale, enunțat la mijlocul sec. XX. Printre geologii remarcabili ai sec. al XIX-lea se numără 
E. de Beaumont, J. H. Pratt, G. Airy şi J. Dana, iar la începutul sec. XX se remarcă E. Haug şi A. 
Wegener. 

Secolul XX a fost marcat de apariţia conceptului tectonicii globale, care însumează o serie de 
teorii printre care teoria derivei continentelor, teoria curenților de convecție, paleomagnetismul, teoria 
expansiunii fundului oceanic, teoria plăcilor tectonice, etc. Deşi încă criticat de o serie de geologi, acest 
concept a revoluţionat ştiinţele geologice, explicând într-o manieră bună evoluţia majorităţii regiunilor 
mobile şi stabile de pe Glob, distribuţia centurilor vulcanice, ariilor seismice, localizarea şi formarea 
substanţelor minerale utile, etc. 

În România şcoala geologică a fost întemeiată odată cu înființarea celor două universităţi din 
România: Universitatea din Iaşi (1860) şi Universitatea din Bucureşti (1864). 

Prima lucrare de geologie în limba română a fost publicată la laşi de Grigore Cobălcescu (1831- 
1892) în 1862, sub denumirea „Calcarul de la Răpidea”, iar prima hartă geologică a României s-a 
relizat sub îndrumarea lui Gregoriu Ștefănescu (1538-1911) în 1892, la Universitatea Bucureşti. 

Un punct de cotitură în cercetarea geologică românească la constituit anul 1906, când se 
înfiinţează Institutul Geologic al României. De-a lungul timpului, cunoaşterea teritoriului României s-a 
realizat prin munca în teren şi în laborator a geologilor care au activat în cadrul institutelor de geologie 
şi geofizică, universităților din Bucureşti, laşi, Cluj, Baia Mare şi Petroşani, întreprinderilor de 
prospecţiuni şi explorări geologice şi în unităţile de exploatare a resurselor minerale. În continuare o să 
amintim numai un număr foarte mic din truditorii pe tărâmul geologiei româneşti. 

Între personalităţile de seamă care ilustrează etapa de pionerat a geologiei româneşti menţionăm 
pe: Matei Drăghiceanu (1844-1938), întemeitorul şcolii de geologie tehnică la noi în ţară; Ludovic 
Mrazec (1567-1944), mineralog şi petrograf, descoperitor al cutelor diapire; Sava Athanasiu (1861- 
1946), remarcabil cercetător a geologiei Carpaţilor Orientali; G. Munteanu-Murgoci (1872-1925), care a 
intuit structura în pânze de şariaj a Carpaţilor Meridionali; Sabba Ștefănescu (1857-1931), paleontolog, 
specialist în domeniul mamiferelor fosile; /. Popescu-Voiteşti (1876-1944), autor al primei sinteze al 
evoluţiei geologice a teritoriului ţării; Jon Simionescu (1673-1944), paleontolog şi stratigraf;, G. 
Macovei (1580-1969) specialist în teritoriul dobrogean şi petrolist de seamă; Jon Atanasiu (1892-1949), 
cercetător al structurii tectonice a Carpaţilor Orientali şi al seismelor vrâncene. 

Se cuvine, măcar să-i mai amintim, pe Miltiade Filipescu, lon Băncilă, Alexandru Codarcea, 
George Murgeanu, Virgil lanovici, Dan Giuşcă, Nicolae Oncescu, Emilia Saulea, Grigore Răileanu, 
Nicolae Grigoraş, Dan Patrulius, Vasile Lăzărescu, iar de la Universitatea “Al. I. Cuza” Iaşi pe Liviu 
Ionesi, Radu Dimitrescu şi C-tin Grasu. 


2. METODE ȘI PRINCIPII DE LUCRU ÎN GEOLOGIE 


În geologie se folosesc metode de cercetare grupate în două categorii: inductive şi deductive. 
Majoritatea metodelor şi principiilor de bază folosite sunt specifice geologiei, dar există ca şi în cazul 
celorlalte ştiinţe şi o serie de metode împrumutate, mai mult sau mai puţin adaptate la specificul 
geologic. 


2.1. Metode de cercetare inductivă 


Cercetarea inductivă presupune cunoaşterea de la particular la general spre deosebire de cea 
deductivă care porneşte de la model pentru al extrapola la cazuri particulare (de la general la particular). 
În consecinţă, cercetarea inductivă presupune acumularea unui număr cât mai mare şi mai complet de 
date geologice punctiforme, cu distribuţie relative omogenă într-o regiune dată. Pe baza acestor 
informaţii, prin generalizare, se obţine o imagine de ansamblu asupra alcătuirii şi distribuţiei volumelor 
de roci şi a raporturilor dintre acestea. Practic, aceaste metode constau în trecerea de la premise 
particulare la concluzii cu caracter general. 


2.1.1. Metode directe 


Cercetarea geologică a oricărui teritoriu începe prin observarea directă pe teren, descrierea 
sistematică a volumelor de roci şi stabilirea raporturilor dintre acestea. Toate aceste operaţiuni se 
efectuează în puncte de observaţie (aflorimente), unde rocile care alcătuiesc structurile geologice apar la 
zi, făcând posibilă observaţia directă. Aflorimentele sunt frecvente în zonele montane şi de dealuri, unde 
rocile sunt deschise la zi aproape countinuu în văile râurilor, dar nu lipsesc nici pe versanţi şi nici pe 
culmi. În schimb, în zonele de câmpie şi de dealuri joase structurile geologice sunt acoperite de depozite 
recente eluviale, coloviale, proluviale sau aluviale, motiv pentru care se impune descopertarea 

(înlăturarea) acestora pe anumite suprafeţe, realizându-se deschideri artificiale. Continuitatea structurilor 
geologice în adâncime este cercetată cu foraje şi lucrări miniere (galerii, puțuri, plane înclinate, etc). 

Observațiile în teren sunt consemnate în carnetul de teren (descrierea minuțioasă a aflorimentelor 
şi localizarea lor) şi sunt completate de operaţiile de probare. 

Probarea se face după metodologii specifice tipului de cercetare realizat: paleontologic, 
mineralogic, petrografic, pentru substanţe minerale solide, roci de construcție, ape subterane, 
combustibili fosili, etc. O condiţie foarte importantă pentru reuşita operaţiunilor de probare este cea a 
asigurării reprezentativităţii probelor. Şi aceasta, deoarece trebuie înţeles faptul că indiferent de sistemul 
de probare liniar sau punctiform, practic se recoltează din anumite puncte un volum foarte mic de 
material comparativ cu volumul real al rocilor cercetate. În final informaţiile obţinute în laborator prin 
prelucrarea şi analiza probelor sunt extrapolate la întreg volumul de roci investigat. 

În esență, aplicarea metodelor de cercetare directă constă în culegerea şi sistematizarea 
informaţiilor de teren, probarea aflorimentelor sau lucrărilor de cercetare (foraje, lucrări miniere), 
prelucrarea probelor şi analiza lor în laborator şi prelucrarea datelor de cunoaştere. 

Pentru activitatea în teren geologul are nevoie de: 

Harta topografică a regiunii la o scară corespunzătoare gradului de detaliu la care se efectuează 
cercetarea (de regulă la scări cuprinse între 1:50.000 şi 1:5.000); 

Carnetul de teren este indispensabil, în acesta fiind localizate punctele de observaţie însoţite de o 
descriere cât mai completă a aflorimentului, a poziţiei probelor recoltate şi a aspectului macroscopic al 
stratelor de roci. De asemenea se consemnează orice informaţie utilă privind aspectele geomorfologice 
ale terenului, hidrologice, pedologice, biogeografice, etc. Caracterul complet şi corect al informaţiei din 
carnet constituie premisa realizării unei cercetări şi interpretări competente; 

Ciocanul geologic cu ajutorul căruia se detaşează porțiuni din roci pentru a fi analizate în 
spărtură proaspătă, se recoltează probe, se pregătesc suprafeţele de strat pentru efectuarea măsurătorilor 
de direcţie şi înclinare ale stratelor, etc.; 

Busola geologică se foloseşte la măsurătorile privind direcția şi înclinarea stratelor, a limitelor 
dintre corpurile de roci, a accidentelor tectonice, precum şi la orientarea şi poziționarea punctelor pe 
hartă; 

Dispozitivul special GPS este conectat la un sistem de minim trei sateliți şi afişează automat 
coodonatele x, y şi z ale punctului de observaţie; 

Altimetru cu ajutorul căruia se stabileşte altitudinea punctelor de observaţie; 

Recipientul cu acid clorhidric (ACI, 10%) pentru stabilirea prezenţei carbonaţilor de calciu. 

Dintre materialele care nu trebuie să lipsească din trusa de teren a geologului sunt şi lupa, rigla şi 
ruleta, aparatul de fotografiat, briceagul, creioane, radieră, hârtie milimetrică, pungi pentru probe şi în 
general orice material necesar pentru o cercetare completă în teren. 


2.1.2. Cercetări de laborator 


Probele recoltate din teren sunt prelucrate ulterior în laborator şi analizate. În faza de prelucrare 
ca şi în cea de prelevare a probelor este obligatorie respectarea procedeelor de lucru care asigură 
reprezentativitatea probelor şi protecţia contra infestării acestora. În laborator se efectuează, în funcţie 
de specificul cercetării, o serie de analize dintre care amintim: analize paleontologice, analize 
mineralogice şi petrografice, analize chimice, analize spectrometrice, analize termodiferenţiale, analize 
de raze X, analize granulometrice, determinări fizico-mecanice, analize de ape, etc. 

Pentru cercetarea de laborator este folosită aparatură specială: microscoape polarizante, lupe 
binoculare, microsonde, spectrometre, difractometre de raze X, termoderivatografe, etc. 

În condiţiile unor laboratoare cu o dotare modernă se efectuează chiar şi unele experimente. Însă 
acestea sunt reduse ca număr, deoarece încă nu s-au găsit soluţiile de modelare în laborator a proceselor 
şi fenomenelor care se petrec la scară regională şi în timp geologic. 


2.1.3. Metode indirecte 


Cercetarea indirectă grupează metodele cu ajutorul cărora se investighează zonele inaccesibile cu 
tehnologiile de foraj şi miniere actuale. Prin foraje s-au investigat porțiuni din crustă până la o adâncime 
de cca. 15000 m (foraj în pen. Kola), dar acestea sunt în număr foarte mic la scara Globului şi practic, 
sub 5000 m, cunoaşterea se realizează prin metode indirecte. O altă problemă care priveşte aceste 
metode, este cea a ataşării în grupul metodelor inductive sau deductive. Aceasta deoarece după 
măsurătorile parametrilor fizici în anumite puncte din scoaţă, în continuare interpretarea datelor se face 
apelând la modele generale de evoluţie sau structurale. În categoria metodelor indirecte sunt considerate 
teledetecţia, metodele geofizice, metodele geodezice şi geochimice. 

2.1.3.1. Teledetecţia utilizează aerofotograme ridicate din satelit sau avion, utilizând diferite 
spectre de lumină. Prin analiza acestora se pot obţine informaţii asupra structurilor cutate, faliilor, 
capcanelor petroliere, acumulări de minereuri, acvifere freatice sau captive, etc. 

2.1.3.2. Metodele geofizice se bazează pe măsurarea valorilor câmpurile naturale ale Pământului: 
gravific, magnetic, radioactiv, caloric, electric. În condiţiile în care geosferele care alcătuiesc structura 
internă a Globului ar fi omogene, atunci ar rezulta o valoare medie a câmpului (gravitic, magnetic, 
electric, etc.), care s-ar regăsi în orice punct măsurat pe suprafaţa terestră. Dar datorită neomogenităţii 
alcătuirii geosferelor, valorile de câmp măsurate în diferite puncte diferă faţă de valoarea medie în 
funcție de parametrii fizici ai volumelor de roci care alcătuiesc scoarţa. De exemplu dacă la adâncime în 
scoarță se găseşte un corp de bazalte (y = 3 g/cm’) intrus în roci sedimentare (y = 2,6 g/ cm”) atunci 
valorile măsurate al câmpului gravific vor fi mai mari decât media câmpului, conturându-se corpul de 
roci cu greutate specifică mai mare. Acelaşi lucru se întâmplă când la adâncime se găsesc roci cu 
proprietăți paramagnetice sau diamagnetice, cu o conductivitate electrică sau termică ridicată, 
radioactive, etc. 

Metodele geofizice utilizate sunt: 

Gravimetria — se foloseşte în cazul conturării corpurilor cu greutăţi specifice contranstante faţă 
de fond; 

Magnetometria — se conturează în special corpurile alcătuite din materiale fero- şi paramagnetice 
(de ex. conturarea zăcămintelor de magnetit); 

Seismometria — se bazează pe faptul că viteza de propagare a undelor seismice este proporțională 
cu densitatea mediilor străbătute, iar undele secundare nu străbat decât mediile solide. De asemenea 
undele seismice suferă fenomene de reflexie şi refracție la limita dintre medii cu densități diferite; 

Radiometria — se bazează pe măsurarea câmpului radioactiv natural, folosindu-se pentru 
conturarea acumulărilor de minerale radioactive (de uraniu, thoriu, cesiu, etc.); 

Termometria — indică zonele cu flux caloric ridicat, indicând fracturi crustale, zone de rift, 
acumuări de ape termale, etc.; 

Electrometria — se bazează pe conductivitatea diferită a acumulărilor metalice, a apelor de 
zăcământ cu o concentrație mare de săruri, a acviferelor, față de valorile fondului. Se conturează 
acvifere subterane, zăcăminte de petrol, acumulări metalice, acumulări de grafit, etc. 

2.1.3.3. Metoda geodezică se bazează pe măsurătorile de mare precizie cu ajutorul sateliților, 
determinându-se zonele afectate de mişcări epirogenetice. 

2.1.3.4. Metoda gechimică foloseşte anomaliile provocate de concentrarea peste fondul 
geochimic al scoarţei ale unor elemente urmă, precum: U, Th, Ti, Zr, Co, Cr, etc., dar dă şi rezultate în 
cazul prospectării acumulărilor de Mn, Cu, Fe, etc. 


2.2. Metode de cercetare deductivă 


Prin deducție se înţelege forma de raţionament prin care pornind de la un model general se 
descifrează cazurile particulare. Acest tip de cercetare în geologie permite în special reconstituirea 
proceselor evolutive. De exemplu, cunoscând că anumite tipuri de roci se formează la anumite adâncimi 
şi în anumite zone din bazinele oceanice (de şelf, taluz, piemont, câmpie abisală, dorsală medio- 

oceanică), prin analiza petrografică se poate reconstitui paleomorfologia bazinului oceanic şi procesele 
care au determinat formarea rocilor (gravitaționale, chimice, etc.). De asemenea cunoscând faptul că în 
bazinele sedimentare rocile se depun iniţial în strate orizontale, dacă în teren ele formează structuri 
cutate, faliate, atunci vom trage concluzii asupra dinamicii interne a Pâmântului prin reconstituirea 
intensității şi direcţiei de acţiune a forțelor tectonice care au deformat volumele de roci. 

Pentru reconstituirea istoriei geologice, deducţiile se fac de regulă având în vedere următoarele 
principii: 

2.2.1. Principiul superpoziției stratelor 


Fig. 2 — Alternanţă de strate: A - în poziţie normală cu hieroglife la partea inferioară (hg); 
B — răsturnate, cu hieroglife (hg) la partea superioară a stratelor 


Conform acestui principiu, într-o succesiune de strate depuse în acelaşi bazin de sedimentare, 
neafectat de forţe tectonice importante, stratul din bază este cel mai vechi iar cel de la partea superioară 
a coloanei de roci este cel mai nou (fig. 2 A). Pe baza acestui principiu se stabileşte vârsta relativă a 
stratelor şi raporturile temporale şi spaţiale ale volumelor de roci. 

În cazul stratelor răsturnate se procedează mai întâi la reconstituirea poziţiei iniţiale ale stratelor 
pe baza unor structuri specifice care se formează la partea inferioară a stratelor (de exemplu hieroglifele) 
sau la partea superioară (de exemplu structurile convolute) (fig. 2B). Pentru a stabili poziţia normală sau 
răsturnată a stratelor, poziţia hieroglifelor se corelează cu granoclasarea depozitelor şi cu alte elemente 
(de ex., în cazul decantării gravitaționale într-un bazin de sedimentare în bază se depune fracțiunea 
grosieră şi spre partea superioară fracţiunile din ce în ce mai fine). 

2.2.2. Principiul evoluției organismelor presupune că stratele care cuprind resturi fosile ale unor 
grupe de organisme cu o organizare anatomică mai simplă sunt mai vechi decât stratele ce conţin fosilele 
aceluiaşi grup, dar cu o organizare mai complexă. De exemplu evoluţia linei lobare la cochilia de 
amonoidee separă grupele primitive, mai vechi, de cele mai evoluate, mai noi. Acestea sunt animale 
marine cu o cochilie cu înrulare planspirală, compartimentată în loje prin septe. Contactul septelor cu 
suprafaţa cochiliei formează aşa-zisa linie lobară (fig. 3 A, C, G). Aceasta este relativ simplă la goniatiți 
(paleozoici; G) şi se complică la ceratiţi (triasici; C) şi amoniţi (cretacici; A). 

Fosilele pe baza cărora se stabileşte vârsta relativă a depozitelor se numesc fosile index 
(caracteristice) şi sunt cele cu o mare răspândire pe orizontală (în suprafaţă) şi redusă pe verticală (în 
timp). Celelalte fosile cu o mare răspândire pe verticală (în timp) folosesc pentru determinarea 
condiţiilor paleoecologice şi se numesc fosile de facies. 

Fig. 3 — Linia lobară: A — amoniţii cretacici; C — ceratiţii triasici; G — goniatiţii paleozoici 


2.2.3. Principiul actualismului se bazează pe premisa conform căreia forţele geologice care 
acționează în prezent producând anumite efecte, dacă au acţionat şi în trecutul geologic au produs 
aceleaşi efecte (un grup de cauze produc acelaşi grup de efecte şi astăzi ca şi în trecut). Deci prezentul 
constituie cheia descifrării trecutului. 

Un exemplu clasic în acest sens îl constituie calcarele recifale, în care se identifică frecvent 
resturi fosile de hexacorali. Ținând seama că aceştia trăiesc azi în mări tropicale, cu temperatura medie 
anuală de peste 20°C, cu salinitate marină normală, în zonele neritice de adâncime mică de până la 50 m, 
cu ape bine oxigenate, în baza principiului actualismului se poate trage concluzia că toate calcarele 
biohermice identificate în scoarță s-au format în condiții bazinale şi paleoclimatice similare sau foarte 
apropiate. 

Cercetările geologice, indiferent de metodele folosite deductive sau inductive, se finalizează prin 
materiale de sinteză (studii, rapoarte, etc.) însoțite de materiale cartografice. În baza concluziilor acestor 
materiale se procedează la detalierea cunoaşterii în vederea valorificării economice ale unor resurse 
minerale, zonări seismice ale teritoriului, aplasarea diferitelor tipuri de construcții, etc. 

II. STRUCTURA GLOBULUI TERESTRU 


Cunoaşterea structurii interne a Globului terestru furnizează date privind geneza acestuia, explică 
proprietăţile fizice ale sale, permite imaginarea modelelor fizico-chimice de acumulare a substanţelor 
minerale utile, comportamentul fizico-mecanic al scoarței în condițiile manifestării mişcărilor seismice şi 
fenomenelor vulcanice, etc. 

Cercetarea structurii Pământului prin metode directe (prospectiuni geologice la suprafaţă, 
explorarea cu lucrări miniere şi de foraj) este posibilă în momentul de faţă până la o adâncime relativ 
mică în raport cu dimensiunile acestuia (forajele au atins adîncimea de cca. 15000 m, iar exploatările 
miniere cca. 3000 m). Din acest motiv studiul structurii interne a planetei se bazează, în special, pe date 
de cunoaştere indirecte. 


1. Surse de informații 


Principalele surse de informatii privind structura internă Pământului pot fi grupate în trei categorii: 
studiul meteoriţilor, studiile şi măsurătoriile geofizice şi observaţiile directe. 


1. Studiul meteoriţilor reprezintă o cale de cercetare, prin analogie, a compoziţiei chimice şi 
mineralogice a geosferelor interne. Se porneşte de la ipoteza că meteoriţii provin prin explozia unui corp 
ceresc situat cândva între Marte şi Jupiter, cu o structură şi compoziţie iniţială similară, dacă nu identică, 
cu cea a Pământului (fig. 1). 

Fig. nr. 1 — Configuraţia schematică a Sistemului solar 

Meteoriţii în funcţie de compoziția chimică, alcătuirea mineralogico-petrografică şi densitate se 
impart în: 

- sideriți (sideritici) — sunt meteoriți fieroşi, alcătuiți aproape integral dintr-un aliaj de fier şi 
nichel şi subordonat din carburi de Si, Al, Mg, Fe, Ca, etc. şi, în consecinţă, au o densitate foarte mare; 

- sideroliți (siderolitici) — sunt alcătuiți din cantităţi egale de aliaj de Ni-Fe şi silicați. Sunt 
compuşi din minerale metalo-silicatice, în care predomină fierul şi magneziul, cu densități mari; 

- aeroliţi (litici sau pietroşi) — cuprind silicați de fier şi magneziu metalic şi se împart în meteoriți 
chondritici şi achondritici. 

Meteoriţii chondritici reprezintă mai mult de 80% din cei căzuţi pe Pământ şi sunt formaţi în 
principal din olivină, piroxeni, oligoclaz, troilit (FeS — hexagonal) şi pete de fier-nichel. Subordonat 
cantitativ, dar foarte semnificativ, în compoziția acestora intră încă 50 minerale cunoscute şi în scoarţa 
terestră. Elementul lor caracteristic îl reprezintă nişte incluziuni sferice, de 1 mm diametru, formate din 
silicați şi puţin nichel metalic, uneori sticlă, denumite chondrule. Se consideră că acestea ar proveni din 
picăturile lichide ale materie cosmice inițiale, consolidate brusc. Din această cauză compoziţia 
chondritelor este luată ca reper geochimic, la ea fiind raportate diferitele compoziţii de roci de pe Pământ, 
Lună sau alți meteoriți. 

O categorie aparte o reprezintă chondritele carbonatice, meteoriți cu o densitate foarte mică (2,2 
g/cm’), extrem de rari, închişi la culoare, alcătuiți dintr-o substanță cu o structură de polimerică 
complexă, cu greutate moleculară mare, care seamănă cu smoala. Această compoziție a fost interpretată 
ca o dovadă a vieții extraterestre. 

Meteoriții achondritici nu au chondrule şi se aseamănă ca structură şi compoziție chimică cu 
rocile terestre magmatice (roci de tipul gabroului, alcătuite din punct de vedere mineralogic în special din 
piroxeni Şi plagioclazi). 

Compoziţia chimico-mineralogică a meteoriţilor permite asemănarea lor cu diversele pături 
constitutive ale Globului terestru, respectiv: sideriţii cu nucleul, sideriţii şi parțial aeroliții cu mantaua şi 
aeroliții achondritici cu litosfera. Datele geochimice arată greutăți atomice medii pentru nucleu şi manta 
(47 şi respectiv 22) care nu se încadrează la nici o clasă de meteoriți (oscilează între 55 la sideriţi şi 23,4 
la chondritele carbonatice). Din acest motiv, pentru a se ajunge la o compoziție apropiată de cea terestră, 
s-au propus amestecuri de: 

- 32,4% sideriţi cu 67,6 chondrite cu bronzit (piroxen rombic); 

- 50% chondrite 40% chondrite carbonatice şi 10% sideriţi; 

- un amestec de porțiuni nevolatile din chondritele carbonatice cu fier şi siliciu. 

În toate cele trei cazuri, modele arată că cele mai abundente elemente sunt fierul şi oxigenul, 
urmate de siliciu şi magneziu care împreună fac ceva mai mult de 90% din Glob, restul fiind reprezentat 
de Ca, Al, Ni, Na şi S. Cele prezentate mai sus sunt estimări chimice globale, însă important este 
cunoaşterea modului în care elemnetele se combină în diverse minerale, iar acestea în roci, în continuare 
rocile în tipuri de scoarță, etc., aspecte rezolvate astăzi mulțumitor. 


2. Studiile şi măsurătorile geofizice dau informaţiile cele mai complete privind structura, starea 
de agregare a materiei, variația compoziţiei chimice în interiorul Globului şi proprietăţile fizice 
(temperatură, densitate, etc.). Un rol foarte important în acest demers îl au: undele seismice, măsurătorile 
de polaritate a câmpului paleomagnetic, măsurătorile de flux caloric, etc. 

2.1. Studiul undelor seismice rezultate în urma unor cutremure naturale sau ale celor provocate, 
au permis identificarea mai multor suprafeţe de discontinuitate în interiorul Globului, denumite după 
numele geofizicienilor cu contribuţii remarcabile în descifrarea structurii interne a Pământului. Aceste 
suprafeţe separă geosferele interne: scoarța terestră de manta, mantaua de nucleu, precum şi diviziunile 
acestora (stratul sedimentar / stratul granitic / stratul bazaltic | mantaua superioară | mantaua inferioară 
/ nucleul intern / nucleul extern). 

În studiul undelor seismice se pleacă de la constatarea că viteza de propagare a acestora este 
proporţională cu densitatea mediului străbătut şi este condiţionată de starea de agregare a materiei. 

Un „tren de unde” care ajunge la un seismograf este compus dintrei grupe de oscilaţii, care sosesc 
în următoarea ordine (fig. 2): 

- oscilaţii precursoare, caracterizate prin perioade mici, de ordinul secundelor, alcătuite din unde 
longitudinale P (de dilataţie-compresiune = primae) şi unde transversale S (de forfecare = secundae); 

- oscilaţii principale (unde lungi = L), cu perioade lungi, până la 30 sec., în cea mai mare parte 
alcătuite din unde de suprafaţă, cu o deplasare dezordonată, foarte greu de urmărit (undele de suprafață 
longitudinale = Rayleigh, R; undele de suprafaţă transversale = Love, Q); 

- oscilatii finale (unde_F), cu amplitudini mari şi perioade mai scurte, care după ce ating 
amplitudinea maximă descresc şi se atenuează în scoarță. 


Primae Secundae Longae 


— 


kaaa Precursoare ——mla— Principale ——=a—— m finale ———— 


Seismograma sintetică a unui cutremur de pămînt pentru componenta 
E—V, cu demarcarea celor trei grupe de oscilații caracteristice. 


Fig. nr. 2 — Trenul de unde înregistrat pe o seismogramă, în ordinea în care ajung la sismograf 


Energia cea mai mare, cca. 80% este purtată de undele secundae (S), motiv pentru care diferența 
de de timp înregistrată între undele primae (P) şi secundae (S) este foarte importantă în activitatea de 
atenuare a consecințelor seismelor naturale. 


SECTIUNE SCHEMATICA PRIN DIAGRAMA TRAIECTORIILOR UNDELOR SEISMICE 
GLOBUL TERESTRU DIRECTE P SI S IN INTERIORUL GLOBULUI TERESTRU 
> (dupa GUTENBERG, 1951) 

Fig. nr. 3 — Propagarea undelor seismice precursoare, P şi S în interiorul Globului terestru, 
cu figurarea zonelor de umbră în raport cu aria epicentrală 

Aspecte importante în descifrarea structurii interne a Globului sunt legate de modul de propagare 
al undelor seismice prin diferite medii (lichide sau solide), vitezele acestora şi comportamentul pe 
suprafeţele de limită dintre diferite părţi constitutive ale Globului (fig. nr. 3). De asemenea, informații 
privind structura scoarței terestre ne sunt furnizate de forma suprafeţelor pleistoseiste (fig. 6), desenate 
în ariile epicentrale ale seismelor. 

Vitezele de propagare a undelor seismice precursoare au fost determinate în laborator, pentru 
materiale cu diverse densități şi în stări diferite de agregare, precum şi comportamentul acestora la limita 
dintre medii cu proprietăți fizice net diferite. Apoi, aceste valori au fost comparate cu situaţiile reale 
înregistrate la staţiile seismice (pe seismograme de către seismografe), în cazul seismelor naturale sau 
artificiale. În acest mod, prezentat foarte schematic, s-au obţinut date privind limitele păturilor 
constitutive ale Pământului şi distribuţia unor parametrii fizici în interiorul Globului, precum: densitatea, 
variația intensității câmpului gravitațional în adâncime, distribuţia presiunilor, starea de agregare a 
păturilor constitutive, etc. (fig. 4). 

nr. 4 — Viteza videlar seismice şi distribuția unor parametri fizici în interiorul Globului terestru 


De reținut că s-a constatat, experimental, că undele de forfecare S nu străbat mediile lichide, ceea 


ce a reprezentat argumentul principal pentru separarea nucleului extern, considerat că se găseşte în stare 
lichidă. 


Mărimile seismice care caracterizează energia unui cutremur sun intensitatea şi magnitudinea. În 
funcție de aceste mărimi se descriu efectele cutremurelor şi cantitatea de energie eliberată, constituind 
elementele care stau la baza întocmirii scărilor seismice. Înregistrarea trenului de unde pe baza cărora se 
calculează vitezele acestora, se face cu seismografe eletrodinamice, optice, clasice, etc. Principiul de 
funcționare al unui seismograf clasic este redat în fig. 5. Energia eliberată de seisme este descrisă de 
intensitate şi magnitudine, pe baza unor scări seismometrice (fig. 5). 

Intensitatea este o mărime exprimată de obicei pe scara Mercalli modificată. Aceasta este o 
mărime descrisă pe baza efectelor observate în cazul mișcărilor seismice asupra oamenilor, infrastructurii, 
terenului, etc. Din acest motiv include un anumit grad de subiectivitate. În prezent se foloseşte scara 
internaţională cu 12 grade seismice, efectele corespunzătoare fiecărui grad de intensitate fiind 
următoarele: 

I. Neperceptibil: intensitatea vibraţiei este sub limita de sensibilitate umană; poate fi înregistrat de 
seismografe. 

II. Foarte slab: vibraţiile sunt simţite de oamenii aflaţi în casă, în repaus, în special la etajele 
superioare ale unei clădiri. 

III. Slab: este observat numai de unele persoane; vibraţiile sunt asemănătoare cu cele datorate 
trecerii unui camion. 

IV. General observabil: este observat de multe persoane; vibraţiile sunt asemănătoare cu cele 
datorate trecerii unui camion greu, încărcat. 


SCARI SEISMICE SI CORELATIA 
INTRE ACESTEA 


SCARA MERCALLI: Dupa Giusseppe Mercalli, ia in calcul efectul 
asupra structurii geologice si constructiilor, rezultand 12 grade: 

Fig. nr. 5 — Construcţia şi modul de înregistrare al unui seismograf clasic (stânga) şi corelarea scărilor seismice (dreapta) 


V. Trezeşte din somn: mulţi oameni adormiţi sunt treziţi din somn; în clădiri este simţit de toţi 
oamenii, în exterior de foarte mulţi; clădirile vibrează, obiectele suspendate oscilează sensibil. 

VI. Înspăimântător: este simţit de cei mai mulţi oameni; oamenii aflaţi în clădiri sunt 
înspăimântați şi aleargă afară; obiectele aflate pe rafturi cad pe Jos. 

VII. Pagube clădirilor: cei mai mulți oamenii sunt înspăimântați şi aleargă afară; vibraţiile sunt 
simţite şi de persoane aflate în automobile în mers; se produc pagube minore clădirilor; se formează unde 
pe suprafaţa unui lac. 

VIII. Distrugerea clădirilor: produce panică; se rup unele ramuri din copaci; clădirile suferă 
pagube moderate sau majore în funcţie de soliditatea lor. 

IX. Pagube generale aduse clădirilor: panică generală; clădirile solide suferă pagube majore, cele 
mai puţin solide sunt distruse; monumentele se prăbuşesc. 

X. Distrugerea generală a clădirilor: clădirile solide suferă pagube majore, celelalte sunt complet 
distruse, apar fisuri în sol. 

XI. Catastrofal: distrugerea majorităţii clădirilor, podurilor, căilor ferate; şoselele devin 
nepracticabile; apar fisuri largi şi adânci în sol. 

XII. Modificări ale reliefului: practic toate structurile aflate pe sol şi sub sol sunt distruse; 
suprafaţa solului este modificată radical. 


Magnitudinea unui cutremur stă la baza întocmiri scării Richter. Reprezintă o mărime 
proporțională cu energia eliberată în focar sub formă de unde seismice (unde elastice). Este o mărime 
specifică unui cutremur şi se măsoară instrumental, folosind amplitudinea maximă a undelor principale 
(L) si frecvenţa oscilaţiilor, determinate pe seismogramele înregistrate în staţiile seismice. 

Calculul magnitudinii şi legătura dintre aceasta şi energia eliberată de seism sunt descrise de 
relațiile de mai jos (a, b): 


a) M=logA+B; b) Log E = A. + BM; c)LogE=11+1,6M 


E — energia eliberată de seism; 

M — magnitudinea; 

A — componenta orizontală maximă a amplitudinii undelor L; 

B — constantă care depinde de substratul geologic, distanța de al epicentru la stația seismică şi 
caracteristicile seismografului; se determină experimental. 

A, Bı — constante de proporționalitate între magnitudinea seismului şi energia eliberată, 
determinate experimental şi care depind de caracteristicele geologice ale zonei seimice 

Pe baza acestor parametrii s-au întocmit scara de magnitudine (scara Richter), cu nouă grade, 
corelată cu scările de intensitate (fig. 5). 

Pentru seismele vrâncene din țara noastră, una din relațiile care estimează energia eliberată în zona 
epicentrală este cea descrisă la punctul c. 

Estimarea energiei eliberate în zona hipocentrală este dificil de estimat, în calcul fiind luați în 
considerare: adâncimea hipocentrului, mărimea suprafeței hipocentrale, proprietățile elastice ale păturilor 
intermediare, natura subsolului din zona stației seismice, durata oscilaţiilor în punctul de măsurare. 

Elementele descrise în cazul unui seism sunt: hipocentrul, epicentrul şi magnitudinea. 

Hipocentrul (= focarul) reprezintă un spaţiu asimilat unui punct din interiorul Globului, unde are 
loc eliberarea bruscă de energie transformată în unde elastice, care se propagă spre suprafaţă. Pentru 
calcule se reduce spaţiul la un punct central, în care se consideră că descărcarea de energie este maximă. 
La hipocentru se înregistrează şi adâncimea; 

Epicentrul reprezintă proiecția focarului pe suprafaţa terestră. Punctul situat la antipodul 
epicentrului se numeşte anticentru. 

În cazul epicentrului se înregistrează coordonatele geografice ale acestuia (latitudinea şi 
longitudinea) şi unghiul de emergenţă. Unghiul de emergenţă depinde de distanţa staţiei seismice faţă de 
punctul epicentral, fiind 0° în cazul cînd stația seismică ar fi amplasată în punctul epicentral şi creşte până 
la 180°, în care caz stația ar fi situată în anticentru (fig. nr. 6). Practic, se măsoară unghiul sub care un 
câmp de unde, redus la o rază de propagare, soseşte la punctul de înregistrare. 


Suprafaţă 
pleistoseistă 
/ 


Elemente ale unui cutremur 
de pămînt şi componentele undelor 
seismice înregistrate la Observato- 

rul seismic O. 


| de emergentă 


Fig. nr. 6 — Elementele unui seism: E — epicentru; H — hipocentru; € — ungiul de emergenţă; E şi N componentele orizontale 
spre nord şi est ale câmpului seismic; Z — componenta verticală a câmpului seismic; O — punctul de observare (stația seismică) 

Considerarea epicentrului drept un punct la suprafaţa Pământului este o simplificare, în realitate la 
suprafaţă se găseşte o arie de intensitate maximă, denumită zonă epicentrală sau suprafață pleistoseistă. 
Punctele în care se manifestă acelaşi grad de solicitare seismică descriu izolinii de egală magnitudine sau 
intensitate seismică, izolinii denumite izoseiste. 

Forma suprafeţei pleistoseiste şi a izoseistelor reflectă forma focarului şi gradul de omogenitate 
sau neomogenitate a subsolului. Astfel: 

- distribuţia circulară a suprafeţei pleistoseiste şi a izoseistelor indică o zonă hipocentrală 
circulară şi un mediu omogen prin care se propagă undele seismice; 

- distribuţia liniară, în lungul unui epicentru liniar, indică fracturarea scoarței după o falie, cel 
mai probabil verticală, sau reactivarea unei astfel de falii; 

- distribuţia eliptică a izoseistelor în jurul suprafeţei pleistoseiste indică fracturarea scoarţei după o 
falie înclinată, sau reactivarea unei falii înclinate; 

- distribuţia negeometrizată (neregulată) în jurul suprafeţei pleistoseiste indică fracturarea scoarţei 
după un sistem complex de falii care delimitează un bloc rigid, distrus parţial la cutremur; 

Magnitudinea este proporţională cu energia eliberată şi se indică pe Scara Richter. 


2.2. Măsurătorile de polaritate a câmpului paleomagnetic corelate cu cele ale fluxului caloric 
teluric au contribuit la elaborarea modelului de dinamică a plăcilor litosferice şi a configurației 
paleogeografice a suprafeţei terestre. 

În principiu, prin corelarea informaţiilor geofizice s-au obţinut cele mai importante rezultate 
privind structura internă a Pământului. 


3. Observațiile directe reprezintă o altă modalitate de cunoaştere a compoziţiei chimice, 
mineralogice şi petrografice a scoarţei terestre. Acestea se fac în aflorimente, unde datorită mişcărilor 
geotectonice sau proceselor magmatice care se manifestă în ciclurile orogenetice, pot apare la zi roci şi 
fluide formate la adâncimi de peste 30-40 km. De asemenea cu lucrările de foraj s-au atins adâncimi de 
cca. 15000 m, sau de peste 3000 m cu lucrările miniere de extracție a unor minereuri. 


18 


2. Structura internă. Noţiunile de litosferă şi scoarță terestră 


În urma coroborării tuturor informaţiilor provenite din sursele menţionate anterior, geologii au 
ajuns la concluzia că Pământul este alcătuit din mai multe geosfere concentrice, separate de suprafeţe de 
discontinuitate (parametrii fizico-chimici se schimbă tranşant), la rândul lor caracterizate de proprietăți 
fizico-chimice diferite (fig. 7, 8). 


Lithosphere 
(rigid) 


Asthenosphere 
(plastic) 


Hydrosphere and 
atmosphere 
(fluid) 


Fig. nr. 7 — Geosferele terestre figurate schematic 


Primele modele ale structurii globului s-au bazat pe determinarea vitezelor undelor seismice de 
compresiune (longitudinale — P) şi de forfecare (transversale — S). Ulterior s-au adăugat şi alte date, 
precum interpretarea undelor de suprafaţă (Rayleigh şi Love, variaţia vitezei în funcție de lungimea de 
undă) şi efectele exploziilor nucleare, la care epicentrul cutremurului şi momentul declanşării seismului 
artificial sunt cunoscute. Cutremurul catastrofal din Chile din 22 mai 1960 a deschis un nou câmp de 
investigaţii în seismologie, cu această ocazie constatându-se că Pământul intră la seisme violente în 
oscilaţii libere de foarte mare lungime de undă, ca un întreg. Aceste vibrații torsionale (cu mişcări 
perpendiculare pe raza terestră) şi sferoidale (cu deplasări radiale şi tangenţiale) au permis îmbunătăţirea 
rezoluţiei pentru detectarea şi precizarea discontinuităților şi aprecierea anelasticității diverselor pături ale 
Globului (anelasticitate — atenuarea undelor seismice datorită fricțiunii interne din materia solidă). 

Prima indicație asupra structurii concentrice a Pământului aparţine geologului englez Richard 
Dixon Oldham, care a constatat că propagarea undelor seismice nu se face uniform şi că variațiile de 
viteză ale acestora spre interior, trebuie pusă pe seama schimbării naturii materialului străbătut. 

În 1909 geofizicianul croat Andrei Mohorovici€, studiind un cutremur din Peninsula Balcanică a 
descoperit că schimbarea vitezelor undelor se face brusc, ca şi cum în interiorul Globului ar exista 
discontinuități pronunţate între diferitele straturi constitutive. El a pus în evidență o astfel de 
discontinuitate la adâncimea de 50-70 km, discontinuitate care-i poartă numele şi în raport cu care se 
separă prima pătură a Pământului, scoarţa terestră, de următoarea, mantaua. 

În 1913 geofizicianul american Beno Gutenberg a descoperit o discontinuitate la 2900 km 
(discontinuitatea Gutenberg) care separă mantaua de nucleu. În urma acestor demersuri s-au separat cele 
trei diviziuni principale ale Globului. Însă, s-a observat că acestea, la rândul lor, nu sunt omogene şi că ele 
pot fi subdivizate. 

În 1928 seismologul W. C. Repetti a identificat o discontinuitate la 1000 m adâncime, separând 
mantaua superioară şi inferioară, iar în 1936 seismologul Inge Lehman (daneză) a descoperit că şi nucleul 
este divizat de o discontinuitate la 4980 km (discontinuitate care-i poartă numele), în nucleul intern şi 
extern. În 1942 seismologul englez Keith Edward Bullen a separat o zonă de tranziţie în cadrul nucleului, 
de 140 km grosime situată între 4980 şi 5120 km (la 5120 km discontinuitatea Oldham-Gutenberg). 

Pe baza celor menţionate şi a altor date geofizice s-a stabilit schema generală a structurii 
Pământului. În funcţie de caracteristicilei fiecărei pături în parte, Bullen a introdus în 1942 o 
nomenclatură, indicând cu literele A, B, ... G, păturile constitutive principale ale Globului, ulterior fiind 
completate cu o serie de subdiviziuni (fig. 8). 

În 1948 Gutenberg separă în mantaua superioară stratul de viteză redusă, cu o importamţă majoră 
în dinamica plăcilor litosferice şi delimitează între 400 şi 1000 km zona de tranziţie, între mantaua 
superioară şi mantaua inferioară. 

Fig. 8 — Viteza undelor seismice P şi S (în stânga) şi structura internă a Globului terestru (din Bleahu, 1983) (în dreapta) 


A. Crusta (scoarţa, litosfera superioară) — prezintă o mare variabilitate în ce priveşte viteza de 
propagare a undelor seismice P şi S, reflectând compoziţia şi structura sa complicată. Se întinde de la 
suprafaţă până la discontinuitatea Moho, care se găseşte la 4-8 km sub oceane şi ajunge sub vechile 
scuturi continentale la 80 km. Grosimea medie a acesteia este de 33 km. 

Scoarța se împarte în trei tipuri: scoarță continentală, scoarță de tranziţie şi scoarță oceanică. 

Scoarța continentală este alcătuită din trei pături: pătura sedimentară sau stratisfera cu grosimi de 
0-15 km, pătura granitică cu o grosime de 10-15 km în platforme şi 30-40 km în catenele montane, 
pătura bazaltică cu grosimi de 15-20 km; scoarța oceanică este alcătuită dintr-o pătură sedimentară cu o 
grosime de 0-2000 m (şi peste 2000 m în fosele oceanice) şi o pătură bazaltică de 5-6 km grosime; 
scoarța de tranziţie se distinge de cea continentală prin scăderea grosimii păturii granitice (fig. 9). 

Oceanic crust „> 


Fig. nr. 9 — Raporturile între scoarţele continentale şi oceanice şi litosferă 


B. Mantaua superioară — începe de la discontinuitatea Moho, unde undele seismice P îşi modifică 
brusc viteza de la 6,9 km/s la 8,1 km/s iar cele S de la 4,5 km/s la 4,7 km/s şi tine până la o adâncime de 
400 km. În funcţie de variaţia vitezelor undelor seismice în cadrul mantalei superioare s-au separat trei 
pături notate cu B’, B” şi B?”. 

Stratul B’ (litosfera inferioară) are o grosime medie de 50-70 km sub oceane şi de 150-200 km 
sub scuturile continentale. Este alcătuit din roci ultrabazice, cu densități de 3,3-3,5 g/cm’. 

De la aceste adâncimi vitezele undelor seismice scad, conturându-se până la adâncimea de 250 km 
stratul B”. Acesta este denumit strat de viteză redusă sau astenosfera. Aici materia se găseşte în 
apropierea limitei dintre lichid şi solid, stare denumută solidus. În astenosferă iau naştere curenţii de 
convecție. Topiturile magmatice din astenosferă, după unele estimări, ar reprezenta numai 2%. 

Sub acesta până la 375-400 km se întinde stratul B""”, mult mai omogen decât primele două. 

În teoriile dinamice moderne stratului de viteză redusă îi revine un rol foarte important fapt 
pentru care partea superioară a Globului a fost împărţită în raport cu acesta. Astfel crusta plus stratul 
B” formează litosfera, în care vitezele undelor seismice cresc continuu, cu o săritură pe Moho. Trebuie 
subliniat că litosfera este divizată în plăci tectonice care sunt în mişcare pe astenosferă (fig. 7, 8, 9). 


C. Zona de tranziţie — se întinde de la adâncimi de 375-400 km până la 1000 km, la 
discontinuitatea Repetti. 


D. Mantaua inferioară — Se întinde de la D. Repetti până la 2900 km, la D. Gutenberg. 
Neomogenităţile din mantaua inferioară au condus la separarea stratelor D’ şi pe ultimii 200 km stratul 
D”. Este formată din silicați feromagnezieni şi sulfuri metalice de Cr, Ni, Fe. 


E. Nucleul extern — se întinde de la 2900 km (mai precis de la 2 898 km + 3 km) până la 4980 km. 
Este în stare lichidă, motiv pentru care nu este străbătut de undele seismice de forfecare S. Datorită stării 


lichide a materiei, se formează şi aici curenţi de convecţie. 


F. Zona de tranziţie — ar avea o grosime de cca 140 km, fiind caracterizată de prezenţa mai multor 
suprafeţe de discontinuitate care fac trecerea spre nucleul intern. 


G. Nucleul intern — este considerat o sferă cu o rază de 1250 km, cuprins între 5120 km şi centrul 
Pământului, alcătuit din Ni şi Fe, cu o densitate cuprinsă între 11 şi 15 g/cm’. 

3. Câmpurile și proprietăţile fizice ale Globului 


Cunoaşterea proprietăților fizice ale materiei din interiorul Pământului, constituie una din 
problemele cele mai dificile. Aceste proprietăţi decurg din geneza, evoluţia, structura sa internă, 
interacțiunea cu astrul Sistemului solar (Soarele) şi celealte planete. Din datele care au putut fi stabilite 
sau deduse indirect, prin relaţii fizico-matematice, s-au obținut modele privind variaţia vitezelor undelor 
seismice în funcție de parametrii fizico-chimici ai materiei, varaţia densităţii în adâncime, a temperaturii, 
a presiunii, etc. 

La scară planetară sunt o serie de fenomene fizice asociate structurii interne a Globului, care 
decurg din cele patru forţe fundamentale care se consideră că guvernează materia: 

- interacțiunea „forte” sau forța de coeziune a particulelor nucleelor, 

- interacțiunea electromagnetică, responsabilă de acţiunile electrice şi magnetice; 

- interacțiunea slabă, forța care reglementează comportamentul entităților specifice; 

- interacţiunea gravităţii, responsabilă de coeziunea galaxiilor, stelelor, planetelor şi tuturor 
corpurilor naturale. 

Intensităţile acestor forţe scad considerabil de la prima, cea mai puternică, la ultima, cea mai slabă. 
În Universul fizic şi în consecinţă şi pe Pământ, fiecare din aceste forțe acţionează în spaţii specifice, 
adică în câmpuri fizice proprii. Particulelor materiale le sunt asociate forţe, de exemplu: din masa 
fiecăreia, invariabil în orice punct al Universului, decurge forța atracției universale (gravitația); din 
sarcinele electrice de semn contrar decurg forțele electrice de atracție şi de respingere; forțele electrice 
produc la rândul lor forțele magnetice, de asemenea dipolare; din contracția particulelor apar forțele 
nucleare însoţite de energie termică, considerate „embrionul” rotației şi a lanţului reacţilor termonucleare, 
adică motorul transformării materiei. 


3.1. Gravitaţia 


Câmpul gravităţii realizează coeziunea tuturor părților componente ale planetei, cu forțe 
proporţionale cu masa şi distanţa lor faţă de centrul Pământului. Greutatea unui corp situat într-un anume 
punct pe suprafaţa Pământului este rezultanta tuturor forţelor de atracţie generate de corpurile terestre şi 
extraterestre cu masă şi a forţelor de antrenare centrifuge (forţa centrifugă, forţa Coriolis). Greutatea este 
o forţă proporţională cu masa corpului şi acceleraţia gravitaţională. Masa unităţii de volum este o 
constantă având aceeaşi valoare în orice punct al Universului. 

Spațiul în care corpurile sunt grele, adică în care se resimte simultan atracţia maselor şi mişcarea 
de rotaţie a Globului, se numeşte câmp gravific sau câmpul gravităţii. Trebuie precizat că atracţia pe care 
Pământul o exercită asupra corpurilor de pe suprafaţa sa şi din spaţiul care-l înconjoară, reprezintă un caz 
particular al unui fenomen universal, pus în evidenţă de Newton şi numit atracția universală. 

Câmpul gravitațional este caracterizat de intensitate (g; = mg) şi acceleraţie gravitațională, egale ca 
dimensiune şi măsurate în Sistemul Internaţional în gali (1 gal = o forță care imprimă o acceleraţie 
gravitațională de 1 cm/ sô). În cazul Pământului intensitatea (= accelerația gravitaţională) câmpului 
gravitațional nu are o valoare uniformă, fiind mai mare la poli (de 983 gali) şi mai mică la ecuator (de 973 
gali). 

Acest lucru se explică prin diferenţa de rază şi acţiunea forţei centrifuge care are este nulă la poli 
şi maximă la ecuator. Din acest motiv greutatea corpurilor de la suprafaţa terestră depinde de latitudine şi 
altitudine. Astfel la poli un obiect este cu 5% mai greu decât la ecuator, iar la o altitudine egală cu raza 
medie terestră, greutatea corpurilor este de patru ori mai mică decât la nivelul mării. 

Variația intensității câmpului gravitațional pe verticală este condiționată de variaţia volumelor şi 
densităţilor geosferelor, de la suprafaţă spre centrul de greutate al Globului şi de la suprafaţă în geosferele 
exosferei. În consecință, pe verticală intensitatea câmpului gravitațional are valoare maximă la limita 
nucleu / manta (1030 gali) şi descreşte spre centrul Pământului, unde este nulă. Spre suprafaţă descreşte, 
cu o variaţie la limita manta / scoarță, atingând la suprafaţă o valoare medie de 981 gali. Scade apoi cu 

altitudinea, înregistrându-se o intensitate a câmpului gravitațional cu o valoare de cca. 4 ori mai mică la o 
înălțime egală cu raza terestră (fig. 4, 10). 


Variația gravităţii 


Aliniament de vulcani activi, 
adeseori explozivi 


Casin 


Domeniul continental Fosă oceanică Domeniul 'oceanic 


casant“ al crustei | 
ii şi partea superioară a mantalei 


————————— 


Adincime (in Km) 


Amplasarea celor mai 
multe cutremure de pămînt 


* 


Fig. nr. 10 - Variația câmpului gravitațional deasupra foselor oceanice 


3.1.2. Densitatea 


Geoştiinţele dispun de o serie de date care au permis estimarea densității medie din păturile 
superioare ale scoarţei (2,67 g/cm’) şi a densității medie a întregului Glob (5,5168 g/cm’) (fig. 4). 

În procesul de evoluție a modelelor de estimare a densităților geosferelor interne, trebuiesc 
amintite modelul petrografic al lui Suess (1909) şi modelul geochimic al lui Goldschmidt (fig. 11). 


Modele geologice privind 
constituția globului terestru: 


a — petrografică (modelul Suess); b — 
geochimică (modelul lui Goldschmidt); 
Si — faza silicaților (litofile, în com- 
poziția silicaților de tipul rocilor grani- 
tice, şi bazaltice); Ec — preponderent 
din olivine (eciogite); So — faza de 
sulfuri şi oxizi metalici (calcofile); Nec — 
faza metalică (siderofile, de compoziţia 
nucleului metalic). 


Fig. nr. 11 — Modele de distribuţie a materiei în funcţie de compoziţia chimică şi densitate 

După 1960, s-a încercat să se rezolve această problemă prin modelare electronică (pe calculator), 
în 1968 fiind introduşi diferiți parametrii fizico-chimici ai Pământului într-un program. Au rezultat prin 
prelucrarea acestor parametrii un număr de peste 5 milioane de modele, care au fost testate ulterior cu 
parametrii geofizici reali şi în final au rezultat doar 6 modele care satisfăceau datele cunoscute, iar dintre 
acestea doar trei au fost considerate verosimile. 

În momentul de faţă se vehiculează valori medii ale densităţii de 2,6-2,7 g/cm? pentru pătura 
sedimentară, de 3.3 g/cm? la baza scoarței, 3,4-3,54 g/cm? în mantaua superioară şi de 12,8 g/cm? în 
nucleul intern. Densitatea medie oferită de cele mai noi determinări ar fi de 4,5517 g/cm’. 


3.1.2. Presiunea 


În interiorul Pământului se manifestă în principal presiunea litostatică şi stressul (presiunea 
orientată). 

Presiunea litostatică (= presiunea hidrostatică) este determinată de greutatea coloanei de roci şi 
creşte cu adâncimea. Astfel, este estimată la 0,5 mil. atm. în crusta inferioară, 1,3-1,6 mil. atm în manta şi 
ajunge la 3,7-3,9 mil. atm. în centrul Pământului. 

Variația presiunii în lungul razei terestre se calculează în funcție de variația densității şi a 
accelerație gravitaționale. Calculul constă din determinarea greutății unei coloane de materie terestră pe 
unitatea de suprafață, la o anumită adâncime. Calculul se face pe baza legilor hidrostatice, adică se 
presupune lipsa presiunilor laterale şi că stratele superioare apasă stratele inferioare cu toată greutatea lor. 

Una din formulele de calcul al presiunii este P = H x S x ò x g, unde: 

H = adâncimea coloanei; 

S = suprafața unitară; 

6 = densitatea medie a materialului din coloană; 

g = accelerația gravitațională. 

Acțiunea presiunii litostatice determină compactarea rocilor, evacuarea apei din pori, etc. 

Presiunea orientată (stressul) se manifestă în scoarța terestră cu o valoare maximă pe o anumită 
direcție şi determină apariția şistozității rocilor metamorfice, formarea cutelor, faliilor, şariajelor, etc. 


3.2. Energia calorică 
Sursele de energie ale Pământului sunt de origine externă şi internă. 
1. Căldura externă 


Energia calorică externă provine în întregime de la Soare şi este neuniform distribuită la suprafața 
Globului, datorită formei şi înclinării axei de rotație față de planul de revoluție. Constanta solară măsurată 
la limita superioară a atmosferei este 1,9 cal/cm*/minut, iar cantitatea totală de căldură este de 90000 x 
1012 waţi/an. 

Radiația solară primită de la Soare este aproape în totalitate o radiaţie de lungime scurtă, dată fiind 
temperatura foarte ridicată de al suprafaţa astrului. Aceasta este transformată în radiație de lungime lungă 
de către Pământ, care este mult mai rece decât Soarele. În urma proceselor de absorbţie şi de reflexie din 
atmosferă, doar 47% din radiaţia cu lungime de undă scurtă ajunge la suprafaţa terestră, denumită radiație 
globală (43% - radiaţia directă şi 4% - radiaţia difuză). Aceasta o converteşte în radiaţie cu lungime de 
undă lungă (radiaţia infraroşie = calorică = termică), din care 39% încălzeşte atmosfera iar 8% se pierde 
în spaţiul cosmic. 

Radiația care nu este reflectată de suprafaţa terestră este consumată pentru fotosinteză (0,1%), 
evapotranspiraţie şi evaporarea apei de pe suprafeţele acvatice şi din sol (reprezintă o sursă de forțe 
antigravitaționale ce declanşează circuitul apei în natură şi acţiunea geodinamică a atmosferei). Restul 
este absorbit de suprafaţa terestră (sol, roci, vegetaţie), care o înmagazinează sub formă de căldură. Astfel, 
suprafaţa terestră se încălzeşte datorită radiaţiei solare, iar atmosfera datorită radiației retransmise de 

Pământ. Componentele din atmosferă precum CO», CH4, NO2, O3, freoni (clorofluorocarbonii), denumite 
şi gaze de seră, absorb radiaţia terestră şi împiedică pierderea căldurii în afara troposferei. Aceste 
componente alături de vaporii de apă sunt responsabile în cea mai mare parte de aşa-zisul efect de seră. 


2. Căldura internă (= flux termic terestru) 


Ponderea energiei termice interne în bilanţul termic al Pământului este de numai 0,5% (30 x 101? 
waţi, din care vulcani participă doar cu 0,1 x 1012 waţi). Căldura internă are ca surse rezerva iniţială, 
radioactivitatea, gravitația şi presiunile geotectonice. 

a) Rezerva iniţială rezultă din faza de evoluţie pregeologică a Globului. O mare parte din această 
energie s-a pierdut prin conversie şi conducție. Căldura conservată în interiorul planetei din timpurile 
pregeologice este denumită căldură reziduală. 

Nu se poate construi nici un model asupra rezervei iniţiale de căldură, în general asupra 
distribuţiei izotermelor şi fluxului caloric în interiorul Pământului, fără a lua în considerare ipotezele de 
formare a acestuia. Pentru formarea Pământului există două teorii fundamentale: 

- s-a format dintr-o masă incandescentă inițială care s-a răcit treptat; 

- s-a format prin acreţiunea materialului cosmic rece, ulterior supus unei încălziri şi topiri parţiale, 
după care a urmat procesul de răcirea exact în sensul genezei „la cald”. 

În cazul ipotezei „la rece”, care se bucură de o audiență mai mare în prezent, se admite că 
temperatura inițială a materiei cosmice era foarte coborâtă, sub punctul de topire al silicaților. Timpul 
pregeologic de acreţiune este estimat la 10% ani, interval de timp relativ scurt, dar în care au avut loc 
importante procese de încălzire a Globului. 

Primul proces se referă la dezintegrarea radioactivă a izotopilor cu viaţă lungă, cu timp de 
înjumătățire suficient de lung pentru a produce o încălzire considerabilă: U?” (Uraniu), Sm'* (Samariul), 
Pu?“ (Plutoniu - artificial), Cm” (Curiu - artificial). Dacă întreaga căldură generată în acest mod ar fi fost 
reţinută de Pământ, atunci temperatura produsă ar fi fost de 2000-3000 C. 

Al doilea proces termogenerator este considerat a fi comprimarea adiabatică, determinată de 
presiunile de tip hidrostatic şi atracţia gravitaţională. Aceste procese ar fi determinat o creştere cu câteva 
sute de grade în cazul presiunilor de tip hidrostatic şi de cca. 1600” C în cazul consumării energiei 
gravitaționale. 

„Geneza la cald” sau „Geneza la rece” care presupune ulterior şi o retopire, cel puţin parțială, nu 
ridică probleme în ce priveşte căldura internă. Dificultățile intervin însă când încercăm să explicăm modul 
de formare a structurii concentrice a Pământului, cu dispunerea sferelor concentric în funcţie de densitate. 

Un model (Ringwood, 1940) presupune că în stadiile inițiale Pământul a avut o atmosferă 
reducătoare (formată mai ales din carbon şi metan), care a dus la reducerea oxizilor şi silicaților până la 
aliaje metalice, în special de fier şi nichel. În acest mod s-au format la partea superioară compuşi metalici 
denşi şi grei, iar în interior s-au acumulat compuşi mai puţin denşi şi mai uşori. Acest aranjament instabil 
gravitațional ar fi fost urmat de o scufundare a porţiunilor metalice de la suprafaţă spre interior, 
formându-se structura concentrică ordonată după greutate. 

Dificultatea acestui model constă în faptul că implică o retopire totală a materiei cosmice, ceea ce 
nu explică cantitatea de elemente volatile (de ex. Hg, As, Cd şi Zn) care s-a putut conservat numai în 
condiţiile unui Glob retopit parțial. Altfel, aceste elemente s-ar fi pierdut aşa cum s-a pierdut hidrogenul şi 
heliul în spaţiu atmosferic. Aşa cum se deduce, nici mecanismul segregaţiei după densitate, nici starea 
inițială a materiei cosmice acreţionate, complet lichidă sau parțial lichidă, nu au fost încă rezolvate. Se 
admite totuşi că planeta s-a consolidat treptat, rezultând structura actuală. Dar indiferent de model şi de 
distribuţia izotermelor în interior, trebuie avut în vedere un fapt, cu totul enigmatic, care a determinat 
conservarea unei pături lichide între mantaua şi nucleul intern. 

Pe baza diferitelor modele şi metode geofizice, luându-se în considerare punctele de topire a 
fierului şi nichelului în corelație cu variaţia presiunii, s-au estimat temperaturi de 3900 C în centrul 
Globului, 3600 C la contactul nucleului intern cu cel extern, de 33000 C la contactul dintre manta ŞI 
nucleu, 1177°C la limita crustă — manta, etc. (vezi tabelul, fig. 4). 

Fig. nr. 12 — Variația fluxului termic terestu deasupra foselor oceanice şi rifturilor oceanice 


b) Radioactivitatea actuală este condiţionată de concentrarea elementelor radioactive în scoarță. 
Acestea se concentrează preponderent în scoarțele continentale, în special în rocile acide din pătura 
granitică şi cu totul subordonat în scoarțele oceanice. Se estimează că 2/3 din fluxul termic teluric provine 
din scoarță, din corpurile granitice care concentrează elementele radioactive. Se opinează că la baza 
păturii granitice se produce creşterea temperaturii până la topirea materialului şi formarea camerelor 
magmatice, fapt confirmat de scăderea vitezei undelor seismice. 

c) Gravitaţia şi presiunile geotectonice produc energie calorică care conduc la creşterea 
temperaturilor în interior, în sistem adiabatic. 

Pierderea energiei calorice interne este nesemnificativă, de exemplu în cazul vulcanismului când 
se înregistrează pierderile cele mai mari, acestea ajung de abia la 1%. 

Din interiorul Pământului spre suprafaţă, litosfera este străbătută de un curent de conducție termic, 
denumit flux termic terestru (HF). În scoarță, de la suprafaţă spre adâncime temperatura creşte până la 
cca. 2000 m cu un gradient geotermic de 3°C la 100 m (treapta geotermică este de 33 m, adică pe o 
adâncime de 33 m creşte temperatura cu 1°C). Apoi temperatura creşte lent până la 3900%C în nucleu. 

Energia internă determină procese interne care duc, de exemplu, la formarea curenților de 
convecție, magmelor în adâncime, a proceselor vulcanice, izvoarelor geotermale, etc. şi în final la 
deschiderea bazinelor oceanice şi formarea catenelor orogenice. 


3.3. Radioactivitatea 


Georadioactivitatea este o moştenire cosmică a Pământului şi corespunde instabilității nucleare a 
substanţelor radioactive distribuite în masa terestră şi se caracterizează prin procesul de dezintegrare 
radioactivă. Dintre elementele radioactive, thoriul şi uraniul sunt cei mai prețioşi martori ai istoriei 
Pământului, datorită izotopilor cu timpi de înjumătățire foarte mari: Th?” — 13,9 mld. ani, iar ag a 4,5 
mld. ani. Aceste transformări radioactive constituie baza metodelor de determinare a vârstelor absolute 
fig. 13). 

Potrivit unor evaluări relativ recente, Pământul mai dispune încă de următoarele rezerve de 
elemente radiocative, exprimate în miliarde de tone: 50000 Th” , 16000 us şi 113 de U?%, În faza 
Pământului tânăr, acum 4,5 miliarde de ani, cantitățile, exprimate tot în miliarde de tone, ar fi fost 
următoarele: 62000 Mae 32000 U” şi 9200 U*%5. Rezultă că Pământul a consumat anual, în medie, cel 
puţin 20000 tone de subtanţe radioactive. Dacă se ţine seama că transformarea unui atom de U” este 
însoţită de degajarea unei energii de 50 MeV (mega electron-volţi) (1 MeV = 1,602 x 10'!5 joule), a unui 
atom de U?” de 45 MeV şi a unui atom de Th? de 40 MeV, nu este greu să se aprecieze cantitatea uriaşă 
de energie pe care o furnizează planetei acest fenomen. Ea este consumată, în primul rând, pentru 
menţinerea „bilanţului termic” al Pământului. 

Fig. nr. 13 — Curbe de determinare a vârstelor absolute pe baza dezintegrării unor izotopi 
3.4. Magnetismul şi paleomagnetismul 


Globul terestru se comportă ca un magnet gigant, mai precis ca un dipol geomagnetic, fiind 
înconjurat de un câmp magnetic, care se extinde în jurul Terrei pe o distanţă de 10 raze pământeşti. Liniile 
câmpului magnetic ies din polul sud şi intră prin polul nord. De subliniat că existenţa câmpului magnetic 
a constituit una dintre condiţiile apariției vieţii pe Pământ; fără acest scut protector razele cosmice nocive 
ar fi distrus orice germene organic (fig. 14). 

Elementele spaţiale ale câmpului geomagnetic nu se suprapun reţelei geografice. Astfel polul nord 
magnetic real se găseşte în vestul Groenlandei, iar axa geomagnetică care uneşte polii magnetici nu 
coincide cu axa de rotație a Pământului, axa polilor magnetici trecând pe la 1100 km de centrul 
Pământului. 

De menționat că în legătură cu câmpul geomagnetic terestru se vorbeşte despre polii magnetici, 
descrişi ca reprezentând punctele (zonele) unde înclinația câmpului magnetic este egală cu +90% şi polii 
geomagnetici care reprezintă punctele unde axa geomagnetică intersectează suprafaţa terestră (fig. 16). 

Coordonatele geografice ale polilor geomagnetici măsuraţi în 1990 sunt de 77° lat. N şi 102,30 
long. V pentru polul nord (în nordul insulei Bahurst, Canada). Măsurătorile migraţiei polilor magnetici 
începând din 1832, au arătat că polul nord s-a deplasat spre nord cu cca. 11 km/an, iar cel sudic, de pe 
continetul antarctic, spre NNV, în Oceanul Indian, cu cca. 9 km/an. Diferenţele de viteză înregistrate la 
suprafaţă nu se datoresc unei viteze unghiulare diferite, ci mai ales morfologiei suprafeţei geoidului. 

Principala cauză a magnetismului terestru o prezintă prezenţa curenților de convecţie din nucleul 
extern al Pământului. 


(()) 


Fig. nr. 14 — Liniile de forță ale câmpului în cazul unui dipol magnetic (stânga) şi liniile de forță ale câmpului magnetic 
terestru idealizat, orientate dinspre polul sud spre polul nord 

În realitate, câmpul magnetic terestru prezintă un aspect mult mai complicat. Aceasta este supus 
permanent unor presiuni şi deformări de către atmosfera Soarelui aflată în expasiune. Aceasta este 
alcătuită dintr-o sumă de elemente şi particule, în principal din H*, +He?*, e (electroni), aflați în 
permanentă mişcare cu viteze foarte variabile (270 — 650 km/s. 

Fig. nr. 15 — Deformarea câmpului magnetic terestru sub acţiunea expansivă a atmosfere Soarelui 


Această mişcare formează vîntul solar, care comprimă câmpul spre Soare şi îl alungeşte foarte 
mult în partea opusă. În apropierea Pământului câmpul magnetic este suficient de puternic pentru a se 
opune eficient expasiunii atmosferei solare, forțând vântul solar să se disipeze în doi curenţi care 
înconjoară câmpul magnetic (front de şoc = linia care disipează vântul solar; cusp = o zonă sub formă de 
corn, unde particulele vântului solar pătrund într-o cantitate redusă în ionosferă; magnetosheath = teacă 
magnetică, zona în care viteza particulelor vântului solar se reduce considerabil; magnetopauza = 
reprezintă marginea efectivă a magnetosferei, care ecranează vântul solar, magnetotail = coada 
geomagnetică; neutral sheet = zona în care intensitatea câmpului scade progresiv, posibil zonă de 
interconctare a câmpului magnetic terestru la cel interplanetar) (fig. 15). 

Principalii parametri ai câmpului magnetic sunt: 


Elementele câmpului magnetic terestru şi 
orientarea lor față de punctele cardinale: 
componentele orizontală (H) şi verticală (Z) ale 
câmpului magnetic total (T), ô - unghiul de 
declinație magnetică, œ - unghiul de înclinație 
magnetică; N;, E, Sẹ, W — punctele cardinale; Nm- 
nordul magnetic (după V. Lăzărescu, 1980). 


+ 
Nadir 


Fig. nr.16 — Elementele câmpului magnetic terestru 


Intensitatea câmpului magnetic care se măsoară în gamma (ca unităţi de inducţie şi de câmp) este 
mai mică la ecuator (25000 gamma) şi mai mare la poli (70000 gamma). Pentru acest parametru se 

elaborează hărții cu izodiname (izogame), hărți pe care pot să apară anomalii magnetice legate de 
prezenţa în subsol a unor corpuri feromagnetice. 

Declinaţia magnetică reprezintă unghiul dintre direcţia nordului magnetic şi direcţia nordului 
geografic într-un punct dat şi se măsoară în grade. Liniile care unesc punctele cu aceiaşi valoare a 
declinaţiei magnetice se numesc izogone (fig. 16, 17). 

Înclinația magnetică este unghiul dintre orizontala locului şi planul acului magnetic, valoarea 
acestuia fiind 0° la ecuator şi 90° la poli. Liniile de aceeaşi valoare a înclinaţiei magnetice sunt izoclinele 
(fig. 16, 17). 


Paleomagnetismul sau magnetismul remanent arată orientarea liniilor câmpului magnetic în 
momentul formării rocilor. 

Încă din 1634 Gellibrand a descoperit că declinaţia magnetică în zona Londrei variază periodic în 
timp, de la un an la altul. Fenomenul a fost denumit ulterior variație seculară, constatându-se că ea 
afectează şi înclinația şi intensitatea câmpului magnetic. Din analiza hărților cu izolinii (hărți izoporice, 
cu izogone, cu izocline sau cu izodiname) s-a observat o migraţiune a polului boreal spre vest, cu 0,180 
long/an. Aceasta semnifică că o rotație completă a reţelei magnetice se realizează la cca. 2000 ani. 

Anomaliile magnetice de scară mare mare, variațiile seculare nu pot fi decât expresia unor 
fenomene cu sediul în interiorul Globului. Migrarea nu este compatibilă cu un Glob solid în întregime, ci 
trebuie asociată unui strat lichid sau cel puţin vâscos, aşa cum se interpretează a fi nucleul extern. 
Probabil modificările intervenite la acest nivel se repercutează la suprafaţă cu întârzieri de ordinul 
milioanelor de ani, chiar miliardelor de ani. Aceste probleme constituie obiectul de studiu al unei noi 
ramuri a geofizicii, paleomagnetismul. 

Este cunoscut faptul că în decursul timpului geologic au avut loc inversiuni ale polarităţii terestre, 
cei doi poli schimbându-se între ei, astfel încât intervalele de timp în care polul nord se afla în direcția 
spre care este situat şi în prezent se numesc intervale de polaritate normală, iar celelalte intervale de 
polaritate inversă. 


Polul nord geomagnetic 


N Polul nord geografic 
Polul nord magnetic 


(1=+90°) 


Ecuatorul magnetic 
(1=0*) 


—— Ecuatorul geografic 
Di K RELAȚIA ÎNTRE ÎNCLINAȚIA MAGNETICĂ $I LATITUDINE 
Ecuatorul geomagnetic g k H 5 , ; . 3 

Cîmpul magnetic mediu al Pămîntului poate fi imaginat ca un simplu 
magnet bară în centrul Pămîntului, direcționat în lungul axei de rotație, 
astfel încît înclinația unui ac magnetic suspendat variază de la verticală, 
Polul sud geomagnetic în regiunea polului la orizontală, în regiunea Ecuatorului (relația este 
dată simplu de formula în care tangenta. înclinării este jumătate din tan- 


xX genta latitudinii). Măsurătorile înclinării rocilor magnetizate pot aşadar 
Polul sud magnetic să fic folosite pentru a determina latitudinea la care rocile și-au dobindit 
(1=-909) magnetizarea lor. 


Fig. nr. 17 — Relaţia dintre declinaţi li înclinația magnetică în cazul dipolului geomagnetic 


Rocile şi mineralele se magnetizează în direcţia câmpului magnetic existent, acesta păstrându-se în 
roci şi după încetarea acţiunii câmpului inițial. Acest magnetism se numeşte magnetism remanent. 
Explicaţia conservării câmpului paleomagentic în roci este ilustrată de curba de histerezis (fig. 18). 
Astfel, dacă se supune magnetizarii o substasnţă, într-un câmp a cărui intensitate creşte progresiv, aceasta 

se va magnetiza după curba A, până la o vloare maximă Mm. Supusă apoi unui câmp de polaritate 
inversă, intensitatea câmpului magnetic inițial scade, dar după curba B, astfel încât în momentul când se 
anihilează câmpul indus iniţial, materialul mai conservă un câmp magnetic remanent de valoare Mr. 
Elementele acestuia pot fi măsurate şi se folosesc pentru reconstrucțiile paleodinamicii plăcilor litosferice 
şi reconstrucţiilor paleogeografice. 


Magnetizarea remanentă 


Intensitatea cimpului 
magnetizant 


“m m 
Fig. nr. 18 — Curba de histerezis explică conservarea câmpului magnetic remanent în roci 


Magnetizarea remanentă poate fi de mai multe feluri: termoremanentă, remanentă detritică, 
remanentă chimică şi remanentă vâscoasă. 

a) Magnetizarea termoremanentă este calea cea mai plauzibilă pentru conservarea magnetismului 
remanent. În timpul răcirii unei magme, când se ajunge la temperatura de 580-600C (punctul Curie — 
variabil la diferite substanţe), mineralele feromagnetice se magnetizează paralel cu direcția în care se află 
polul nord în acel moment. Această orientare a câmpului magnetic al mineralelor rămâne neschimbată şi 
după schimbarea polarităţii câmpului, astfel că putem vorbi de un magnetism remanent, cu o polaritate 
care poate fi determinată în laborator. 

b) Magnetizarea remanentă detritică derivă din faptul că elementele detritice foarte fine (sub 0,3 
u; l u= 10% m) formate din minerale fero- sau paramagnetice, acționează într-un bazin de sedimentare ca 
mici magneți şi care se dispun conform câmpului magnetic din acel moment. De exemplu mineralele 
argiloase (intră în alcătuirea argilelor), se orientează după câmpul magnetic terestru din momentul 
depunerii lor şi pot fi folosite la construirea unor scări cronologice pe criterii paleomagnetice. 

c) Magnetizarea remanentă chimică este o consecinţă a reacţiilor ce duc la formarea unor noi 
minerale şi care au loc după consolidarea rocilor (de ex. în timpul metamorfismului, al alterării 
diagenetice, depunerilor secundare, etc.). 

d) Magnetizarea remanentă vâscoasă este denumită astfel deoarece în cadrul ei nu au loc procese 
de schimbare de fază (de la lichid la solid), sau de aranjare mecanică, ci de influențare lentă în stare solidă 
a substanţelor feromagnetice. Aşa cum un obiect de fier lăsat mult într-un câmp magnetic, dobândeşte un 
magnetism indus slab, tot aşa şi mineralele pot suferi o astfel de influenţă. 

Pe baza studiului migraţiei polilor şi inversiunilor câmpului magnetic a fost posibilă reconstruirea 
modului cum s-a desfăşurat deriva continentelor (vezi D.H. et M.O.Tarling, 1976) şi elaborarea unei scări 
a timpului geologic, folosită la stabilirea vârstei unor depozite lipsite de alte posibilități de încadrare 
geocronologică. 


3.5. Electricitatea 


La suprafața Pământului, dar şi în adâncul acestuia, există un câmp electric natural, numit şi 
câmpul curenților telurici. Sursa principală a câmpului electric natural se afla în procesele magneto- 

hidrodinamice generate de curenţii de convecţie din nucleu, la 2900 - 5000 km adâncime şi în frecările ce 
au loc la aproximativ 2900 km adâncime, la limita dintre mezosferă şi centrosferă. Alte două surse, de mai 
mică importanţă, constau în curenţii formaţi în scoarță şi cei rezultați din interacţiunea atmosferei cu 
scoarţa. 

În cadrul carotajului electric în sonde se măsoară variaţia polarizației spontane, sub forma curbei 
PS, cu minime în dreptul marnelor şi argilelor şi maxime la nisipuri. Un alt parametru măsurat pe 
diagrafii este rezistivitatea rocilor, indicată pentru trasarea limitei perrol-apă dintr-o sondă de exploatare 
pentru hidrocarburi. Acelaşi parametru permite reconstruirea coloanei litologice a sondelor, fără utilizarea 
carotajului mecanic foarte costisitor. 


3.6. Seismicitatea 


Energia declanaştă în anumite puncte din interiorul Pământului, numite focare seismice, se 
transmite în masa acestuia şi întreţine o stare aproape permanentă de agitaţie şi tensiune a materiei terestre 
(fig. nr. 19). În funcţie de mărimea intervalului de timp în care se eliberează energia potenţială acumulată 
în focare şi cantitatea acesteia, se produc mişcările seismice din scoarță, de intensități variabile. 

Studiul cutremurelor de pământ conduce, printre altele, la cunoaşterea seismicității Pământului şi a 
câmpului de de forţe care participă, alături de seismicitate, la procesele geodinamice şi tectonofizice ale 
scoarței terestre. În momentul de faţă o direcţie prioritară în studiile geofizicii o are predicția 
cutremurelor, adică stabilirea locului şi momentului declanşării macroseismelor. 

Seismografele electrodinamice moderne înregistrează oscilaţii şi mai slabe, chiar în lipsa unor 
mişcări care pot fi catalogate cutremure de Pământ. Aceste oscilaţii slabe au fost denumite microseisme. 
Pe acest fond de „de zgomote seismice” se produc la fiecare 30° cutremure de Pământ propriu-zise. 
Cauzele care produc microseismele sunt foarte numeroase: funcționarea diferitelor mecanisme şi 
circulația autovehiculelor, apele sau valurile, vântul, etc. Valurile „grele” ale bazinelor oceanice şi 
mărilor produc prin lovirea ţărmurilor zguduiri care se propagă până la mii de kilometri în interiorul 
continentelor. O altă cauză a microseismelor o constituie mecanismul de formare a taifunurilor. În acest 
caz undele create de balansul apelor se transmit la fundul bazinului oceanic şi de acolo se propagă prin 
scoarță pe continent. La studiul acestor fenomene participă în mod egal seismologia, oceanografia şi 
meteorologia. 


Fault scarp 


Fault 
/ trace 


Fault 
plane 
Fig. nr. 19 — Transmiterea câmpului de unde sismice din focar spre suprafață 


Macroseismele sunt legate de activitatea seismică determinată în cea mai mare parte de mişcările 
geotectonice şi mişcările diferenţiale ale plăcilor tectonice, apoi activităţii vulcanice, prăbuşirilor 
subterane în zone carstice, etc. 

Sistemul dorsalelor medio-oceanice, faliile de transformare importante, fosele oceanice şi direcțiile de expansiune 

a crustei şi viteza derivei continentale (cifrele, în cm/an) (redesenat după X. Le Pichon, 1968 şi completată cu date 
după R. J. Heirtzler et al., 1968). 


Fig. nr. 20 — Macroplăcile şi mezoplăcile tectonice limitate de rifturi, aliniamente de subducție şi falii transformante 


LEI 


A i ir Legh ean ra DA Ali k Ki 
pă Pag ea K -= aii "i k 
H T Ur RY LE fi Sa i PSI PAC Read pui UE 


Fig. nr. 21 — Distribuţia principalelor zone seismice pe Glob, în raport cu aliniamentele de subducţie şi rift 

Clasificarea seismelor se face în principal după următoarele criterii: 


1. După poziția geografică a epicentrului: 
a — continentale; b — oceanice; 

2. După mărimea distanţei dintre punctul epicentral şi punctul de observație: 

a — locale; b — apropiate (sub 1000 km), c - departate (între 1000 — 10000 km); d — teleseisme 
(distanţă mai mare 10000 km); 
3. După adâncimea hipocentrului: 
a — superficiale sau normale (până la 60 km); b — intermediare (60 — 300 km); c — adânci (sub 
300 km); 
4. După intensitate: 
a — mici sau slabe; b — mari; c — foarte mari; d — catastrofale 
5. Genetică: 
a — tectonice; b — vulcanice (de erupție); c — de prăbuşire; e — plutonice 

Seismic, frecvenţa cea mai mare se înregistrează în cazul cutremurelor tectonice (peste 90% din 
seisme) şi care, în acelaşi timp, sunt cele mai distructive. 

Procesele care controlează seismele tectonice sunt localizate în marea lor majoritate pe două 
aliniamentele morfotectonice: zonele de subducţie marcate topografic de fosele oceanice şi rifturile, 
flancate de dorsalele medio-oceanice şi decroşate de faliile transformante. Între aceste zone există o 
diferenţă fundamentală din punctul de vedere al activităţii seismice. 

În zona rifturilor sunt generate cutremure de mică adâncime (cu focare situate până la 60 km), cu 
intensitaţi de regulă reduse. Focarele sunt localizate pe planul faliilor transformante, în zona situată între 
noile poziţii ale riftului, rezultate după decroşare (fig. 20, 21). 

În zonele de subducţie sunt localizate cutremurele de adâncime medie (60 — 300 km) şi mare (300 
— 700 km), pe planele Benioff (fig. 20, 22, 24). Sunt şi o categorie de cutremure plutonice, cu focar 
localizat sub scoarţa terestră, până la cca. 800 km, cu cauze încă discutabile. 

În concluzie, principalele zone seismice pe Glob se suprapun limitelor plăcilor tectonice, 
materializate prin rifturi, zone de subducţie şi falii transformante (fig. 20, 21). 

Fig. nr. 22 — Reprezentarea schematică zonelor de subducție şi rifturilor oceanice decroşate de faliile transformanrte 

Schemă de principiu pentru 
deplasarea laterală (2, 3), pe orizon- 
tală, a dorsalei oceanice (1), pe o fa- 
lie de transformare (5), fără întreru- 
perea fenomenului de expansiune a 
fundului oceanic (4) şi cu producere 
de focare normale (6). 


Fig. nr. 23 — Poziţia focarelor în zona situată între noile poziţii ale riftului, rezultate după decroşare (6) 

Fig. nr. 24 — Poziţia focarelor pe un plan Benioff slab înclinat. în zona arcului insular Japonez 

III. ALCĂTUIREA CHIMICĂ ŞI MINERALOGICĂ A GLOBULUI 


Din suprafaţa Pământului 21% revine uscatului şi 79% oceanelor. Calculul volumelor pe care-l 
ocupă crusta continentală şi oceanică prezintă un raport diferit: crustei continentale şi de tranziţie îi 
revin 79%, iar cele oceanice numai 21%. Acest raport este un element important de care se ţine seama 
când se estimează compoziţia globală a crustei. 

După cum se ştie materia din scoarță este constituită din elemente chimice, care se combină 
după legi fizico-chimice formând mineralele, care, la rândul lor, se asociază în agregate eterogene 
denumite roci. 

Elements melt at close 


to room temp. 


Fig. nr. 1 — Tabelul periodic al elementelor (vezi pentru detalii - http://www.chemicool.com şi http://www.ptable.com) 


Rocile formează unități litologice care alcătuiesc în final diferitele tipuri de scoarțe: 
continentale, de tranziție şi oceanice. 

Pentru estimarea compoziției chimice, mineralogice şi petrografice a crustei continentale s-au 
utilizat diferite metode, însă în toate cazurile s-a plecat de la compoziția rocilor care aflorează în 
domeniul continental şi a informaţiilor obținute cu lucrările de foraj şi miniere. Estimările reflectă 
compoziția straturilor superioare ale acesteia (păturile sedimentară şi granitică). Pentru pătura 
inferioară (bazaltică) compoziția a fost apreciată folosind datele geofizice. 

Estimarea compoziţiei scoarței oceanice s-a făcut de asemenea diferit pentru straturile 
constitutive. Compoziţia stratului sedimentar a fost bine determinată datorită eşantioanelor obţinute 
prin dragare de pe fundul oceanelor şi din forajele marine, iar stratul bazaltic a fost studiat prin 
investigarea magmatitelor din insulele vulcanice şi din suturile orogenice şi prin metode geofizice. 
Baza stratului bazaltic a fost investigată numai geofizic. 

1. Compoziţia chimică a scoarţei terestre 


Din cele 118 elemente câte cuprinde tabelul lui Mendelev, doar 90 sunt naturale, iar din acestea 
numai 12 ajung la concentrații mai mari de 0,1% (în procente de greutate) şi sunt mai bine 
reprezentate în alcătuirea scoarţei (fig. 2, tabelul 1): O, Si, Al, Fe, Ca, Mg, Na, K, Ti, H, P şi Mn, 
însumând 99,23% din compoziţia chimică a acestuia. Restul de 0,77% aparține celorlalte 78 elemente 
cunoscute. 


ELEMENTUL. | Simbolul 
(% de greutate) | chimic | Scoarţă 

Siliciu 

Alte elemente 


Fig. 2 — Principalele elemente chimice din scoarță şi din compoziţia medie a Pământului 
(după Skinner şi Porter, 1980) 


După cum se poate observa din tabel, oxigenul şi siliciul constituie 72,4% din compoziţia 
chimică a mineralelor şi rocilor scoarţei terestre, cea ce explică larga răspândire a mineralelor silicatice 
şi a oxizilor. De asemenea, se remarcă şi schimbarea ponderii fierului şi magneziului în compoziţia 
medie a Pământului comparativ cu scoarţa, cele două elemente găsindu-se în cantităţi mult mai mari în 
manta şi nucleu. 


Modele geologice privind 
constituția globului terestru: 


a — petrografică (modelul Suess); b — 
geochimică (modelul lui Goldschmidt); 
Si — faza silicaților Qitofile, în com- 
poziția silicaților de tipul rocilor grani- 
tice, şi bazaltice); Ec — preponderent 
din olivine (eclogite); So — faza de 
sulfuri şi oxizi metalici (calcofile); Ne — 
faza metalică (siderofile, ae compoziţia 
nucleului metalic). 


Fig. 3 — Modelele lui Goldschmidt şi Suess privind distribuţia elementelor chimice în geosferele interne 
şi denumirea acestora în funcţie de compoziţia chimică 


După Goldschmidt elementele chimice din alcătuirea Pământului pot fi grupate în următoarele 
familii: 
36 


- elemente atmoțile: H, C, O, N, CI, I, Br şi gaze inerte, frecvente în atmosferă, hidrosferă şi 
biosferă; 

- elemente litofile: Li, Na, Mg, Al, Si, Ti, Ca, etc., care predomină în compoziţia scoarţei 
terestre şi a litosferei inferioare; 


- elemente sideroțile: Fe, Ni, C, P, Co, Ge, etc., cu mare afinitate pentru fier şi concentrate mai 
ales în păturile interne (nucleu); 

- elemente calcoțile: S, P, Cr, Mn, Cu, Zn, Pb, Fe, As, Ag, etc., cu afinități pentru sulf, prezente 
în meteoriți, dar concentrate şi în sulfurile metalice cu importanţă economică (blendă, galenă, pirită, 
calcopirită, etc.). 

Prin concentrarea elementelor în geosferele interne după densități, rezultă modelele lui 
Goldschmidt şi Suess cu denumiri specifice pentru acestea (fig. 3). 

O altă abordare împarte elementele chimice în funcţie de tendinţa lor de a se combina, 
deosebindu-se „elemente petrogene” (Li, Na, K, Rb, Be, Mg, Ca, Sr, Ba, B, AI, C, Si, Ti, Zr, N, P, V, 
O, F, CI) şi „elemente metalogene” (Cu, Ag, Au, Zn, Cd, Hg, Ge, Sn, Pb, As, Sb, Bi, Cr, Mo, Te, W, 
Co, Ni, Pt, U). Manganul şi fierul se păstrează la limita dintre cele două grupe de elemente, având rol 
dublu. 


2. Mineralele scoarţei terestre 


Prin combinaţii desfăşurate după legi fizico-chimice specifice, elementele chimice existente în 
scoarță formează substanţe minerale prezente în natură sub formă solidă, lichidă şi gazoasă. În cea mai 
mare parte mineralele se găsesc în stare solidă şi au o structură cristalină. Chihlimbarul şi ţiţeiul, cu 
structură organică, sunt încadrate în categoria substanțelor minerale. 


2.1. Noţiuni de cristalografie 


Structura atomică a materialelor, verificată experimental cu ajutorul razelor X, arată că materia 
are o structură discontinuă, fiind formată din atomi separați între ei prin spaţii interatomice. 

În funcţie de modul de aşezare în spaţiu a particulelor, se pot deosebi următoarele stări 
structurale; 

- starea amorfă, în care particulele elementare sunt dispuse cu totul dezordonat în spaţiul 
ocupat de substanţa minerală; 

- starea nematică, în care particulele prezintă tendinţa de a se aranja ordonat în spațiu, după o 
singură direcţie, formând şiruri paralele; 

- starea smectică, în care particulele prezintă tendinţa de a se aranja ordonat după două direcții, 
realizându-se plane, care la rândul lor sunt dispuse dezordonat; 

- starea cristalină, în care particulele elementare se ordonează periodic în spaţiu ocupat de 
mineral, după trei sau patru direcții. 

Stările nematică şi smectică se întâlnesc numai în cazul unor substanţe organice, deci nu şi la 
substanțele minerale, fiind considerate stări intermediare între starea amorfă şi starea cristalină. 
Substanțele prezentând asemenea stări se mai numesc mezomorfe, cristale moi, sau cristale lichide. 

În principiu, orice mineral se poate prezenta atât în stare cristalină cât şi amorfă. Trebuie avut 
în vedere că starea amorfă este instabilă din punct de vedere fizico-chimic, astfel încât toate mineralele 
prezintă tendinţa naturală de a trece la starea cristalină, caz în care stabilitatea energetică în reţea este 
maximă. 

Minerale cristalizate şi amorfe. Mineralele sunt corpuri omogene din punct de vedere fizico- 
chimic, specia minerală fiind unitatea fundamentală în studiile mineralogice. 

Mineralele amorfe au o structură caracterizată de o dispunere dezordonată a atomilor, ionilor, 
sau moleculelor în spațiu ocupat. Mineralele amorfe nu sunt mărginite niciodată, în mod natural de feţe 
plane, având tendinţa de a căpăta forme rotunjite, sferoidale, reniforme, în general neregulate. 

Mineralele cristalizate au o structură reticulară, în care atomii, ionii, sau moleculele sunt 
dispuse ordonat şi periodic după direcțiile X, Y şi Z ale spaţiului, denumite direcţii cristalografice 
(particulele sunt dispuse în ochii rețelelor reticulare). Datorită acestui aranjament mineralele au forme 
poliedrice, mărginite de feţe plane. 

Rețelele reticulare ale cristalelor sunt alcătuite din motive (atomi, molecule, ioni complecși), 
șiruri reticulare şi plane reticulare şi sunt caracterizate de simetrie. 

O direcție după care se dispun în spaţiu periodic atomii, echidistan, poartă denumirea de şir 
reticular. Şirul reticular se obţine practic prin translarea pe o direcţie X, periodic, cu aceeaşi distanţă a, 
a unui motiv geometric (în cazul de faţă atomi, molecule, ioni complecși, etc.) (fig. 4.1). Distanţa a 
constituie perioada sau parametrul şirului reticular. Dacă se tranaslează un şir reticular după altă axă, 
notată Y, cu un parametru b, se obţine un plan reticular, caracterizat de parametrii a şi b (fig. 4.2). În 
continuare, dacă se translează un plan reticular după o axă notată cu Z, cu un parametru c, se obține o 
reţea reticulară, caracterizată de parametri a, b, c (= distanţele interatomice pe cele trei axe X, Y, Z). 
Cele trei direcţii X, Y, Z după care şirurile reticulare prezintă densitate atomică maximă, se numesc 
axe cristalografice (fig. 4.3). 

Cel mai mic poliedru prin a cărui multiplicare rezultă reţeaua reticulară a unui cristal, 
caracterizată de parametrii a, b şi c se numeşte paralelipiped elementar sau celula elementară. 
Elementele care definesc paralelipiledul elementar sunt distanţele interatomice pe cele trei axe 
cristalografice (a, b, şi c) şi ungiurile pe care le fac planele determinate de axele cristalografice: a, Ș şi 


y (fig. 4.4) 


La] 


> 


4. 


Fig. 4 — Elementele structurilor cristaline 
(1 - şir reticular; 2 - plan reticular; 3 — reţea cristalină; 4 — paralelipiped elementar) 


Elemente de simetrie. Prin simetria geometrică a unei figuri (cristal) se înţelege proprietatea 
figurii de a coincide cu ea însăşi prin aplicarea unor operaţii simetrice (de exemplu rotirea corpului). 
Elementele de simetrie pot fi simple (presupun o singură operaţie de simetrie — de ex. oglindirea) şi 
complexe, care implică două operaţi de simetrie (de ex. rotirea — oglindirea). Elementele de simetrie 
sunt caracteristice numai rețelelor reticulare. 

a) Elementele de simetrie simple sunt axele de simetrie, planele de simetrie şi centrele de 
simetrie. 

Axa de simetrie este o direcție dintr-un poliedru (cristal), în jurul căreia rotind corpul cu 360%, 
toate elementele lui (feţe, muchii, colţuri) se repetă de n ori; n — reprezintă ordinul axei de simetrie. În 
regnul mineral sunt posibile doar axe de simetrie de ordinul 1, 2, 3, 4 şi 6. Operația de simetrie 

corespunzătoare axelor este rotirea, care se face cu un număr de grade egal cu 360%/n, deci cu 3609, 
180%, 120%, 90% şi 60°. Axele pot fi bipolare (cu elementele identice grupate la ambele capete ale axei) 
şi polare (cu elementele de simetrie grupate la un singur capăt al axei). Notaţia axelor este de tipul A", 
unde n reprezintă ordinul axei (1, 2, 3, 4 sau 6). La cristale, axele de ordin superior (3, 4, şi 6), sunt 
unice, cu excepţia sistemului cubic, unde apar mai multe axe de ordin superior (BA? 4A°). 

Planul de simetrie împarte cristalul în două părți simetrice şi prin consecință egale, astfel încât 
una dintre ele apare ca imaginea în oglindă a celeilalte. Notaţia planelor este de tipul P”, unde n 
reprezintă ordinul axei de simetrie pe care planul este perpendicular. Operația caracteristică planelor de 
simetrie este oglindirea. 

Centrul de simetrie este punctul din interiorul cristalului faţă de care orice element de pe cristal 
îşi găseşte simetricul prin inversiune şi se notează cu litera G. Operația de simetrie prin care se 
evidențiază centrul este inversiunea. Practic, un cristal prezintă centru de simetrie dacă are feţe identice 
şi paralele două câte două, după orice direcție cristalografică. 

b) Elemente de simetrie complexe. În unele cazuri, pentru a obţine simetricul unui punct de pe 
cristal nu este suficientă o singură operaţie de simetrie, fiind necesar combinarea a două operaţii. 
Operaţiile de simetrie complexe constau din combinarea rotirii cu inversiunea, rezultând axe de 
rotoinversiune şi combinarea rotirii cu reflexia, rezultând axele giroide. 


Sisteme cristalografice 


Pe baza structurii reticulare s-a stabilit că orice cristal se poate considera că derivă dintr-un 
paralelipiped oarecare, ale cărui muchii sunt proporționale cu perioadele (parametrii) şirurilor 
reticulare. Paralelipipedul se raportează la un sistem de referinţă cu trei axe cristalografice: X, Y şi Z 
(axele Miller) sau cu patru axe: X, Y, y şi Z (axele Bravais). În cristalografie se consideră şapte 
paralelipipede particulare, denumite şi elementare, din care prin trunchiere rezultă forme derivate. 
Formele rezultate din acelaşi paralelipiped elementar constituie un sistem cristalografic (fig. 5). 


După criteriul de simetrie şi combinaţia elementelor de simetrie, sistemele cristalografice se 
grupează în trei categorii: 


A — categoria inferioară: 


1. Sistemul triclinic (triclinique): 

- simetrie: tără axe sau plane de simetrie; 

- relația axială: a + b + c; a £ B + y + 90°; 

- celula elementară: prisma triclinică (prismă înclinată în două direcții, cu baza de forma unui 
paralelogram); 

- exemple de minerale care cristalizează în sistemul triclinic: microclinul KAISi3Og, calcantitul 
CuSO4-5H»0O, distenul Al2Si0;5, albitul NaAISi3Og etc. 


2. Sistemul monoclinic (monoclinique): 

- simetrie: cu o axă de simetrie de ordinul 2, un plan de simetrie, sau atât cu o axă şi un plan de 
simetrie; 

- relația axială: a + b + c; a = y = 90°, B + 90°; 

- celula elementară: prisma monoclinică (prismă înclinată, cu baza de forma unui dreptunghi); 

- exemple de minerale care cristalizează în sistemul monoclinic: ortoza KAISi3Os, gipsul 
CaS0;4.2H20, malachitul Cu»COz(O0HY, muscovitul K2A14[Si6Al202(0H,F)4], etc. 


3. Sistemul rombic (orthorhombique): 
- simetrie: cu mai multe elemente de ordinul 2, axe sau plane; 
- relația axială: a + b + c; a = B = y = 90°; 

- celula elementară: prisma ortorombică (baza sa este un dreptunghi); 
- exemple de minerale care cristalizează în sistemul rombic: aragonitul CaCO3, stibina Sb2S3, 
stronţianitul SrCO3, marcasita FeS,, etc. 


i 1. triclinic 
rombic monoclinic 


romboedric 
Fig. 5 — Paralelipipedele elementare, parametrii celulei şi unghiurile caracteristice celor şapte sisteme cristalografice 


B — categoria medie: 


4. Sistemul trigonal (rhoboedrique) 

- simetrie: cu o axă de simetrie principală unică, de ordinul 3; 

- relaţia axială: a = b = c, a = p = y 4 90°; 

- celula elementară: romboedrul (toate fețele sale sunt egale şi de formă rombică); 

- exemple de minerale care cristalizează în sistemul trigonal: calcitul CaCO;, cinabrul HgS, 
gheaţa H20, corindonul Al203, etc. 


5. Sistemul tetragonal (quadratique): 

- simetrie: cu o axă de simetrie principală unică, de ordinul 4; 

- relaţia axială: a = b + c; a = B = y = 90°; 

- celula elementară: prisma pătratică (baza sa este un pătrat); 

- exemple de minerale care cristalizează în sistemul tetragonal: calcopirita CuFeS2, zirconul 
ZrSiO;, rutilul TiO», casiteritul SnO», etc. 


6. Sistemul hexagonal 

- simetrie: simetrie: cu o axă de simetrie principală unică, de ordinul 6; 

- relația axială: a = b + c; a = B = 90°, y = 120°; 

- celula elementară: prisma hexagonală (baza sa este un hexagon); 

- exemple de minerale care cristalizează în sistemul hexagonal: grafitul C, berilul 
Be3Al2(Si6O18), wurtzitul ZnS, molibdenitul MoS%, etc. 


C — categoria superioară 


7. Sistemul cubic: 
- simetrie: patru axe de simetrie de ordinul 3 şi trei de ordinul 4, precum şi plane de simetrie; 
- relaţia axială: a = b = c; a = p = y; 

- celula elementară: cub (toate feţele sale sunt egale şi de formă pătrată); 


- exemple de minerale care cristalizează în sistemul cubic: halitul NaCl, pirita FeS», fluorina 
CaF, diamantul C, aurul nativ Au, etc. 


Pe baza raporturilor dintre elementele de simetrie, în cadrul sistemelor de cristalizare s-au 
separat 32 de clase de simetrie sau clase morfologice ( de ex. clasele planaxiale, cu plane şi axe de 
simetrie; clasele axiale, numai cu axe de simetrie, etc). De asemenea formele geometrice sub care se 
dezvoltă cristalele din sistemele de cristalizare sunt diverse, simple sau compuse (fig. 6). 


SISTEMUL CUBIC 


SISTEMUL TETRAGONAL 


SISTEMUL TRIGONAL (ROMBOEDRIC) 


SISTEMUL MONOCLINIC SISTEMUL TRICLINIC 


Fig. 6 — Forme derivate prin trunchiere din paralelipipedele elementare 
2.2. lzomorfismul şi polimorfismul mineralelor 


In natură se întâlnesc frecvent serii de minerale cu o compoziţie cationică diferită dar cu 
structură cristalină identică, precum şi serii cu compoziții chimice identice, dar cu structură cristalină 

modificată. Procesele chimice responsabile pentru aceste serii au fost denumite drept transformări 
izomorfe şi, respectiv, polimorfe. 

a. Izomorfismul se produce în soluţiile solide prin substituţia cationilor mineralului în orice 
proporţie, dar fără a se modifica reţeaua cristalină. În acest mod se formează seriile izomorfe. De ex: 
seria granaţilor, seria feldspaților plagioclazi (fig. 7), seria olivinelor, etc. 


RE P n Na[AISi303] 
Oligoclaz an - 
Andezin d i S ” 
Labradorit Sp “ pn 
Bytownit P a A 
Anortit T a A 


Fig. 7 - Seria izomorfă a feldspaților plagioclazi 


b. Polimorfismul se produce datorită variațiilor de temperatură şi/sau presiune, modificându-se 
numai structura cristalină a mineralului, compoziția chimică păstrându-se neschimbată. Seria de forme 
structurale obținute prin procesele de polimorfism se numesc forme sau modificaţii alotropice. Aceste 
modificaţi pot fi ireversibile (monotrope) sau reversibile (enantiotrope). Exemple de modificaţi 
alotropice se înregistrează în cazul carbonului, cuarțului, sulfului, carbonatului de calciu (aragonit - 
calcit), etc. 


b.1. Modificaţiile alotropice ale carbonului: diamant (fig. 8 a), grafit (fig. 8b), fulerena (C60) 
(fig. 9) 


(a) (b) 
Fig. 8 - Modificaţiile alotropice ale carbonului: cubică (diamantul) şi hexagonală (grafitul) 
(sursa: http://oprean.xhost.ro/anorganica/cursuri2/Curs04.pdf) 

Fig. 9 - Modificaţia sferică a carbonului - fulerena 
(sursa: http://oprean.xhost.ro/anorganica/cursuri2/Curs04.pdf) 


b.2. Modificaţiile alotropice ale cuarțului (SiO2) (fig. 10, 11, 12): 


573°C STOC AOC CI IO aa 
cuarț o — cuarţ p  tridimit a ZI cristobalit a, — silice lichidă 


Fig. 10 - Cuarțul o - trigonal (în dreapta - rețeaua reticulară; în stânga - proiecția în plan) 
(sursa: http://oprean.xhost.ro/anorganica/cursuri2/Curs04.pdf) 


Fig. 11 - Tridimitul a - rombic (pseudohexagonal) (în dreapta - rețeaua reticulară; în stânga - proiecția în plan) 
(sursa: http://oprean.xhost.ro/anorganica/cursuri2/Curs04.pdf) 

cristotalitel @ o 
Fig. 11 - Cristobalitul a - tetragonal (pseudocubic) (în dreapta - rețeaua reticulară; în stânga - proiecția în plan) 
(sursa: http://oprean.xhost.ro/anorganica/cursuri2/Curs04.pdf) 


2.3. Proprietăţile mineralelor 


Multe minerale, mai ales când cristalele lor sunt bine dezvoltate, pot fi identificate după o serie 
de proprietăţi uşor de recunoscut la scara eşantionului (macroscopic). 

În unele cazuri, numai câteva aspecte pot fi suficiente pentru recunoaştrea mineralului. Astfel, 
în cazul malachitului, cinabrului şi realgarului este caracteristică culoarea: verde, roşie sau portocalie; 
hematitul se recunoaşte după culoarea roşie, spre neagră şi urmă brun-roşcată; azbestul se recunoaşte 
după cristalele flexibile cu habitus fibros; muscovitul după habitus lamelar şi luciu sidefos, etc. Pe 
această cale se pot recunoaşte cca. 150 minerale. În continuare vom prezenta o serie de proprietăţi 
macroscopice ale mineralelor cu ajutorul cărora se pot identifica în anumite cazuri. 


1. Caracterele morfologice 


a) Forma cristalelor este condiţionată de sistemul cristalografic, de tipul de structură a 
mineralului şi condiţiile de cristalizare. În funcţie de forma lor exterioară mineralele pot fi: 

- idiomorfe — apropiate de forma ideală, fiind delimitate de feţe plane intersectate după muchii 
drepte; 

- hipidiomorfe — sunt mărginite atât de suprafeţe plane, cât şi de feţe rotunjite sau neregulate; 

- allotriomorfe (xenomorfe) — sunt delimitate numai de suprafeţe rotunjite sau neregulate. 


b) Habitusul cristalelor se referă la aspectul general al formei cristalului, în funcţie de 
predominarea uneia sau alteia dintre formele cristalografice simple care delimitează cristalul, ori de 
dezvoltarea mai puternică a feţelor după una sau două direcţii cristalografice. În funcţie de dezvoltarea 
după cele trei direcţii cristalografice, habitusul poate fi: 

- izometric — cristalele sunt dezvoltate aproximativ egal după cele trei direcții; 

- alungit — cristalele sunt alungite după una din direcțiile cristalografice; 

- aplatizat — cristalele sunt dezvoltate după două direcţii. 


c) Forme de asociere a mineralelor. În natură, cristalele apar mai rar izolate, de cele mai multe 
ori formând aglomerări policristaline: agregate constituite dintr-un singur mineral — agregate 
monominerale şi agregate constituite din mai multe minerale — agregate poliminerale. Pentru 
caracterizarea formelor de asociere a mineralelor se folosesc noţiunile de structură şi textură. 

Structura se referă la gradul de cristalizare, adică la raportul dintre componenţii cristalizaţi şi 
necristalizați din agregat, precum şi la dimensiunile relative şi absolute ale cristalelor. Se disting 
structuri: 

c.1. După dimensiunile cristalelor: 

- faneritice — cristalele se disting macroscopic; 

- afanitice — care pot fi microcristaline şi criptocristaline(se observă de regulă numai sub 
microscop); 

c.2. După raportul dintre masa cristalizată şi cea necristalizată dintr-un agregat: 

- holocristaline — agregatul mineral este complet cristalizat; 

- hipocristaline — agregatul mineral este format din componente cristalizate şi necristalizate; 

- vitroase (sticloase) — agregatul este în întregime necristalizat. 

Textura se referă la dispoziția în spațiu a componenților unui agregat, precum şi la modul de 
umplere a volumului ocupat de acesta. Se deosebesc texturi masive neorientate, radiare, concentrice, 
sferulitice, celulare, fluidale, pământoase (pulverulente), şistoase. 


2. Proprietăți optice 


a) Transparenţa caracterizează gradul de reflexie, refracție sau absorbție a razelor luminoase. 
Se deosebesc minerale transparente (cuarț, calcit, halit, fluorină, etc), translucide (semitransparente) şi 
opace (pirit, galenă, blendă, magnetit, hematit, etc.). 

b) Luciul reprezintă efectul combinat al reflexei şi refracției luminii. După aspectul 
suprafețelor, luciul poate fi mătăsos (azbest, gips fibros), sidefos (mice, gips lamelar), gras (talc, 
calcedonie, opal), mat (agregate pământoase), sticlos (cuarț, etc.), adamantin (diamant, sulf, blendă, 
etc.), semimetalic (magnetit, hematit, alabandină), metalic (metale native, pirita, galena, etc.). 

c) Culoarea. În general mineralele transparente sunt incolore, iar cele opace au culori 
caracteristice, idiocromatice când mineralul este pur, sau allocromatice când mineralul are diferite 
incluziuni (albă — cuarț, calcit, talc, gips, feldspat; argintiu — argint nativ; galben pai — pirita, galben — 
sulf nativ; auriu — aurul nativ; roz — varietate de cuarț, rodocrozit, rodonit, ortoză; roşu — hematit, 
granat, cupru nativ; brun — siderit, goethit; violet — fluorina, ametist; bleu — topazul; negru sau gri 
metalic — magnetitul). 

d) Culoarea urmei se referă la culoarea pulberei unui mineral, pe care acesta o lasă prin frecare 
cu o suprafaţă de porțelan albă. Această culoare este uneori diferită de cea a mineralului, reprezentând 
un caracter diagnostic pentru identificarea mineralului. Astfel: pirita — urmă neagră-gri; hematitul — 
roşie-sângerie sau brună; magnetitul — neagră; blenda — brun-gălbuie, calcopirita — neagră-verzuie, etc. 

e) Luminiscenţa. Prin luminiscenţă se înţelege proprietate unor minerale de a transforma 
diferite tipuri de excitații energetice (raze ultraviolete, raze catodice, căldura sau presiunea, etc.) în 
raze luminoase  (fotoluminiscența,  termoluminiscenţă,  triboluminiscenţă,  cristaloluminiscența, 
chemoluminiscența). 

Fenomenul de fotoluminiscență care este cel mai frecvent observat, este determinat de radiaţiile 
electromagnetice (de tip X - Rontgen, UV - ultraviolete). Fotoluminiscența cuprinde fluorescența, care 
dispare odată cu încetarea expunerii şi fosforescența, care se păstrează un timp şi după încetarea 
expunerii. 

Pentru determinări macroscopice se foloseşte lampa de cuarţ cu vapori de mercur, care emite 
radiaţii ultraviolete. Exemple de minerale luminiscente sunt fluorina (CaF»), scheelitul (CaWO,), 
diamantul, calcitul, blenda.etc. 


3. Proprietăţi mecanice 


Sunt proprietăţi determinate de forțele de coeziune ale unui agregat sau cristal, reprezentând 
rezistenţa opusă de corp la forţele exterioare, care tind să-i schimbe forma şi volumul. 

Casanţa reprezintă proprietatea mineralelor de a se sparge sub acţiunea unor forțe mecanice 
(majoritatea sulfurilor). Comportamentul „casant” al mineralelor este în opoziție cu cel maleabil sau 
elastic. Corpurile maleabialitate pot fi prelucrate în foiţe subțiri, iar cele ductile pot fi trase în fire 
(argint, aur, etc.). 

Clivajul este proprietatea unor cristale de a se desface după suprafeţe plane (feţe posibile de 
cristal), sub acţiunea unor forțe mai puternice decât coeziunea. Clivajul se produce întotdeauna după 
plane perpendiculare pe direcţiile de coeziune minimă. În funcţie de uşurinţa cu care se produce 
clivajul şi după aspectul suprafeţelor rezultate, clivajul este perfect, bun, mdiu şi slab. 

Spărtura se referă la forma pe care o capătă după spargere fragmentele rezultate dintr-un 
cristal. Spărtura este caracteristică tuturor mineralelor care nu prezintă clivaj. În funcţie de forma pe 
care o capătă spărtura poate fi: concoidală — în formă de scoică, cu spărtură concavă (cuarț, opal); 
colțuroasă — se sparg, rezultând anumite „muchii” (metale native — cupru, argint, fier, etc), aşchioasă 
— sub formă de aşchii (gips, amfiboli, piroxeni); neregulată — calcopirită; pulverulentă — în general la 
minerale cu duritate mică (limonit, psilomelan). 

Duritatea reprezintă rezistenţa la zgâriere sau şlefuire pe care o opune suprafaţa mineralelor la 
o acțiune mecanică cu un corp mai dur. De regulă, duritatea se apreciază prin comparaţie, prin 
zgârierea unui mineral de către altul considerat etalon. 

Cea mai folosită scară relativă pentru aprecierea durității este scara Mohs, care cuprinde 10 
trepte de duritate: 1 — talc; 2 — gips; 3 — calcit, 4 — fluorină; 5 — apatit, 6 — ortoză; 7 — cuarț, 8 — topaz; 
9 — corindon; 10 — diamant. 


4. Greutatea specifică 


Greutatea specifică este definită ca raportul dintre greutatea şi volumul mineralului. Valoarea 
numerică a greutăţii specifice este exprimată în g/cm’. În general mineralele cu greutate specifică mare 
sunt metalele native (Au = 14,5-19,3; Pt = 17-19; Hg = 13,5; Ag = 10,1-11,1; Cu = 8,5-9; etc.). 
Greutatea specifică a principalelor minerale utile este cuprinsă între 4 şi 7,5 iar a mineralelor de gangă 
între 2 şi 3,5. 


5. Proprietăţi magnetice 


Din punct de vedere magnetic corpurile se împart în: diamagnetice — caracterizate prin 
susceptibilitate magnetică foarte mică şi care sunt respinse în câmpurile magnetice externe (grafitul, 
diamantul, calcitul, topazul, etc.), paramagnetice — cu susceptibilitate magnetică mică, dar care sunt 
atrase foarte slab într-un câmp magnetic (sideritul, turmalina), feromagnetice — susceptibilitate 
magnetică foarte mare (magnetitul, pirotina). 


6. Proprietăţi electrice 


În funcţie de conductibilitatea electrică, mineralele se împart în bune conducătoare de 
electricitate (conductori electrici) şi rău conducătoare de electricitate sau izolante (dielectrice). Intre 
cele două categorii există şi minerale de tranziţie, mai importante fiind sulfurile şi sulfusărurile 
metalice. 


a) Termoelectricitatea 
In condiţiile în care sunt încălzite suprafeţele de contact a două minerale bune conducătoare de 
electricitate, în masa acestora apar forţe electromotoare (apar vibrații în masa mineralelor). 


b) Piroelectricitatea 
Reprezintă fenomenul de electrizare a mineralelor prin încălzire, fiind caracteristică mineralelor 
dielectrice ale căror cristale au axă de simetrie polară (turmalina). 

c) Piezoelectricitatea 
Este fenomenul de apariţie a electricității în cristale prin acţiunea unor forţe mecanice de 
comprimare sau tracţiune. Se întâlneşte la cristalele dielectrice cu axe de simetrie polare (cuarțul). 


7. Proprietăţi termice 


Un flux termic care cade pe suprafaţa unui monomineral cristalizat suferă un fenomen similar 
fasciculelor de lumină, fiind reflectat, absorbit sau transmis. 

Principalele fenomene legate de acţiunea căldurii asupra mineralelor sunt dilatația termică, 
conductibilitatea termică, radiaţia termică şi căldura specifică. 

În funcţie de gradul de absorbţie al căldurii de către minerale, acestea se împart în diatermale 
(absorb nesemnificativ fluxul termic; de ex. silvina, halitul) şi adiatermale (absorb aproape integral 
fluxul termic; de ex. calcitul, gipsul). 


ege jee 


deo. 


calcitul este mai bun conducător de căldură decât gipsul. Această proprietate poate fi apreciată, de 
exemplu la pipăit calcitul va da o senzaţie de rece în comparaţie cu gipsul şi baritina care vor părea mai 
calde, topazul este mai rece decât cuarțul, etc. 


8. Proprietăţi organoleptice 


Sunt acele proprietăţi care se evidenţiază prin gust, miros, pipăit, etc. Acestea se referă în 
principal la următoarele: 

Gustul — se recunosc mineralele uşor solubile: halirul (gust sărat specific), silvina (gust amar, 
uşor astringent), etc.; 

Mirosul — prin lovire unele minerale degază un miros specific: sulf, arsen, etc.; 

Tușeul (Pipăitul) — se foloseşte mai ales în cazul mineralelor moi, cu aspect gras: talc, grafit, 
molibdenit, sau în cazul aprecierii senzaţiei de mineral mai rece sau mai cald (tuşeul); 

Auzul — poate ajuta pentru sesizarea unor sunete legate de compactitatea sau porozitatea 
mineralelor. De exemplu, ceruzitul (PbCO3) prin lovire cu ciocanul produce un zgomot asemănător cu 
cel al unui geam spart. 

Proprietăţile enumerate mai sus pot conduce la determinarea unor minerale prin aprecierea 
macroscopică a eşantioanelor. Însă, sunt foarte numeroase situaţiile în care pentru diagnosticarea 
mineralelor sunt necesare analize şi determinări microscopice (cu microscoapele polarizant, 
calcografic, electronic, etc) şi analize prin metode fizice (determinări termo-diferenţiale, difractometrie 
de raze X, etc.). 


2.4. Denumirea mineralelor 


În ce priveşte denumirea mineralelor, se observă diversitatea aspectelor luate în considerare la 
atribuirea acestora: 

- denumirele antice greceşti, latineşti sau arabe preluate ca atare: cinabrul, gipsul, cuarțul, 
blenda, feldspat; 

- culoarea: albit — albus (at.); rodonit — rhodon (= roz, roşu în greacă); azurit — bleu (arabă); 

- clivaj: ortoclaz - drept (în gr.); 

- habitus: actinolit - radiar (în gr.); 

- greutate specifică: baritina - barys = greu (în gr.) 

- compoziția chimică: calcit (carbonat de calciu), cuprit (oxid de cupru), zincit (oxid de zinc); 

- toponimice: vezuvian (vulcanul Vezuviu, Italia), andaluzit (Andaluzia, Spania), muscovit 
(Moscova, Rusia), săcărâmbit (Săcărâmb, M-ții Apuseni, România); 

- după personalităţi ştiinţifice, culturale, etc.: wollastonit (după mineralogul englez William 
Hyde Wollaston), biotit (după fizicianul francez Jean-Baptiste Biot), sillimanitul (după chimistul 
american Benjamin Silliman), goethitul (filozoful, scriitorul german Wolfgang von Goethe), 
rooseveltit (BiAsO4, după preşedintele american Franklin Delano Roosevelt). 


2.5. Clasificarea mineralelor 


Aspectele privind clasificarea mineralelor, precum şi denumirea acestora, au fost abordate 
apelând la o serie de criterii. Cele mai utilizate sunt compoziţia chimică şi structura acestora. 

După compoziția chimică şi structură cele cca. patru mii de minerale cunoscute în natură până 
în prezent, au fost clasificate în clase, subclase, grupe, etc. 

Numărul total de specii minerale se repartizează claselor minerale în următoarele proporții: 
silicați — 25,8%, fosfaţi — 17,5%, sulfuri — 13,3%, oxizi şi hidroxizi — 12,4%, sulfați — 8,4%, halogenuri 
— 5,8%, carbonaţi — 4,5%, elemente native — 3,3%, boraţi — 2,9%, etc. 

După gradul de participare la compoziţia scoarţei terestre, mediile sunt aproximativ 
următoarele: silicați şi silice — 81%, oxizi şi hidroxizi — 14%, carbonaţi — 0,7%, fosfaţi — 0,7%, 
halogenuri — 0,5%, sulfuri — 0,15%, elemente native — 0,1%, etc. 

În compoziţia chimică a mineralelor intră cea mai mare parte a elementelor chimice cunoscute, 
în funcţie de tendința lor de a se asocia putându-se deosebi elemente petrogene şi elemente 
metalogene. Manganul şi fierul se plasează la limita celor două grupe, având un rol dublu. Elementele 
petrogene cu ponderea cea mai mare sunt O», Si, Al, Fe, Mg, Ca, Na, K, Mn, Ti. Acestea intră în 
principal în constituţia silicaților, oxizilor, carbonaţilor, sulfaţilor şi fosfaților, minerale care formează 
masa principală a scoarţei terestre. Elementele metalogene, cu o pondere mult mai redusă, se întâlnesc 
în constituţia sulfurilor, arseniurilor, stibiurilor, unor oxizi sau ca elemente native. 

Clasele în care sunt grupate mineralele sunt: 

Elementele native - numărul total al speciilor minerale şi varietăților minerale din clasa 
elementelor native este de cca. 80, depăşind numărul elementelor chimice care intră în componenţa lor 
(cca.35). aceasta se explică prin aceea că unele elemente în natură se găsesc în două sau mai multe stări 
allotropice: carbonul (diamant şi grafit), suful (alfa şi beta), etc. De asemenea, elementele native se pot 
găsi sub forma unor soluţii solide: electrum (Au şi Ag), nichel — fier, platiniridium (Pt şi Ir), etc; 

Sulfuri, sulfosăruri şi compuşi similari - în această clasă de minerale intră sulfurile, seleniurile, 
telururile, arseniurile, stibiurile şi sulfurile multiple (sulfosărurile); 


Fig. 12 - Structura reticulară a piritei (Fes) 
Oxizii şi hidroxizii - sunt compuşii cei mai simpli ai peste 40 de elemente chimice (metale şi 


metaloizi) cu oxigenul şi hidroxilul. Foarte răspândiți sunt oxizii şi hidroxizii fierului, apoi ai 
aluminiului, manganului, titanului, cromului, etc; 

Halogenuri - mineralele din această clasă sunt reprezentate prin fluoruri, cloruri, bromuri şi 
ioduri, adică prin săruri simple, hidratate sau complexe ale HF, HCI, HBr, HI. Elementele mai 
importante care formează săruri haloide sunt K, Na, Li, Mg, Ca, Al, Fe, Mn, Cu, Pb, Ag, Hg şi Si; 


Fig. 13 - Structura reticulară a halitului (NaCl) (Na - sferele cu diametru mare; Cl - sferele cu diametru mic) 


Carbonaţi, nitrați, boraţi, iodaţi - carbonaţii sunt combinaţii ale radicalului (CO)? cu diferiți 
cationi, în special bivalenţi: Mg, Fe, Mn, Ca, Ba, Sr, Pb, Zn, etc; 

Nitrații sunt săruri ale HNO3, mai răspândiţi fiind nitrații alcalini şi mai rari cei alcalino- 
pământoşi; 

Boraţii sunt combinaţii ale anionului (BO3)5, în special cu cationi trivalenţi (AI"*, Fe**, Mn?) 
şi cu unii cationi bivalenţi cu raze atomice mici (Mg?, Fe”?); 

lodaţii sunt minerale întâlnite rar în natură; 

Sulfaţi, cromaţi, wolframaţi, molibdați - sunt săruri cu anionii ($04)7, (CrO4)?, (WO4)? şi 
(Mo0)); 

Fosfaţi, arseniaţi, vanadaţi - radicalii (PO4)? (AsO4)”, (VO4)? formează săruri stabile cu 
cationii trivalenţi, mai ales cei din grupa pământurilor rare şi cu bismutul; elementele bivalente se 
întâlnesc în această clasă numai sub forma unor ioni suplimentari ca (OHY, F, CI, 07; 

Silicaţii - mineralele din această grupă au o mare răspândire în natură, constituind peste un sfert 
din numărul de minerale cunoscute şi aproximativ trei sferturi din masa scoarţei terestre. Unitatea 
structurală specifică silicaţiilor este tetredrul de silice, [Si0,]”. 


Fig. 14 - Aranjamentul structural în tetraedrul de silice [Si0,]“ 


Clasificarea silicaților are la bază criteriul structural, fiind împărțiți în: 
- nezosilicaţi (silicați alcătuiți din tetraedrii solitari de silice, legaţi prin cationi de Ca, Mg, Na, 
etc., dar nu prin atomi de oxigen ai tetraedrului); 


Fig. 15 - Structura nezosilicatică 

- sorosilicaţi (doi tetredrii de silice legaţi printr-un atom de oxigen aparținând tetraedrului); 

- ciclosilicaţi (o structură ciclică din minim trei tetraedrii de silice, legaţi prin atomi de oxigen); 

- inosilicaţi (lanţuri infinite simple — piroxeni şi duble — amfibolili, de tetraedrii de silice legaţi 
prin atomi de oxigen); 


Fig. 15 - Structura amfibolilor 


- filosilicaţii (tetraedrii sunt dispuşi în ochiurile unei reţele plane alcătuite din hexagoane); 


Fig. 15 - Structura filosilicaţilor 
- tectosilicaţii (tetraedrii de silice legaţi prin atomi de oxigen sunt dispuşi într-o reţea 


tridimensională). La valenţele libere ale oxigenului adiţionează ceilalți cationi şi ioni complecși, 
formând speciile minerale. 

Anexa I (descriere conform celei realizate de Androne, 2007) 


I. ELEMENTE NATIVE 

Metale native 

Metalele au în general structură cristalină simplă, cu un aranjament reticular compact şi legături interatomice de tip 
metalic, ceea ce le conferă anumite particularităţi: cea mai ridicată conductibilitate electrică şi termică, ductilitate, 
maleabilitate, luciu metalic. Metalele native prezintă cele mai ridicate greutăţi specifice, iar în particular, metalele nobile 
sunt şi foarte stabile din punct de vedere chimic. 

Metalele native cuprind următoarele grupe: 

- grupa aurului - conţinând aurul Au, argintul Ag, cuprul Cu; 

- grupa platinei - conţinând platina Pt, paladiul Pd, rodiul Rh, osmiul Os, reniul Re, iridiul Ir şi ruteniul Ru; 

- grupa fierului şi a mineralelor de fier din meteoriți - conţinând fierul Fe, nichel-fierul, kamacitul, taenitul. 


Aur nativ: Au (lat. aurum). 


Sistem de cristalizare: cubic. 


Formă/Habitus: agregate dendritice, filiforme, foițe, plăci, agregate masive, granule sau pepite (engl. nuggets), sau pulbere 
fin diseminată în aluviuni de tip placers; rar, cristale individuale cubice, octaedrice, dodecaedrice. 


Culoare: galben, galben de alamă, sau galben argintiu; Urmă: galbenă strălucitoare; Luciu: metalic; Transparenţă: opac. 
Clivaj: absent; Spărtură: aşchioasă. 


Duritate: 2,5-3; Greutate specifică: 19,3 g/cm? (la 20 °C). 


Caracteristici: metal nobil, bun conducător electric şi termic, este cel mai maleabil şi mai ductil metal, având temperatura 
de topire relativ scăzută (1063 °C): se poate lamina în foițe cu grosimi de 1/10000 mm, iar o uncie (28 g) de aur pur poate 
fi „bătută" până la obținerea unei foițe de 17 m”, sau poate fi trasă într-un fir lung de câțiva kilometri. Aurul nu se alterează 
în aer sau apă, la nici o temperatură şi nu este atacat de nici un acid izolat; este solubil doar în apă regală (lat. aqua regia = 
amestec 3:1 de acid clorhidric HC1 şi acid azotic HNO3) şi în cianuri alcaline; formează amalgame cu mercurul Hg. Fiind 
aproape inert din punct de vedere chimic, se găseşte în natură în special în stare nativă (aproximativ 80% din aurul extras 
este aur nativ, restul provenind din compuşii săi cu teluriul Te - telururi de tipul: nagyagit AuPb(Sb,Bi)Te2.3S6, sylvanit 
(Ag,Au)Te,, krennerit AuTe»). 

Aurul nativ prezintă aproape întotdeauna conţinuturi foarte scăzute de argint Ag, cupru Cu, paladiu Pd, rodiu Rh, 
iridiu Ir, fier Fe, erc. 


Geneză: primară: (m) în zăcăminte magmatice asociate stadiului magmatic hidrotermal, în care aurul nativ apare în 
parageneză cu sulfuri metalice: pirită FeS», calcopirită CuFeS», blendă ZnS, galena PbS, arsenopirită FeAsS, alabandină 
MnS, nagyagit AuPbsSs(Te,Sb)s, krennerit AuTe», etc. şi cu minerale de gangă: cuarţ SiO2, calcit CaCO}, rodocrozit 
MnCO; (mm) în zăcăminte metamorfice; (mmm) în roci sedimentare, de tipul conglomeratelor aurifere (aluviuni vechi, 
fosile); (mmmm) sedimentar, în aluviuni actuale (placers). 


Istoric şi generalităţi: Aurul este cunoscut din timpuri preistorice, fiind apreciat pentru frumuseţea şi strălucirea sa, pentru 
stabilitatea sa chimică, precum şi pentru faptul că se găseşte în natură în formă relativ pură şi se poate prelucra cu uşurinţă. 
Foarte apreciat şi utilizat în lumea antică de către egipteni şi mesopotamieni, greci şi romani, etc, aurul era exploatat în 
Egipt şi Mesopotamia în special din aluviunile aurifere, în timp ce în India erau exploatate zăcăminte de aur prin lucrări 
miniere subterane. De la descoperirea Americii de către Columb, în 1492 şi până în 1600, mai mult de 225 tone de aur 
exploatate direct sau jefuite de la civilizațiile vechi din America Centrală şi de Sud au luat drumul Europei, revenind 
coroanei Spaniei. În secolele următoare, minele din America de Sud şi în special cele din Columbia au asigurat cea mai 
mare parte a aurului pus în circulaţie în Lumea Veche. La începutul secolului XIX, Rusia a devenit un mare producător de 
aur, prin exploatarea zăcămintelor din M-ții Urali - unde, lângă localitatea Miass a fost descoperit în 1842 un agregat masiv 
de aur (pepită) de 36,04 kg. în perioada următoare, producţia mondială de aur a crescut considerabil prin descoperirea 
zăcămintelor din Australia, din statele Victoria şi Queensland - unde s-au găsit unele dintre cele mai mari pepite din lume: 
68,26 kg - în 1857; 71,03 kg - în 1869 (cunoscută ca Holtermann Nugget). în aceeaşi perioadă s-a găsit aur şi în S.U.A., în 
California, de unde provine cea mai mare pepită descoperită în lume (92 kg), apoi în Colorado, Nevada şi Dakota de Sud. 

„Goana după aur" (engl. gold rush) a continuat prin descoperirea zăcămintelor din Alaska (S.U.A.) şi Yukon Territory 
(Canada), precum şi a celor din Africa de Sud unde, din regiunea Witwatersrand s-au extras timp de peste un secol cea. 700 
- 1000 tone de aur pe an, această zonă devenind principala producătoare de aur din lume. în secolul XX, patru state - Africa 
de Sud, ex-U.R.S.S., S.U.A. şi Australia -au realizat aproximativ 2/3 din producţia mondială de aur, la care s-au adăugat, ca 
principali producători şi Canada şi Brazilia. în România, extracția aurului are o tradiţie bimilenară, asupra căreia stau 
mărturie atât vestigii romane din M-ții Apuseni, cât şi diferite artefacte de dată ulterioară atestând tehnicile utilizate. 

Folosit din vechime pentru obiecte de cult, bijuterii şi obiecte decorative (foto.VI.2), iar mai târziu pentru placări, 
monede, etalon internaţional de valoare şi schimb, tezaurizare, medicină etc, aurul are şi o serie de utilizări moderne, în 
special în electronică, la placarea contactelor, terminalelor, circuitelor şi sistemelor semiconductoare, etc., în computere, 
staţii satelitare şi module spaţiale (placările cu pelicule foarte subţiri de aur determină reflectarea a până la 98% din radiaţia 
IR, evitând încălzirea şi incandescenţa componentelor electronice). Întrucât aurul pur este foarte moale, în vederea utilizării 
comune se aliază cu argint şi/sau paladiu (aur alb), cu cupru (aur roşu), cu argint şi cupru (aur roz), etc. Pentru aprecierea 
purității aurului se utilizează caratul (kt) - unitate calitativă - care reprezintă cantitatea de aur pur conținută într-un aliaj şi 
exprimată în 24 de fracțiuni ale masei totale (1 kt = 1/24), de exemplu: aurul de 24 kt este 100% pur, în timp ce aurul de 12 
kt este 50% aur pur în aliaj cu alte metale ş.a.m.d. În practică, în cazul bijuteriilor şi obiectelor masive de aur, fineţea 
aurului utilizat este înscrisă printr-un marcaj exprimat în 1/1000, de exemplu: aurul de 14 kt este marcat 585 999, aurul de 
18 kt este marcat 750 i AT iar aurul de 24 kt poartă marcajul 1000 Oi. 


Ocurenţe: în lume: (m) Mother Lode - California, Cripple Creek - Colorado, Black Hills - Dakota de Sud, Comstock Lode, 
Carklin - Nevada (S.U.A.); Bendigo, Ballarat (Australia); Berezovsk, Nijnîi Taghil, Miass - Mții Urali, Transbaikalia, 
bazinul fluviului Koltma - Siberia (Rusia); El Oro, El Bargueno (Mexic), Kremnica, Magurka (Slovacia); (mm) Noranda, 
Bousquet, Val d'Or - Quebec, Porcupine, Kirkland Lake, Timmins -Ontario (Canada), Kalgoorlie, Coolgardie, Pilbara 
(Australia); Passagem Ouro, Morro Velho - Minas Gerais (Brazilia); Kolar (India); (mmm) Witwatersrand (Africa de Sud); 
(mmmm) Klondyke - Alaska (S.U.A); Victoria, Queensland (Australia); în România: (m) a) în filoane hidrotermale 
polimetalice legate de magmatismul neogen - Mţii Apuseni: Brad, Ruda -Barza, Băița, Săcărâmb, Stănija (jud. Hunedoara), 
Zlatna, Almaşul Mare, Bucium, Breaza, Roşia Montană, Baia de Arieş (jud. Alba); Carpaţii Orientali: Regiunea Baia Mare: 
Săsar, Baia Sprie, Valea Roşie, Şuior, Cavnic, Bâiuţ, Ilba, Nistru, Baia Borşa (jud. Maramureş), Cămârzana (jud. Satu 
Mare); b) rareori, în zăcăminte polimetalice sau filoane hidrotermale legate de magmatismul laramic (banatitic): Sasca 
Montană, Oraviţa, Ciclova Română, Dognecea (jud. Caras Severin); (mmmm) rar, pe văile râurilor Arieşul Mare, Arieşul 
Mic, Ampoi, Strei, Sebeş, Mureş etc. 


Argint nativ: Ag (lat. argentum, provenit probabil de la un cuvânt sanscrit, cu semnificaţia de „alb” sau 
„strălucitor" ). 


Sistem de cristalizare: cubic. 


Formă/Habitus: fire (sârme), foiţe, agregate dendritice, mase spongioase, pepite, sau agregate compacte, masive; cristalele 
individuale sunt rare. 


Culoare: alb cenuşiu, gălbui pe suprafeţe; cu timpul, suprafeţele capătă o patină cenuşie-negricioasă, chiar dacă nu este 
oxidabil în oxigenul atmosferic; Urmă: albă strălucitoare; Luciu: metalic; Transparenţă: opac; 


Clivaj: absent. Spărtură: aşchioasă, colţuroasă; 


Duritate: 2,5; Greutate specifică: 10,5 g/cm? (la 20 °C). 


Caracteristici: metal nobil, cel mai bun conducător electric şi termic; după aur, este cel mai maleabil şi ductil metal; este 
atacat în suprafaţă de către sulf S şi hidrogen sulfurat H,S, la temperatura camerei; este solubil în acid azotic HNO; (la rece) 
şi în acid sulfuric concentrat H SO; (la cald). Argintul nativ prezintă frecvent conţinuturi foarte scăzute de Au, Hg, As, Sb, 
Bi, Cu, etc. 


Istoric şi generalităţi: Argintul este cunoscut din mileniul IV î.Chr. (descoperit în morminte caldeene şi în lucrări miniere 
pre-hitite din Cappadoccia -Turcia), fiind extras şi foarte utilizat de către persani şi apoi de către fenicieni, greci şi romani. 
Foarte apreciat de civilizațiile vechi de pe continentele americane, argintul este extras în continuare în mari cantități din 
Mexic, considerat cel mai mare producător actual. Ca şi aurul, argintul a fost utilizat tradiţional pentru obiecte de cult, 
bijuterii, ornamente, obiecte casnice, monede şi în plus, la argintarea oglinzilor şi, până la 1870 (în Europa) şi 1900 (în 
S.U.A.), ca standard internaţional de valoare şi schimb, date respective la care a fost înlocuit cu standardul de aur (foto 
VIA). In prezent, o mare parte a argintului extras provine din argint nativ, însă extracția din alte minerale de argint, cum 
sunt acantitul/argentitul şi alte sulfuri argentifere este prioritară. Argintul este în continuare utilizat pentru bijuterii şi în 
special pentru obiecte ornamentale şi casnice, iar în acest scop este aliat mai ales cu cuprul - fiind, ca şi aurul pur, prea 

moale; fineţea argintului astfel utilizat se exprimă în 1/1000, cel cu puritatea cea mai ridicată având marcajul 925 %o (engl. 
sterling silver). 

O altă utilizare masivă a argintului, în special în era pre-digitală, dar şi astăzi, este în fotografie, sub forma sărurilor 
fotosensibile (clorură de argint AgCl şi bromură de argint AgBr). Este utilizat, de asemenea, drept catalizator (are 
proprietatea unica de a converti etilena în oxid de etilena, care este un precursor al multor compuşi organici), iar aliat cu 
cuprul şi paladiul este utilizat în placarea circuitelor şi contactelor electronice. Argintul pur stă la baza producerii altor 
săruri de argint, între care, mai important este azotatul de argint AgNCh (popular denumit „apă de argint" sau „talpa 
iadului") utilizat ca reactiv în chimie analitică, în medicină, ca antiseptic, bactericid etc 


Geneză: primară: (m) în zăcăminte hidrotermale, în parageneză cu sulfuri şi sulfosăruri argentifere: argentit AgS, proustit 
AgsAsS;, pirargirit AgSbS;, sulfuri şi arseniuri: cobaltină CoAsS, skutterudit (Co,Ni)As, nichelină NiAs, millerit NiS, 
arsenopirită Fe AsS, bismut nativ Bi, carbonaţi; (mm) rareori, ca impregnaţii în roci sedimentare cuprifere; secundară: (0) în 
zonele de oxidaţie şi de cementaţie ale zăcămintelor primare de sulfuri argentifere. 


Ocurenţe: în lume: (m) Kongsberg: agregate masive de până la 100 kg, agregate dendritice şi filiforme constituind 
exemplare de colecție (Norvegia); Batopilas, El Oro, Guanahuato (Mexic), Banskâ Stiavnicâ, Kutnâ Hora, Jâchymov, 
Jihlava (Cehia); Schneeberg: sârme de argint de până la 40 cm lungime, St. Andreasberg, Freiberg, Wittichen (Germania); 
Arizona, Nevada, Michigan, Alaska (S.U.A.); Cobalt - Ontario, British Columbia, Teritoriile de Nord-Vest - Regiunea 
Marelui Lac al Urşilor (Canada); Australia; Mţii Altai (Rusia); Kazahstan; Suedia; (mm) Mansfeld (Germania); (0) Cerro 
de Pasco (Peru); în România: (m) a) în filoane polimetalice legate de magmatismul neogen - (2) Regiunea Baia Mare: 
Săsar, Baia Sprie, Cavnic (jud, Maramureş); Săcărâmb, Brad, Ruda-Barza, Stănija (jud. Hunedoara); Zlatna, Baia de Arieş, 
Roşia Montană (jud. Alba); b) rareori, în zăcăminte de contact asociate magmatismului laramic (banatitic): Oraviţa, 
Ciclova Română (jud. Caraş-Severin), Băița (jud. Bihor). 


Cupru nativ: Cu (lat. aes Cyprium = metal din Cipru —*m cyprium —> cuprum) 


Sistem de cristalizare: cubic. 


Formă/Habitus: agregate dendritice, ramificate, filiforme, vermiculare, lamelare; mase compacte; uneori, cristale cubice 
sau dodecaedrice. 


Culoare: roşu arămiu sau brun; Urmă: roşie strălucitoare; Luciu: metalic; Transparenţă: opac; 
Clivaj: absent; Spărtură: aşchioasă. 


Duritate: 2,5-3; Greutate specifică: 8,96 g/cm’? (la 20 °C). 


Caracteristici: metal maleabil şi ductil, bun conducător termic şi electric; este atacat de acidul azotic HNO3 la rece 
şi de acidul sulfuric HSO; la cald; prin expunere în aer, se acoperă cu un strat subțire şi toxic de carbonat bazic de cupru 
de culoare verde. 


Geneză: primară: (m) ca impregnații în roci vulcanice bazice; secundară: (O) în zona de alterare a zăcămintelor 
primare de sulfuri cuprifere, la limita dintre zona de oxidație şi zona de cementaţie, în parageneza: cuprit CuO, malachit 
Cu,CO(OH),, calcozină Cu,S. 


Istoric şi generalități: Cuprul a fost primul metal cunoscut de omul primitiv, din timpuri preistorice, artefactele 
descoperite în Orient atestând utilizarea sa străveche de către caldeeni. începuturile metalurgiei cuprului s-au prefigurat pe 
malurile Nilului, egiptenii fiind primii care au turnat cuprul în matrițe cu aproximativ patru milenii înaintea erei noastre, 
acesta fiind apoi utilizat la producerea bronzului. Deşi bronzul şi apoi fierul au fost ulterior preferate în confecţionarea 
armelor şi uneltelor, cuprul a rămas timp de mii de ani de o largă utilizare în domeniul casnic, pentru vase de gătit, 
ustensile, oglinzi şi ornamente. începând din secolul VIII, cuprul aurit a avut o deosebită căutare, în special în producerea 
vaselor liturgice şi a obiectelor de cult, utilizarea acestora în Europa medievală atingând apogeul în secolele XV şi XVI. 
Până în epoca modernă, cuprul nativ a fost sursa exclusivă de extragere a cuprului, însă, odată cu perfecţionarea 
tehnologiilor de extracţie, sunt preferate pentru exploatare zăcămintele altor minerale de cupru, în general sulfuri şi 
sulfosăruri de cupru, cum sunt: calcopirita CuFeS,, calcozină CuS, covellina CuS, bornitul CusFeS,, etc. Aliajele cuprului 
cu alte elemente metalice i-au îmbunătăţit acestuia caracteristicile mecanice şi rezistenţa la coroziune: cupru + staniu 
(bronzul), cupru + zinc (alama), cupru + aluminiu (cupro-aluminiu), cupru + nichel (cupro-nichelul), etc. Utilizările directe 
ale cuprului se înscriu în special în domeniul electrotehnicii, la fabricarea cablurilor, aparatelor de măsură, generatoarelor, 
echipamentelor de comunicaţii, etc. 

Ocurenţe: în lume: (m) Keweenaw: blocuri masive de sute de tone -Michigan (S.U.A.); (m) Cipru; Mţii Urali 
(Rusia), Bisbee - Arizona (S.U.A.), Corocoro (Bolivia), Broken Hill - New South Wales, Mount Isa -Queensland 
(Australia), Cornwall (Marea Britanie), Rheinland-Pfalz (Germania); în România: (2) Altân-Tepe (jud. Tulcea); Moldova 
Nouă, Sasca Montană, Oraviţa, Ciclova Română, Dognecea (jud. Caraş-Severin); Deva (jud. Hunedoara); Ilba, Cavnic (jud. 
Maramureş). 


Platină nativă: Pt (sp. plata = argint, cu care a fost iniţial confundată). 


Sistem de cristalizare: cubic. 


Formă/Habitus: granule, foiţe, pepite; rar, cristale izolate cubice. 
Culoare: alb argintiu, cenușiu de oţel; Urmă: cenuşie de oţel; Luciu: metalic; Transparenţă: opac. 
Clivaj: absent; Spărtură: aşchioasă, colţuroasă. 


Duritate: 4-4,5; Greutate specifică: 21,45 g/cm? (la 20 °C). 


Caracteristici: metal nobil, maleabil şi ductil, este inoxidabil în oxigenul atmosferic, rezistent la acţiunea acizilor izolaţi, 
fiind solubil doar în apă regală. Studiile recente arată că platina nativă constituie o soluţie solidă complexă de platină Pt, 
iridiu Ir, osmiu Os, rodiu Rh, paladiu Pd, aur Au, fier Fe şi nichel Ni, motiv pentru care, platina este utilizată uneori ca 
sursă pentru metalele grele rare Ir, Os, Rh, Pd. Varietatea comună de platină nativă, conţinând 80-90% Pt asociată cu fier şi 
alte elemente se numeşte polyxen. Conținuturile relativ ridicate de fier din constituţia platinei îi conferă acesteia slabe 
proprietăţi feromagnetice. 


Geneză: primară: (m) în zăcăminte lichid-magmatice legate de roci plutonice bazice şi ultrabazice, unde apare în 
parageneză cu cromit FeCr»O,, olivine (Mg,Fe)SiO,, piroxeni; (mm) sedimentară, în aluviuni. 


Istoric şi generalităţi: Deşi utilizată din mileniul I î.Chr. (descoperită în morminte egiptene), prima consemnare 
documentară a platinei datează de la începutul secolului XVI, când a fost descoperită de către spanioli în aluviunile aurifere 
de la Rio Pinto, în Columbia; aceştia au confundat-o cu argintul (sp. plata) şi au denumit-o platina del Pinto, sintagmă în 
care diminutivul platina se referea la starea impură a presupusului argint descoperit. Platina a fost recunoscută ca metal 
distinct abia în 1755, iar utilizarea sa în bijuterie datează aproximativ din anul 1900, deşi, temperatura sa de topire ridicată 
(1769*C) a necesitat o tehnologie mai sofisticată, elaborată după 1920. Puritatea platinei din bijuterii şi obiecte 
ornamentale se exprimă în 1/1000, platina cea mai pură având marcajul 950°/%%. În prezent, utilizările industriale ale 
platinei sunt mult mai importante decât cele din bijuterie: catalizatori, electrozi, capsule şi creuzete; bujii şi contacte 
electronice pentru navete spaţiale; aparate de precizie; convertoare moleculare, termocupluri; în medicină: compuşi ai 
platinei sunt utilizaţi în chimioterapie, etc. 


Ocurente: în lume: (m) - (mm) Bushveld - Transvaal (Africa de Sud): deţine 55% din rezervele globale de platină; Stillwater 
- Montana, Trinity River -California, Rutherford - Carolina de Nord, Cape Blanco - Oregon, Alaska (S.U.A.); Sudbury 
Ontario, Alberta, British Columbia (Canada); Nijnii Taghil, Neviansk: pepită de 16 kg descoperită în 1912 - Mţii Urali, 
Norilsk - Siberia, Konder, Monchegorsk, Talnakh (Rusia); Great Dyke (Zimbabwe); (S.U.A.); Brazilia; Equador; 
Australia; Noua Zeelandă; Borneo, Sumatra (Indonezia); în România: (mm) foarte rar, la Pianul de Sus (jud. Alba). 


Fier nativ: Fe (lat: ferrum). 


Sistem de cristalizare: cubic. Prezintă trei forme alotropice: a-fier (formă stabilă la temperatură normală), y-fier (formă 
stabilă peste 912*C) şi S-fier (formă stabilă între 1394 - 1535*C). 


Formă/Habitus: agregate granulare, diseminate; în meteoriți - cristale plate, lamelare. 


Culoare: cenuşiu de oţel sau negru; Urmă: cenuşie de oțel; Luciu: metalic, în spărtură proaspătă; Transparenţă: opac; 


Clivaj: bun; Spărtură: aşchioasă; 


Duritate: 4; Greutate specifică: 7,86 g/cm? (la 20 °C). 


Caracteristici: metal maleabil şi ductil la rece, devine plastic la cald; se dizolvă în acizi diluați; la expunerea la oxigen 
atmosferic, se oxidează, acoperindu-se cu un complex de hidroxi de fier, între care: limonitul, goethitul, etc, popular 
cunoscuți ca rugină; feromagnetic. 

Geneză: primară: (m) în roci bazaltice; (mm) meteoritic; secundară: (0) în roci sedimentare carbonatice, prin reducerea 
oxizilor de fier de către substanţa organică. 


Istoric şi generalităţi: Fierul nativ este un mineral extrem de rar în crusta terestră (deşi, fierul - ca element chimic - este 
componentul major al nucleului terestru, reprezentând astfel, în ansamblul Pământului, un constituent principal, având 35% 
din totalul elementelor chimice din componenţa acestuia). Fierul terestru se prezintă invariabil asociat cu nichel, fie în 
cantitate redusă (2-3% Ni), fie mai ridicată (21 - 64% Fe şi 77 -34% Ni), acesta din urmă constituind aliajul nativ numit 
nichel-fier. Paradoxal, pe Pământ (la suprafaţa crustei terestre) este mai frecvent fierul meteoritic decât cel de origine 
terestră şi se găseşte, de asemenea, aliat cu nichelul în proporţii diferite: polimorful conţinând o cantitate mai redusă de 
nichel (5 - 8 % Ni) se numeşte kamacit (gr. kamax = băț, stâlp), iar cel având un conţinut mai ridicat (62 - 75% Fe şi 37 - 
24% Ni) se numeşte taenit (gr. taenia = panglică, bandă), ambele denumiri indicând forma predominantă a cristalelor 
descoperite. Aceste minerale meteoritice, echivalente ale fierului nativ terestru, se găsesc sub formă de granule 
microscopice şi în unele roci selenare. Dată fiind proveniența şi raritatea acestui tip de minerale, în mod evident ele nu 
constituie sursa de extracţie a fierului de utilizare industrială, acesta fiind separat din zăcăminte ale altor tipuri de minerale 
de fier, cum sunt: hematitul Fe>O, magnetitul Fe304; sideritul FeCO;, etc. Fierul nativ terestru şi meteoritic are însă o 
importanţă teoretică deosebită, fiind implicat în cercetări privind sursa meteoriţilor, formarea Sistemului Solar etc; 
exemplarele cu dimensiuni şi cristalinitate deosebită constituie specimene de colecţie. 


Ocurenţe: (m) Ovifak, Disko Bay, Qeqertarsuaq (Groenlanda); Kassel (Germania); Pen. Kola (Rusia); (mm) Meteor Crater, 
Diablo Canyon -Arizona (S.U.A.);, Antarctica; (m) Missouri, New Jersey (S.U.A.). 


Nemetale native 


Nemetalele native se deosebesc radical de metalele tipice prin structura lor reticulară şi prin legăturile interatomice, 
precum şi prin proprietăţile pe care acestea le induc. 


Sulf nativ: S (lat. sulphur = piatră care arde —> pucioasă). Prezintă mai multe forme alotropice, dintre care, mai 
importante sunt: a sulf (cristalizează în sistemul rombic şi este stabil la temperatura camerei) şi P sulf (cristalizează în 
sistemul monoclinic şi este stabil între 95,6 - 119,5 *C, însă la temperatura camerei trece progresiv în forma rombică). 


u-sulf: 


Formă/Habitus: agregate masive, compacte sau pământoase, pulverulente; rareori, mase reniforme, stalactitice; foarte rar, 
cristale individuale. 


Culoare: în stare pură sau aproximativ pură: galben pai, galben ca mierea, galben brun; impur: galben cenuşiu pământos, 
galben verzui, cenuşiu roşcat; Urmă: albă gălbuie (slabă); Luciu: adamantin pe feţele de clivaj, gras în spărtură; 
Transparenţă: în stare pură: transparent sau translucid; impur: opac. 


Clivaj: imperfect. Spărtură: concoidală, neregulată. 


Duritate: 1,5-2, 5; Greutate specifică: 2,07 g/cm’. 


Caracteristici: friabil; slab conducător termic şi electric; la frecare se încarcă cu sarcini electrice negative. 


Geneză: primară: (m) fumaroliană şi solfatariană, legată de emanaţiile vulcanice active sau post-vulcanice de hidrogen 
sulfurat H2S şi de dioxid de sulf SO;, care, în prezenţa aerului şi a vaporilor de apă se oxidează şi, prin sublimare, depun 
sulful sub formă de pulbere, cruste, agregate masive, în parageneză cu realgar AsS şi auripigment As»S3; (mm) depus din 
izvoare termale; secundară: (0) în partea inferioară a zonei de oxidaţie a zăcămintelor primare de sulfuri metalice, în 
parageneză cu: limonit Fe203 .H20, melanterit FeS04-7H>0, malachit Cu2C0;(OH)», ceruzit PbCO;, smithsonit ZnCO3; (00) 
în roci sedimentare, prin reducerea sulfaţilor, în special a gipsului CaS0O4.2H20. 


Istoric şi generalităţi: Cunoscut de popoarele antice sub denumirea de pucioasă, sulful a fost clasificat ca element chimic în 
1777, de către chimistul francez Antoine Laurent de Lavoisier (1743-1794). Utilizarea industrială majoră a sulfului este la 
producerea acidului sulfuric HSO; - folosit apoi într-o multitudine de domenii: la fabricarea fertilizatorilor, detergenților, 
pigmenţilor, vopselelor, solvenţilor, explozivilor, chibriturilor, în pirotehnie, în procese de rafinare a petrolului, în procese 
metalurgice; unii compuşi organici ai sulfului sunt utilizaţi la producerea şi vulcanizarea cauciucului, în insecticide şi 
medicamente. 

Ocurenţe: în lume: (m) Italia, Japonia, Chile; (am) Sicilia; Texas, Louisiana (S.U.A.);, în România: (m) depunere 
solfatariană asociată vulcanismului neogen: Gura Haitii - Mţii. Călimani, Turia M. Puturosu (jud. Harghita); (mm) Tuşnad, 
Covasna (jud. Covasna), Băile Herculane (jud. Caraş-Severin); (0) Baia Sprie, Cavnic (jud. Maramureş); Roşia Montană 
(ud. Alba); (am) Darabani (Jud. Botoşani); Tg. Ocna, Caşin, Poiana Sărată (jud. Bacău); Pucioasa, Vulcana (jud. 
Dâmboviţa); Băile Govora (jud. Vâlcea). 


Carbon nativ: C (lat. carbo, -onis ~ cărbune). Prezintă două forme alotropice importante: grafitul şi diamantul, la 
care se adaugă o a treia formă alotropică, foarte rară, descoperită relativ recent şi numită fullerit (sau fullerenă). 


Grafit (gr. graphein = a scrie, de la urmele pe care le lasă pe diferite materiale). 


Sistem de cristalizare: hexagonal. 
Formă/Habitus: agregate foioase, fin solzoase; cristale sau solzi izolaţi, granule; mase compacte pământoase. 


Culoare: cenuşiu închis, negru strălucitor; Urmă: cenuşie, neagră; Luciu: metalic, semimetalic; mat, la varietatea 
pământoasă; Transparenţă: în general opac; transparent în strate subțiri. 


Clivaj: perfect. 


Duritate: 1 — 1,5; Greutate specifică: 2,2 g/cm’. 


Caracteristici: este forma cea mai stabilă a carbonului, la temperaturile şi presiunile de la suprafața Pământului; moale şi 
friabil; tuşeu gras, unsuros; lasă urme negre pe degete, pe hârtie, ceramică etc; foițele subțiri sunt flexibile, dar nu elastice; 
bun conducător termic şi electric. 


Geneză: primară: (m) metamorfică, prin metamorfismul regional al acumulărilor de cărbuni, sau al depozitelor sedimentare 
cu conţinut ridicat de material organic; (mm) metamorfică, prin metamorfismul de contact al corpurilor eruptive sau al 
soluţiilor hidrotermale cu masele de cărbuni; (mmm) în graniţe şi pegmatite. 


Istoric şi generalităţi: Cunoscut din antichitate, utilizarea grafitului pentru scriere în creioane este cunoscută abia din anul 
1575. Grafitul a fost pentru prima dată sintetizat accidental de către inginerul american Edward G. Acheson, în 1896. Este 
utilizat ca lubrifiant (dispersat coloidal în uleiuri) şi agent de lustruire; confecţionarea electrozilor şi a creuzetelor 
refractare; lămpi cu arc electric, baterii şi componente ale motoarelor electrice; miezul reactoarelor nucleare (ca bloc 
moderator de neutroni). 


Ocurenţe: în lume: (m) Massachussetts, Connecticut, Pennsylvania, New York (S.U.A.), Arendai (Norvegia), Pargas 
(Finlanda); (mm) Sonora (Mexic); Ontario (Canada), Koreea de Nord; (mmm) Sabaragamuwa (Sri Lanka), India; 
Madagascar; în România: (m) grafitul participă în constituţia lentilelor de şisturi grafitoase şi de cuarțite negre din 
complexele de roci cristaline şi cristalofiliene, din toate tronsoanele Carpaţilor româneşti: în Carpaţii Orientali - în grupul 
de 'Tulgheş, în Mţii. Rodnei; în legătură cu roci manganifere, la Ciocăneşti, lacobeni, Şaru Dornei, Borca, Broşteni; în 
Carpaţii Meridionali: în şisturi grafitoase în Mţii. Făgăraş, Parâng, Cibin, Poiana Rusca şi în zona Novaci - Polovraci (jud. 
Gorj); în Mţii. Apuseni: în şisturi grafitoase şi în cuarţite negre, în Mţii. Trascău, Gilău, Muntele Mare. 


Diamant (gr. adamas, -antis = invincibil). 


Sistem de cristalizare: cubic. 


Form/Habitus: cristale individuale octaedrice, mai rar dodecaedrice sau cubice; rareori, agregate granulare masive. 


Culoare: incolor; alb-albăstrui sau albastru intens (datorită prezenţei borului care substituie o parte a carbonului); gălbui pal 
sau galben puternic (datorită prezenţei azotului care substituie carbonul); oranj, roz (datorită prezenţei manganului), roşu, 
brun, verde, violet; negru (datorită incluziunilor de grafit); cel mai frecvent, diamantele sunt incolore, sau de culoare 
galbenă şi brună, iar cele mai rare sunt cele de culoare oranj; Luciu: adamantin; gras, în spărtură. Transparenţă: transparent 
sau translucid; unele varietăţi sunt opace. 


Clivaj: perfect, după mai multe direcții (după feţe de octaedru); Spărtură concoidală. 


Duritate: 10 - etalon de duritate 10, pe scara Mohs. Greutate specifică: 3,4 - 3,5 g/cm°. 

Caracteristici: deoarece este format la presiuni şi temperaturi foarte ridicate, La adâncimi mai mari de 130 km (în mantaua 
superioară a Pământului), reţeaua cristalină a diamantului prezintă o împachetare a atomilor mai strânsă decât la orice altă 
substanţă, fapt care determină duritatea sa nemaiîntâlnită la alt mineral; indicele său de refracție extrem de ridicat (2,42) îi 
conferă capacitatea de a dispersa lumina albă în radiațiile monocromatice componente (roşu, oranj, galben, verde, albastru, 
indigo şi violet), asigurându-i strălucirea (brilianţa) deosebită, în special atunci când tipul de tăietură utilizat îi pune în 
valoare această calitate; nu este atacat de acizi sau alţi reactivi; prezintă fluorescentă ridicată în UV (nuanţe de albastru şi 
verde); prin expunere la temperaturi ridicate şi iradiere, diamantele colorate îşi pierd culoarea; în prezenţa oxigenului, la 
presiune atmosferică şi temperaturi înalte, arde cu trecerea completă în dioxid de carbon CO» (fără a lăsa un reziduu solid); 
este slab conducător termic şi electric; deşi pare paradoxal, dintre formele alotropice ale carbonului, grafitul este cel care 
este stabil în condiţiile de temperatură şi presiune de la suprafaţa terestră, în timp ce diamantul este metastabil, 
transformâîndu-se progresiv în grafit - din fericire, procesul este extrem de lent. În cazul diamantelor, caratul (kt) este o 
unitate de măsură cantitativă, exprimând masa acestora: 1 kt = 0,2053 g, spre deosebire de aur, în cazul căruia, caratul 
reprezintă o unitate calitativă, apreciind puritatea sa; pentru evaluarea diamantelor se utilizează şi unitatea de măsură 
numită punct, 1 p = 0,01 kt. 


Geneză: primară: (m) lichid-magmatică, în roci bazice-ultrabazice de tip kimberlit (de la localitatea Kimberley, Africa de 
Sud); (mm) în zăcăminte aluvionare de tip placers. 


Istoric şi generalităţi: Diamantul a fost cunoscut şi apreciat pentru frumuseţea şi rezistenţa sa, din timpuri imemoriale, cele 
mai vechi surse indicând India, regiunea Golkonda, actualmente în apropiere de Hyderabad, în statul Andhra Pradesh; 
exploatările din regiune erau legate de aluviunile de tip placers. Până la începutul secolului XVIII, toate diamantele din 
Europa, inclusiv cele celebre: Regentul - 141 kt, Orlov -189,62 kt, Florentinul (galben) - 137,27 kt, Koh-I-Noor - 109 kt, 
Hope (albastru) - 45,52 kt, etc., (greutăţile sunt exprimate în carate, după tăiere şi faţetare), proveneau din India. In jurul 
acestei date, zăcămintele indiene fiind deja epuizate, s-au demarat lucrări de explorare şi prospectare în alte regiuni ale 
lumii. În 1725, au fost descoperite diamante, alături de aur şi alte geme, în aluviunile din Brazilia, în statele Minas Gerais şi 
Bahia. Din aceste zone provin unele dintre diamantele de dimensiuni foarte mari (în stare brută) din lume: Presidente 
Vargas (brun) - 728 kt, Goiás - 600 kt, Darcy Vargas - 460 kt, Abaeté (roz) - 238 kt, Brasilia (albastru deschis) - 176,2 kt, 
etc. În 1867 au fost descoperite primele aluviuni diamantifere din Africa de Sud, pe cursul fluviului Orange, la ferma De 
Kalk, iar câteva zeci de ani mai târziu, acest stat a devenit cel mai mare producător de diamante din lume, în special după 
descoperirea rocilor-gazdă ale diamantelor, kimberlitele, din alterarea cărora proveniseră aluviunile primelor descoperiri. 
Cele mai mari diamante descoperite pe Pământ provin din această zonă (greutăţile sunt exprimate în carate, în formă brută, 
înainte de tăiere şi faţetare): Cullinan -3106 kt, Excelsior - 995 kt, Jonker - 726 kt, Jubilee - 651 kt, Tiffany (galben) - 287 
kt, etc, regăsindu-se astăzi în tezaurele unor state şi case regale, în colecţiile unor muzee prestigioase din lume, sau în 
colecţii particulare. În Rusia, au fost descoperite în 1949 peste 120 de coşuri kimberlitice în Yakuţia, în bazinul fluviului 
Vilui şi ulterior în alte zone din Siberia, din care provin diamante de dimensiuni relativ mari, cum sunt: Steaua Yakuţiei - 
323 kt, Măria - 106 kt, Minerul (verde) - 44,6 kt, etc. În cursul secolului XX, o serie de state din Africa au devenit 
importante producătoare de diamante, exploatate în special din zăcăminte de tip placers: Sierra Leone, R.D.Congo, 
Botswana, Namibia, Angola, Congo, etc. În 1979 s-au descoperit diamante în aluviuni şi apoi în coşuri de kimberlite şi de 
lamprofire şi în vestul Australiei, la Argyle, de unde se exploatează mari cantități de diamante, dintre care, 5% au calități 
de geme şi furnizează 90 - 95% dintre diamantele de culoare roz din lume. Actualmente, Australia şi R.D.Congo produc 
anual o cantitate mai ridicată de diamante decât Africa de Sud, însă acestea sunt în special de uz industrial. Recent, 
lucrările de explorare întreprinse în Teritoriile de Nord-Vest din Canada, au pus în evidenţă rezerve masive de diamante 
cantonate în kimberlite, indicând acest stat ca potenţial prim producător de diamante. Dintre diamantele exploatate anual în 
lume, aproximativ 20 - 25% au calităţi de geme şi sunt utilizate în bijuterie, în timp ce cea mai mare parte a acestora au 
utilizări industriale: în realizarea sapelor diamantate pentru forajul în roci dure, abrazivi de înaltă duritate, etc. În aceste 
scopuri sunt utilizate în special varietățile numite: bort - cu structură granulară, criptocristalină, culoare cenuşie sau neagră, 
translucid sau opac; carbonado (sp. carbonado = cărbunos) - masiv, de culoare neagră, opac, cu duritate mai ridicată şi 
greutate specifică mai redusă decât diamantul propriu-zis. Începând din 1960, în scop industrial sunt utilizate şi diamantele 
produse artificial, în fabricarea cărora, Brazilia şi R.D.Congo deţin locul întâi în lume. În Ţările Române, diamantul a 
pătruns in Evul Mediu, sub denumirea de „olmaz", preluată din slavona veche şi apoi din limba rusă, având la origine 
denumirea sa din limba arabă: „al-mas", adică „cel mai dur". Olmazurile de provenienţă străină sunt menţionate în foile de 
zestre ale domniţelor şi descrise în vechile cronici ca fiind montate în bijuterii nepreţuite, sau împodobind bogatele 
veşminte purtate de către domnitorii şi boierii români. 


Ocurenţe: în lume: (m) Kimberley (Africa de Sud), Mir, Yakuţia (Rusia), Argyle (Australia), Lac de Gras (Canada); 
Congo; Botswana; Sierra Leone; mm) Diamantina - Minas Gerais, Bahia (Brazilia); Mahanadi (India); Provinciile 
Shandong, Yunnan (China), Namibia; Angola; Lesotho; Congo; Mali; Guineea; Murfreesboro - Arkansas, California 
(S.U.A.). 

II. SULFURI 


Galena: PbS (gr. galâne = de plumb; denumire utilizată de Pliniu cel Bătrân pentru desemnarea minereului de 
plumb). 


Sistem de cristalizare: cubic. 


Formă/Habitus: agregate granulare compacte, tabulare; separaţii diseminate neregulate; cristale individuale în formă de 
cub, octaedru sau cub-octaedru. 


Culoare: cenuşiu de plumb; Urmă: neagră cenuşie; Luciu: metalic puternic; devine mat prin expunere îndelungată în aer; 


Transparenţă: opac. 
Clivaj: perfect; Spărtură: subconcoidală. 


Duritate: 2,5; Greutate specifică: 7,5 g/cm’. 


Caracteristici: galena prezintă în mod obişnuit conținuturi scăzute de Ag, Sn, Tl, Se, Te, Cu, Zn, As, Sb, Bi; frecvent, prin 
alterare se oxidează şi se acoperă cu o peliculă de sulfat de plumb PbSO, (anglezit), care în suprafață trece în carbonat de 
plumb PbCO; (ceruzit). 


Geneză: primară: (m) hidrotermală, în parageneză cu: blendă ZnS, pirită FeS», calcopirită CuFeS,, argint nativ Ag, 
arsenopirită FeAsS, argentit AgS, pirargirit Ag3SbS3, proustit Ag3AsS3, bournonit PbCuSbS;, jamesonit Pb4FeSbeS+4, 
cuarţ SiO2; (mm) pirometasomatică; (mmm) metamorfică; (mmmm) în roci sedimentare de tipul calcarelor şi dolomitelor, sub 
formă de straturi sau impregnaţii. 


Istoric şi generalităţi: Artefactele sub formă de mărgele de plumb descoperite în Turcia şi datate la aproximativ 8500 de 
ani, indică posibilitatea ca galena să fi fost primul minereu prelucrat prin topire pentru obţinerea metalului constituent. 
Galena constituie principalul minereu de plumb, iar varietatea bogată în argint (galena argentiferă) constituie şi minereu de 
argint; de asemenea, bismutul şi taliul pot fi extrase din galena. Plumbul a fost utilizat din timpuri străvechi, la realizarea 
diferitelor obiecte casnice, conducte pentru transportul apei, etc. Romanii extrăgeau în mod eficient argintul din topitura de 
plumb, iar unele lingouri de plumb romane descoperite poartă inscripţia ex arg, indicând separarea acestui metal preţios din 
galena. În Evul Mediu plumbul a constituit obiectul principal de studiu al alchimiei (fiind asociat cu planeta Saturn), 
încercându-se timp de secole (fără succes, evident) transformarea sa în aur. Utilizările moderne ale plumbului includ: 
fabricarea bateriilor; armament; aliaje cu puncte de topire scăzute; în construcţii, ca panouri absorbante de vibrații; datorită 
capacităţii sale de a absorbi eficient radiaţiile electromagnetice cu lungimi de undă reduse, se utilizează ca scut protector la 
reactoare nucleare, acceleratoare de particule, echipament cu raze X, containere de transport şi depozitare a materialelor 
radioactive. Plumbul şi compuşii săi sunt extrem de toxici, acumulându-se progresiv în corp şi conducând în final la 
intoxicația letală numită saturnism. 


Ocurenţe: în lume: (m) Coeur d'Alene - Idaho, Leadville - Colorado (S.U.A.); Oruro, Potosi (Bolivia); Freiberg (Germania); 
Banskâ Stiavnicâ, Pfibram (Cehia); Gabrovo, Madan (Bulgaria); Tsumeb (Namibia); (mm) Concepcion del Oro, Santa 
Eulalia (Mexic); Tetiuhe (Rusia); (mmm) Broken Hill (Australia), Mii. Urali (Rusia), Rammelsberg (Germania); Sullivan, 
Flin Flon (Canada); (mmmm) Tri-State Area, bazinul Mississippi, în apropierea localităţii Joplin - zona de triplă conjuncţie a 
statelor Missouri, Kansas şi Arkansas (S.U.A.), Maroc; Algeria; Tunisia; Italia; în România: (m) a) în filoane hidrotermale 
asociate magmatismului neogen: Reg. Baia Mare - Uba, Nistru, Săsar, Băița, Baia Sprie; Cavnic, Băiuț, Poiana Botizei, 
Baia Borşa (jud. Maramureş), Rodna Veche, Colibiţa (jud. Bistriţa-Năsăud); Crăciuneşti, Deva, Săcărâmb, Hondol, Brad, 
Ruda-Barza, Stănija, Bucuresci (jud. Hunedoara); Zlatna, Almaşul Mare, Bucium, Roşia Montană, Baia de Arieş, Sohodol 
(jud. Alba); b) filoane hidrotermale asociate magmatismului mezozoic: Gemenea, Ostra (jud. Suceava); Jolotca, Tulgheş 
(jud. Harghita), Şinca Nouă, Poiana Mărului (jud. Braşov); Somova, Turcoaia (jud. Tulcea); (mm) corpuri pirometasomatice 
asociate magmatismului laramic (banatitic): Sasca Montană, Oraviţa, Ciclova Română, Dognecea, Ocna de Fier, Rușchița 
(jud. Caraş-Severin); Băița (jud. Bihor); (mmm) în complexe cristaline: Baia Borşa (jud. Maramureş); Cârlibaba, Pojorâta, 
Crucea, Broşteni (jud. Suceava); Bălan (jud. Harghita), Turnu Roşu (jud. Sibiu). 


Blenda: ZnS (germ. blenden = a orbi); denumită şi sfalerit (gr. sphaleros = înşelător, datorită variaţiei culorii, 
luciului şi transparenţei; este frecvent confundat cu galena). 


Sistem de cristalizare: cubic. 


Formă/Habitus: mase compacte, granulare; cristale individuale izometrice. 

Culoare: brun; galben-brun sau roşu-brun; negru; incolor-gălbui. Urmă: brun-gălbuie la varietățile deschise la culoare, 
neagră-brună la cele închise (cu conţinut ridicat de fier). Luciu: adamantin, până la răşinos, la varietatea numită cleiofan; 
metalic - semimetalic, la varietățile conţinând fier. Transparenţă: opac; varietăţi tranparente. 


Clivaj: perfect; Spărtură: concoidală. 


Duritate: 3, 5-4; Greutate specifică: 3,9 - 4,2 g/cm’. 


Caracteristici: poate conține cantități uneori semnificative de Mn, Cd, Hg, Sn, Fe, Pb, Ge, In, etc; slab conducător de 
electricitate; piroelectric; unele varietăți prezintă triboluminescenţă; frecvent, este asociată cu galena în zăcăminte 
hidrotermale; prin alterare trece în sulfați solubili în apă. 


Geneză: primară: (m) hidrotermală; (mm) pirometasomatică; (mmm) metamorfică, în corpuri şi lentile metamorfozate, în 
şisturi cristaline. 


Istoric şi generalităţi: Blenda a fost descrisă în 1847 şi prezintă o serie de varietăţi extrem de diferite: cea incolor-gălbuie şi 
trasparentă sau translucidă, cu luciu adamantin se numeşte cleiofan; varietatea de culoare roşu-brun, cu conţinut de mangan 
se mai numeşte blendă rubin; varietatea de culoare neagră, cu luciu semimetalic, bogată în fier, se numeşte marmatit. 
Blenda este cel mai răspândit mineral de Zn şi constituie principalul minereu din care se extrage acesta; uneori constituie şi 
minereu de cadmiu. Zincul se utilizează la galvanizarea fierului şi oţelului; se aliază cu cuprul în alamă şi în alte aliaje 
pentru matrițe; în materiale plastice, vopsele, cerneluri, produse cosmetice; catalizator în fabricarea cauciucului sintetic. 


Ocurenţe: în lume: (m) - (mm) Tri-State Area, bazinul Mississippi, în apropierea localităţii Joplin - zona de triplă joncțiune a 
statelor Missouri, Kansas şi Arkansas, Rosiclare - Illinois, Elmwood - Tennessee, Tiffin -Ohio (S.U.A.); Broken Hills 
(Australia), Canada; Mexic; Peru; Picos de Europa (Spania); Italia; Germania; Marea Britanie; Rusia; Trepca (Serbia); în 
România: (m) a) în filoane hidrotermale asociate magmatismului neogen: Reg. Baia Mare: Ilba, Nistru, Băița, Săsar, Baia 
Sprie; Cavnic, Băiuț, Poiana Botizii, Brebu, Baia Borşa (jud. Maramureş); Rodna, Colibiţa (jud. Năsăud); Săcărâmb, 
Hondol, Crăciuneşti, Măgura-Topliţa, Ruda-Barza, Stănija (jud. Hunedoara), Zlatna, Almaşul Mare, Bucium, Roşia 
Montană, Baia de Arieş (jud. Alba); b) în filoane hidrotermale legate de magmatismul mezozoic: Gemenea, Ostra (jud. 
Suceava); Ditrău, Jolotca (jud. Harghita), Poiana Mărului, Şinca Nouă, Zărneşti (jud. Braşov); (mm) în filoane şi corpuri 
pirometasomatice legate de magmatismul laramic (banatitic): Moldova Nouă, Oraviţa, Ciclova Română, Dognecea, Ocna 
de Fier, Tincova, Rușchița (jud. Caraş-Severin); Băița (jud. Bihor); (mmm) Cârlibaba, Pojorâta, Chiril, Crucea, Broşteni 
(jud. Suceava); Bălan (jud. Harghita). 


Cinabru: HgS (gr. kinnabari, la origine arab. zinjafr = sânge de dragon, datorită culorii roşu aprins). 


Sistem de cristalizare: trigonal. 


Formă/Habitus: frecvent, agregate pulverulente, cruste, eflorescenţe; impregnaţii fin granulare, diseminate; mase compacte; 
rareori, cristale individuale romboedrice, de talie mică. 


Culoare: roşu stacojiu, roşu brun; uneori, roşu cu reflexe cenuşii de plumb; Urmă: roşie stacojie; Luciu: adamantin, pe 
feţele de cristal, pământos, mat, în agregate; Transparenţă: transparent până la opac. 


Clivaj: perfect; Spărtură: subconcoidală până la neregulată. 


Duritate: 2 - 2,5; Greutate specifică: 8,1 g/cm’. 


Caracteristici: mineral relativ stabil în medii bogate în oxigen; slab conducător de electricitate, mercurul Hg dizolvă 
numeroase metale, formând amalgame (inclusiv cu aurul, exclusiv cu fierul), foarte toxic, metacinabaritul (forma 
cristalizată cubic) trece în cinabru prin încălzire la 400 - 550°C. 


Geneză: primară: (m) hidrotermală, de temperatură joasă, în parageneză cu: marcasită, pirită FeS», stibină Sb2S3, realgar 
AsS, mercur nativ Hg, cuarţ SiO,, fluorină CaF,, etc; (mm) prin depunere (inclusiv actuală) din izvoare termale alcaline, din 
zone vulcanice. 


Istoric şi generalități: Cunoaşterea şi utilizarea cinabrului încă de acum aproape 4000 de ani, în Egipt, este general 
acceptată (nefiind însă strict documentată), dat fiind faptul că a fost descoperit mercur în mormintele vechi egiptene, foarte 
probabil extras din cinabru. Dovezi sigure de extracţie şi utilizare a acestuia de către romani datează de peste 2000 de ani, 
la Almaden (Spania), de unde se extrag şi astăzi cantităţi importante de cinabru, mai ales sub formă de cristale (rare); acest 
zăcământ constituie, astfel, unul dintre cele mai vechi depozite din lume exploatate în mod continuu din antichitate şi până 

astăzi. Cinabrul a fost intens utilizat pentru fabricarea pigmentului roşu numit vermillion, folosit încă din antichitate în artă, 
cosmetică, obiecte domestice; a fost apreciat şi utilizat în artă şi de către civilizațiile Extremului Orient, precum şi de 
civilizațiile vechi americane (olmecă, maya). În Evul Mediu, separarea mercurului din cinabru era o operaţiune 
circumscrisă alchimiei, iar utilizarea acestuia în medicină (ca aducător de nemurire), deşi foarte toxic, a fost recomandată 
în special de fizicianul şi alchimistul elveţian Paracelsus (1493 - 1541). Cinabrul este principalul minereu de mercur, iar în 
depozitele masive se întâlnesc uneori şi mici cantități de mercur nativ lichid. Mercurul este un metal care la temperatura 
camerei este lichid, iar trecerea în stare solidă are loc la - 39*C. Proprietatea mercurului de a se contracta şi expanda la cele 
mai mici variaţii de temperatură, îl face extrem de util în fabricarea termometrelor. 'Toxicitatea sa determină utilizarea în 
fungicide, antiseptice şi alte produse farmaceutice. Capacitatea sa de amalgamare rapidă a fost şi mai este încă utilizată 
uneori în procesul de extracţie a aurului. 


Ocurenţe: în lume: (m) Almaden (Spania); Provincia Hunan (China); ldrija, Avala (Serbia); Huancavelica (Peru); New 
Almaden, New Idria, Sulphur Bank - California, Oregon, Texas, Arkansas (S.U.A.);, Nikitovsk (Ukraina); ludrio, Monte 
Ammiato (Italia); în România: (m) produs hidrotermal asociat magmatismului neogen: Ilba, Baia Sprie, Băiuț (jud. 
Maramureş), Mădăraş, Sântimbru (jud. Harghita); M-ții Călimani; Izvorul Ampoiului, Vâltori (jud. Alba), Ruda-Barza 
(jud. Hunedoara). 


Calcopirita: CuFeS; (gr. khalkos = cupru + pirită). 


Sistem de cristalizare: tetragonal. 


Formă/Habitus: agregate compacte; granule diseminate; rareori, agregate reniforme, botrioidale; cristale individuale. 


Culoare: galben auriu; galben de alamă, cu nuanţe verzui; culori de irizaţie galben-oranj, ciclame, albastru-indigo, verde; 
Urmă: neagră-verzuie; Luciu: metalic; Transparenţă: opac. 


Clivaj: imperfect, Spărtură: neregulată. 


Duritate: 3,5 — 4; Greutate specifică: 4,2 g/cm’. 


Caracteristici: se aseamănă cu pirita, cu care este frecvent confundată; o deosebesc nuanțele sale verzui. 


Geneză: primară: (m) lichid-magmatică, în roci eruptive bazice; (mm) hidrotermală, în parageneză cu: pirită FeS,, blendă 
ZnS, galena PbS, arsenopirită FeAsS, bornit CusFeS,, pirotină Fe,.xS, cuarţ SiO2; (mmm) metamorfică de contact; (mimm m) 
metamorfică regională; secundară: (0) în roci sedimentare. 


Istoric şi generalităţi: Exploatarea calcopiritei era cunoscută cu 800 de ani î.Chr., la Rio Ținto, în Spania. Acest zăcământ 
foarte bogat, conţinând pe lângă calcopirită şi argint, zinc şi cupru nativ, a fost intens exploatat de către romani; 
actualmente este încă în exploatare. Deşi nu furnizează o mare cantitate de cupru (25% Cu), faţă de alte minerale cuprifere: 
calcozină (67% Cu), bornit (50% Cu), covellină (50% Cu), calcopirită este totuşi principalul minereu de cupru, datorită 
marii sale răspândiri în natură, precum şi a cantităților mari în care se găseşte. 


Ocurenţe: în lume: (m) Sudbury - Ontario (Canada); Bushveld - Transvaal (Africa de Sud); Norilsk, Pecenga (Rusia); 
Meinkjăr, Espedalen (Norvegia); (mm) Chuquicamata, El Teniente (Chile); Bingham - Utah (S.U.A.); Zambia; (mmm) 
Bisbee, Morenci - Arizona (S.U.A.), Turinsk (Rusia); (mmmm) Rio Ținto (Spania), Falun (Suedia), Rammelsberg 
(Germania), Noranda (Canada); Mţii Urali (Rusia); (m) Mansfeld (Germania); în România: (mm) filoane hidrotermale 
legate de magamtismul neogen: Reg. Baia Mare: Ilba, Nistru, Băița, Săsar, Baia Sprie; Cavnic, Poiana Botizei, Baia Borşa, 
Budeşti (jud. Maramureş), Rodna (jud. Bistriţa-Năsăud); Deva, Săcărâmb, Hondol, Fizeş, Trestia, Crăciuneşti, Ruda-Barza, 
Bucuresci, Curechiu, Stănija (jud. Hunedoara); Zlatna, Almaşul Mare, Ampoiţa, Intregalde, Bucium, Roşia Montană, 
Sohodol, Baia de Arieş (jud. Allba); (mmm) a) corpuri pirometasomatice asociate magmatismului laramic (banatitic): 
Moldova Nouă, Sasca Montană, Oraviţa, Ciclova Română, Dognecea, Ocna de Fier (jud. Caraş-Severin); Băița (jud. 
Bihor); b) corpuri şi filoane pirometasomatice asociate magmatismului mezozoic: Gemenea, Ostra (jud. Suceava); Tulgheş, 
Ditrău, Jolotca, Vârghiş (jud. Harghita) (mmmm) Baia Borşa, Cârlibaba, Fundu Moldovei, Leşu Ursului, Pojorâta, Dorna 
Arini, Chirii, Crucea (jud. Suceava). 


Realgar: AsS (arab. rahdj al ghar = pulbere de mină). 


Sistem de cristalizare: monoclinic. 


Formă/Habitus: agregate granulare, compacte; cruste, eflorescenţe; rareori, cristale individuale scurt prismatice, cu striaţii. 

Culoare: roşu-oranj intens, galben puternic; Urmă: roşie-oranj; Luciu: răşinos sau gras în spărtură; adamantin pe feţele de 
cristal; Transparenţă: translucid până la opac. 


Clivaj: bun; Spărtură: concoidală. 


Duritate: 1,5 — 2; Greutate specifică: 3,6 g/cm’. 


Caracteristici: sub influența luminii, trece progresiv în auripigment As253; foarte toxic, ca şi toţi compuşii de arsen. 


Geneză: primară: (m) hidrotermală, de temperatură joasă, în parageneză cu: auripigment As»S3, stibină Sb»S3, arsen nativ 
As, proustit AgAsS3; calcopirită CuFeS;, pirită FeS», blendă ZnS, galena PbS; (mm) depunere din zvoare fierbinți din zone 
vulcanice, gheizere; (mmm) produs de sublimare fumaroliană, depus în zona craterelor vulcanice, în parageneză cu sulf 
nativ; secundară: (m) produs de alterare pe seama altor minerale de arsen. 


Istoric şi generalităţi: Realgarul este cunoscut din antichitate, fiind unul dintre mineralele descrise de către Pliniu cel Bătrân 
în enciclopedia sa Historia Naturalis. Chinezii îl utilizau pentru sculptarea vaselor ornamentale, însă acestea se deteriorau 
în mare parte sub acţiunea luminii. O lungă perioadă de timp a fost utilizat ca pigment roşu-oranj, în pictură, sticlărie, 
coloranţi. Utilizat şi în colorarea artificiilor, a fost ulterior înlocuit cu pigmenţi pe bază de stronţiu, pentru a se elimina 
riscurile asociate toxicității ridicate a arsenului. 


Ocurenţe: în lume: (m) Wittichen, Freiberg, St. Andreasberg, Annaberg-Bucholz, Johangeorgenstadt (Germania); 
Zacatecas, Chihuahua, Durango (Mexic); Provincia Yunan (China); Pozzuoli, Complexul Somma-Vezuviu, Trou des 
Romains, reg. Massa - Carrara (Italia); Rudabânya, Nagyborszony (Ungaria); Krusne Hory, Ostrov, Banskâ Bystrica, 
Banskâ Stiavnica, Nove Zâmky (Cehia); Utah, Nevada, Washington (S.U.A.); în România: (m) a) în corpuri hidrotermale 
asociate magmatismului laramic (banatitic): Moldova Nouă (jud. Caraş-Severin); b) corpuri asociate magmatismului 
neogen: Baia Mare, Baia Sprie, Cavnic, Băiuț, Baia Borşa (jud. Maramureş); Săcărâmb, Hondol (jud. Hunedoara); Zlatna 
(jud. Alba); (mm) Şărişor (jud. Suceava); Covasna (jud. Covasna). 


Auripigment: As»S3 (lat. auripigmentum: aumm = aur + pigmentam ~ pigment, culoare, datorită culorii sale 
galbene caracteristice). 


Sistem de cristalizare; monoclinic. 


Formă/Habitus: agregate compacte, reniforme, fibroase, cu structură radiară; mase pulverulente; rareori, cristale 
individuale scurt prismatice. 


Culoare: galben de lămâie; galben-oranj; galben murdar; Urmă: galbenă; Luciu: răşinos, până la sidefos, perlat; 
Transparenţă: translucid până opac. 


Clivaj: perfect; Spărtură: neregulată. 


Duritate: 1,5 — 2; Greutate specifică: 3,5 g/cm . 


Caracteristici: slab conducător de electricitate; foarte toxic, ca şi toţi compuşii de arsen. 


Ocurenţe: în lume: (m) Provincia Hunnan (China); Insula Shikoku (Japonia); Germania; Rusia; Potosi (Bolivia), Pernek, 
Kremnica (Slovacia), New Brunswick (Canada); Oxaca (Mexic), în România: (m) în filoane hidrotermale aurifere sau 
polimetalice asociate magmatismului neogen: Reg. Baia Mare: Baia Sprie, Ilba, Săsar; Cavnic, Băiuț, Herja, Baia Borşa 
(jud. Maramureş); Săcărâmb, Hondol, Trestia, Măgura-Topliţa, Ruda-Barza, Brad (jud. Hunedoara); Zlatna, Almaşul Mare, 
Baia de Arieş (jud. Alba). 


Pirita: FeS, (gr. pyrithes = foc + lithos = piatră —> piatră de foc, deoarece scoate scântei la lovirea cu o unealtă de 
fier). 


Sistem de cristalizare: cubic. 


6l 


Formă/Habitus: cristale perfect cubice, cu striaţii paralele cu muchiile; frecvent, cristalele au habitus dodecaedric 
pentagonal, purtând denumirea de „piritoedri"; granule diseminate; agregate compacte; concreţiuni cu structură radiară (în 
roci sedimentare); mase reniforme, botrioidale. 


Culoare: galben de alamă; galben auriu; frecvent, prezintă reflexe brune, sau culori de irizaţie; Urmă: neagră, verzuie; 
Luciu: metalic; Transparenţă: opac. 


Clivaj: slab. Spărtură: concoidală. 


Duritate: 6 — 6,5; Greutate specifică: 5 — 5,01 g/cm’. 


Caracteristici: conține frecvent Co, Ni, As, Cu, Sb şi poate conține, de asemenea, şi aur nativ fin diseminat; slab conducător 
de electricitate; după încălzire, prezintă proprietăţi magnetice; în spărtură proaspătă prezintă miros slab de sulf; în zona de 
alterare, pirita trece prin oxidare în sulfat feros, care în prezenţa oxigenului se transformă în oxid feric — prin hidroliză, 
acesta trece în hidroxid de fier (limonit). 


Geneză: primara: (m) hidrotermală; (mm) metamorfică de contact (pirometasomatică); (mmm) lichid-magmatică, în legătură 
cu roci bazice; (mmmm) metamorfică regională; (mmmmm) sedimentară. 


Istoric şi generalităţi: Noduli de pirită au fost descoperiţi în tumuli funerari preistorici, nefiind însă certă utilizarea lor 
pentru aprinderea focului. În antichitate, pirita era utilizată în special în bijuterie, fiind apreciată în acest sens de către 
vechii egipteni. Bijuteriile de pirită s-au mai bucurat de popularitate ulterior, în Franţa secolului XVIII şi în Anglia 
victoriană. Nativii americani foloseau bucăţi plate de pirită şlefuită pentru confecţionarea oglinzilor. În timpurile moderne, 
pirita a fost intens exploatată, însă nu pentru extragerea fierului, ci a sulfului, în vederea fabricării acidului sulfuric (fierul 
este extras cu precădere din minerale precum magnetitul FeO,, hematitul Fe2O3, etc, deoarece separarea fierului de sulf 
din pirită şi alte sulfuri de fier este un procedeu prea costisitor; de aceea, pirita constituie doar o sursă potenţială de fier, 
utilizabilă în cazul scăderii rezervelor acestor minerale. Asemănarea sa cu aurul a dezamăgit de-a lungul timpului mulți 
prospectori novice, atrăgându-i denumirea populară de „aurul prostului”. Pirita este cea mai răspândită sulfură din scoarţa 
terestră, formată în diferite condiţii geologice. 


Ocurenţe: în lume: (m) Bingham - Utah, Tennessee, Colorado, Pennsylvania, Missouri, California (S.U.A.); Bolivia; Peru; 
Mexic; Slovacia; Grecia; (mm) Bisbee - Arizona (S.U.A.); Elba (Italia): cristale de până la 20 cm; (mmm) Sudbury - Ontario 
(Canada), Meinkjăr (Norvegia); (mmmm) Rio into (Spania); Rammelsberg (Germania); Dalnegorsk (Rusia); Falun 
(Suedia); în România: (m) a) în filoane hidrotermale şi corpuri pirometasomatice asociate magmatismului neogen: Ilba, 
Nistru, Baia Sprie, Băița, Cavnic, Băiuț, Baia Borşa (jud. Maramureş); Rodna Veche, Colibiţa (jud. Bistriţa-Năsăud); Deva, 
Săcărâmb, Hondol, Măgura-Topliţa, Trestia, Crăciuneşti, Ormindea, Ruda-Barza, Bucuresci, Stănija (jud. Hunedoara); 
Zlatna, Almaşul Mare, Izvorul Ampoiului, Bucium, Roşia Montană, Sohodol (jud. Alba); b) filoane hidrotermale şi corpuri 
pirometasomatice asociate magmatismului mezozoic: Gemenea, Ostra (jud. Suceava); Ditrău, Jolotca, Tulgheş (jud. 
Harghita), Almaş-Sălişte, Zam, Almăşel, Vata de Sus (jud. Hunedoara); Somova, Mircea Vodă, Cârjelari, Cataloi, Altân 
Tepe, Camena (jud. Tulcea); c) filoane şi corpuri pirometasomatice asociate magmatismului laramic (banatitic): Moldova 
Nouă, Berzasca, Liubcova, Sasca Montană, Oraviţa, Ciclova Română, Dognecea, Ocna de Fier (jud. Caras-Severin); Băița 
(jud. Bihor); (mmmm) Baia Borşa (jud. Maramureş); Cârlibaba, Fundu Moldovei, Pojorâta, Dorna Arini, lacobeni, Şaru 
Dornei, Holda, Broşteni, Chirii, Crucea, Leşu Ursului, Bălan (jud. Suceava); Teliuc, Ghelar, Vadu Dobrii (jud. 
Hunedoara); (mmmmm) Sărata Monteoru (jud. Buzău), Andreiaş, Reghiorul, Fierăstrău, Pleşi, Valea Câlnău (jud. 
Vrancea). 


Stibina: Sb-S3 (lat. stibium = stibiu Sb; se mai numeşte şi antimonit, deoarece stibiul se mai numeşte şi antimoniu). 


Sistem de cristalizare: rombic. 


Formă/Habitus: cristale aciculare, prismatice, cu striaţii verticale; agregate radiare. 


Culoare: cenuşiu de plumb, cenuşiu de oţel, cu reflexe albăstrui-indigo, negru; Urmă: cenuşie; Luciu: metalic, în timp 
devine mat; Transparenţă: opac. 


Clivaj: perfect; Spărtură: subconcoidală. 
Duritate: 2; Greutate specifică: 4,6 g/em;. 


Geneză: primară: (m) hidrotermală, de temperatură joasă, în parageneză cu: tetraedrit (Cu,Fe),2Sb4$513, bournonit 
PbCuSbs;, jamesonit Pb4FeSbs$,4, galena PbS, cuarţ SiO3. 

Istoric şi generalităţi: Habitusul acicular al stibinei, deosebit de spectaculos în eşantioane mici sau mari, îi conferă acesteia 
calitatea unui frumos exponat de colecţie. La noi în ţară, eşantioanele de stibină provenite din zona Baia Mare sunt deosebit 
de frumoase, fiind cunoscute de colecţionarii din întreaga lume. Stibină constituie minereu de stibiu. 


Ocurenţe: în lume: (m) Provincia Hunnan (China); Insula Shikoku (Japonia); Germania; Rusia; Potosi (Bolivia), Pernek, 
Kremnica (Slovacia), New Brunswick (Canada), Oxaca (Mexic), în România: (m) în filoane hidrotermale aurifere sau 
polimetalice asociate magmatismului neogen: Reg. Baia Mare: Baia Sprie, Ilba, Săsar; Cavnic, Băiuț, Herja, Baia Borşa 
(jud. Maramureş); Săcărâmb, Hondol, Trestia, Măgura-Topliţa, Ruda-Barza, Brad (jud. Hunedoara); Zlatna, Almaşul Mare, 
Baia de Arieş (jud. Alba). 


III. OXIZI 
Hematit: Fe2O0; (gr. haimatitis = roşu ca sângele, de la culoarea pulberii sau urmei). 


Sistem de cristalizare: trigonal. 


Formă/Habitus: agregate masive, compacte, reniforme, botrioidale; mase criptocristaline, pământoase (varietatea comună); 
cristale tabulare, lamelare, romboedrice, rozete (varietatea bine cristalizată). 


Culoare: roşu brun - la hematitul comun; cenuşiu de oţel, negru de fier, cu reflexe albăstrui - la varietatea larg cristalizată; 
Urmă: roşie-brună, brun închis; Luciu: semimetalic, metalic - la varietatea cristalizată; mat - la varietățile comune; 


Transparenţă: opac. 


Clivaj: absent; Spărtură: subconcoidală, neregulată. 


Duritate: 6; mai scăzută la agregatele pământoase; Greutate specifică: 5,3 g/em;. 


Caracteristici: prezintă o varietate frumos cristalizată, numită oligist sau speculant şi o varietate comună. 


Geneză: primară: (m) metamorfică de contact, în parageneză cu: magnetit Fe-O;, pirotina Fe,.xS, arsenopirită FeAsS, 
granaţi,  wollastonit  CaSiO;,  diopsid (CaMgSiOęẹ,  vezuvian  Caz>(Meg,Fe)Al4(S104)s(S507)'(OH,F), tremolit 
Ca-(Mg,Fe)s(SigO0--)(OH,F); (mm) metamorfică regională; (mmm) hidro termală. 


Istoric şi generalităţi: Cunoscut de babilonieni, hematitul frumos cristalizat (oligistul) a fost utilizat într-o oarecare măsură 
ca piatră prețioasă, fiind mult mai popular în Evul Mediu; exista credinţa că aduce purtătorului pace şi siguranţă. In 
timpurile moderne, hematitul constituie, alături de alţi oxizi de fier, un important minereu de fier. 


Ocurenţe: în lume: (m) Magnitnaia Gora, Vîsokaia Gora (Rusia); Insula Elba (Italia); (mm) Lake Superior (S.U.A.); Krivoi 
Rog (Ukraina); Minas Gerais, Matto Grosso (Brazilia), Canada; Cerro Bolivar (Venezuela); Sydvaranger (Norvegia); 
Australia; Noua Zeelandă; Hradiste, Horni Blatnâ (Cehia); (mmm) Cumberland (Marea Britanie): agregate botrioidale de 
până la 25 kg; (m) Minnesota (S.U.A.); Franţa; Germania; în România: (m) Ocna de Fier, Dognecea (Caraş-Severin); (.mm) 
Teliuc, Ghelar, Ruşchiţa (jud. Hunedoara); (mmm) Baia Sprie, Ilba, Cavnic. Băiuț (jud. Maramureş), Deva, Hondol, 
Săcărâmb (jud. Hunedoara). 


Magnetit: FesO, sau (Fe”*Fe"*,0,) (gr. magnes = magnet). 


Sistem de cristalizare: cubic. 


Formă/Habitus: agregate masive, lamelare, granulare; cristale octaedrice, mai rar dodecaedrice sau cubice. 
Culoare: negru de fier; Urmă: neagră; Luciu: metalic, semimetalic; Transparenţă: opac. 


Clivaj: slab; Spărtură: concoidală. 


Duritate: 5,5 — 6; Greutate specifică: 5,2 g/cm’. 


Caracteristici: puternic feromagnetic; bun conducător de electricitate. 
Geneză: primară: (m) lichid-magmatică, asociată rocilor bazice şi intermediare, în parageneză cu: ilmenit FeTiO;3, apatit 
Ca;(PO4);(F,C1,OH); (mm) metamorfică de contact (pirometasomatică); (mmm) metamorfică regională. 


Istoric şi generalităţi: Magnetitul constituie un important minereu de fier. 

Ocurenţe: in lume: (m) Bushveld - Transvaal (Africa de Sud); Kirunavaara, Taberg (Suedia), Arendai, (Norvegia); (mm) 
Magnitnaia Gora, Vîsokaia Gora, Gora Blagodat (Rusia); Iron Springs - Utah (S.U.A.); Insula Elba (Italia); (mmm) Krivoi 
Rog (Ukraina); Adirondacks, Lake Superior (S.U.A.); Sydvaranger (Norvegia); Gelivaare, Dannemora, Persberg (Suedia); 
în România: (m) Căzăneşti-Ciungani, Almaş-Sălişte, Almăşel (jud. Hunedoara), Dognecea, Ocna de Fier, Oraviţa, 
Moldova Nouă, Ruşchiţa, Tincova (jud. Caraş-Severin); (mmm) Cârlibaba, Ciocăneşti, Iacobeni, Crucea (jud. Suceava); 
Teliuc, Ghelar, Vadu Dobrii, Valea Fierului (jud. Hunedoara); Bucova, Armeniş, Delineşti, Ruşchiţa, Rusca Montană, 
Băuţari (jud. Caraş-Severin); Altân Tepe (jud. Tulcea); Palazu Mare (jud. Constanţa). 


IV. HALOGENURI 


În această clasă care cuprinde peste 160 de minerale sunt grupaţi compuşii formaţi din combinarea unui metal, în general 
aparținând grupelor I şi II din Sistemul Periodic, cu elemente din grupa VII, a halogenilor: fluor F, clor CI, brom Br, iod I. 
Aceste minerale constituie săruri ale acizilor fluorhidric HF, clorhidric HCI, bromhidric HBr şi iodhidric HI, reprezentate 
de compuşi de tipul fluorurilor, clorurilor, bromurilor şi iodurilor. De asemenea, sunt cuprinse în această clasă şi săruri 
hidratate, precum şi compuşi complecşi, oxihalogenaţi. 

Halogenurile simple prezintă legături ionice tipice, fapt ce antrenează o serie de proprietăţi specifice, cum ar fi: 
transparenţă ridicată, lipsa culorii, luciu sticlos şi uşor gras, greutate specifică redusă, solubilitate ridicată în apă etc. 
Ceilalți compuşi halogenaţi prezintă proprietăţi diferite. 


Fluorina: CaF, (lat. fluere - a curge, de la uşurinţa cu care curge în procesele metalurgice în care este utilizată ca 
fondant). 


Sistem de cristalizare: cubic. 


Formă/Habitus: cristale cubice, mai rar octaedrice; agregate granulare compacte. 

Culoare: prezintă una dintre cele mai variate game coloristice din lumea minerală: incolor, alb, galben, oranj, roşu în 
diferite nuanţe, verde, violet, brun şi mai rar roz, albastru, negru; frecvent, apar mai multe culori în acelaşi eşantion; Urmă: 
albă; Luciu: sliclos pe feţele de cristal; de ceară, cu aspect ud, în spărtură; Transparenţă: transparent, translucid. 


Clivaj: perfect; Spărtură: concoidală. 


Duritate: 4 - etalon de duritate 4 pe scara Mohs; Greutate specifică: 3,2 g/cm”. 


Caracteristici: prezintă termoluminescenţă şi fotoluminescenţă de tipul fluorescentei - fenomenul a fost observat pentru 
prima dată de către mineralogul german Friedrich Mohs în 1824, prin expunerea în radiații ultraviolete a unor eşantioane 
de fluorina, de la care provine şi denumirea fenomenului; în reţeaua fluorinei, o parte din Ca poate fi substituit de către 
ytriu Y** sau ceriu Ce“?, prezenţa acestora determinând formarea centrilor de culoare. 


Geneză: primară: (m) hidrotermală, în parageneză cu: pirită FeS;, calcopirită CuFeS,, blendă ZnS, galena PbS, arsenopirită 
FeAsS, pirotină Fe,.x$, cuarţ Si0;, baritină BaSO,, calcit CaCO;; (mm) metamorfică de contact. 


Istoric şi generalităţi: Fluorina a fost cunoscută şi apreciată încă din antichitate, grecii şi romanii utilizând-o mai ales pe cea 
policromă la confecţionarea vaselor. Erau apreciate în mod special cupele sculptate din fluorina, care se pare că dădeau o 
aromă deosebită vinului (s-a stabilit ulterior că aroma specială provenea de fapt de la răşinile cu care era îmbunătățită 
coeziunea fluorinei, aceasta având duritate scăzută - 4). În Anglia victoriană a fost foarte populară şi apreciată varietatea de 
fluorina numită Blue John, constituită din benzi colorate în albastru (sau violet) şi galben (sau alb) - de unde provine şi 
denumirea sa în limba franceză: bleu-jaune (albastru-galben, fr.), devenită în limba engleză Blue John. Exploatări 
tradiţionale de fluorină existau din vremea romanilor în Derbyshire, Marea Britanie în epoca modernă, pe lângă utilizările 
ornamentale şi ca specimene de colecţie, fluorina are şi o serie de utilizări industriale: ca fondant în metalurgie; la 
producerea acidului fluorhidric; catalizator în producerea combustibililor cu cifră octanică ridicată; la obţinerea artificială a 
criolitului NazAIF6 utilizat în extracția aluminiului; la fabricarea sticlei opalescente; la fabricarea recipientelor metalice 
emailate; fluorină perfect transparentă şi incoloră, cu indice de refracție şi de dispersie scăzut este utilizată în optică, la 
confecţionarea lentilelor apocromatice pentru microscoape; în acoperiri teflonate (teflon = politetrafluoroetilen), erc. 


Ocurenţe: în lume: (m) Freiberg, Annaberg, St. Andreasberg (Germania), Elveţia; Italia; Canada; S..U.A.; China; 
Mongolia; Franţa; Spania; (mm) Cumberland - Marea Britanie; Norvegia; în România: (m) Baia Sprie, Ilba, Cavnic (jud. 
Maramureş); Trestia, Stănija (jud. Hunedoara), Baia de Arieş (jud.Alba); (mm) Moldova Nouă, Oraviţa, Ciclova Română, 
Sasca Montană (jud. Caraş-Severin). 

Halit: NaC! (gr. hals, halos = sare, săruri). 


Sistem de cristalizare: cubic. 


Formă/Habitus: cristale cubice; agregate compacte, stalactitice, rar fibroase; cruste, eflorescente. 

Culoare: incolor, alb, cenuşiu, galben, oranj, brun, roz, albastru, violet, negru; Urmă: incoloră, albă; Luciu: sticlos pe feţele 
de cristal; de ceară sau gras pe suprafeţele aflate timp îndelungat în contact cu aerul; Transparenţă: transparent, translucid, 
până la opac. 


Clivaj: perfect; Spărtură: concoidală. 


Duritate: 2,5; Greutate specifică: 2,1 - 2,6 g/cm’. 


Caracteristici: gust sărat; solubilitate ridicată în apă; higroscopic; colorația galbenă, oranj, brună se datorează oxizilor de 
fier (hematit), cea albastră şi violet derivă de la defectele rețelei cristaline, iar colorația cenuşie şi neagră provine de la 
impuritățile argiloase; mai rar întâlnită, colorația roz se datorează prezenței unor organisme microspopice (de exemplu: 
Halo bacterium) în soluția salină a unor lacuri situate în zone aride de pe glob. 


Geneză: primară: (m) sedimentară, de precipitație chimică. 


Istoric şi generalităţi: Halitul sau sarea gemă este printre cele mai vechi minerale utilizate de către om, în Europa existând 
mărturii ale exploatării sale subterane din timpuri preistorice. Halitul se formează prin precipitaţie chimică în bazine 
evaporitice (lacuri sărate din zone aride, lagune şi golfuri puţin adânci şi izolate, fără aport de apă dulce). În aceste condiţii, 
prin evaporarea apei cu salinitate ridicată, cristalizează o asociaţie de săruri care se depun în ordinea inversă a solubilității 
lor: calcit CaCO, gips CaSs04.2H»0, halit NaCl, polyhalit K»Ca-Mg(S04)»-2H20, kainit KMg(SO,CI-3H»0, kieserit 
MgSO,H,0O, carnallit KMgClz-6H>0, bischofit MgCl».6H>0, silvină KCI. Pe lângă utilizarea directă în industria 
alimentară, sarea gemă mai este utilizată în industria chimică, la producerea acidului clorhidric HC1 şi a altor compuşi de 
clor, între care PVC; la producerea carbonatului şi bicarbonatului de sodiu - folosite în alimentaţie şi la fabricarea 
săpunului şi detergenţilor, la producerea sodei caustice; în emailuri; ca fondant în topirea metalelor; la obţinerea sodiului 
metalic. 


Ocurenţe: în lume: (m) Stassfurt (Germania); Salzburg (Austria), Solikamsk (Ukraina); Wieliczka (Polonia); Alsacia, 
Lorena, Franche-Comte (Franţa); S.U.A.; Salar de Uyuni (Bolivia); în România: (m) Cacica (jud. Suceava); Tg. Ocna (jud. 
Bacău); Slănic, Telega (jud. Prahova); Ocnele Mari (jud. Vâlcea); Praid (jud. Harghita); Ocna Sibiu (jud. Sibiu); Ocna 
Mureş (jud. Alba); Turda, Ocna Dej (jud. Cluj). 


Silvina: KC/ (denumirea provine de la denumirea medicală veche din limba latină sal digestivus Sylvii = sarea 
digestivă a lui Sylvius). 


Sistem de cristalizare: cubic. 


Formă/Habitus: cristale cubice; agregate masive, granulare, compacte; cruste. 


Culoare: incolor, alb, galben, roz, roşu, cenuşiu; Urmă: albă; Luciu: sticlos; Transparenţă: transparent, translucid. 
Clivaj: perfect; Spărtură: neregulată. 


Duritate: 2,5; Greutate specifică: 2 g/cm? 


Caracteristici: gust sărat şi amărui; higroscopic; conductibilitate termică ridicată; în seria mineralelor evaporitice, silvină 
cristalizează ultima. 


Geneză: primară: (m) sedimentară, de precipitație chimică, în parageneză cu: kieserit MgSO,-H»0, polyhalit 
K>Ca-Mg(S0,)2-2H20, carnallit KMgCl;-6H20, kainit KMg(S04)C1-3H20, halit NaCl, anhidrit CaSO,. 


Istoric şi generalități: Descoperită in 1825 în apropierea craterului Vezuviului, sub formă de incrustații ale produselor de 
sublimare fumaroliene, silvină apare însă mai frecvent ca produs de precipitaţie chimică, în asociaţie cu halitul şi alte săruri 
evaporitice. Este mult mai rar întâlnită decât acesta. Fiind exploatată pentru potasiul utilizat în special la fabricarea 
îngrăşămintelor, dar şi a compuşilor de potasiu utilizaţi în domeniul fotografic, medical şi cosmetic. 

Ocurente: în lume: (m) Stassfurt (Germania); Franţa; Spania; Ukraina; în România: (m) Tg. Ocna, Găleanu, Tazlău (jud. 
Bacău). 


Carnallit: KMgCls-6H20 (denumit în onoarea inginerului de mine german Rudolf von Carnali, care 1-a descoperit 
în Germania). 


Sistem de cristalizare: rombic. 


Formă/Habitus: agregate granulare masive; rareori, cristale tabulare, piramidale. 


Culoare: incolor, alb, gălbui, roz, roşu, albastru. Urmă: albă. Luciu: sticlos, până la gras; Transparentă: translucid până la 
opac. 


Clivaj: absent; Spărtură: concoidală. 


Duritate: 2,5; Greutate specifică: 1,6 g/cm’. 


Caracteristici: gust amar; higroscopic; solubil în apă. 


Geneză: primară: (m) sedimentară, de precipitație chimică. 


Istoric şi generalităţi: Carnallitul este o sursă de potasiu, chiar dacă mai puţin importantă ca silvina, fiind exploatat în acest 
sens. 


Ocurenţe: in lume: (m) M-ții Urali (Rusia); Ukraina; Germania; Spania; Etiopia; S.U.A.; în România: (m) Tg. Ocna (jud. 
Bacău). 


V. CARBONAȚI 
Carbonaţi anhidri 
Calcit: CaCO; (lat. chalx, chalcis = piatră de var, calcar). 


Sistem de cristalizare: romboedric (trigonal). 


Formă/Habitus: cristale individuale romboedrice, scalenoedrice cu habitus tabular, lamelar, prismatic, columnar; agregate 
de o mare varietate morfologică: masive, granulare, fibroase, stalactitice, concreţionare, dendritice, nodulare, oolitice, 
stratificate, spatice (cu două sisteme de clivaj), etc. 


Culoare: incolor, alb-lăptos, sau într-o mare varietate de culori şi nuanţe: galben, oranj, roz, roşu, albastru, verde, brun, 
cenuşiu, negru. Urmă: albă. Luciu: sticlos, uneori sidefos pe feţe şi pe planele de clivaj. Transparenţă: transparent, până la 
opac. 


Clivaj: perfect, după feţe de romboedru; Spărtură: concoidală. 


Duritate: 3 - etalon de duritate 3 pe scara Mohs; Greutate specifică: 2,7 g/em:. 


Caracteristici: prezintă importante conţinuturi de Mg, Fe, Mn; face efervescenţă cu acidul clorhidric HCI şi cu alți acizi 
slabi; prezintă luminescenţă de tipul fotoluminescenţei (fluorescentă şi fosforescență), termoluminescenţei şi 
triboluminescenţei; varietățile pure, incolore şi transparente prezintă fenomenul de dubla refracție (razele incidente care 
traversează cristalele sunt divizate în două componente, rezultând două imagini ale aceluiaşi obiect). 


Geneză: primară: hidrotermală, ca mineral de gangă; sedimentară, de precipitaţie chimică şi organogenă; metamorfică 
regională şi de contact, în marmure. 


Istoric şi generalităţi: Mineral foarte răspândit, calcitul se găseşte în variate tipuri de medii geologice, având geneză 
magmatică, sedimentară şi metamorfică şi formând uneori depozite masive. Varietatea incoloră şi transparentă, utilizată 
pentru dispozitive optice, se numeşte spat de Islanda, deoarece a fost descoperită la Eskifjord, în Islanda (în bazalte 
cavernoase), de unde a fost exploatată până la epuizarea zăcământului. Varietăţile frumos cristalizate şi colorate constituie 
specimene de colecţie (se pare că există aproximativ 1000 de moduri în care se poate prezenta calcitul, ca rezultat al 
combinării diferitelor tipuri de habitus şi tracht (forme cristalografice). Utilizările majore ale calcitului se înscriu în 

domeniul materialelor de construcţii: la producerea varurilor, cimenturilor şi mortarurilor, precum şi ca piatră de 
construcţie brută sau ornamentală. Alte utilizări: în industria metalurgică, industria sticlei etc. 


Ocurenţe: în lume: diferitele forme de calcit sunt prezente pretutindeni în lume; în România: idem. 
Magnezit: MgCO; (denumirea provine de la oraşul antic Magnesia din Thessalia, Grecia). 


Sistem de cristalizare: romboedric (trigonal). 


Formă/Habitus: agregate masive, compacte, granulare, lamelare, fibroase; rareori, cristale individuale, romboedrice. 


Culoare: incolor, alb, cenuşiu, gălbui, ocru, brun; Urmă: albă; Luciu: sticlos; Transparenţă: transparent, translucid. 
Clivaj: perfect; Spărtură: concoidală. 
Duritate: 4; Greutate specifică: 3 g/cm? 


Caracteristici: face efervescenţă cu acidul clorhidric HCI, numai la cald şi în stare de pulbere; prezintă triboluminescenţă şi 
fotoluminescenţă în UV (fluorescenţă). 


Geneză: primară: (m) hidrotermală, ca mineral de gangă; (mm) metamorfică hidrotermală, în roci ultrabazice (serpentinite); 
(mmm) metamorfică regională, prin transformarea metasomatică a dolomitelor şi calcarelor; secundară: (m) prin alterarea 
rocilor ultrabazice. 


Istoric şi generalităţi: Magnezitul constituie un important minereu de magneziu; Utilizările magneziului includ producerea 
materialelor refractare; catalizator şi filler în producerea cauciucului sintetic; în aliaj cu Al, Zn sau Mg conduce la creşterea 
durității materialelor utilizate la nave spaţiale, avioane, vehicule litiere. 


Ocurenţe: în lume: Cehia; Austria; Grecia; Serbia; Norvegia; Suedia; India; Brazilia; Mţii. Urali (Rusia); în România: 
Rodna (jud. Bistriţa Năsăud); Stănija (jud. Hunedoara); Tişoviţa, Eibenthal (jud. Caraş-Severin); Mţii. Parâng. 


Siderit: FeCO; (gr. sideros = fier). 


Sistem de cristalizare: romboedric (trigonal). 


Formă/Habitus: cristale romboedrice, tabulare, prismatice; agregate masive, granulare, uneori botrioidale sau globulare. 


Culoare: gălbui-brun, brun-cenuşiu, brun închis; Urmă: albă; Luciu: sticlos, uşor sidefos; Transparenţă: translucid. 


Clivaj: perfect; Spărtură: subconcoidală până la neregulată. 


Duritate: 3,5 —4; Greutate specifică: 3,9 g/cm’. 


Caracteristici: face efervescenţă cu acidul clorhidric HC1 doar la cald. 


Geneză: primară: (m) hidrotermală, în filoane independente, sau prin susbstituție metasomatică; (mm) metamorfică 
regională; (mmm) sedimentară, de precipitație chimică (sferosiderite sau oolite feruginoase). 


Istoric şi generalităţi: Sideritul constituie un important minereu de fier. Ocurențe: în lume: (m) Freiberg (Germania); Nizna 
Slana (Cehia); Austria; Rudabanya (Ungaria); Bilbao (Spania); S.U.A.; (mm) Canada; Rusia; în România: (m) Baia Mare, 
Săsar, Herja, Baia Sprie, Cavnic, Băiuț (jud. Maramureş); Lueta, Mădăraş (jud. Harghita); (mm) Teliuc, Ghelar, Vadu 
Dobrii (jud. Hunedoara); Ruşchiţa (jud. Caraş-Severin); (mmm) Căpuşul Mic (jud. Cluj): oolite feruginoase; Sadova (jud. 
Suceava); Covasna (jud. Covasna): sferosiderite. 


Rodocrozit: MnCO; (gr. rhodon = trandafir + khroma = culoare, datorită culorii sale roz-roşu aprins). 


Sistem de cristalizare: romboedric (trigonal). 


Formă/Habitus: agregate granulare, compacte, reniforme, sferoidale, stalactitice (concentrice); rar, cristale individuale 
romboedrice, de dimensiuni mici. 


Culoare: roz, roşu, cenuşiu, brun; Urmă: albă; Luciu: sticlos, sidefos; Transparenţă: transparent, translucid. 

Clivaj: perfect; Spărtură: neregulată; 


Duritate: 3,5-4; Greutate specifică: 3,6 g/cm’. 


Caracteristici: frecvent, Mn este substituit de către Ca şi Fe; face efervescenţă cu acidul clorhidric HC1 la cald. 


Geneză: primară: hidrotermală, ca mineral de gangă, în parageneză cu: rodonit (Mn,Ca)s(Sis0,s), alabandină MnS, pirită 
FeS, calcopirită CuFes$», blendă ZnS, galena PbS, aur nativ Au; metamorfică regională; sedimentară, de precipitaţie 
chimică. 


Istoric şi generalităţi: Rodocrozitul a fost denumit în 1800, numele său punând în valoare frumuseţea culorii sale vii. Cea 
mai îndelungată tradiţie de extracţie şi utilizare a rodocrozitului o are Argentina. Rodocrozitul din aceste zone se prezintă 
sub formă de agregate concentrice, stalactitice, de o rară frumuseţe, numite şi trandafir Inca. Culoarea şi aspectul deosebit 
au determinat utilizarea rodocrozitului pentru decoraţiuni, obiecte ornamentale, bijuterie şi ca specimene de colecţie în 
toate zonele sale de ocurenţă din lume. Rodocrozitul constituie minereu de mangan (48% Mn). 


Ocurenţe: în lume: (m) Mina Sweet Home - Colorado, Butte - Montana, Marysvale, Bingham - Utah (S.U.A.); mina Las 
Capillitas Catamarca, San Luis (Argentina); Freiberg (Germania), Franţa; Belgia; Mţii. Urali (Rusia); (mm) Georgia; în 
România: (m) Ilba, Baia Sprie, Cavnic (jud. Maramureş); Rodna (jud. Bistriţa Năsăud), Roşia Montană, Baia de Arieş (jud. 
Alba); Săcărâmb (jud. Hunedoara); (mm) Răzoare (jud. Maramureş); Ciocăneşti, Iacobeni, Vatra Dornei, Şaru Dornei, 
Broşteni (jud. Suceava); Mţii. Sebeşului; Delineşti, Globurău (jud. Caraş-Severin). 


Aragonit: CaCO; (denumirea provine de la regiunea spaniolă Aragon). 


Sistem de cristalizare: rombic. 


Formă/Habitus: agregate fibroase, radiare, stalactitice; cruste; mase compacte; rareori, cristale. 


Culoare: incolor, alb, cenuşiu, gălbui, oranj, verzui, ocru; Urmă: incoloră; Luciul: sticlos pe feţe, răşinos sau de ceară în 
spărtură; Transparenţă: translucid până la opac. 


Clivaj: distinct. Spărtură: fibroasă, subfibroasă; 
Duritate: 3,5 — 4; Greutate specifică: 2,9 g/cm’. 


Caracteristici: este polimorful CaCO; stabil la presiune ridicată şi temperatură scăzută (la presiune scăzută şi temperatură 
ridicată este stabil celălalt polimorf al CaCO;, calcitul); aragonitul este instabil şi în timp trece în calcit. 


Geneză: primară: (m) hidrotermală; (mm) sedimentară. 


Istoric şi generalităţi: Aragonitul se poate forma în mediul speleal, constituind stalactite şi stalagmite, sau se poate depune 
din izvoare minerale fierbinţi. De asemenea, poate apărea în depozite de siderit FeCO;, în agregate dendritice, cu aspect de 
coral, numite flos-ferri (flori de fier, lat.). O mare cantitate de aragonit se găseşte în scheletele unor moluşte, sub formă de 
prisme fine asociate cu strate microscopice proteinice (de conchiolină), constituind sideful natural, care căptuşeşte partea 
interioară a cochiliilor şi participă la formarea perlelor. 


Ocurenţe: în lume: (m) Spania; Cehia; Italia; în România: (m) Şarul Dornei (jud. Suceava), Moldova Nouă, Dognecea, Ocna 
de Fier (jud- Caraş-Severin); Covasna (jud. Covasna); Corund (jud. Harghita). 
Carbonaţi hidroxilaţi 

Malachit: Cu-CO-(OH), (gr. Malakhe = nalbă). 


Sistem de cristalizare: monoclinic. 


Formă/Habitus: agregate botrioidale, reniforme, stalactitice, concentrice, radiar-fibroase; mase compacte cu benzi 
concentrice; agregate pământoase, cruste; foarte rar, cristale individuale scurt prismatice. 


Culoare: diferite nuanţe de verde, de la verde deschis până la verde-negru; Urmă: verde deschis; Luciu: satinat;, pământos 
în cruste; sticlos la cristale individuale; Transparenţă: opac. 

Clivaj: perfect; Spărtură: subconcoidala, neregulată. 


Duritate: 3,5- 4; Greutate specifică: 4 g/cm”. 


Caracteristici: face efervescenţă cu acidul clorhidric HCI; prezenţa stratelor diferit colorate se datorează modificărilor 
subtile în starea de oxidare a ionilor din mediul de cristalizare, însă mecanismul exact al acestui proces nu este pe deplin 
cunoscut. 


Geneză: secundară: (0) în zonele de oxidaţie ale zăcămintelor cuprifere, în parageneză cu: azurit Cuz(CO3)(OH), crisocol 
Cu>H2(Si205)(0H)4.nH»0O, cuprit CuO, tenorit CuO, calcantit CuS0,.5H»0. 


Istoric şi generalităţi: Foarte probabil, malachitul a fost printre primele minerale de cupru extrase de către om, exploatarea 
sa din Sinai şi deşerturile răsăritene ale Egiptului antic datând de la aproximativ 3000 î.Chr. şi chiar mai timpuriu. Încă de 
la începuturi, datorită aspectului său deosebit, malachitul a fost mai puţin utilizat ca minereu de cupru, ci ca atare, pentru 
obiecte decorative, ornamente şi bijuterii. Una dintre cele mai vechi utilizări este cea de pigment verde pentru pictură şi 
machiaj, vechii egipteni excelând în acest ultim domeniu. În China antică, malachitul era foarte apreciat, fiind denumit 
shilu, după numele localităţii de provenienţă, Shilu, din provincia Guandong. 

În secolul XIX, în M-ții Urali, la Ekaterinburg şi la Nijnii Taghil (mina Demidoff) au fost descoperite depozite 
uriaşe de malachit, între care, o masă compactă continuă, cu strate concentrice, cântărind peste 1100 tone de malachit de 
cea mai bună calitate. Acest malachit deosebit de frumos cristalizat a fost utilizat la decoraţiunile interioare ale unor clădiri 
importante din Sankt Petersburg, ca de exemplu, Palatul de Iarnă al țarilor care este renumit pentru camera de malachit, 
decorată cu coloane şi pilaştri masivi, plăci şi mozaicuri, precum şi obiecte de malachit (realizate în special de către Carl 
Fabergé); actualmente adăposteşte muzeul de artă Ermitage, 

De asemenea, catedrala Sf. Isaac din Sankt Petersburg, care este decorată cu 16 varietăți de marmură, granit, 
malachit şi lapis-lazuli, are catapeteasma susţinută de opt coloane de malachit masiv şi două de lapis-lazuli. Astăzi, cea mai 
mare parte a malachitului de calitate superioară, utilizat în ornamentaţie, este furnizată de R.D. Congo (provincia Shaba). 
Ocurenţe: în România: (o) Bălan (jud. Harghita); Altân Tepe (jud. Tulcea); Moldova Nouă, Sasca Montană, Oraviţa, 
Dognecea (jud. Caraş-Severin); Băița (jud. Bihor); Baia de Arieş (jud. Alba); Cavnic (jud. Maramureş). 


Azurit: Cuz(CO3)(OH) (arab. lazaward = cer, rai; provenit din persană lazhuward = albastru —> albastru ca 
cerul). 


Sistem de cristalizare: monoclinic. 


Formă/Habitus: agregate masive, stalactitice, botrioidale, sferoidale; cristale individuale tabulare sau scurt prismatice. 


Culoare: albastru-azur, albastru de Berlin, albastru închis; Urmă: albastră; Luciu: sticlos; pământos în cruste; Transparenţă: 
translucid până la opac. 


Clivaj: perfect; Spărtură: concoidală. 


Duritate: 3,5- 4; Greutate specifică: 3,8 g/cm°. 


Caracteristici: face efervescenţă cu acidul clorhidric HCI; în timp, în special în contact cu apa, trece în malachit 
Cu,CO-(0H)>. 


Geneză: secundară: (m) în zona de oxidaţie a zăcămintelor cuprifere, în parageneză cu malachit CuzCO-(O0H), şi alte 
minerale de Cu. 


Istoric şi generalităţi: Azuritul a fost exploatat de către vechii egipteni din Sinai şi deşerturile răsăritene ale Egiptului şi 
utilizat ca principală sursă a pigmentului albastru folosit în pictură, ceramică smălțuită şi machiaj, precum şi (într-o mai 
mică măsură) ca minereu de cupru metalic. In Europa, în special în secolele XV-XVII a fost utilizat în pictură, frescă şi 
decoraţiuni şi, în multe dintre cazuri, suprafeţele colorate în albastru de azurit (de obicei cele reprezentând cerul) au căpătat 
în timp o tentă verzuie, datorată procesului de trecere a azuritului în malachit, în contact cu umiditatea din atmosferă. 
Azuritul masiv, utilizat pentru obiecte ornamentale este uneori denumit chessylit, după localitatea franceză Chessy, de unde 
se exploatează. 

Ocurenţe: în lume: (0) Lasal - Utah, Bisbee - Arizona, Kelly - New Mexico (S.U.A.); Mexic; Tsumeb (Namibia); Shaba 
(R.D.Congo); Toussit (Maroc); Broken Hill, Cobar, Mungana (Australia); în România: Cârlibaba, Pojorâta, Gemenea (jud. 
Suceava), Somova, Altân Tepe (jud. Tulcea); Moldova Nouă, Sasca Montană, Oraviţa, Dognecea, Ocna de Fier (jud. 
Caraş-Severin); Ilba, Baia Sprie, Cavnic, Baia Borşa (jud. Maramureş). 

VI. SULFAȚI 


Clasa sulfaților cuprinde aproximativ 250 de minerale, în general corespunzătoare sărurilor simple ale acidului 
sulfuric H»SO4; sunt incluşi de asemenea şi compuşi care, pe lângă anionul sulfat ($04)”, mai pot conţine şi apă, grupări 
hidroxil (OH)" sau halogeni, precum şi unii compuşi complecși. Anionul sulfat (S04)” are forma unui tetraedru, în care 
atomul de sulf ocupă centrul, iar cei patru atomi de oxigen, vârfurile acestui poliedru. Sulfaţii prezintă în general durități 
scăzute, sunt transparenţi sau translucizi şi sunt solubili în apă; se grupează în sulfați anhidri şi sulfați hidrataţi. 


Sulfaţi anhidri (rombici) 
Baritină: BaSO, (gr. barys = greu, referitor la greutatea sa specifică ridicată, pentru un sulfat). 
Sistem de cristalizare: rombic; 


Formă/Habitus: cel mai frecvent, cristale tabulare, prismatice; agregate granulare, masive, stalactitice, fibroase, 
concreţionare; agregate în rozetă, numite trandafir de nisip sau trandafirul deşertului; agregate în creastă de cocoș. 


Culoare: incolor, alb, cenuşiu, gălbui, ocru, brun, roşu, verzui, albăstrui; Urmă: albă; Luciu: sticlos pe feţe; răşinos, sidefos 
în spărtură; Transparenţă: transparent, translucid. 


Clivaj: perfect; Spărtură: neregulată. 
Duritate: 3-3,5; Greutate specifică: 4,5 g/cm’. 


Caracteristici: este un mineral foarte stabil în zona de alterație, motiv pentru care se regăseşte în aluviuni; prezintă 
fosforescenţă în UV. 


Geneză: primară: (m) hidrotermală, ca mineral de gangă în filoane, asociată cu: fluorină CaF,, cuarţ Si0;, galena PbS, 
sfalerit ZnS; (mm) sedimentară, de precipitaţie chimică, în concrețiuni. 


Istoric şi generalităţi: Baritina este cel mai comun mineral de bariu şi constituie principalul minereu al acestui metal. Marea 
sa varietate de forme cristaline şi de agregate, precum şi varietatea coloristică o desemnează ca fiind o sursă de specimene 
de colecţie deosebite. In plus, varietatea albăstruie este foarte asemănătoare cu aquamarinul şi chiar se faţetează uneori, 
însă, fiind foarte moale, nu poate constitui o gemă. Baritina se utilizează pe scară largă la producerea noroiului de foraj, ca 
filler în industria hârtiei şi în vopsele. Este utilizată de asemenea pentru producerea altor compuşi de bariu, dintre care, unii 
sunt utilizaţi şi în investigaţii medicale. 
Ocurenţe: în lume: (m) - Spania; Germania; Canada; Franţa; Austria; India; Alston Moor - Cumbria (Marea Britanie); 
S.U.A.; în România: (m) Ostra, Gemenea (jud. Suceava), Somova (jud. Tulcea); Teliuc, Ghelar, Brad (jud. Hunedoara); 
Ruşchiţa (jud. Caraş-Severin); Ilba, Nistru, Baia Sprie, Cavnic (jud. Maramureş). 

Celestină: SrSO, (lat. caelestis = celest, ca cerul). 
Sistem de cristalizare: rombic. 
Formă/Habitus: cristale tabulare, prismatice; agregate granulare masive, fibroase, nodulare. 
Culoare: incolor, albastru deschis, alb, roşu, verde, brun; Urmă: albă; Luciu: sticlos, uşor sidefos, perlat pe planele de 
clivaj; Transparenţă: transparent, translucid. 

Anhidrit: CaSO; (gr. anhydros = anhidru, fără apă). 
Sistem de cristalizare: rombic. 


Formă/Habitus: cristale tabulare, prismatice; mase granulare, fibroase; agregate concreționare. 


Culoare: incolor, alb, cenuşiu, gălbui, roz, ocru, brun, roşcat, violet; Urmă: albă; Luciu: sticlos, sidefos; Transparenţă: 
transparent, translucid; 


Clivaj: perfect. Spărtură: neregulată; Duritate: 3,5; Greutate specifică: 3 g/cm’. 

Caracteristici: în condiții de umiditate, trece în gips CaS04.2H»O; varietatea de culoare violet se numeşte angellit. 


Geneză: primară: (m) sedimentară, de precipitație chimică, în parageneză cu: gips CaS0O4.2H»0, halit NaCl şi alte săruri 
evaporitice. 


Istoric şi generalităţi: Anhidritul este utilizat pentru îngrăşăminte, ciment, vopsele. 


Ocurenţe: în lume: (m) Centura de domuri de săruri evaporitice din Texas - Louisiana (S.U.A.); Nova Scoţia, Quebec 
(Canada); Germania; M-ții Pirinei (Franţa); Chihuahua (Mexic); Wieliczka (Polonia); Elveţia; Italia; în România: (m) Tg. 
Ocna (jud. Bacău); Ocnele Mari (jud. Vâlcea); Turda (jud. Cluj); Horodnic (jud. Suceava). 


Sulfaţi hidrataţi 
Gips: CaSO4-2HO» (lat. gypsum, la origine gr. gypsos = ciment). 
Sistem de cristalizare: monoclinic. 
Formă/Habitus: cristale tabulare, lamelare, striate vertical; agregate fin granulare compacte, fibroase; agregate în rozetă. 
Culoare: incolor, alb, gălbui, cenuşiu, ocru, brun. Urmă: albă. Luciu: sticlos, sidefos. Transparenţă: transparent, translucid. 
Clivaj: perfect; Spărtură: fibroasă, concoidală. 
Duritate: 2 - etalon de duritate 2 pe scara Mohs; Greutate specifică: 2,3 g/cm°. 
Geneză: primară: (m) sedimentară, de precipitaţie chimică, în bazine marine şi lacustre; (mm) hidrotermală. 


Istoric şi generalități: Mineral cu importanţă economică recunoscută încă din antichitate, gipsul era exploatat de către 
egipteni de la Al Fayyum şi din apropierea coastei Mării Roşii. Utilizat pentru mortaruri şi ipsosuri în construcțiile 
necropolei de la Gizeh, precum şi pentru măşti, strate acoperitoare, stucaturi şi filler în vopsele, gipsul mai era folosit şi în 
sculptură - varietatea compactă, fin granulară, de un alb strălucitor, numită alabastru (de la localitatea antică egipteană 
Alabastron). în antichitate, însă, şi alte materiale fin granulare utilizate în sculptură erau denumite alabastru - de exemplu, 
vasele de „alabastru" descoperite în mormântul lui Tutankhamon sunt de fapt de calcit. O altă varietate mai deosebită de 
gips este cea transparentă, fibroasă, cu luciu perlat, care uneori prezintă efecte chatoiante, numită selenit. Un tip deosebit 
de agregate sunt cele lamelare - numite creastă de cocoş, sau cele dispuse în rozetă - numite trandafir de nisip sau 
trandafirul deşertului. Utilizările moderne ale gipsului includ, pe lângă cele din construcţii şi pe cele din domeniul medical. 


Ocurenţe: în lume: (m) White Sands - New Mexico (S.U.A.): 580 km de dune de nisip de gips, cu înălțimi de până la 18 m 
(constituie un depozit de un alb strălucitor, vizibil din spaţiul cosmic); Naica - Chihuahua (Mexic): în Peştera Săbiilor se 
află formaţiuni speleale sub formă de cristale de selenit lungi de până la 2 m; Chile; Canada; Rusia; Maroc; Tunisia; 
Algeria; Franţa; Germania; Austria, Polonia; în România: (m) apare în depozite saline la diferite niveluri stratigrafice în 
formaţiuni neozoice din numeroase unităţi structurale ale teritoriului: Bazinul Transilvaniei (Eocen); Zona subcarpatică a 
Carpaţilor Orientali şi Meridionali; Platforma Moldovenească; Carpaţii Orientali etc; (mm) Baia Sprie, Cavnic (jud. 
Maramureş); Moldova Nouă (jud. Caraş-Severin). 


VII. SILICAȚI 
VII.1. Ciclosilicaţi 

Ciclosilicaţii sunt caracterizați de asocierea mai multor tetraedri de SiO; în cicluri (numite şi inele sau bucle 
închise), fără a polimeriza, astfel încât, fiecare tetraedru se leagă de doi tetraedri vecini prin câte un anion de oxigen. 


Ciclurile pot fi formate din trei, patru sau şase tetraedri şi au, respectiv, unităţile structurale: (Si309)”, (Si4012)® şi 
(Si6O18)'”. 


Turmalină: (Na,Ca,K)(Mg,Fe™,Li,Mn);(Al,Fe°*,Ti,Cr)6(SisO18)(BO3)(OH,F)4 (din dialectul singalez - din Sri 
Lanka - turamali = galeți de pietre prețioase). 


Sistem de cristalizare: trigonal. 

Formă/Habitus: cristale lung prismatice, columnare, cu striaţii verticale pronunţate; agregate radiare numite „soare de 


x" 


turmalină" (germ. Sonnenturmalin). 


Culoare: incolor, roz, roşu, galben, oranj, verde, brun, albastru, negru; combinaţii ale acestora. Urmă: incoloră. Luciu: 
sticlos. Transparenţă: transparent, translucid. 


Clivaj: slab; Spărtură: neregulată, concoidală. 


Duritate: 7 -7 , 5; Greutate specifică: 3 - 3,2 g/em;. 


Caracteristici: foarte rezistentă, nu se alterează şi se regăseşte în aluviuni; prezintă proprietăți piezoelectrice. 
Geneză: primară: (m) pegmatitică; (mm) metamorfică de contact; (mmm) metamorfică regională. 


Istoric şi generalităţi: Varietăţi frumos colorate de turmalină au fost aduse în Europa în 1703, de către marinarii olandezi 
reveniţi din Ceylon, însă unele dintre acestea erau cunoscute încă din antichitate. Turmalină prezintă aproximativ 12 specii 
minerale constituind termenii finali ai diferitelor soluţii solide: schărl (cu Na, Fe”, Al), dravit (cu Na, Mg, Al), elbait (cu 
Na, Li, Al), liddicoatit (cu Ca, Li, Mg, Al), etc. Turmalina este unul dintre cele mai spectaculos colorate minerale, chiar 
dacă termenii cei mai răspândiți în natură - schörlul şi dravitul - au culori închise, negru şi respectiv brun închis. Elbaitul 
are, însă, culori deosebite, motiv pentru care varietățile sale divers colorate au şi denumiri specifice: rubellit (roz, roşu), 
verdelit (verde), indicolit (albastru), achroit (incolor). Unele varietăţi de turmalină prezintă fenomenul de zonalitate a 
culorii, manifestată fie în lungul cristalului, prin treceri succesive prin mai multe culori, fie concentric — este de menţionat 
varietatea numită pepene verde, caracterizată de o zonă centrală roz-roşie, înconjurată de o bordură verde. Cristalele de 
turmalina descoperite în pegmatite au uneori dimensiuni gigantice, de peste un metru, iar excepţional, de câţiva metri 
(schârl); în Brazilia a fost descoperită o geodă cu cristale de rubellit de până la 40 cm, cântărind în total 4 tone. Datorită 
frumuseţii sale, dar şi durității ridicate, turmalina este utilizată în bijuterie, fiind faţetată în diferite moduri, inclusiv în 
briliant. Utilizările sale moderne se bazează pe proprietăţile sale piezoelectrice - pentru echipamente de sondare în 
adâncime, aparate de detectare şi măsurare a variațiilor de presiune; de asemenea, este utilizată pentru dispozitive optice de 
polarizare a luminii. 

Ocurenţe: în lume: (m) Sri Lanka; Elba (Italia); Mţii.Urali (Rusia); Madagascar; Minas Gerais (Brazilia), Pala Grande, 
Mesa Grande -California, Mount Mica - Mâine (S.U.A.); Tanzania; Namibia; Nigeria; Pakistan; Afganistan; în România: 
(m) Mii. Lotrului; Sebeşului; Rodnei; (mm) Baia Borşa (jud. Maramureş); (mmm) Mţii. Făgăraş; Gilău. 


Beril: Be Al-(SisO,s) (gr. beryllos = piatră de culoarea verde-albăstruie a apei de mare). 


Sistem de cristalizare: hexagonal. 


Formă/Habitus: cristale individuale prismatice cu habitus hexagonal. 


Culoare: verde intens, specific; albastru, albastru verzui; galben auriu; roz; incolor; Urmă: albă; Luciu: sticlos; 
Transparentă: transparent, translucid. 


Clivaj: imperfect. Spărtură: neregulată. 


Duritate: 7,5 - 8. Greutate specifică: 2,6 - 2,8 g/cm’. 


Caracteristici: fragil; stabil din punct de vedere chimic, se regăseşte rulat în aluviuni. 
Geneză: primară: (m) pegmatitică; (mm) metamorfică de contact. 


Varietăţi: smaraldul — verde; aquamarinul — albastru; heliodorul — galben auriu; morganitul — roz, roşu; goshenitul - incolor 


VII.2. Piroxenoizi 
Rodonit: (Mn,Ca)s(Si;0,5) (gr. rhodon = trandafir, datorită culorii roz). 


Sistem de cristalizare: triclinic. 


Formă/Habitus: mase granulare; rareori, cristale individuale. 

Culoare: roz, roşu; cenuşiu, brun; Urma: albă; Luciu: sticlos; Transparenţă: translucid. 


Clivaj: perfect; Spărtură: concoidală, până la neregulată. 


Duritate: 6; Greutate specifică: 3,6 g/em;. 

Caracteristici: compoziția sa chimică este variabilă, Mn fiind substituit frecvent de către fier Fe şi calciu Ca, fapt ce 
produce variaţii ale greutăţii specifice, indicilor de refracție, etc; în timp, se alterează trecând în hidroxizi de Mn de culoare 
neagră. 


Geneză: primară: (m) hidrotermală, de temperatură joasă (mineral de gangă); (mm) metamorfică. 


Istoric şi generalităţi: Apare în zăcăminte asociat frecvent cu rodocrozitul şi oxizi de mangan. Utilizat în trecut în India ca 
minereu de Mn, astăzi rodonitul se foloseşte ca piatră ornamentală şi în bijuterie. 


Ocurenţe: în lume: (m) - (mm) India; Brazilia; Canada; Suedia; Rusia; Marea Britanie, New Jersey (S.U.A.); Australia; în 
România: (m) a) în filoane hidrotermale asociate magmatismului neogen: Cavnic (jud. Maramureş); Săcărâmb (jud. 
Hunedoara); Roşia Montană (jud. Alba); b) zăcăminte pirometasomatice asociate magmatismului laramic (banatitic): Băița 
(ud. Bihor); (mm) zăcăminte manganifere metamorfozate regional, în masive de şisturi cristaline: Răzoare (jud. 
Maramureş); Ciocăneşti, Iacobeni, Şaru Dornei (jud. Suceava); Delineşti, Globurău (jud. Caraş-Severin). 


VII.3. Amfiboli 


În structura amfibolilor, tetraedrii de SiO, se asociază formând lanţuri infinite duble, rezultate din alăturarea a două 
lanţuri simple, identice cu cele din cadrul piroxenilor. Aceste lanţuri duble se formează prin punerea în comun a unui al 
treilea anion de oxigen, la fiecare al doilea tetraedru de SiO,. Edificiul astfel constituit prezintă ochiuri de reţea hexagonale, 
în centrul cărora se inserează grupări (OH) care determină creşterea valenţei ansamblului. Unitatea structurală este 
(Si4011)f, devenită [(Si/0.)(0H)]”. Ca şi în cazul piroxenilor, amfibolii se grupează în două serii: amfiboli rombici şi 
amfiboli monoclinici. 


Amfiboli rombici 
Antofilit: (Mg,Fe)y[(Si40..)(OH) (lat. anmhophyllum = cuişoare datorită culorii ocru-brun)). 


Sistem de cristalizare: rombic. 


Amfiboli monoclinici 
Hornblendă: (Na,K)o..Ca-(Mg,Fe?*)(AL,Fe*) (Si, A1022)(0H,F)> (germ. Horne - coarne + germ. blende = orb). 


Sistem de cristalizare: monoclinic. 


Formă/Habitus: cristale prismatice, columnare, agregate granulare masive, clivabile. 
Culoare: verde; brun în diferite nuanţe; Urmă: albă-cenuşie; Luciu: sticlos; Transparenţă: opac. 
Clivaj: perfect; Spărtură: neregulată. 


Duritate: 5-6; Greutate specifică: 3,1 - 3,3 g/cm’. 

Caracteristici: hornblendele constituie un grup de minerale amfibolice, care conţin calciu Ca şi aluminiu Al şi care 
formează mai multe serii izomorfe, în funcţie de modul în care are loc substituţia siliciului Si de către aluminiu Al, în 
poziţiile tetraedrice, dar şi de alte substituţii; termenii Finali ai acestor serii sunt: 

- homblendă în sens strict Ca>(Mg,Fe)Al(SizA 102)(OH) - se mai numeşte magneziohornblendă-ferohornblendă; 

- tschermakit-ferotschermakit Ca2(Mg,Fe)Al(SisAb»O») OH); 

- edenit-feroedenit NaCa>(Mg,Fe)5(SizA10»)(OH); 

- pargasit-feropargasit NaCa»(Mg,Fe)Al(Si6AL»O02»)(OH); 

- magneziohastingit-hastingit N aCa2(Mg,Fe)4Fe"*(SisALO»)(OH). 


Geneză: primară: (m) lichid-magmatică, în roci intermediare, bazice şi ultrabazice; (mm) metamorfică, în amfibolite. 


Istoric si generalităţi: Hornblendele sunt minerale comune într-o gamă largă de condiţii petrogenetice magmatice şi 
metamorfice. 


Ocurenţe: în lume: (m) Oslo (Norvegia), Renfrew - Ontario (Canada), Pennsylvania, Delaware (S.U.A.), Australia; în 
România: (m) în roci bazice şi ultrabazice din M-ții Almăjului; în banatite în M-ții Poiana Ruscă, Drocei, Vlădeasa, Gilău; 
(mm) în amfibolite şi gnaise amfibolice ale fundamentului cristalin din toate tronsoanele carpatice. 


Tremolit-actinot: Ca-(Mg,Fe)s(Sis0»)(OH)» (denumit după localitatea Val Tremola din Alpi). 


Sistem de cristalizare: monoclinic. 


Formă/Habitus: cristale prismatice lungi, aciculare, mase fibroase, agregate granulare. 


Culoare: alb-cenuşiu, verde, verde cenuşiu închis; Urmă: albă; Luciu: sticlos, satinat; Transparenţă: translucid, până la 
opac. 


Clivaj: perfect; Spărtură: aşchioasă, fibroasă, neregulată. 


Duritate: 5-6; Greutate specifică: 2,9 - 3,4 g/cm’. 


Caracteristici: tremolitul formează o serie izomorfă împreună cu feroactinotul, în care tremolitul constituie termenul final 
cu Mg, feroactinotul este termenul final cu Fe, iar compozițiile intermediare sunt reprezentate de actinot. 


Geneză: primară: (m) metamorfică regională, în calcare şi dolomite cristaline; (mm) metamorfică de contact, în roci 
calcaroase şi dolomitice. 


Istoric şi generalități: Varietăţile de tremolit-actinot cu habitus fibros constituie minerale azbestiforme, de calitate 
inferioară azbestului serpentinic. Varietatea de tremolit cu aspect compact, dur, poartă denumirea de nefrit şi constituie una 
dintre cele două forme sub care este cunoscut jadul. Nefritul a fost extrem de apreciat şi utilizat de către chinezi, de mai 
bine de 3000 de ani. 


VII.4. Filosilicaţi 
Grupa talcului şi pirofilitului 
Talc: Mg3Si4O.o(OH)» (lat. talcum, provine de la un cuvânt arab). 


Sistem de cristalizare: monoclinic. 


Formă/Habitus: agregate foioase, solzoase, lamelare, fibroase; mase compacte; rareori, cristale individuale. 


Culoare: alb, incolor, cenuşiu, verzui, brun; Urmă: albă; Luciu: pământos; gras; Transparenţă: opac; translucid în agregate 
subțiri. 


Clivaj: perfect; Spărtură: neregulată. 


Duritate: 1 - etalon de duritate 1 pe scara Mohs; Greutate specifică: 2,8 g/em:. 

Caracteristici: structură tristratificată, de tip 2:1, cu strat brucitic (trioctaedric); tuşeu gras; prezintă luminescenţă de tipul 
fluorescentei în UV; foițele generate de planele de clivaj sunt flexibile, dar nu elastice; varietatea de talc masiv, compact şi 
cu puritate înaltă se numeşte steatit. 


Geneză: primară: (m) metamorfică regională; (mm) metamorfică hidrotermală, prin metamorfismul silicaților de Mg; 
secundară: (O) prin alterarea unor silicați de Mg (olivină, piroxeni). 


Istoric şi generalităţi: Talcul este cunoscut din antichitate, fiind utilizat în pofida durității sale scăzute pentru sculptură, 
ornamentaţie, ustensile. Mai recent, populaţia inuită din nordul Canadei utilizează talcul compact, numit şi „piatră de 
produse cosmetice şi farmaceutice, utilizările moderne ale talcului sunt multiple, acesta dovedindu-se a fi un mineral foarte 
important din punct de vedere industrial: constituie un eficient izolator electric, termic şi chimic; este utilizat ca filler în 
industria cauciucului, mase plastice, vopsele, lubrifianţi, ceramică, hârtie, insecticide, etc. 


Ocurenţe: în lume: extrem de răspândit: M-ții Appalachi, California, Texas (S.U.A.); Germania; Italia; Austria; Transvaal 
(Africa de Sud); I-le Shetland - Scoţia (Marea Britanic); în România: (0) în şisturi talcoase sau în serpentinite şi alte roci 
metamorfice: Borsec (jud. Harghita); Teregova, Marga, Rusca Montană, Oraviţa, Ciclova Română (jud. Caraş-Severin); 
Tisoviţa (jud. Mehedinţi); Govăjdia, Cerişor, Lelese (jud. Hunedoara). 


Grupa micelor 


Micele (lat. micare = a străluci) sunt importante minerale formatoare de roci, fiind constituenți principali în toate 
cele trei tipuri de roci: magmatice, sedimentare şi metamorfice. Structura micelor este tristratificată, cu pachete de tip 2:1, 
formate din câte două strate de tetraedri care au asociat în poziție mediană un strat octaedric. În funcţie de valența ionilor 
din poziţiile octaedrice, micele pot fi trioctaedrice - cu strat brucitic Mg(OH), sau dioctaedrice - cu strat hidrargilitic 
AL(OH). Ioni adiţionali de hidroxil (OH) completează, împreună cu ionii de oxigen, coordinaţia octaedrică a ionilor de 
Mg” şi Al*. Reţeaua stratelor tetraedrice este compusă din ochiuri hexagonale interconectate, acest aranjament 
determinând simetria tipic pseudohexagonală a micelor, deşi, în ansamblu, sistemul de cristalizare al acestora este 
monoclinic. Datorită substituţiilor care au loc în poziţiile tetraedrice şi octaedrice, valența netă a pachetelor tetraedrice- 
octaedrice este negativă şi, pentru echilibrarea acesteia, în spaţiile interlamelare se găsesc ioni de K, Na, Ca. Legăturile 
dintre pachetele tetraedrice-octaedrice sunt mai slabe decât cele dintre aceste strate, fapt care conduce la manifestarea 
clivajului perfect al micelor, acestea desfăcându-se în foiţe perfect netede şi elastice. Grupa micelor cuprinde peste 10 
minerale, dintre care, cele mai comune sunt: muscovitul, biotitul, lepidolitul, erc. 


Muscovit: K2A1,(Si6Al2020)(OH,F)4 (denumit după oraşul Moscova - Rusia). 


Sistem de cristalizare: monoclinic. 


Formă/Habitus: foițe subţiri pseudohexagonale; agregate fin granulare sau solzoase. 


Culoare: incolor, alb-argintiu, gălbui, verzui, roz, brun; Urmă: incoloră; Luciu: sticlos, sidefos; Transparenţă: perfect 
transparent, până la translucid. 


Clivaj: perfect; Spărtură: absentă. 


Duritate: 2,5 în lungul planelor de clivaj; 4 perpendicular pe planele de clivaj; Greutate specifică: 2,8 g/em;. 


Caracteristici: structură tristratificată (de tip 2:1), cu strat hidrargilitic (dioctaedric); foiţele sunt flexibile şi elastice, 
asemănătoare celuloidului; foarte stabil din punct de vedere chimic, se acumulează frecvent în aluviuni; prin alterare, trece 
în minerale argiloase. 


Geneză: primară: (m) magmatică, în granițe; (mm) pegmatitică; (mmm) metamorfică (metamorfism regional); (mmmm) 
metamorfică (alterare hidrotermală). 


Istoric şi generalităţi: Denumit şi „mică albă", muscovitul este un mineral din categoria celor formatoare de roci, prezent 
foarte frecvent în constituţia diferitelor tipuri de roci magmatice, sedimentare şi metamorfice. Muscovitul a fost cunoscut 
de civilizațiile antice, precum şi de cele precolumbiene. În acest sens, cel mai vechi şi deosebit artefact de muscovit a fost 
descoperit în situl de la Teotihuacan, de lângă Ciudad de Mexico. Pe ultimul nivel al Piramidei Soarelui a fost dispusă o 
plachetă de muscovit groasă de 1 picior (= aprox. 30 cm), care s-a păstrat până la începutul anilor 1900, când a fost 
demontată şi vândută; scopul?, modul de transport? (muscovitul provine probabil din America de Sud, de la mii de 
kilometri distanţă), utilizarea acestei plachete? aspecte care rămân deocamdată un mister (a fost un dispozitiv de recepţie a 

radiației cosmice de joasă frecvență?). Cel mai adesea, muscovitul este exploatat din pegmatite, deoarece în cadrul acestor 
roci apar agregate foarte larg dezvoltate. în acest sens, cele mai mari foiţe de muscovit din lume au fost descoperite în India 
(cca. 3 m); la noi în ţară, agregate mari de peste 50 cm au fost exploatate din pegmatitele din Carpaţii Meridionali. Deşi are 
duritate scăzută, muscovitul prezintă în lungul foiţelor separate după planele de clivaj o rezistenţă deosebită. Este utilizat ca 
izolator electric şi termic în electronică şi electrotehnică, precum şi în domenii industriale largi. 


Ocurenţe: în lume: peste tot, în numeroase tipuri de roci India; Sri Lanka; S.U.A.; Canada; M-ții Uraii (Rusia); Pakistan; 
Brazilia, etc; în România: foarte răspândit în roci metamorfice (şisturi, micaşisturi, gnaise) din toate tronsoanele carpatice; 
în granițe, în Carpaţii Meridionali şi M-ții Apuseni; în roci sedimentare detritice din diferite zone ale țării; în pegmatite, în 
Carpaţii Meridionali - exploatat la Voineasa, Cataracte (jud. Vâlcea). 


Biotit: K-(Mg, Fe?) SisAbO»y)(OH, F), (denumit în onoarea fizicianului francez Jean-Baptiste Biot). 


Sistem de cristalizare: monoclinic. 


Formă/Habitus: foițe subţiri pseudohexagonale; agregate tabulare, scurt prismatice. 


Culoare: negru, brun, negru-brun, verzui, ocru-oranj; Urmă: albă-cenuşie; Luciu: sticlos, sidefos; Transparenţă: 


transparent până la translucid. 
Clivaj: perfect; Spărtură: absentă. 


Duritate: 2,5 — 3; Greutate specifică: 2,7 - 3,4 g/cm’. 


Caracteristici: strucmră tristratificată (de tip 2:1), cu strat brucitic (trioctaedric); foiţele sunt flexibile şi elastice; poate 
prezenta radioactivitate foarte slabă; constituie de fapt o serie izomorfă având termenii finali flogopit, annit, siderofilit şi 
eastonit; se poate transforma în muscovit prin deferizare şi de aceea apare frecvent concrescut cu muscovitul; prin alterare 
chimică, se pierd elementele alcaline, fierul se oxidează şi biotitul trece în minerale argiloase, clorit, epidot, zoizit, etc. 


Geneză: primară: (m) lichid-magmatică; (mm) pegmatitică; (mmm) metamorfică regională, în gnaise, micaşisturi; 
(mammam) metamorfică de contact, în corneene. 
Istoric şi generalităţi: Denumit şi „mica neagră", biotitul este un mineral constituent în variate tipuri de roci. Ca şi la alte 
mice, exemplarele cu cea mai mare dezvoltare sunt cele de provenienţă pegmatitică. 


Ocurenţe: în lume: peste tot, în diferite tipuri de roci: Bancroft, Sudbury -Ontario (Canada); Mull - Scoţia (Marea Britanie); 
Pike's Peak - Colorado, Adirondack Mountain - New York, King's Mountain - Carolina de Nord (S.U.A.); Rusia; 
Madagascar; în România: foarte răspândit în diverse tipuri de roci, dar în special în pegmatitele din M-ții Rodnei, Lotrului, 
Sebeşului, Poiana Ruscă, etc. 


Grupa cloritelor 


Cloritele (gr. chloros = verde) reprezintă un grup de filosilicaţi cu structură asemănătoare micelor, dar care, în 
spaţiile interlamelare, în locul ionilor de K, Na, Ca, au situate grupări brucitice Mg(OH). Cloritele sunt constituite, deci, 
din pachete tristratificate de tip 2:1, formate din doua strate tetraedrice asociate cu un strat median octaedric, la care se 
asociază încă un strat octaedric, în spaţiul interlamelar; structura astfel formată este una tetrastratificată, de tip 2:1:1. 
Cloritele constituie serii izomorfe în care Mg”? şi Fe”* se substituie în diferite proporţii în poziţiile octaedrice, precum şi în 
spaţiile interlamelare. Cloritele sunt minerale foarte comune şi abundente în roci metamorfice de grad scăzut şi mediu. De 
asemenea, sunt produse extrem de răspândite ale alterării hidrotermale a mineralelor feromagneziene primare, fiind 
prezente în roci sedimentare argiloase, precum şi în soluri. 


Clorite (Mg,Fe,AL)s(Si,A1)400(0H), (gr. chloros = verde, datorită culorii predominant verzi). 


Sistem de cristalizare: monoclinic. 


Formă/Habitus: agregate foioase, fin granulare; cristale pseudohexagonale. 


Culoare: verde, verde argintiu, verde închis; Urmă: albă, verzuie; Luciu: sidefos; Transparentă: transparent, translucid. 

Clivaj: perfect; Spărtură: absentă. 


Duritate: 2,5 - 3. Greutate specifică: 2,6 - 3,3 g/cm’. 


Caracteristici: foițe flexibile, dar nu elastice; formează serii izomorfe, ai căror termeni mai comuni sunt penninul, 
clinoclorul, chamositul. 


Geneză: primară: (m) metamorfică regională, în şisturi cloritoase; (mm) metamorfică hidrotermală. 


Istoric şi generalităţi: Cloritele nu sunt minerale spectaculoase şi nici cu o importanţă economică deosebită. Exfolierea, 
care survine odată cu încălzirea bruscă peste 300°C, poate produce o expandare de până la 30 de ori a rețelei cristaline - 
fapt explicabil prin trecerea bruscă a apei în stare de vapori; materialul astfel obţinut este foarte uşor, inert din punct de 
vedere chimic, ignifug şi inodor. 

Geneză: secundară: (m) prin alterarea biotitului / flogopitului, doritului, piroxenilor, etc., din roci bazice şi ultrabazice. 


Ocurente: în lume: (o) Australia; Transvaal (Africa de Sud), Libia; Mexic; Franţa; Cehia; S.U.A.; (0) în România: (o) 
Răzoare (jud. Maramureş); în corpurile de ultrabazite din Banat. 


VII.5. Tectosilicaţi 


Tectosilicaţii sunt silicaţii în structura cărora tetraedrii de [Si0,]” se asociază prin toate cele patru vârfuri cu 
tetraedrii învecinaţi, constituind o reţea tridimensională infinită şi compactă, fapt sugerat şi de denumirea de „constructori" 
a acestor minerale (gr. tekton = constructor). Frecvent, în structura tetraedrului de [SiO4], siliciul Sif* este substituit de 
către aluminiu Al” şi în această situație, deşi tetraedrii sunt asociați prin toate cele patru vârfuri ale lor, rămâne o sarcină 
negativă necompensată pentru fiecare tetraedru, deoarece valența aluminiului este inferioară cu o unitate celei a siliciului. 
Edificiul tetraedric rămâne stabil în continuare, la fel şi reţeaua cristalină în ansamblul ei, deoarece această sarcină 
suplimentară se compensează prin stabilirea de legături cu diverşi cationi. În afara grupei silicei [S$i04]”, pentru ceilalţi 
tectosilicaţi, unităţile structurale caracteristice sunt: (AISiO4), (AISi303), (ALSi20;)”. Tectosilicații sunt reprezentați de 
minerale sistematizate în următoarele grupe: grupa silicei, grupa feldspaţilor, grupa feldspatoizilor, grupa zeoliților. 


Grupa silicei 


Silice (lat. silex, silicis) este numele generic al dioxidului de siliciu SiO,, existent în natură sub mai multe forme: 
silice cristalizată - cuarțul, cristobalitul, tridimitul, etc; silice criptocristalină - calcedonia şi silice amorfă - opalul. Dintre 
toate aceste minerale având compoziția SiO,, cuarțul este cel mai răspândit, fiind de fapt unul dintre cele mai abundente 
minerale din scoarţa terestră. Având diferite tipuri de geneză, cuarțul este unul dintre mineralele constituente ale diferitelor 
roci magmatice, sedimentare şi metamorfice. 


Cuarţ: SiO, (germ. Quartz). 


Sistemul de cristalizare: prezintă două modificaţii polimorfe: a-cuarţ (cristalizează trigonal şi este stabil sub 573 °C) şi B- 
cuarţ (cristalizează hexagonal şi este stabil între 573 -870 °C). 


Formă/habitus: în cavităţi: cristale individuale prismatice - prismă hexagonală combinată cu piramidă (feţe de romboedru), 
cu striații transversale pe feţele de cristal; rareori, cristale bipiramidale, în general cu prisma centrală scurtă; agregate 
microgranulare masive; în roci: granule fără contur propriu. 


Culoare: incolor, alb-lăptos, cenuşiu, violet, galben, fumuriu-brun, negru, roz, roşu, verde; Urmă: albă; Luciu: sticlos; 
Transparenţă: transparent, translucid, până la opac. 


Clivaj: absent; Spărtură: aşchioasă, concoidală. 


Duritate: 7 - etalon de duritate 7 pe scara Mohs; Greutate specifică: 2,7 g/cm”. 


Caracteristici: prezintă proprietăți piezoelectrice; nu coexistă niciodată cu feldspatoizii şi nici cu olivina; foarte stabil, în 
general nu se alterează, acumulându-se în aluviuni. 


Geneză: primară: (m) lichid-magmatică, în roci acide; (mm) pegmatitică; (mmm) hidrotermală; (mmmm) sedimentară, de 
precipitaţie chimică; (mmm mm) sedimentară, în roci detritice; mmmmmm:> metamorfică regională. 

Istoric şi generalităţi: Cunoscut din antichitate sub diferitele denumiri ale varietăţilor sale, cuarțul (incolor şi transparent) a 
fost descris de către Theophrast sub denumirea de krystallos (= gheaţă, gr.), deoarece se credea că provine din pietrificarea 
gheții; denumirea actuală provine din limba germană şi a fost publicat pentru prima dată în 1530, într-un text al lui 
Agricola. Cuarțul este unul dintre mineralele cu cele mai multe varietăţi divers colorate, care prezintă denumiri specifice. 
Dintre aceste varietăţi, unele sunt idiocromatice, adică au culoare proprie, determinată de defecte de reţea care generează 
centri de culoare, iar altele sunt allocromatice, având culoarea determinată de prezenţa pigmenţilor cromofori, de tipul 
elementelor urmă sau al incluziunilor de alte minerale. 


Varietăţi idiocromatice: 


Cristalul de stâncă - este incolor şi transparent, iar varietatea de acest tip care provine de la noi din ţară, din zona Baia 
Mare, se numeşte impropriu „diamant de Maramureş”. Cuarțul cristal de stâncă se prezintă în cristale prismatice 
individuale, care pot ajunge la dimensiuni şi mase uriaşe (câteva tone). Civilizaţiile vechi răsăritene considerau cuarțul pur 
o piatră a perfecțiunii, iar pentru budişti este unul dintre cele şapte lucruri de nepreţuit; în multe culturi, practicile 
shamanistice utilizează cuarțul pur sub forma unor obiecte de cult (sfere de cristal, cranii de cristal, etc), considerându-l o 
interfaţă vizibil/invizibil. Institutul Smithsonian din Washington D.C. (S.U.A.) deţine o sferă de cuarţ cristal de stâncă cu 
diametrul de 33 cm - materialul brut provenind din Myanmar. Datorită purității sale deosebite, cuarțul cristal de stâncă este 
utilizat - ca aplicaţie a piezoelectricităţii sale - în fabricarea osciloscoapelor,  senzorilor de presiune,  detonatorilor, 
stabilizatoarelor de frecvenţă, amplificatoarelor, echipamentelor electronice convertizoare, ceasurilor cu cuarţ, brichetelor, 
etc. În ultimul timp, mare parte din cuarțul utilizat pentru componentele electronice este produs sintetic; de asemenea, 
cristalul de stâncă este utilizat la confecţionarea bijuteriilor, dar mai ales ca specimene de colecție deosebit de 
spectaculoase; 


Cuarțul alb-lăptos (fără denumire specifică) - este translucid până la opac şi îşi datorează aceste proprietăţi incluziunilor 
fluide microscopice din masa cristalelor, care îi conferă un luciu uşor gras, diferit de cel sticlos, comun celorlalte varietăți 
de cuarţ. Este cea mai răspândită varietate de cuarț, exploatată peste tot în lume şi utilizată ca piatră ornamentală, în 
construcţii (covor de piatră spartă albă), etc; 


Ametistul - este cuarțul de culoare violet, denumirea sa provenind de la o credinţă veche grecească, conform căreia, cel ce 
bea vin din cupă de ametist este protejat de beţie (gr. amethystos = împotriva beţiei). Ametistul este o varietate comună de 
cuarţ, foarte răspândită pe glob şi care se prezintă sub formă de cristale individuale de diferite dimensiuni, în care, în mod 
frecvent, culoarea violet este mai intensă spre vârful piramidat al cristalelor. Cuarțul ametist căptuşeşte interiorul cavităţilor 
din roci magmatice (geode) - în acest sens, Brazilia este renumită pentru ametistul descoperit în geode, de calitate şi 
dimensiuni excepţionale (în 1900 a fost descoperită o geodă enormă, cu dimensiunile 10 x 2 x 1 m). Considerat cea mai 
frumoasă varietate de cuarț, ametistul era cunoscut din antichitate de mesopotamieni, egipteni, etrusci, greci şi romani, 
precum şi de chinezi, fiind utilizat pentru obiecte de cult, sigilii personale, bijuterii, obiecte casnice şi ornamentale. În 
Europa Evului Mediu, ametistul era asociat spiritualităţii înalte, ca apanaj al rangurilor ecleziastice superioare ale Bisericii 
Catolice, devenind astfel „piatră episcopală", montată în inelul episcopilor, cardinalilor şi al papei. Ametistul este utilizat în 
bijuterie şi ca specimene de colecţie - unul dintre cele mai mari ametiste faţetate din lume (1362 kt) se află la Institutul 
Smithsonian din Washington D.C. (S.U.A.). 


Citrinul - este o varietate de cuarț de culoare galbenă, reflectată de denumirea sa (lat. citrus = lămâie). Citrinul se prezintă 
sub forma cristalelor individuale, care însă nu ating dimensiuni prea mari. Cuarțul citrin este mult mai puţin răspândit 
comparativ cu ametistul, însă uneori, se găseşte asociat cu acesta, iar când în acelaşi cristal apar benzi de citrin şi ametist, 
varietatea de cuarţ se numeşte ametrin. Citrinul se utilizează în bijuterie, dar, fiind mult mai puţin disponibil decât 
ametistul, o mare parte a gemelor care se vând pe piaţă drept citrin reprezintă de fapt ametist tratat termic sau radioactiv. 


Cuarțul fumuriu (fără denumire specifică) - este cuarțul de culoare fumurie, brună, până la neagră (cel de culoare neagră 
se mai numeşte şi morion), denumirea sa provenind din limba franceză (fr. quartz fumé = cuarţ fumuriu). Este o varietate 
foarte răspândită a cuarțului, care se găseşte sub formă de cristale individuale, ce pot atinge uneori dimensiuni gigantice 
(cristale de 7,5 m şi cântărind mai multe tone au fost descoperite în Kazahstan). Cuarțul fumuriu este utilizat într-o mai 
mică măsură în bijuterie, însă constituie splendide specimene de colecţie. 


Varietăţi allocromatice: 
Cuarțul roz (fără denumire specifică) - este cuarțul transparent sau translucid de culoare roz, care apare aproape exclusiv 
sub forma agregatelor microgranulare masive (pot avea uneori sute de kilograme) şi extrem de rar ca şi cristale individuale 


(atunci când apar, acestea rareori depăşesc 1 cm). Coloraţia sa se datorează urmelor de titan Ti, care poate fi prezent şi sub 
forma cristalelor aciculare de rutil TiO}. 

Aventurinul - este cuarțul translucid sau opac în special de culoare verde, dar poate fişi roşu-brun, oranj, albastru-verzui. 
Cel mai răspândit este aventurinul verde (verde ca marea), a cărui coloraţie se datorează incluziunilor fine de fuchsit 
(varietate de muscovit cu crom Cr); coloraţia roşu-brună apare datorită incluziunilor de hematit şi goethit. Aventurinul se 
prezintă exclusiv ca agregate granulare masive şi a fost utilizat încă din antichitate pentru lucrări de artă şi obiecte 
ornamentale, în bijuterie, etc. 


Sagenitul se mai numeşte şi cuarţ rutilat sau părul lui Venus - este ovarietate de cuarţ care prezintă incluziuni aciculare de 
rutil, care au în general culoare galbenă-aurie; în mod similar, în cuarţ se mai pot găsi incluziuni aciculare de turmalină, 
stibină, actinot, clorit, etc. 


Cuarţuri chatoaiante - sunt varietăţi de cuarț care prezintă efectul optic numit ochi de pisică sau chatoaianţă, efect 
determinat de prezenţa unor incluziuni fibroase, în general de minerale azbestiforme (crocidolit - varietate fibroasă de 
riebeckit), în masa cuarțului. De fapt, are loc o pseudomorfoză a cuarțului după crocidolit, adică, crocidolitul este substituit 
atom cu atom de către cuarţ, păstrându-se însă forma exterioară, aspectul şi culoarea iniţială a fibrelor de crocidolit. 
Rezultă astfel varietățile numite ochi de tigru - colorat în nuanţe de galben, ocru, brun (este varietatea cea mai răspândită, a 
cărei culoare se datorează alterării crocidolitului înainte de substituție şi trecerii în oxizi de fier de culoare ocru-brun), ochi 
de taur - cu nuanţe de roşu, brun (datorate tot oxizilor de fier) şi ochi de şoim (cu culoare cenuşiu-albăstruie, cenuşiu- 
verzuie, datorată substituţiei cuarțului înaintea oxidarii crocidolitului, fapt care conservă coloraţia iniţială cenuşiu- 
albăstruie a acestuia). 


Ocurenţe: în lume: cuarţ cristal de stâncă: peste tot în lume, dar în special la Hot Springs - Arkansas (S.U.A.); St. Gothard 
(Elveţia), Austria: cristal de 1 tonă; Minas Gerais (Brazilia): cristale de mai multe tone; India; Sri Lanka; Kumberland 
(Marea Britanie), Madagascar; Mţii. Urali (Rusia); Italia; Germania; Franţa etc; ametist: Minas Gerais, Bahia, Matto 
Grosso Brazilia); S.U.A.; Canada; Vera Cruz (Mexic); Bolivia; India; Sri Lanka; Myanmar; Japonia; Madagascar; Rusia; 
R.D. Congo; Mţii. Urali (Rusia); Australia etc.; citrin: Insula Arran - Scoţia (Marea Britanie); Brazilia; Bolivia; S.U.A; 
Mtii. Urali (Rusia); India; Franţa; Spania; cuarț fumuriu: Alpii elveţieni; Pike's Peak - Colorado, Carolina de Nord, 
Arkansas - S.U.A.); Brazilia; Kazahstan; Mozambic; Madagascar; Australia; M-ții Urali (Rusia); cuarţ roz: Madagascar; 
Brazilia; Suedia; Namibia; Rusia; S.U.A.; aventurin: Minas Gerais, Bahia (Brazilia); M-ții Urali (Rusia); India; Vermont 
(S.U.A.); Tanzania; Kenya; Australia, etc; sagenit: Nuovo Horizonte - Bahia (Brazilia); Alpii elveţieni, italieni; Australia; 
Madagascar; Rusia; ochi de tigru, ochi de şoim: Griquatown West (Africa de Sud); Witenoom Gorge (Australia); Sri 
Lanka; India; Mexic; Rusia; Ukraina; în România: cuarțul se găseşte pretutindeni, în diverse formaţiuni geologice: în 
şisturi cristaline sau în filoane diferenţiate metamorfic din Meridionali şi Munţii Apuseni; în pegmatitele din Carpaţii 
Meridionali şi din alte zone din țară; în roci cuarţoase sedimentare; în filoane hidrotermale asociate magmatismului neogen 
din vestul Carpaţilor Orientali şi din Munţii Apuseni; în mineralizaţii hidrotermale sau pirometasomatice asociate 
magmatismului laramic (banatitic) din Banat şi Munţii Apuseni, etc. 


Calcedonie: SiO, (denumită după oraşul antic Khalkedon, din Asia Mică). 


Sistemul de cristalizare: criptocristalin (nu prezintă sistem de cristalizare). 


Formă/habitus: agregate masive, stalactitice, botrioidale, dendritice, concreţionare; agregate cu structură concentrică 
zonară. 


Culoare: se întâlnesc toate culorile şi nuanțele; Urmă: albă; Luciu: de ceară, până la pământos; Transparenţă: translucid, 
până la opac. 


Clivaj: absent; Spărtură: concoidală. 


Duritate: 6-7; Greutate specifică: 2,7 g/cm°. 


Caracteristici: varietate compactă criptocristalină (gr, kryptos = ascuns + gr. krystallos = cristale, cristalinitate —> cu 
cristalinitate ascunsă) sau microcristalină de cuarţ, adică, având cristale de dimensiuni foarte mici, dificil de observat chiar 
şi la microscop. 


Geneza: primară: se formează în cavităţi şi fisuri ale rocilor preexistente, în special magmatice, prin depunere din fluidele 
de joasă temperatură, bogate în silice. 


Istoric şi generalităţi: Calcedonia este unul dintre mineralele utilizate de către om din preistorie, pentru confecționarea 
uneltelor, obiectelor casnice şi ornamentalor, erc. Prezintă o gamă extrem de variată de culori, mai ales datorită faptului că 
există varietăţi conţinând strate paralele şi/sau concentrice de diferite culori şi de diferite nuanţe ale aceleiaşi culori. Multe 
dintre numeroasele varietăţi divers colorate au denumiri specifice: 

Agatul denumit după râul Achates, actualmente Dirillo, din Sicilia) - este varietatea cea mai răspândită de calcedonie, în 
general constituită din benzi concentrice diferit colorate, cel mai frecvent în alb, cenuşiu, cenuşiu-verzui, albăstrui, galben, 
oranj, ocru, brun, roz, roşu, negru. Agatele sunt cu atât mai spectaculoase cu cât stratele concentrice alternează culori şi 
nuanţe contrastante şi sunt în număr cât mai mare (unele agate prezintă peste 15000 lamine / 1 cm). Depunerea stratelor 
începe de pe pereţii cavităţilor, mulând rama şi asperităţile acestora, spre interior, unde uneori se poate păstra un spaţiu 
liber (geodă) căptuşit cu cristale individuale de cuarţ cristal de stâncă, ametist, cuarţ fumuriu, sau calcit, zeoliţi, etc. 
Coloraţia diferită a stratelor se datorează proceselor care au loc în cavităţi în timpul cristalizării soluţiilor bogate în silice, 
materializate în modificări ale conţinuturilor în incluziuni minerale sau elemente cromofore, din timpul stadiilor succesive 
de formare a acestora. Pe baza structurii, texturii, culorii, etc. agatele au denumiri specifice: agat-fortificaţie, agat breciat, 
agat coral, agat dendritic sau agat muşchi (engl. moss agate), agat orbicular, agat cu ruine, agat dantelă, agat „ou de 
trăsnet" (engl. thunder egg agate), sau, după locul de origine: agat brazilian, agat mexican, agat sud-african, etc. Agatele 
au fost utilizate din timpuri străvechi, fiind descoperite în necropole din diferite părţi ale lumii, iar în antichitate au fost 
descrise de către Theophrast, fiind cele mai comune pietre semiprețioase din bazinul mediteraneean. Sunt utilizate şi astăzi 
în special pentru obiecte ornamentale, specimene de colecţie, dar şi pentru bijuterie. 


Crisoprazul (gr. chrysos = auriu + gr. prase = praz) - varietate de calcedonie translucidă, de culoare verde ca mărul, 
datorată conţinutului de nichel Ni din compoziţia calcedoniei (denumirea a fost probabil atribuită iniţial unei varietăţi de 
calcedonie de culoare verde-gălbui). Constituie, încă din timpul civilizaţiei greceşti şi romane, cea mai valoroasă varietate 
de calcedonie, utilizată în sculptură şi bijuterie; uneori, este confundat cu jadul. 


Carneolul numit şi cornalin (lat. carneus = de carne) - varietate de calcedonie translucidă, de culoare roşu intens, roşu- 
oranj, datorată prezenţei oxizilor de fier. Este exploatat de peste 3000 de ani în India şi utilizat la confecționarea sigiliilor, 
bijuteriilor, obiectelor decorative. 


Sarderul numit şi sard (după Sardis, capitala regatului antic Lydia, din Asia Mică) - varietate de calcedonie în diferite 
nuanţe de brun; atunci când sarderul este asociat cu benzi albe, varietatea se numeşte sardonix. Sarderul şi sardonixul au 
fost apreciate şi utilizate de peste 4000 de ani de către mesopotamieni şi apoi, de către micenieni. 


Onixul (gr. onyx = unghii, gheare) - varietate de calcedonie uşor translucidă sau opacă, de culoare neagră, sau negru cu 
alb; utilizat din antichitate pentru sigilii, bijuterii şi obiecte ornamentale. 


Heliotropul (gr. helios = soare + gr. trepein = a întoarce) - varietate de calcedonie de culoare verde închis cu pete roşii; 
heliotropul, denumit şi „piatră de sânge" (engl. bloodstone), a fost utilizat în India încă din antichitate, datorită aspectului 
său deosebit. 


Plasma - varietate de calcedonie translucidă de culoare verde închis. 


Ocurenţe: în lume: agat: Brazilia: cele mai mari depozite din lume; Uruguay; Botswana; Africa de Sud; Mexic; Egipt; 
China; Yemen; Indonezia; Australia; Scoţia (Marea Britanie); Oregon, Washington, Idaho, Montana (S.U.A.);, Madagascar; 
Mozambic; Rusia; Armenia; Idar-Oberstein (Germania): exploatare în subteran de peste 700 de ani; Italia; Bulgaria; Cehia; 
etc; crisopraz: Queensland (Australia); Arizona, California, Carolina de Nord, Oregon (S.U.A.); Brazilia; Tasmania; India; 
Tanzania; Mţii. Urali (Rusia), etc; carneol: India; Brazilia; Arabia Saudită; Egipt; Australia; Rusia; Washington (S.U.A.); 
Cehia; etc; sarder: Ratnapur (Sri Lanka); India; Brazilia; Uruguay; onix: India; Brazilia; Uruguay; heliotrop: India; 
Brazilia; Australia; plasma: S.U.A.; India; Cehia; în România: M-ții Metaliferi (Techerău, Crăciuneşti), Mţii. Trascău 
(Rimetea); M-ții Gilău (Căpuşul Mic); Mţii. Gutâi (Cavnic); Carpaţii Orientali (Pojorâta etc). 


Opal: SiO}.nH,O (lat. opalus, derivat din cuvântul sanscrit upala = piatră prețioasă). 


Sistemul de cristalizare: amorf coloidal (nu prezintă sistem de cristalizare). 


Formă/habitus: agregate masive compacte, stalactitice, concentrice; mase reniforme; cruste. 


Culoare: incolor, alb-lăptos, albăstrui, cenuşiu, brun; galben, oranj, roşu-oranj, albastru închis, negru; Urmă: albă; Luciu: 
sticlos, sidefos, de ceară; Transparenţă: transparent, translucid; opac (varietățile comune). 


Clivaj: absent; Spărtură: concoidală. 


Duritate: 5,5 - 6. Greutate specifică: 1,9 - 2,3 g/cm’. 

Caracteristici: silice amorfă (necristalizată); conţine 5-10% H,O (până la max. 34%) în pori submicroscopici şi, cu cât 
absoarbe mai multă apă, cu atât devine mai transparent; prin pierderea apei din structură, opalul „se usucă", îşi pierde 
culoarea şi se poate fisura; fluorescentă în UV. 


Geneză: primară: (m) prin depunere din izvoare termale şi geysere, în regiuni vulcanice; secundară: (0) sedimentară, prin 
descompunerea silicaților în urma alterării rocilor şi coagulare ulterioară. 


Istoric şi generalităţi: Opalul era cunoscut asirienilor, babilonienilor, grecilor şi romanilor, care l-au utilizat iniţial pentru 
unelte (opalul comun) şi mult mai târziu pentru obiecte ornamentale şi bijuterii. Pliniu cel Bătrân a descris opalul nobil, 
care provenea din localitatea Dubnik, actualmente în Slovacia, acest depozit, cantonat în andezite, fiind cel mai vechi 
cunoscut - practic, până spre sfârşitul sec. XIX, tot opalul din Europa provenea din această sursă. Opalul comun, lipsit de 
colorit spectaculos, se găseşte pretutindeni în lume, în timp ce opalul nobil este mult mai rar întâlnit. Opalul nobil prezintă 
în interior un joc de lumini numit opalescenţă, indiferent de culoarea propriu-zisă a varietăţii sale. Astfel, cea mai 
răspândită varietate de opal nobil este cea de culoare albă-albăstruie, cu jocuri de lumini în nuanţe de verde electric, 
albastru electric, ciclame, oranj. O varietate foarte rară, descoperită în 1903 în Australia este opalul negru, de culoare 
albastru închis spre negru şi jocuri de lumini multicolore. O altă varietate, de asemenea rară, este opalul de foc, de culoare 
roşu-oranj şi jocuri de lumini intense, care a fost descoperit în Mexic. Opalul comun este utilizat pe scară largă pentru 
abrazivi, izolatori, filler în fabricarea produselor ceramice, etc. Opalul nobil este utilizat în bijuterie, în special tăiat în 
cabochon, dar poate fi fixat pe o bază dintr-un alt mineral, de obicei cuarţ, formând ceea ce se numeşte dublet, sau poate fi 
fixat între două plăcuţe de cuarț, formând un triplet, ceea ce îi conferă un aspect mai masiv. Opaluri de o frumuseţe 
deosebită se află în colecţii prestigioase din lume: opalul Harlequin (600 g), provenit de la Dubnik, este expus la Muzeul de 
Istorie Naturală din Viena (Austria). Institutul Smithsonian din Washington D.C. (S.U.A.) deţine un opal negru (355 kt) 
provenit din Nevada, unul de foc (143 kt) provenit din Mexic, etc. 


Ocurenţe: în lume: Coober Pedy şi alte locaţii - Australia: 80 - 90 % din producţia mondială de opal; India; Noua Zeelandă; 
Mexic; Honduras; S.U.A., Brazilia; Rusia; Ukraina; Egipt; Uganda; Indonezia; Africa de Sud; în România: (m) produs al 
activităţii hidrotermale de temperatură scăzută, ca mineral de gangă în filoane, umplutură a unor geode şi diaclaze asociate 
magmatismului ofiolitic din M-ții Apuseni: Techerău (jud. Hunedoara); produs al activităţii hidrotermale asociate 
magmatismului neogen din Mţii. Apuseni: Crăciuneşti (jud. Hunedoara), Almaşul Mare (jud. Alba); (0) în diferite 
formaţiuni exogene din ţară. 


Grupa feldspaţilor 


Feldspaţii sunt alumosilicaţi de potasiu K*, sodiu Na* şi calciu Ca” şi reprezintă cele mai răspândite minerale din 
crusta terestră, fiind constituenți majori ai rocilor magmatice, sedimentare şi metamorfice. De asemenea, au fost descoperiţi 
în roci selenare şi în meteoriți. Feldspaţii sunt grupaţi în două mari categorii: feldspaţi alcalini şi feldspaţi sodo-calcici sau 
plagioclazi. 

Feldspaţii alcalini sunt feldspaţii care au în constituţie metalele alcaline potasiu K* (ortoză, microclin, sanidin, etc.) 
şi sodiu Na* (albit). În funcţie de temperatura lor de cristalizare, aceşti feldspaţi prezintă diferite forme structurale, 
caracterizate de o distribuţie Al*/Si“* dezordonată (la temperaturi ridicate), sau de o ordonare a acestei distribuții (la 
temperaturi scăzute), precum şi forme intermediare, parţial ordonate. 

Feldspaţii plagioclazi sunt feldspaţii care formează o serie izomorfă de şase termeni, la care termenii finali conţin 
sodiu Na* (albit) şi respectiv, calciu Ca” (anortit). Rezultă, astfel, că albitul este un feldspat alcalin, însă, în acelaşi timp, 
reprezintă şi unul dintre termenii seriei plagioclazilor. De altfel, în general, feldspaţii pot fi grupaţi în sistemul ternar ortoză 
- albit - anortit, cu ajutorul căruia se realizează studii specifice asupra acestor alumosilicaţi. 


Ortoză sau ortoclaz: KAISi:0; (gr. orthos = drept + gr. klasis = a sparge —» spărtură (clivaj) în unghi drept). 


Sistemul de cristalizare: monoclinic. 


Formă/habitus: cristale scurt prismatice; agregate masive. 


Culoare: incolor, alb, alb-cenuşiu, gălbui, roz, roşu de carne, roşu-brun; Urmă: albă; Luciu: sticlos, sidefos; Transparenţă: 
translucid, până la opac. 


Clivaj: perfect, respectiv bun - cele două direcții de clivaj formează un unghi de 90°; Spărtura: subconcoidală, neregulată. 


Duritate: 6 - etalon de duritate 6 pe scara Mohs; Greutate specifică: 2,5 -2,6 g/em;. 


Caracteristici: constituie unul dintre polimorfii alumosilicatului de potasiu, alături de microclin, sanidin, anortoclaz; prin 
alterare, trece în minerale argiloase (caolinit). 

Geneză: primară: (m) magmatică, ca şi constituent principal în roci acide (granite, granodiorite); (mm) metamorfică. 


Istoric şi generalităţi: Varietăţile frumos colorate de feldspaţi au fost apreciate încă din antichitate şi utilizate ca pietre 
ornamentale sau în bijuterie. În special varietatea numită piatra lunii (engl. moonstone) a fost şi este apreciată în mod 
deosebit, datorită efectului optic opalescent (irizaţii argintiu-albăstrui) generat de alternanţa lamelelor de ortoză şi albit. 
Astăzi, ortoza este utilizată la producerea articolelor de ceramică şi a glazurilor, însă importanţa majoră a ortozei este una 
teoretică, aceasta reprezentând un constituent principal al rocilor acide. 


Ocurenţe: în lume: (m) Salzburg (Austria); Cornwall (Marea Britanie), Vermont, New York, New Hampshire (S.U.A.); 
Myanmar; India; Sri Lanka; Brazilia; Tanzania; în România: în granitoidele din Carpaţii Meridionali şi din M-ții Apuseni. 


Microclin: KAISi3Oş (gr. mikros - mic + gr. klinein = a înclina —> o înclinare mai mică, de la unghiul mai mic de 
90° al direcțiilor de clivaj). 


Sistemul de cristalizare: triclinic. 


Formă/habitus: cristale scurt prismatice, tabulare. 


Culoare: alb, cenuşiu, gălbui, roz; rareori, verde. Urmă: albă. Luciu: sticlos, sidefos. Transparenţă: translucid până la opac. 


Clivaj: perfect, respectiv, bun cele două direcţii de clivaj formează un unghi ceva mai mic de 90°; Spărtură: concoidală, 
neregulată. 


Duritate: 6; Greutate specifică: 2,6 g/cm’. 


Caracteristici: polimorf al alumosilicatului de potasiu; se distinge faţă de ortoză în special la microscop (maclă în grătar). 
Geneză: primară: (m) magmatică, în roci acide şi intermediare; (mm) pegmatitică; (mmm) metamorfică. 


Istoric şi generalităţi: Mult mai răspândit decât ortoza, microclinul apare ca şi constituent principal în roci magmatice acide 
(graniţe, granodiorite) şi intermediare (sienite), în pegmatite, unde cristalele pot avea dimensiuni de mai mulţi metri şi pot 
atinge mai multe tone, precum şi în roci metamorfice (gnaise, şisturi). Varietatea de culoare verde, numită amazonit era 
apreciată ca gemă încă din timpul Regatului Vechi al Egiptului antic. Microclinul este utilizat la producerea ceramicii, 
glazurilor, emailurilor, sticlei etc. Ocurenţe: în lume: Mii. Urali (Rusia); Canada; S.U.A.; Brazilia; Madagascar; Norvegia; 
Finlanda; în România: (m) în granitul de Tismana (Carpaţii Meridionali); în granitul de Pricopan (Dobrogea); în sienitele de 
la Ditrău (Carpaţii Orientali); (mm) în pegmatitele din Mţii. Lotrului, Cibinului, Semenic (Carpaţii Meridionali), Mţii. 
Apuseni; (mmm) în roci metamorfice din Carpaţii Orientali şi Meridionali. 


Feldspaţii plagioclazi (gr. plagios = oblic + gr. klasis = a sparge —» spărtură, clivaj oblic, datorită unghiului mai 
mic de 90° dintre direcţiile de clivaj) formează, după cum am menţionat deja, o serie izomorfă continuă, în care, termenii 
finali - cel sodic (albit, abreviat Ab) şi cel calcic (anortit, abreviat An) - sunt miscibili în toate proporţiile. Termenii 
intermediari au fost stabiliţi în funcţie de raportul dintre albit şi anortit. Termenii seriei sunt: 


- albit: Na(AISi:0,) (100 - 90 % Ab şi 0 - 10 % An); 

- oligoclaz: (Na, Ca)AISi0g (90 - 70 % Ab şi 10 - 30 % An); 
- andezin: (Na, Ca)AISi30g (70 - 50 %Ab şi 30 - 50 % An); 

- labrador: (Na, Ca)AISi-0g (50 - 30 %Ab şi 50 70 % An); 

- bytownit: (Na, Ca)A1Si30; (30- 10 %Ab şi 70 - 90 % An); 
- anortit: Ca(ALSi>08) (10 - 0 % Ab şi 90 - 100 % An). 


Sistemul de cristalizare: triclinic. 


Formă/habitus: cristale tabulare, prismatice; agregate masive. 


Culoare: în general alb, alb-cenuşiu; slab colorați în gălbui, roz; albăstrui, cenuşiu închis (labrador); Urmă: albă; Luciu: 
sticlos, sidefos (perlat); Transparenţă: translucid până la opac. 


Clivaj: perfect; Spărtură: concoidală, neregulată. 


Duritate: 6-6, 5; Greutate specifică: 2,7 g/cm’. 

Caracteristici: se deosebesc de feldspaţii potasici în special la microscop (macla polisintetică). 


Geneză: primară: (m) magmatică, în roci acide (termenii mai bogaţi în albit) şi bazice (termenii mai bogaţi în 
anortit); (mm) pegmatitică; (mmm) metamorfică regională şi metamorfică de contact. 


Istoric şi generalităţi: In general, plagioclazii constituie minerale de prim interes în studiul rocilor, deoarece sunt 
constituenți principali ai acestora şi deci, unele dintre cele mai importante minerale formatoare de roci. 


Albitul (lat. albus = alb) este primul termen al seriei plagioclazilor, conţinând aproape în exclusivitate sodiu. De fapt, 
albitul constituie un „pivot" al celor două serii de feldspaţi, seria feldspaţilor alcalini şi seria plagioclazilor. Trebuie 
precizat faptul că seria feldspaţilor alcalini, având ca termeni finali albitul (termen sodic) şi sanidinul (termen potasic de 
temperatură ridicată) există doar la temperaturi înalte, în timp ce la temperaturi mai scăzute intervine fenomenul numit 
exsoluţie, care produce o separare a albitului sub formă de lamele în cadrul cristalelor de feldspat potasic (pertite). Albitul 
este constituent major în roci magmatice felsice (deschise la culoare), cum ar fi: granitul, riolitul, sienitul, în pegmatite de 
compoziţie granitică, în roci metamorfice de grad scăzut; de asemenea, se formează şi în anumite medii sedimentare. Este 
utilizat la fabricarea porţelanului fin. 


Oligoclazul (gr. oligos = mic, minor + gr. klasis = a sparge - spărtură (clivaj) redus) este un termen intermediar al seriei 
plagioclazilor, conţinând un procentaj ceva mai ridicat de calciu. Este cea mai comună şi răspândită varietate a feldspaţilor 
plagioclazi, fiind un constituent important al granitelor, riolitelor, dioritelor şi a altor roci felsice; de asemenea, apare în 
pegmatite granitice şi în roci metamorfice de grad mai înalt. Este utilizat ca piatră ornamentală şi ca specimene de colecţie. 


Andezinul (denumit după M-ții Anzi, din America de Sud) este un plagioclaz cu un conţinut şi mai ridicat de calciu şi este 
un mineral răspândit în special în roci intermediare, cum ar fi andezitul (ATENȚIE! a nu se confunda feldspatul plagioclaz 
„andezin" cu roca vulcanică intermediară „andezit" - ambele denumite după M-ții Anzi, unde au fost descrise). Andezinul 
este utilizat ca specimene de colecţie. 


Labradorul (denumit după Peninsula Labrador, din Canada) este un termen al seriei plagioclazilor care conţine un 
procentaj ridicat de calciu. Este un constituent important al rocilor magmatice intermediare şi bazice, cum ar fi dioritul, 
andezitul, gabbroul şi bazaltul, precum şi un constituent major al rocilor numite anortozite. Labradorul prezintă un efect 
optic deosebit, caracterizat de un joc de lumini în nuanţe de albastru, violet, verde, numit labradorescenţă. Labradorul este 
utilizat ca piatră ornamentală şi semipreţioasă, precum şi ca frumoase exponate de colecţie. 


Bytownitul (denumit după localitatea Bytown - astăzi Ottawa - din Canada) este cel mai rar întâlnit plagioclaz, fiind un 
constituent al rocilor magmatice mafice (închise la culoare) şi ultramafice. Este utilizat ca specimen de colecţie. 


Anortitul (gr. anorthos = fără poziţie dreaptă) este termenul final calcic al seriei feldspaţilor plagioclazi. Este un 


constituent important al rocilor magmatice mafice de suprafaţă şi de adâncime, al unor roci metamorfice de contact, 
precum şi al unor meteoriți. Este utilizat ca specimene de colecţie. 

IV. NOŢIUNI DE PETROLOGIE 


Petrologia este o ramură a geologiei care se ocupă cu studiul petrogenetic şi petrografic al 
rocilor: 

- petrogeneza reprezintă un domeniu al petrologiei care abordează problemele complexe 
ale genezei rocilor magmatice, metamorfice şi sedimentare şi succesiunea proceselor genetice care 
au condus la relaţiile actuale dintre ele; 

- petrografia este o disciplină a petrologiei care are drept obiectiv inventarierea, 
clasificarea şi descrierea rocilor din punct de vedere al constituţiei mineralogice, al structurii şi 
texturii lor. 

Petrologia la rândul ei este divizată în funcție de domeniul scoarței terestre pe care-l 
studiază în: petrologia endogenă (cuprinde studiul rocilor magmatice şi metamorfice), petrologia 
sedimentară (studiul rocilor formate în bazinele de sedimentare de la suprafaţa terestră) şi 
petrologia rocilor din zonele profunde ale scoarței. 

Prin rocă se înțelege un agregat eterogen, de regulă polimineral, format prin procese 
naturale în interiorul scoarţei terestre sau la suprafaţa acesteia, caracterizat prin compoziţie 
mineralogică, structură şi textură bine definite. 

Clasificările generale ale rocilor, cele mai utilizate, sunt în funcție de domeniul de formare 
raportat la suprafaţa topografică şi de procesele genetice care determină formarea acestora. 


ROCI CLASTICE 
- pietrișuri - congl. 
- nisipuri - gresii, etc. 


ROCI ROCI CHIMICE 
SEDIMENTARE - evaporite 
- calcare 


- laterite și bauxite, etc. 
R. ORGANOGENE 
PROCESE - calcare recifale 
EXOGENE - lumaşele, etc. 
- alterare 


- precipitare 
- dezagregare ROCI 
- transport VULCANICE 


- sedimentare 


ă Granit 
PROCESE Fa Granodiorit 
ENDOGENE Ra ROCI Diorit 
- formarea Fă MAGMATICE Sienit 
magmelor și d Gabrou 
lavelor Peridotite 


- diferenţierea ROCI 

magmatică ENDOGENE 

- consolidarea Șisturi cristaline 

magmelor Calcare cristaline 

- transformările ROCI Metatufuri 

în stare solidă METAMORFICE Micașisturi 

(metamorfice) Amfibolite 
Gnaise 


Fig. 1. Clasificarea generală a rocilor în funcţie de localizarea proceselor şi poziția domeniul de consolidare raportate 
la suprafaţa topografică 


1. În funcţie de localizarea proceselor care controlează în mod determinant formarea 
rocilor, raportată la suprafaţa topografică, se deosebesc roci endogene şi roci exogene. 

- rocile endogene se formează prin procese magmatice şi metamorfice ce au loc în 
interiorul litosferei sau în legătură cu acestea. Un loc aparte în aceast mod de clasificare îl 


84 


constituie rocile vulcanice care, deşi sunt formate sub controlul predominant al proceselor 
endogene, se consolidează la suprafaţa terestră şi sunt clasificate ca roci magmatice de suprafață (= 
vulcanice, efuzive, extruzive); 

- rocile exogene se tormează în bazinele de sedimentare de la suprafaţa terestră prin 
procese exogene de natură fizică, chimică sau biotică. 

2. Din punct de vedere genetic, în funcţie de tipurile principale de procese care duc la 
formarea agregatelor minerale, se deosebesc: 

- roci magmatice — sunt agregate de regulă poliminerale, silicatice, formate prin 
consolidarea magmelor în interiorul scoarței (roci intruzive) sau la suprafaţa acesteia (roci efuzive), 
sub controlul proceselor endogene; 

- roci sedimentare — sunt agregate care se formează în bazinele de sedimentare de la 
suprafaţa terestră, subacvatice sau subaeriene, sub acţiunea proceselor exogene: fizice 
(dezagregare, transport, sedimentare, etc.), chimice (precipitare chimică, alterare, etc.) şi biotice 
(biochimice, bioacumulare, etc.); 

- roci metamorfice — sunt agregate poliminerale sau monominerale formate prin 
transformarea în stare solidă a rocilor preexistente, sub acţiunea factorilor dinamici (predominant 
presiunea), termici (predominant temperatura), dinamotermici (presiune şi temperatură), la care se 
poate adăuga sau nu acțiunea fluidelor (includ şi faza volatilă); 


IV.1. PROCESE ŞI ROCI MAGMATICE 
1. Noţiunile de magmă şi lavă 


Rocile magmatice în sens larg cuprind atât rocile care se formează prin consolidarea 
magmelor în adâncime, cât şi a lavelor la suprafaţă. 

Magma este un sistem natural multicomponent, stabil la temperaturi de peste 650-700C, 
format dintr-o fază lichidă (asimilată cu compoziţia unei topituri de silicați), o fază gazoasă 
(constituită din elementele volatile) şi o fază solidă. 

Faza lichidă este constituită dintr-o topitură de silicați de Al, Ca, Mg, Fe, Na, K, etc. 
Componentul principal este silicea (SiO2), cu participări procentuale variabile, ceea ce conferă 
magmelor caractere chimice diferite: acide, neutre, bazice şi ultrabazice. 

Faza gazoasă provine din separarea substanţelor volatile HO CO2, HCI, HF, HS, SO», 
SO;, etc., atunci când are loc scăderea temperaturii şi a presiunii. 

Faza solidă este reprezentată prin cristale ale unor minerale care apar în cazul când 
magmele se găsesc la temperaturile limită de cristalizare sau datorită căderii unor fragmente solide 
din pereţii rezervoarelor magmatice (= xenolite). 

Cele mai frecvente magme sunt cele silicatice (cu SiO, peste 30%), dar în natură se pot 
găsi în proporţii reduse şi magme carbonatice, sulfurice şi oxidice. 

Magmele_silicatice se clasifică în funcţie de conţinutul în silice: magme acide cu 
conţinuturi mai mari de 63% S10>; magme neutre cu 52% până la 63% SiO, şi magme bazice sub 
52% SiO2. Magmele bazice sunt alcătuite într-o proporție mare din faze nezosilicatice, alături de 
care sunt dizolvate o cantitate sporită de substanţe volatile, ceea ce le conferă o fluiditate mare în 
raport cu cel acide. 

Lava reprezintă o magmă care ajunge la suprafaţă şi se revarsă fisural sau punctiform, unde 
pierde o parte din elementele volatile şi din care iau naştere rocile vulcanice (efuzive). În mod 
similar magmelor, acestea pot fi acide, neutre sau bazice. Lavele bazice sunt mai fierbinţi şi mai 
fluide, iar cele acide mai reci şi mai v âscoase. 

2. Procese magmatice (plutonice) 


Prin magmatism se înțelege ansamblul proceselor de generare, amplasare şi solidificare a 
magmelor în interiorul scoarței terestre, în urma cărora se formează rocile magmatice. Aceste 
procese sunt cunoscute sub denumirea generică de procese magmatice (plutonice) şi se clasifică în 
funcție de adâncimea la care se desfăşoară în: abisale (procese desfăşurate în rezervoarele 
magmatice, situate la adâncime mare) şi hipoabisale (la adâncimi mai reduse, pe canalele de 
ascensiune a magmelor spre suprafaţă). 


2.1. Formarea magmelor 


Interpretările privind modul de propagare a undelor seismice în interiorul globului şi a 
variației vitezei acestora au condus la stabilirea faptului că: 

- litosfera superioară şi inferioară se găseşte în stare solidă, iar mezosfera are 
comportament de solid; 

- litosfera şi mezosfera sunt separate de astenosferă, aflată într-o stare intermediară, solid- 
lichid, cu o rigiditate scăzută (solidus). În aceste condiţii, magma nu poate alcătui o pătură 
continuă, aceasta formându-se numai în anumite spaţii din litosferă, eventual astenosferă, unde 
condițiile de temperatură şi presiune o permit. 

În prezent se admite că magmele localizate în litosferă se formează prin topirea parţială 
sau totală a unor mase de roci preexistente. Procesul de topire se numeşte anatexie şi se poate 
produce ca urmare a modificării cuplului temperatură-presiune. Modificarea temperaturii poate fi 
determinată de: 

- dezintegrarea substanţelor radioactive, procesul fiind capabil să conducă la topirea rocilor 
preexistente din scoarță. Ştiut fiind faptul că elementele radioactive au afinitate pentru crustele 
sialice (continentale), pe această cale pot lua naştere magmele acide din care se formează rocile 
granitoide (granite şi granodiorite); 

- transformarea energiei tectonice (de frecare) în energie termică, pe planele de subductie, 
faliile crustale, etc.; 

- subducţia lilosferei la adâncimi cu temperaturi ridicate produce topirea acesteia împreună 
cu o parte a sedimentelor acumulate peste crusta oceanică, determinând formarea magmelor inter- 
mediare, de tip andezitic. Un astfel de proces se produce la adâncimi cuprinse între 130 şi 400 km; 

- ascensiunea materialului din manta datorată curenților de convecţie din astenosferă, 
care aduc spre suprafaţă volume de roci cu temperaturi ridicate. Acestea se transformă în topitură 
silicatică (magmă) datorită scăderii presiunii pe canalele de ascensiune spre suprafaţă. În urma 
unui astfel de proces se produc magme bazice din care iau naştere rocile scoarţei oceanice. 

Urmărind istoria ipotezelor care au stat la baza formării diferitelor tipuri de magme 
cunoscute, se pot enumera următoarele (fig. nr. 1): 

a. Magma ar reprezenta un rest incandescent al materiei solare iniţiale — cea mai veche 
ipoteză (R. A. Daly, 1935); 

b. Compoziţia magmei depinde de adâncimea la care se află rezervorul. În acest sens, 
Kennedy (1933) separă: o magmă alcalină (= bazalt-olivinică), localizată la baza crustei şi o 
magmă subalcalină (= tholeiitică), localizată în partea superioară a crustei; 

c. Existenţa unei singure magme primare, din care se diferențiază un mare număr de roci 
înrudite geochimic. Astfel, Tillery şi Yodder (1950) consideră că rocile magmatice ar proveni 
dintr-o magmă primară puternic aluminoasă, localizată în mantaua superioară, ulterior diferențiată 
în funcție de temperatură: dacă diferenţierea are loc în apropiere de suprafaţă, rezulta roci 
fholeiitice, iar dacă diferenţierea are loc în partea superioară a mantalei sau în straturile 
inferioare ale scoarței, vor rezulta roci alcaline. 

d. Formarea tipurilor de magmă este condiţionată de procesele de dinamică lito sferică. 
(Kuno, 1950), luînd în calcul procesele de subducţie (adâncimea de subducţie, temperatura, 

presiunea). În funcţie de datele furnizate de vulcanismul cuaternar din Insulele japoneze, a rezultat 
că: 
- magmele alcalibazice provin din domeniul oceanic; 


- magmele tholeiitice sunt caracteristice domeniului continental. 


Diverse ipoteze 
Continent 

Tholeiite = pentru geneza mag- 

Cimea de la care provin (după Wyllie, 1971, fide Bleahu, 1983). 


Fig. nr. 1— Locul de generare şi de diferențiere a magmelor (din Olaru et al., 2004) 


2.2. Procese de diferenţierea magmatică 


Prin diferențiere magmatică se înţelege procesul prin care dintr-o magmă parentală 
(primară) iau naştere, în timpul solidificării (consolidării), fracțiuni cu o compoziție chimică 
diferită faţă de cea originară. Fracţiunile coexistă un anumit timp şi se succed într-o ordine 
condiționată de modificarea cuplului temperatură-presiune. Diferenţierea magmatică conduce la 
formarea unei mari varietăţi de roci magmatice, din aceeaşi magmă parentală. Principalele căi de 
diferențiere magmatică sunt următoarele: 


a. Diferenţierea prin licuaţie — se formează fracțiuni lichide imiscibile, din care 
cristalizează asociaţii mineralogice distincte: de ex. acumulări de sulfuri (pirotina) alătuiri de 
asociaţii de silicați; 


b. Diferenţierea prin separare gravitaţională — separarea iniţială a unor minerale cu 
greutate specifică mare (de ex. olivina din magmele bazaltice), conduce la acumularea 
gravitațională (pe fundul camerei magmatice) a mineralelor matice, rezultând roci femice (de ex. 
dunitul); topitura reziduală are o compoziție mai acidă; 


c. Diferenţierea prin difuzie şi convecție termică — datorită diferenţelor de temperatură se 


produce o difuzie selectivă care modifică omogenitatea corpului de magmă; astfel, în zonele 
marginale se concentrează Ca, Mg, Fe, formându-se corpuri de roci bazice; 

d. Diferenţierea prin transport de gaze (pneumatolitică) — în timpul răcirii magmei, 
componenții volatili ies din soluţie antrenând o serie de molecule de silicați, modificându-se pe 
această cale compoziţia magmei; 


e. Asimilarea (amestecul) — în cursul ascensiunii, sau la contactul magmei cu pereţii 
camerei magmatice, o serie de roci pot fi topite şi asimilate în magmă, rezultând o magmă cu 
parametrii influenţaţi de chimismul rocilor asimilate. 


2.3. Solidificarea (= consolidarea) magmelor 


Procesul în urma căruia faza lichidă (topitura de silicați) trece în faza solidă, ca urmare a 
răcirii, se numeşte consolidrea magmei. Prin consolidare se pot forma două tipuri de faze: faze 
cristaline (minerale cristaline) şi faze amorfe (sticle vulcanice). 

În funcţie de acest punct de temperatură şi presiune, din care acţiunea fluidelor și gazelor 
este importantă în formarea rocilor şi formarea agregatelor minerale, se separă în domeniul 
magmatic faza lichid-magmatică (ortomagmatică) (la temperaturi mai mari de 700-750°C în 
funcţie de procentul de silice din magme) şi fazele postmagmatice (pesmatitică, pneumatolitică şi 
hidrotermală) (fig. nr. 2). 

Temperaturile de solidificare a magmelor determinate prin măsurătorile directe asupra 
lavelor vulcanice sau prin determinarea punctelor de topire a rocilor magmatice, au condus la 
valori diferite, în funcţie de cantitatea de silice conținută, de 700- 800°C pentru magmele acide şi 
de 900-1200°C pentru cele bazice. 

Mai jos sunt exemplificate fazele consolidării magmatice în cazul unei magme bazic- 
ultrabazică, cu temperatura de solidificare la 1200°C. 


1 Magmă supraîncălzită 
Faza 


2 lichid-magmatică 
(ortomagmatică) 


presiunea maximă 3. E..pegmătitică 


= 
> 
3 
g 
o 
Q 
= 
Q 
S 
[bi 
o 
— 
© 
ke] 
ui 


4 F pneumatolitică 


5 Frhidrotermală=: 
-= a: = E See 
Sensul de creștere a cantităţii Sensul de creștere a presiunii 
de minerale formate % fazei gazoase 
Fig. nr. 2— Separarea fazelor ortomagmatice de fazele postmagmatice, în procesul de consolidare a magmelor bazice 
(în funcţie de variaţia temperaturii şi presiunii) 


Sensul de sc 


1. Faza magmei supraîncălzite (t = mai mare de 1200'C) — întreg bazinul magmatic 
conține magmă lichidă; 


2. Faza lichid-magmatică (ortomagmatică; t = 1200-750C; presiune în creştere) — se 
produce cristalizarea fracționată, magmele transformîndu-se în funcție de temperatură şi presiune, 
în sensul: gabroică (bazaltică) — dioritică (andezitică) — granodioritică (dacitică) — granitică 
(riolitică); la sfârşitul acestei faze cca. 90% din rocile magmatice sunt formate; 

Ordinea de cristalizare fracționată a mineralelor într-o magmă bazaltică este următoarea 
(fig. nr. 3): 

- inițial magma este gabroică (bazaltică): se separă olivină, piroxeni, anortit, bytownit, 
labrador, etc., până când cristalizează cca. 50% din topitură; rezultă roci bazice; 

- din acest moment magma este dioritică (andezitică). se separă piroxeni, homblendă, 
andezin, etc., până când cristalizează cca. 75% din topitura inițială; rezultă roci intermediare; 

- din acest moment magma este granodioritică (dacitică): se separă hornblenda, ortoza, 
oligoclazul, etc, până la cca. 90-95% din topitura inițială; rezultă roci acide; 

- din acest moment magma este granitică (riolitică ): se separă hornblenda, biotitul, albitul, 
cuarțul, feldspaţi potasici; se formează roci acide; 


Feldspat potasic (ortoza) 
Oligoclaz a 


Anortit >Bytownit>Labrador ~ Andezin 


Magma bazaltică M. andezitică M. dacitică M. riolitică Soluţii 
(gabroică) (dioritică) (granodioritică) (granitică) hidrotermale 


100% 50% 25% 5-10% <5% 
Olivină>Piroxeni > Piroxeni>Hornblenda > Hornblenda > Hormblenda>Biotit 


Ordinea de cristalizare fracționată a mineralelor dintr-o mabmă bazaltică 


Reperul cantitativ luat în estimare este cantitatea de magmă bazaltică inițială, considerată 100%. După solidificarea a 50% din 
magma bazaltică inițială, magma reziduală devine andezitică, apoi după solidificarea a75% din magma inițială bazaltică, magma 
reziduală devine dacitică, etc. 


Fig. nr. 3 — Ordinea de cristalizare fracționată în cazul unei magme primare bazaltice 


3. Faza pegmatitică (t = 750-550WC; se atinge presiunea maximă) — rezultă o topitură cu o 
mare fluiditate datorită îmbogăţirii în elemente volatile, care este injectată pe fisurile, contactele 
dintre roci, falii, etc. Se formează filoane alcătuite din roci denumite pegmatite, cu minerale foarte 
larg dezvoltate: feldspaţi potasici (ortoză), mice, turmalină, cuarţ (vezi şi structura pegmatitică); 


4. Faza pneumatolitică (t = 550-372C; presiune în scădere) — soluţiile reziduale (rămase 
după cristalizarea fazelor anterioare) sunt în stare de vapori, cu o concentraţie slabă de silicați; 
soluţiile foarte mobile pătrund în rocile din pereţii camerelor magmatice şi produc fenomene de 
metasomatoză, rezultând în cazul maselor calcaroase rocile denumite skarne şi o serie de minereuri 
de alcătuite din sulfuri metalice, oxizi, etc.; 


5. Faza hidrotermală (t = 372-50C; presiune scăzută) — această fază s-a separat în raport 
cu punctul critic al apei, când rămân soluţii apoase diluate, cu o compoziţie chimică complexă; 
soluţiile circulă pe fisuri, contactele dintre masele de roci, falii şi depun mineralele hidrotermale: 
sulfuri de Pb, Zn, Sn, Sb, Cu, Au, Ag, cuarţ, etc. 


3. Procese şi manifestări vulcanice 


Fenomenele vulcanice reprezintă suma manifestărilor legate de erupția lavelor şi a gazelor 
asociate, în esenţă legate de un transfer de energie calorică şi substanţă din interior la suprafața 
Pământului. 

Aşa cum s-a amintit mai sus, lava reprezintă o magmă care ajunge la suprafaţă şi se revarsă 
fisural sau punctiform, unde pierde violent sau liniştit o parte din elementele volatile şi din care iau 
naştere rocile vulcanice (efuzive). În mod similar magmelor, acestea pot fi acide, neutre sau 
bazice. Lavele bazice sunt mai fierbinţi şi mai fluide, iar cele acide mai reci şi mai vâscoase. 


3.1. Ascensiunea lavelor la suprafaţă 


Ca „motor” al ascensiunii magmelor spre suprafaţă este considerat procesul care rezultă din 
diferența de densitate dintre topitura magmatică şi rocile înconjurătoare. Astfel, în urma topirii 
unei mase de roci are loc o dilatare însoţită de scăderea densităţii acesteia, de unde şi tendinţa 

magmelor, devenite mai uşoare, să se ridice spre suprafaţă. De asemenea, ascensiunea spre 
suprafaţă a magmelor este înlesnită de zonele de minimă rezistenţă, din zonele de distensiune, 
fracturare a scoarței, etc., sau prin topirea succesivă a rocilor cu care magmele ajung în contact 
datorită temperaturilor înalte, creând astfel canale de ascensiune spre suprafaţă. 

În principal, se pot enumera câteva cauze care conduc frecvent la creşterea energiei şi 
implicit a temperaturii şi presiunii în rezervoarele magmatice, ceea ce determină ascensiunea şi 
erupția lavelor, precum: 

- diferenţa de densitate dintre magma topită şi rocile înconjurătoare. Această diferenţă duce 
în general la erupții neexplozive; 

- energia de expansiune a gazelor din lavă se datorează destinderii gazelor, prin scăderea 
presiunii odată cu urcarea lavei către suprafaţă, care poate da naştere la erupții însoţite de explozii; 

- presiunea statică de zăcământ, în general de natură hidrostatică, care împinge topitura pe 
o fractură ce se deschide, fenomen însoţit şi de tendinţa de coborâre a acoperişului bazinului 
magmatic; 

- presiunea transmisă fluidelor intracrustale de mişcările tectonice verticale sau orizontale. 


In urma activității vulcanice, la suprafața topografică iau naştere aparte vulcanice, curgeri 
de lave şi depozite piroclastitice. 


Elementele unui aparat vulcanic sunt următoarele (fig. nr. 4): 


Conul vulcanic este format din curgeri de lavă succesive sau depozite de strate de piroclastite fine - 
ca de exemplu cinerite - sau din piroclastite grosiere (aglomerate de bombe, lapili), având înclinări divergente 
mici (5-10) la lavele bazice şi mai mari (25-45*) pentru lave sau piroclastite acide. 


Craterul reprezintă o adâncitură circulară, de forma unei pâlnii cu vârful în jos, în centrul conului, 
unde începe coşul vulcanic. La lavele bazice centrul este mai larg, de altfel ca şi coşul vulcanic, care prezintă şi 
trepte faţă de craterul lavelor acide. La unii vulcani apar şi conuri adventive (secundare sau parazite) (fig. nr. 
12). Un exemplu este vulcanul Ema, de aproximativ 3000 m înălțime, care are numeroase conuri adventive pe 
pantele conului principal. 


Coşul vulcanic (engl. vulcanic pipe) reprezintă calea de acces a lavelor din bazinul (cuptorul) 
magmatic, către suprafaţă. Frecvent, coşul vulcanic este umplut cu lavă topită sau consolidată, alteori cu brecii 
vulcanice („diatreme"). Prin eroziunea coșului, umplutura consolidată de lavă, mai dură, rămâne în relief, ca 
un stâlp ce poartă denumirea de neck. Ca exemplu, menţionăm înălțimea Ship Rock (engl., stâncă de forma 
unui vas) din New Mexico, unde ies în relief atât neck-ul cât şi o serie de dyke-uri radiare. 


Barrancos - pe pantele conului principal sunt săpate şanţuri de torenţii sau avalanşele uscate de 
cenuşă care poartă denumirea de barrancos (fig. nr. 4). 


Dyke-uri vulcanice - pornind radiar de la conul vulcanic, o serie de fracturi sunt umplute cu lavă ce 
se consolidează. După eroziunea rocilor sedimentare fracturate, lavele consolidate, rezistente la eroziune, 
rămân în relief sub forma unor creste longitudinale, cu aspect de ziduri, denumite dyke-uri (fig. nr. 4). 


Cuptorul vulcanic (vatră vulcanică, bazin magmatic) este zona de topitură ce alimentează coşurile 
vulcanice cu lavă topită. Adâncimea acestor cuptoare este variabilă - de exemplu 50 km în regiunea 
Vulcanului Kliucevskaia din Kamciatka, 5 km în zona Vulcanului Vezuviu din Italia. Nu întotdeauna este 
posibilă existența unui cuptor vulcanic; lavel pot lua naştere prin lichefierea treptată a unor materii 
plastice foarte vâscoase şi fierbinţi ce se ridică treptat pe fracturi, trecând de la presiuni mari spre 
zone cu presiune scăzută către suprafaţă unde se consolidează (de exemplu, corpurile suple de 
„graniţe de falii”). 

Fig. nr. 4 - Elementele unui aparat vulcanic central, în secțiune şi în plan (după V. Lăzărescu, 1980) 


Calderele sunt resturi ale unor aparate vulcanice centrale, la care s-au conservat părțile 
marginale având aspectul unor căldări cu marginile ridicate. S-a adoptat astfel termenul spaniol 
caldera (termen popular folosit în sens geomorfologic în Azore) (fig, nr. 4). Sunt separate 3 tipuri de 
caldere: 

- Caldere de explozie, formate în urma unei erupții foarte violente ce a aruncat în aer 
aparatul vulcanic (de exemplu, de tip Bandai San). În mijlocul depresiunii formate, pot apărea 
ulterior alte cratere (cum este cazul şi la Vezuviu cu Monte di Soma şi Monte Nuovo). 


VATRA DORNEI 


Fig. nr. 5 - Schița calderelor de eroziune din Munţii Călimani şi Gurghiu (după V. Lăzărescu, 1980). 


- Caldere de prăbuşire sunt rezultatul prăbuşirii unor porţiuni din aparatul vulcanic, de 
formă circulară, în trepte. Tipuri de astfel de caldere lărgite se întâlnesc la vulcanii de tip scut, ce 
rezultă din erupțiile bazice din Insulele Hawaii. Aici cantitatea de lavă eruptă este mare, creându- 

se sub crusta oceanică subțire un spațiu mare, gol ce trebuie închis, tinzând astfel ca acoperişul să 
se prăbuşească după traseul unor falii gravitaționale. 

- Caldere de eroziune apar în cazul când lărgirea craterului vulcanic se face prin eroziunea 
întreținută de reţeaua hidrografică. Asemenea caldere sunt, de exemplu, în munții vulcanici 
Harghita - Gurghiu -Călimani, dintre care menţionăm în special caldera dintre vârfurile Pietrosu şi 
Izvora, care a fost erodată de torenţii de la izvoarele pârâului Neagra Șarului (fig. nr. 5). Calderele 
de eroziune sunt mai numeroase, rolul factorilor externi de eroziune fiind deosebit de activ. 


3.2. Produse vulcanice 
3.2.1. Produse lichide 


Sunt reprezentate prin lavele vâscoase sau fluide, după cum sunt acide sau bazice. 

Lavele vâscoase, acide, au diferite aspecte ca lave cordate (franc. corde = frânghie, engl. ropy 
lava), având forme de frânghii răsucite; lave scoriacee (scorii), cu goluri, datorită expulzării gazelor. De 
exemplu, piatra ponce (spumă de mare, fr. pierre ponce, engl. pumice), formată dintr-o astfel de lavă, are 
aspect vacuolar şi pluteşte la suprafaţa apei. Alte lave sunt lucioase, sticloase, iar când răcirea se face brusc 
rezultă roci cu aspect de smoală. De exemplu, obsidianul (de culoare neagră), pechsteinul (verzui-roşcat), sunt 
sticle vulcanice cu aspect gras, cu luciu sticlos, uşoare, produse în condiţii subacvatice (prin încălzire 
expandează, mărindu-şi volumul). 

Lavele fluide sunt bazice, dând curgeri întinse. Multe din lavele bazice au aspect de scorii, având 
proprietatea de a se degazeitica uşor. Lavele scoriacee, prin îngrămădire pot da blocuri de lave (engl. block 
lava). Se pot prezenta şi sub formă de lave cordate, netede, înainte de a se degazeifica (lava pahoehoe, 
denumire hawaiiană). Lavele bazice pot da separaţiuni de coloane hexagonale, verticale, cu aspect de tuburi de 
orgă (de exemplu, Vf. Laperrine, din masivul Hoggor, Detunatele din Munţii Apuseni). Lavele bazice apar 
sub formă de platouri (Podişul Dekkan, din India), la marginea cărora pot apărea trepte, termenul utilizat 
pentru astfel de formaţiuni fiind de trappe (termen bur-afrikaans). În cazul erupțiilor submarine, formele de 
pillows sunt caracteristice lavelor bazice. Sunt cazuri când aceste pillow-lava se formează sub cuvertura de 
gheaţă, rezultând proeminențe de vulcanite, cum sunt de exemplu cele din Islanda, numite stapi. 


3.2.2. Produse solide 


Blocuri vulcanice - bucăţi de lavă rupte din rocile înconjurătoare din pereții coşului. Sunt de 
dimensiuni ce depăşesc 6,4 cm. Bombele sunt bucăți de lavă aruncate în aer, care în cădere iau aspecte 
fusiforme. 

Lapilii (lat. Lapis, piatră) - bucăţi mici, ca pietncelele de lavă consolidată, cu dimensiune de 2-64 
mm. 

Nisipul vulcanic şi cenuşa vulcanică reprezintă o aglomerare de granule vulcanice de dimensiuni 
arenitice, sub 2 mm, ce poate pluti în aer timp mai îndelungat şi este eliminată de obicei înaintea erupţiilor. 

Acumularea acestor produse vulcanice solide în apă sau subaerian formează depozite denumite 
tephra sau ejecta când nu sunt consolidate, sau piroclastite atunci când în majoritatea cazurilor sunt 
luificate. Formațiunile ce iau naştere printr-un amestec de produse vulcanice de mărimi diferite poartă în 
general numele de aglomerate vulcanice. 

Cenuşile, prin consolidare, eventual cu participarea lapililor, formează tufurile vulcanice. Ele poartă 
denumiri diferite, după tipul rocii din care provin (tufuri riolitice, tufuri dacitice, tufuri andezitice etc.) sau 
toponimice (tuful de Hădăreni, tuful de Dej, etc). 

Amestecul de material vulcanic, cu material piroclastic şi epiclastic formează formațiunile 
vulcanogen-sedimentare. 

3.2.3. Produse gazoase 


Gazele eliminate de vulcani în timpul erupției ating temperaturi până la 1360*C, având o compoziţie 
chimică complexă. Pe măsura depăşirii fazei de paroxism a erupției vulcanice, temperatura gazelor scade şi 
compoziția chimică se simplifică. In final, compoziţia gazelor este alcătuită aproape exclusiv din CO». 

Fumarolele uscate (lat. fummus = fum) sunt lipsite de apă, temperatura lor depăşind 374°C 
(temperatura critică a apei). Acestea conţin: azot (N), oxid de carbon (CO), hidrogen (H), metan (CH3), 
vapori de clorură de sodiu (NaCl) şi clorură de potasiu (KC1), oxid de cupru (CuO). Fumarole formează prin 
sublimare, pe marginea craterului sau la suprafaţa bombelor aruncate, eflorescente de sare gemă 
(NaCl), silvină (KCI) şi tenorit (CuO). 

Fumarolele acide sunt emanaţii de gaze ce cuprind hidrogen sulfurat (H2S), bioxid de sulf 
(SO2), bioxid de carbon (CO2), vapori de apă. Temperatura acestor fumarole este apropiată de 
temperatura critică a apei. Aceste fumarole acide dau eflorescente de cloruri de fier (FeCl, FeCl), 
de cupru, de culori deschise, vii (verde, albastru, roşcat), sau eflorescente de fier oligist (Fe203). 

Fumarolele alcaline conţin clorură de amoniu (NH4CI), hidrat de amoniu (NH4OH), 
amoniac (NH3), vapori de apă şi bioxid de carbon. Clorură de amoniu apare sub forma pulberilor 
sublimate. Temperatura acestor fumarole este de 400-100*C. Astăzi se cunoaşte o activitate 
fumaroliană legată de Vulcanii Demavent şi Taftan din Iran, activitate începută încă din Eocenul 
superior. Fumarole submarine s-au semnalat în prezent în Golful Levante, unde se află Insula 
Vulcano. Aceste emanaţii dau concentraţii de marcasită şi pirită. 

Solfatarele (după lacul de sulf numit la Solfatara, de lângă Pozzuolli din Italia). Sunt 
emanaţii în special de bioxid de sulf (S0»), acid sulfuros sub formă de vapori (H>503) şi acid 
sulfuric (H2S04), ultimul mai stabil. Se adaugă vapori de apă şi concentraţii de sulf (La Soufiere în 
Guadelupa şi Coppiapo la graniţa dintre Chile şi Bolivia), de realgar (As2S53) şi auripigment. La noi 
în ţară, urme ale activităţii solfatariene s-au manifestat la Gura Haitii (concentraţii de sulf), Siriu 
(valea Buzăului - manifestări sulfuroase), depozitele miocene ale Subcarpaților (concentraţii de 
celestină). 

Mofetele sunt emanaţii de bioxid de carbon (CO; cu temperatura sub 40°C), ce continuă şi 
după încetarea propriu-zisă a activităţii vulcanice. La noi în ţară, în zona Tuşnad sunt astfel de 
emanaţii în peşteri mici (Puturosul). Destul de frecvent se amestecă cu apa subterană, înainte de a 
ajunge la suprafaţă, dând apele carbogazoase, cu mare răspândire în România (Borsec, Malnaş, 
Biborţeni etc). Emanaţiile mofetice de la noi din ţară se datorează lanţului vulcanic Harghita - 
Gurghiu - Călimani - Țibleş şi se extind mult şi în afara lanţului vulcanic. 


3.3. Tipurile de manifestări vulcanice 


Tipurile de manifestări vulcanice sunt condiţionate de compoziţia chimică a lavelor (acide 
sau bazice), volumul şi tipul gazelor asociate şi parametrii fizico-mecanici ai rocilor 
înconjurătoare. 

Lavele acide sunt mai vâscoase, cu un conţinut mare de SiO2 dar şi în tectosilicați (gupări 
de SiO4}, asociate în spaţiu) cu temperatură ridicată de topire. Lavele bazice sunt mai bogate în 
nesosilicaţi (tetraedrii izolaţi de SiO4) şi sărace în S10», sunt fluide, dau curgeri întinse şi se 
degazeifică uşor. în opoziţie cu erupțiile liniştite ale lavelor bazice, erupțiile lavelor acide sunt 
explozive, cu produse solide, cenuşă vulcanică. 


3.3.1. Tipuri de erupții 
În general, lavele ies la suprafaţă în zonele de minimă rezistenţă a crustei, acolo unde sunt 


fracturi adânci sau unde se intersectează faliile (vezi Vulcanul Kliucevscaia), precum şi în zonele 
de subţiere a crustei. Sunt cunoscute astfel trei tipuri principale de erupții vulcanice. 

a. Erupție centrală, produsă în zona de intersecţii de falii, în „I" sau în „V”, sau prin 
perforarea formațiunilor geologice. Se caracterizează printr-un aparat vulcanic cu un coş de 
alimentare, terminat frecvent cu un con vulcanic la suprafaţă (Vulcanul Kliucevskaia din 
Kamciatka). 

b. Erupţie lineară, produsă pe traseul faliilor şi fracturilor. Structurile vulcanice care iau 
naştere sunt alungite, cu importante curgeri de lave, de o parte şi de alta a fracturii sau a faliei. Un 
exemplu este linia de erupții Laki din Islanda, care cuprinde şi cel mai important vulcan din 
această insulă, Hekla. După A. Rittman (1934), într-o zonă vulcanică importantă erupțiile au la 
început un caracter linear, apoi devin punctuale după cicatrizarea unor fracturi. Pentru ţara noastră 
această idee a fost dezvoltată şi aplicată de I. Atanasiu (1946) pentru explicarea erupţiilor din 
lanţul vulcanic Harghita - Călimani - Țibleş - Oaş. 


Fig. nr. 6 - Erupţie liniară străbătând roci 
sedimentare mai vechi, fracturate 
(după V. Lăzărescu, 1980). 


c. Erupția areală este caracteristică unor revărsări de lave pe zone largi, nu numai de-a lungul 
faliilor ci şi pe alte crăpături. Aceste erupții sunt legate de scufundările unor blocuri întregi ale crustei, între 
fracturi, curgerile de lave generând platourile de bazalte (de exemplu, platoul Dekan - India, platoul bazaltic 
din Islanda). 

În urma erupţiilor vulcanice şi în funcţie caracterului acestora (exploziv, liniştit, mixt) iau 
naştere la suprafaţă aparate vulcanice, curgeri de lave, depuneri piroclastice şi cruste carbonatice, 
sulfatice, etc., cu o morfologie condiţionată de domeniile subaerian sau submarin în care au loc 
manifestările. 


3.3.2. Tipuri de manifestări subaeriene 


a. Tipul hawaiian este de tip oceanic cu lave bazice fluide, cu revărsări şi curgeri de lave în 
cantitate mare, formând uneori cascade ce se revarsă în ocean. Conul vulcanic are pante line (5- 
10°), cu extindere pe o suprafaţă mare, cu înălțime absolută mare (cea 10000 m Vulcanul Mauna 
Loa). Asemenea vulcani poartă denumirea de vulcani scut (engl. shield vulcano), având aspectul 
unui scut rotund. În centru se află o depresiune largă, care nu mai are aspectul unui crater, ci de 
calderă de prăbuşire (fig. nr. 7), cu o lărgime de 30-40 km. Exemple tipice sunt Vulcanii Mauna 
Loa şi Kilauea din Arhipelagul Hawaii, iar Mauna Kea este un uriaş vulcan stins. În aceeaşi insulă 
principală a arhipelagului, vulcanul Hale’ Mau’ Mau are o calderă foarte largă ce are în mijloc un 
lac de lavă la fel ca şi în caldera Vulcanului Kilauea. Lavele, fiind fluide, se degazeifică uşor, 
produc jerbe de topituri incandescente fără piroclastite solide (bombe, lapilii). În timpul 
degazeiticării lavei se produc pe suprafaţa acesteia umflături care se sparg în partea superioară, 
luând aspectul unor „coşuri de fum", denumite hornitos. De asemenea, picături fine de lavă sunt 
aruncate în aer, formând fire subţiri, numite „părul lui Pele" (Aa) sau având forme alungite, numite 
„lacrimile lui Pele" (zeitate hawaiiană a focului). 


b. Tipul strombolian (fig. nr. 7) conţine lave bazice, cu erupții foarte regulate în antichitate 
(o dată la două ore), fiind asemănat cu un far al Mediteranei. Denumirea acestui tip de vulcanism 
s-a dat după vulcanul din Insula Stromboli din Aripelagul Insulelor Lipari sau Eoliene, situat la 
nord de Sicilia. Erupţiile dau curgeri, dar şi bombe şi lapili, care formează pe pantele conului o 
succesiune de asemenea produse vulcanice, în mod alternativ. Pantele sunt mari (30-409), iar 

crustele de lavă se sparg, se rup şi alunecă pe pantă, dând un zgomot tipic, asemănător puhoaielor 
de apă cu gheaţă. Craterul este de dimensiuni reduse, scoate permanent o coloană continuă de gaze 
incolore, emițând uneori şi bucăţi de lavă incandescentă, care, fiind aruncate la înălțimi mari, 
capătă un aspect fusiform în timpul căderii pe pământ (bombe). 


Crusta de tip 
continental 


Fig.. nr. 7 - Tipuri de aparate vulcanice (în secţiune verticală) generate de 
manifestări hawaiiene (a), stromboliene (b), vukaniene (c) sau mixte (d). 


c. Tipul vulcanian (fig nr. 7) are lavă acidă sau intermediară, erupțiile fiind explozive, cu 
lavă ce provine dintr-o zonă adâncă de crustă continentală. Denumirea tipului de vulcanism vine de 
la Volcano din Insulele Lipari (la romani, zeul focului). La sfârşitul fiecărei erupții, lava fiind 
vâscoasă formează un dop pe coşul vulcanic, ce este aruncat în aer de erupția următoare, când ia 
naştere cenuşa vulcanică prin sfărâmarea masei dopului. Frupțiile sunt violente, provocând 
cutremure, iar coloana de gaze, de culoare cenuşie, datorită cantităţii mari de cenuşă se ridică până 
la 3000-4000 m înălțime. La această înălțime, coloana de cenuşă se lăţeşte, producând ploi de 
cenuşă şi descărcări electrice. Conul aparatului vulcanic este alcătuit din strate de cenuşă ce se 
transformă în tufuri, cu pante abrupte pe care se produc avalanşe uscate, ce produc şanţuri de tip 
barrancos. Asemenea avalanşe se produc şi în interiorul craterului, iar repetarea fenomenului face 
ca în partea superioară stratele de cenuşă să prezinte o îndoitură spre centrul craterului, fiind o 
particularitate a acestui tip vulcanian. 


d. Tipul Bandai San (vulcan japonez ce a erupt în 1888, după un mileniu de linişte) este 
puternic exploziv, cu lavă acidă, care aruncă în aer nu numai dopul coşului vulcanic, dar şi partea 
superioară a conului. Amintim aici erupția din 1883 a Vulcanului Krakatoa, din arhipelagul cu 
acelaşi nume. Aceasta este cea mai puternică erupție cunoscută, care a aruncat în aer jumătatea 
nordică a Insulei Rakata, iar cenuşa a ajuns în stratosfera. Erupția a fost auzită la 800 km distanţă, 
a provocat un val mare ce a străbătut Oceanul Indian şi Oceanul Pacific la distanță mare, iar 
curenţii laterali au transportat cenuşa până deasupra Parisului şi Stokholmului. Temperatura medie 
a planetei a scăzut simţitor în acel an. Valul produs seismic, se numeşte tsunami. După 44 de ani 
de la erupție a apărut în mijlocul Arhipelagului Krakatoa o insulă de lavă vulcanică, Anak Rakata 
(fiul lui Rakata), cu un lac de lavă incandescentă în mijloc, reprezentând probabil un con vulcanic 
secundar în mijlocul calderei ce are un diametru de aproximativ 10 km. Se pot produce de 
asemenea erupții de gaze dense, care formează nori arzători. 


e. Tipul plinian (fig. nr. 7) este asemănător tipului Bandai San, dar după explozia bogată 
de cenuşă urmează numeroase curgeri de lavă. Este o alternanță de erupții de tip vulcanian şi 
strombolian. Exemplul tipic este Vezuviul, denumirea fiind dată după descrierea catastrofală a 

Vezuviului făcută de Pliniu cel Tânăr din anul 79 e.n. Vulcanul Vezuviu are o calderă largă, 
numită Monte Somma, în centrul căreia este vulcanul propriu-zis, Monte Nuovo, apărut în anul 
1588, către care trecerea se face printr-o şa numită Attrio del Cavallo. Pantele conului sunt 
abrupte, alcătuite dintr-o succesiune alternantă de piroclastute solide (bombe, lapilii) şi curgeri de 
lave (lave scoriacee, cordate). Atrio del Cavallo este umplut cu lavă cordată şi scoriacee şi cu o 
cantitate mare de cenuşă. Erupția puternică a acestui vulcan din anul 79 e.n. a aruncat în aer o 
cantitate mare de cenuşă, a provocat ploi puternice care au dat torenți de noroi ce au acoperit 
oraşele Pompei şi Herculanum. La finele erupției a avut loc o revărsare de lavă. Erupția s-a produs 
probabil noaptea, căci multe din trupurile pietrificate la Pompei şi Herculanum erau în poziţie 
culcată sau şezând. Astăzi, aceste două localităţi sunt muzee arheologice, mărturie a catastrofei 
Vezuviului. Vulcanul a mai erupt şi în alte perioade, de exemplu în 1932-1936, iar astăzi emite 
vapori de apă şi gaze toxice. 


f. Tipul peleean (Montagne Pele din Insula Martinica - Antilele Mici). Erupția importantă a 
fost în 1902. Aici activitatea a început prin revărsarea lacului din vechiul crater sub forma unui 
şuvoi de noroi şi apă. S-a ridicat apoi din crater un „ac vulcanic” sub formă de stâlp, o extruziune 
solidă, până la înălțimea de 476 m deasupra muntelui. Ulterior în acest ac vulcanic au apărut 
crăpături din care au ieşit gaze, vapori de apă supraîncălziţi şi cenuşă (fig. nr. 8). Aceste gaze au 
format în domul vulcanic un nor gros şi dens, fierbinte, ce a distrus portul St. Pierre şi populaţia lui 
(nori arzători = franc, nuees ardentes). 


x Nori 


Prin acest tip de vulcanism s-au putut explica apariția domurilor vulcanice (puy-urile) de la 
nord de Masivul Central Francez, Regiunea Auvergne (Puy de Dome). Erupţii asemănătoare s-au 
produs şi în Alaska (Katmai, 1912), Kamciatka (Bezumianii, 1956), etc. Aici au luat naştere 
cinerite speciale cu aspect de tufuri sudate, care au explicat formarea ignimbritelor (tufuri 
silicifiate cu textură şistoasă) descrise în Noua Zeelandă şi în alte zone 


g. Tipul maar este caracterizat prin erupții de gaze cu sfărâmături de roci. Structura unui astfel de tip 
se reduce la un coş umplut cu brecii vulcanice (neck), geomorfologic concretizându-se într-o depresiune 
circulară, umplută uneori cu apă. Acest tip este denumit maar după regiunea Fifel din Germania. Asemenea 
vulcani se găsesc şi în nordul Angliei (zona Golfului Firth of Forth) şi în Africa de Sud (regiunea Kimberley). 
în regiunea Kimberley apar neck-uri umplute cu brecii vulcanice bazice gălbui, numite yellow ground, către 
suprafaţă, fiind alterate şi blue ground, în adâncime, nealterate, unde se găsesc diamante. Exploatările 
miniere sunt foarte adânci (peste 3000 m) şi au arătat că secțiunea transversală a neck-urilor diamantifere trece 
gradat de la una circulară la suprafaţă, la forme eliptice în adâncime. 


3.3.3. Tipuri de manifestări submarine 


Manitestările vulcanice submarine sunt destul de frecvente, mai bogate decât pe uscat, dar sunt mai 
puţin cunoscute. Vulcanismul submarin are un caracter intermediar în apropierea continentului (linia 
andezitului - denumire veche - în Oceanul Pacific de Vest) şi în mările închise şi caracter bazic şi ultrabazic în 
zonele de larg şi în dorsale. 

Vulcanismul submarin se caracterizează printr-o mare bogăţie în cenuşă, produsă în special în 
erupțiile de până la 500 m adâncime. Explicaţia este dată de faptul că se produce o evaporare bruscă a apei 

marine, vaporii se amestecă intim cu lava ce se fragmentează fin, generând cantități imense de cenuşă 
vulcanică (A. R. Mc Birney, 1963), cum au fost cele date de erupția Vulcanului Capelhincos dm Arhipelagul 
Azore, din 1957. 

La adâncimi mai mari de 900-1700 m, în funcție de temperatura lavelor, se realizează o egalizare a 
presiunii acestora şi a presiunii critice a vaporilor de apă, ce împiedică dezvoltarea manifestărilor vulcanice 
explozive. La aceste adâncimi mari erupțiile submarine se transformă în revărsări de lavă, ce dau curgeri care 
se degazeifică repede pe suprafeţe echipotenţiale, de forma unor calote semisferice sau sferice. Suprafaţa 
acestor curgeri submarine are aspect de „pillow-lava”, reprezentând nişte lentile rotunjite de forma unor perne 
(engl. pilow = pernă) dispuse dezordonat (fig. nr. 9). 


Fig. nr. 9 z Pillow-lava, în secţiune (curgere submarină) 
(după Ch. Longwell & R. Flint, 1963; fide V. Lăzărescu, 1980). 


La noi, asemenea curgeri submarine, cu aglomerări de pillow-lava, se întâlnesc în masivul Niculiţel 
(Mănăstirea Cocoşu), unde roci bazice (melafire şi diabaze) de vârstă triasică sunt dispuse alternant cu calcare 
tipic marine (la fel în cariera Revărsarea-Isaccea). Curgerile submarine intră repede în alterare chimică datorită 
agresivităţii apei marine, dar şi datorită chimismului activ al lavelor în curs de consolidare. Astfel, sticlele 
vulcanice bazice se transformă într-un tut vitro-clastic, denumit palagonit. La fel, lavele răcite în adâncime 
sunt acoperite cu argilă roşie abisală. În aceste zone se formează şi diatomite şi radiolarite, datorită dezvoltării 
explozive a florei şi faunei microscopice silicioase. De asemenea iau naștere noduli de oxizi de mangan, cu 
sâmbure de sticlă bazaltică. Uneori conurile submarine ale vulcanilor înalți sunt retezate prin eroziunea foarte 
activă a curenților formând vulcani de tip guyot, pe care se dezvoltă recifi sau atoli. Când vulcanii submarini 
depăşesc suprafaţa apei, generându-se lanţuri de insule vulcanice (Insulele Hawaii, Azore ş. a.). 


3.4. Manifestări postvulcanice 


După încetarea fenomenelor propriu-zis vulcanice, fenomenele ce provin din acest vulcanism activ, 
continuă sub forma unor manifestări diferite: 

Mofetele - emisiuni gazoase de CO» (au fost tratate la produsele gazoase); 

Sojfionii - ejectări de vapori de apă supraîncălziţi, semnalate în regiunea Toscana din Italia, în jurul 
localităţilor Sarderella şi Voltera. Au temperatură în jur de 200°C şi sunt expulzați pe fracturi. Sunt utilizați la 
termocentrale pentru încălzire şi pentru energie electrică. Soffionii, după ce se lichefiază şi cad pe pământ, se 
adună în depresiuni denumite lagoni unde precipită sassolinul (H3BO3 - acidul boric) şi boraxul 
(Na-B4G. 10 H20). 

Geyserele (Geyser, după numele lor islandez) - izvoare termale cu temperatură de 100°C. Aceste 
izvoare apar în zone vulcanice, pe fracturi, prin colectarea apelor meteorice şi a apelor subterane 
supraîncălzite. Geyserele funcționează pe principiul sifonului termic, când apar şi vaporii din partea inferioară 
a izvorului, se încălzesc la temperatura de 110-120°C. Presiunea realizată la această temperatură învinge 
coloana de apă rece colectată în canalul izvorului, producând erupția. Geyserele funcționează cu intermitență. 
Se întâlnesc în Islanda, S.U.A. (Yellowstone Park, cu geysere ca Mammouth, Old Faithful etc), Kamciatka, 
Noua Zeelandă, etc. În jurul geyserelor se depune geyseritul (format din opal - SiO2 amorf şi hidratat) şi în ele 
trăiesc o serie de organisme cum ar fi Oscillatoria (algă albastră). 

Izvoarele termale se găsesc în zonele vulcanice. Apa dizolvă în drumul ei săruri, mineralizându-se. 
Sunt frecvente la noi în ţară, în Islanda, etc. 

3.5. Predicţia erupţiilor vulcanice 


Asemenea încercări sunt foarte numeroase, dar rezultatele sunt încă departe de prognoze precise. 
încercările de prevedere a erupțiilor vulcanice sunt elemente de interdisciplinaritate, urmărindu-se în general 
patru direcţii: zonarea vulcanică, fenomene geochimice, fenomene geofizice, schimbări geodetice. 

- Zonarea vulcanică presupune stabilirea zonelor periculoase la fiecare vulcan, pentru curgerile de 
lavă sau direcția vântului dominant, pentru erupțiile de gaze. 

- Fenomene geochimice se referă la modificarea în timp a compozițiilor gazelor şi a apei din interiorul 
craterului şi în afara lui. De exemplu, raportul S?/CI când creşte de la mai puţin de 1 la 7-8 se anunţă un 
paroxism, la fel ca şi trecerea de la activitatea mofetică (40°C) la cea fumaroliană (374°C). 

- Fenomene geofizice se referă la creşterea temperaturilor şi a fluxului termic, scăderea rezistivității 
electrice în substratul unei regiuni, schimbări în câmpul geomagnetic sau gravitațional local. De asemenea, 
urmărirea activităţii seismice locale pe fondul unei vibrații vulcanice, ce poate fi continuă (armonică) sau 
episodică (spasmodică), reprezintă un element important de control vulcanolog:c. 

- Schimbările geodetice (topografice), reprezentate prin ridicări lente urmate de coborâri rapide, 
anunţă o erupție iminentă. Aceste observaţii se fac pe aparatul vulcanic. Deplasările orizontale sunt mai greu 
de urmărit. Asemenea mişcări orizontale sunt mai vizibile în zona gja-urilor (crăpături lungi) din Islanda, după 
cum aceste rupturi se deschid sau se închid. 

Toate aceste modificări preparoxismale se observă mai uşor la manifestările vulcanice puţin adânci, 
ca de exemplu în zona calderei vulcanice Kilauea. În cazul vetrelor adânci şi la vulcanii continentali, toate 
aceste schimbări se percep mai greu sau foarte greu. De aceea prognoza unei erupții este greu de stabilit, fiind 
necesară o aparatură complexă, observaţii îndelungate, computerizate şi un personal numeros şi foarte bine 
mstruut. 


4. Structura şi textura rocilor magmatice 
4.1. Structura 


Noţiunea de structură desemnează rapoturile dintre constituienții (mineralele) rocilor 
magmatice, referindu-se la: 

- gradul de cristalinitate - adică raportul cantitativ dintre componenții cristalizați şi 
componenții necristalizați care caracterizează agregatul mineral (roca); 

- gradul de idiomorfism - adică raportul dintre componenţii idiomorfi şi cei xenomorfi 
(alotriomorfi) care caracterizează agregatul mineral (roca); 

- dimensiunea absolută a componenților cristalini ai rocii; 

- dimensiunea relativă a componenților cristalini ai rocii. 


4.1.1. După gradul de cristalinitate: 

- Structură holocristalină au toată masa complet cristalizată (cazul rocilor intruzive: 
granite - gabbrouri); 

- structură hipocristalină alcătuite atât din cristale cât şi din sticlă (cazul unor rocii 
efuzive: (bazalte - riolite); 

- structură hialină (vitroase = sticloase) care au întreaga masă necristalizată (cazul sticlelor 
vulcanice: obsidiana, piatra ponce, etc). 


4.1.2. După gradul de idiomorfism.: 

- structura panidiomorță - agregat alcătuit în întregime de minerale idiomortfe; 
- structura hipidiomorjă - agregat alcătuit din minerale idiomorfe şi xenomorfe; 
- structura alotriomorță - agregat alcătuit numai din minerale xenomorfe. 

4.1.3. După dimensiunea absolută a cristalelor: 
- structură faneritică - cu cristale vizibile cu ochiul liber, mai mari de 0,2 mm; 
- structură afanitică - cu cristale invizibile cu ochiul liber, mai mici de 0,2 mm. 


4.1.4. După dimensiunea relativă a cristalelor: 
- structură echigranulară - componenţii rocii au dimensiuni relativ egale; 
- structură inechigranulară - componenții rocii au dimensiuni foarte variate. 


4.2. Textura 


Noţiunea de textură se referă la dispoziţia în spaţiu şi modul de umplere a spațiului unui 
agregat mineral de către componenţii minerali, aranjament rezultat în procesul de solidificare a 
magmelor şi lavelor. 


4.2.1. În funcţie de orientarea spațială a componenților în agregat: 

- textură masivă - componenții nu prezintă nici o tendinţă de orientare în spațiu; 

- textură fluidală - iau naştere în cazul solidificării în procesul de curgere a lavelor, 
mineralele avînd o dispoziţie laminară sau în şlire; 

- textură radiară - rezultă o dispoziţie radiară a componenților. 


4.2.2. În funcţie de modul de ocupare a spațiunui din agregat: 

- textură compactă - spaţiul din agregat este ocupat integral de minerale cristalizate sau 
necristalizate rezultate în procesul de solidificare a magmelor și lavelor; 

- textură vacuolară (scoriacee, veziculară, celulară) - apare în condiţiile pierderii rapide a 
elementelor volatile sau a contracţiilor în procesul de răcire rapidă a lavelor, rezultînd o serie de 
spații libere în masa rocii (o textură tip burete). Dacă ulterior, datorită circulației soluțiilor, spaţiile 
sunt umplute complet cu minerale, se formează fexturile amigdaloide. 


Modul şi adâncimea la care s-au consolidat magmele sunt reflectate în structura rocilor 
plutonice şi vulcanice. În funcţie de felul în care s-a produs scăderea temperaturii (lent sau rapid), 
corelat şi cu adâncimea la care a avut loc procesul de solidificare rezultă diferite tipuri de structuri: 

- structurile faneritice şi holocristaline - rezultă la adâncime, în condiţiile variaţiei lente a 
temperaturii si presiunii; 

- structurile afanitice, hipocristaline şi vitroase - iau naştere în general la suprafaţă sau la 
adâncimi reduse, prin variaţia rapidă a temperaturii şi presiunii. 

Pe lângă structurile enumerate se mai pot forma şi alte tipuri de structuri definite în funcţie 
de raporturile dintre masa cristalizată şi cea necristalizată din rocă şi de modul de dezvoltare a 
mineralelor cristalizate. De ex. la cca. 750-700°C, faza gazoasă ajunge la o presiune suficient de 
mare încât să determine fluidele fierbinți să părăsescă rezervorul magmatic şi să circule prin 
sistemele de crăpături (fisuri şi falii) din roci nou formate sau din pereţii rezervorului. În acest mod 
se depun o serie de minerale denumite generic, depuneri pegmatit-pneumatolitice. În aceste 
condiții se formează structura pegmatitică cu megacristale de mică, feldspat, turmalină şi cuarţ. 


5. Clasificarea rocilor plutonice şi vulcanice 


În urma consolidării magmelor şi lavelor se formează roci plutonice şi vulcanice alcătuite 
din faze minerale solide cristalizate sau amorfe (vitroase-sticloase). Clasificarea rocilor magmatice 
şi vulcanice se face în funcţie de mai multe criterii, cele mai uzuale se referindu-se la (fig. 10): 

- domeniul de consolidare în raport cu suprafaţa topografică terestră; 

- structura rocilor; 

- compoziția mineralogică; 

- compoziţia chimică; 
- modul de formare 

Fig. 10 - Clasificarea rocilor magmatice 


5.1. Din punct de vedere al compoziției chimice, după conținutul în SiO», rocile magmatice 
se clasifică în: 

- acide cu conținuturi de SiOz de peste 63 %, în care cuarțul este asociat cu minerale cum 
sunt feldspații, micele, amfibolii, etc., de ex. granitele şi riolitele; 

- neutre cu conţinuturi de SiO2 cuprins între 52 % şi 63 % în care cuarțul liber lipseşte, în 
schimb sunt prezenţi silicați diverşi (de ex. andezitele); 

- bazice în care conţinutul în SiO, este de 45 % - 52 %, lipsite de cuarţ, dar bogate în 
silicați feromagnezieni, de ex. bazaltele; 

- ultrabazice caracterizate prin conţinuturi în SiO2 cuprinse între 30 % şi 45 % şi prevalența 
olivinei, aşa cum se întâmplă la peridotite. Se cunosc în domeniul continental numai în în zonele 
profunde al scoarţei, la contactul crustei cu astenosfera şi în domeniul rifturilor oceanice. 


5.2. Ținând seama de structură rocile magmatice se clasifică astfel: 


a. După gradul de cristalizare, în special proporţia de sticlă: 
- roci holocristaline au toată masa complet cristalizată, aşa cum sunt rocile plutonice 
(granite, gabbrouri etc); 
- roci hipocristaline alcătuite atât din cristale, cât şi din sticlă, ca în cazul unor rocii efuzive 
(andezite, riolite etc.); 
- roci hialine (vitroase = sticloase) care au întreaga masă sticloasă, lipsită de cristale, cum 
sunt sticlele vulcanice, obsidiana şi piatra ponce. 

b. După dimensiunea absolută a cristalelor (fig. nr. 10): 

- roci faneritice cu cristale vizibile cu ochiul liber, mai mari de 0,2 mm; 

- roci afanitice cu cristale invizibile cu ochiul liber, mai mici de 0,2 mm. 

Rocilor plutonice le sunt caracteristice structurile faneritice, holocristaline, datorită faptului 
că s-au consolidat la adâncimi mari, unde răcirea lor a fost lentă, ceea ce a permis cristalizarea 
completă. În schimb, rocilor vulcanice formate la /sau aproape de suprafaţă, le sunt caracteristice 
structurile hialine şi afanitice, determinate de o răcire rapidă. 


5.3. Clasificarea mineralogică (fig. nr. 11) - având în vedere că la alcătuirea mineralogică 
a celor mai multe dintre rocile magmatice participă următoarele grupe de minerale: Q - minerale 
din grupul SiO», A - feldspaţi alcalini, P - feldspaţi plagioclazi, F - feldspatoizi şi M - silicați 
mafici fero-magnezieni (olivine, piroxeni, amfiboli şi biotit), şi că grupele Q şi F sunt 
incompatibile în aceiaşi rocă, rezultă că în clasificarea unei roci magmatice este suficient să fie 
luate în calcul patru grupe de minerale (fig. 11) 


M < 90 Qe A+P=100 Clasificarea modală 


At Pe F2 100 a rocilor magmatice. ROCI 
INTRUSIVE: 


î-cuarţolite; 2-granite alcaline; 
3-granite;  4-granodiorite; 5- 
tonalite; G-sienite alcaline; 7- 
sienite;  8-monzonite 9-diorite 
și gabrouri monzonitice; 10- 
diorite,  gabrouri; 11-sienite 


feldspatoide; 12-monzonite feld- 
5 7 5 spatoide; 13-essexite; 14-ther- 
A 10 7 35 8 P alite; 15-foidite. 


ROCI EXTRUSIVE: 


1. —; 2-riolite alcaline; 3 
riolite; 4-dacite; 5-plagiodacite; 
6-trahite alcaline; T-trahite; 8- 
latite; 9-latite andezitice, mu- 
gearite; 10-andezite; 11-fono- 
lite; 12-fonolite tefritice; 13- 
tefrite  fonolitice; 14-tefrite, 
bazanite; 15-foidite, Icucitite. 


M= 90.-100 


Fig. nr. 11 - Diagrama clasificării mineralogice a rocilor magmatice 
(prelucrare după, An Introduction to Igneous and Metamorphic Petrology, Prentice Hall, 2001 şi Prele geri Igneous Petrolo gy, 2003) 

6. Distribuţia asociaţilor de roci magmatice în raport cu aliniamentele tectogenetice 


Relaţiile între aliniamentele tectonice majore și magmatism după după John Winter (2001, 2003) 


3 
A 


1 - Dorsala medio-oceanică; 2 - Rift intracontinental; 3 - Arc insular; 4 - Margini continentale active (arc continental); 
5 - Bazin de tip back-arc; 6 - Insule bazaltice; 7 - Activitate magmatică intracontinentală. 


(An Introduction to Igneous and Metamorphic Petrology, Prentice Hall, 2001 şi Prelegeri Igneous Petrology, 2003) 


Fig. 12 - Secţiune cu figurarea aliniamentelor tecto-genetice majore 


1 — roci bazaltice de tip MORB (Basalts on Mid-Ocean Ridges; magmatism asociat rifturilor şi 
dorsalelor medio-oceanice) 

2-— formațiuni vulcanogen-sedimentare (magmatism asociat rifturilor continentale) 

3— roci intermediare şi bazaltice (magmatism asociat zonelor de subductie; de tip arc insular) 

4 -— roci intermediare și acide (magmatism asociat zonelor de subducție; de tip arc continental) 

5 - roci bazice (bazin back-arc) 

6-— roci bazaltice de tip OIB (Ocean Island Basalts; magmatismul asociat domurilor de manta 
= hot-spot = puncte fierbinți; magmatism intraplacă cu scoarță oceanică) . 


Fig. nr. 13 - Distribuţia rifturilor și dorsalelor medio-oceanice pe Glob 

Eurasian Plate 


Fig. nr. 14 - Distribuţia alinia mentelor vulcanice pe Glob 

IV. NOŢIUNI DE PETROLOGIE 


IV.2. PROCESE ȘI ROCI SEDIMENTARE 


Procesele şi fenomenele geologice rezultate din interacțiunea învelişurilor externe ale 
Pământului, adică dintre scoarța terestră, atmosferă, hidrosferă şi biosferă sunt cunoscute ca 
procese şi fenomene exogene. Sursele de energie ale proceselor şi fenomenelor exogene sunt: 
căldura şi lumina solară, atracţia gravitaţională a Pământului, atracţia Lunii şi a Soarelui, căderile 
de meteoriți. 

Procesele şi fenomenele exogene determină dezagregarea şi alterarea rocilor care 
alcătuiesc formele pozitive ale reliefului terestru, transportul fragmentelor (clastelor) rezultate din 
dezagreegarea rocilor preexistente şi sedimentarea (acumularea) lor în zonele depresionare 
denumite bazine de sedimentare. În bazine se acumulează sedimentele din care prin diageneză se 
formează o grupă genetică de roci sedimentare, rocile clastice (detritice) (conglomerate, gresii, 
siltite, mame şi argile, etc.) La acestea se adaugă rocile de precipitaţie chimică (calcare, 
dolomite, silicolite, evaporite, etc.) şi rocile formate ca urmare a activităţii biotice (organismelor) 
(calcare organogene, cărbuni, petrol, gaze, etc.). 

Comparativ cu procesele magmatice, desfăşurate la temperaturi ridicate, procesele şi 
fenomenele exogene se defăşoară la „temperaturi normale” pentru partea superioară a scoarței 
terestre. 

Ulterior procesului de acumulare, sedimentele sunt supuse transformărilor fizico-chimice 
de compactare, cimentare, etc., care constituie procesul de diageneză şi care are drept finalitate 
transformarea acestora în roci sedimentare cimentate. "Totalitatea rocilor sedimentare alcătuieşte 
stratisfera care acoperă peste 75 % din suprafaţa globului terestru. 


1. Sistemele de sedimentare 


Procesele petrogenetice sedimentare includ acele procese fizice, chimice şi biotice care se 
desfăşoară în sistemele de sedimentare de la suprafaţa terestră, alcătuite din subsistemele: aria 
sursă — agenţii de transport — bazin de sedimentare. Acestea acţionează atât în stadiul de 
sedimentare (formarea componenților rocilor sedimentare, transportul şi acumularea sedimentelor), 
cât şi în cel de diageneză (produc transformarea fizico-chimică a sedimentelor şi formarea rocilor 
sedimentare cimentate). 

Sistemele de sedimentare se clasifică după natura procesele sedimentogenetice 
predominante care le controlează și a produselor sale (rocile sedimentare), rezultând sisteme 
clastice, carbonatice, evaporitice, etc, care cuprind la rândul lor mai multe sisteme depoziționale 
(Fig. 1). 

Ariile sursă sunt reprezentate de acele zone subaeriene sau submerse în care substratul este 
supus proceselor fizico-mecanice şi fizico-chimice de dezagregare, formîndu-se clastele 
(fragmentele) care alcătuiesc rocile clastice. Ariile sursă cele mai importante le furnizează 
domeniul continental, dar şi în domeniul marin-oceanic sunt zone de ridicare a substratului, 
denumite cordiliere sau riduri, care atunci când ajung la adâncimi în care se resimte influenţa 
curenților marini, acţiunii valurilor, mareelor, etc., devin arii sursă submerse pentru bazinul de 
sedimentare. 

O sursă particulară de claste pentru rocile sedimentare este reprezentată de zonele 
vulcanice active. În condiţiile erupțiilor vulcanice explozive se fragmentează partea superioară a 
aparatului vulcanic şi se produc fragmente de diferite dimensiuni, care se depun la anumite distanţe 
față de centrul de erupție. Acestea alcătuiesc depozitele piroclastice, în opoziţie cu depozitele 
epiclastice, în cazul cărora fragmentele provin prin procese exogene (generate din interacţiunea 
geosferelor externe). 

Agenţii de transport constituie segmentul de legătură dintre aria sursă şi bazinul de 
sedimentare. Prin intermediul acestora materialul clastic este preluat din aria sursă, transportat şi 
depozitat în bazinul de sedimentare. Transportul clastelor este asigurat de agenți de natură 
hidrologică (reţeaua fluvială continentală, mareele, valurile, curenţii din domeniile lacustru şi 
marin-oceanic, ghețarii) şi eolieni, sau este controlat gravitațional în funcţie de pantele versanților 
continentali şi subacv atici. 

Bazinele de sedimentare sunt zone depresionare continentale sau marin-oceanice în care 
bilanţul intrări - ieşiri de sedimente este supraunitar, adică procesul de acumulare a sedimentelor 
predomină net asupra proceselor de eroziune şi transport. Exemple de bazine de sedimentare 
continentale sunt reprezentate în general de sistemele endoreice, dar şi de sistemele deschise, (de 
ex. bazinul Amazonului este considerat bazin de sedimentare). În bazinele de sedimentare se 
produce diageneza sedimentelor şi formarea rocilor sedimentare cimentate (consolidate). 

Fig. 1- Sisteme de sedimentare clastice, carbonatice şi evaporitice 
2. Formarea componenților rocilor sedimentare 


2.1. Procese de meteorizaţie 


= PM eteorizație 


WA 


Fig. 2- Podusele meteorizației fizico-mecanice 

Procesul de fragmentare al substratului geologic fără modificarea compoziţiei chimice este 
denumit generic dezagregare (meteorizația fizică) şi este cauzată de o serie de procese şi fenomene 
rezultând fragmente, denumite generic claste (Fig. 2). 

Eroziunea fluvială, abraziunea marină, coraziunea eoliană şi eroziunea glaciară, cu rol 
major în distrugerea substratului preexistent. La procesele de eroziune enumerate se adaugă un set 
de procese fizice, chimice şi biotice care contribuie la producţia primară de claste (Fig. 3). 


Spinări de berbec 
(roche moutonnee) 


3 (prelucrat după Kendall, 2005 - Clastic Hierarchies and Eustasy) 
Fig. 3 - Eroziunea şi transportul glaciar 


Termoclastia este produsă de insolaţia diferențiată a rocilor alcătuite din elemente închise 
şi deschise la culoare, primele încălzindu-se mai puternic se dilată mai mult şi cu timpul între 
acestea şi cele albe se formează fisuri şi are loc fragmentarea. De asemenea, în regiunile deşertice 
diferenţele de temperatură de la zi la noapte pot ajunge la peste 40°C, astfel încât prin alternanţa 
dilatării rocilor (ziua) şi contractării lor (noaptea) se produce distrugerea materialului. După 
înlăturarea gravitaţională a fragmentelor procesul se reia până la dezagregarea definitivă (Fig. 4. 


Rocă granitică supusă proceselor de termoclastie 
În dt tota Po 

Sursa: j rch vadio.com/b/q?rel=28keys=PPT+in+Clastics j 
Fig. 4- Formele specifice ale meteorizației fizico-mecanice în cazul rocilor granitce 


106 


Crioclastia este specifică regiunilor cu îngheț şi dezeheț unde apa pătrunsă în fisurile şi 
crăpăturile rocilor îngheaţă mărindu-şi volumul de până la 11 ori, producând o presiune de cca. 
890 kgf/ cm? asupra pereţilor fisurilor şi determinând lărgirea lor şi fragmentarea rocilor. 

Haloclastia este rezultatul lărgirii crăpăturilor şi fisurilor din roci ca urmare a cristalizării 
diferitelor soluții ce circulă prin acestea. Prin hidratarea unor săruri precipitate din aceste soluţii se 
nasc tensiuni foarte mari, capabile să fragmenteze rocile (Fig. 5). 


(Sursa: http://search.vadlo.com/b/q?rel=28keys=PPT+in+Clastics) 
Fig. 5 - Efectul precipitării sărurilor pe fisuri 


Fitoclastia apare ca urmare a presiunii exercitate asupra pereţilor fisurilor şi crăpăturilor 
din roci prin creşterea în volum a rădăcinilor diverşilor arbori şi arbuşti care trăiesc pe stânci sau 
formează întinse păduri pe soluri subţiri cu substrat pietros. 


(Sursa: http://search.vadlo.com/blq?rel=28&keys=PPT-+in+Clastics) 
Fig. 5 - Dezagregarea datorită fixării şi dezvoltării vegetației 


Keraunoclastia, mai frecventă în zonele muntoase, este datorată descărcărilor electrice 
(trăsnetelor) care produc fisurări în rocile masive sau, în unele cazuri, chiar topirea acestora pe 

mici porţiuni. În special în gresii şi nisipuri se formează mici tuburi dintr-un material sticlos 
denumite fulgurite. 

Dezagregarea fizico-mecanică a rocilor de pe versanţi conduce la formarea de blocuri şi 
fragmente de diferite dimensiuni şi acumularea gravitaţională a acestora la baza pantei, unde 
formează conuri de grohotiş. Prin unirea mai multor conuri de grohotiş rezultă pânze de grohotiş, 
aşa cum se întâmplă în vestul Masivului Piatra Craiului, în Munţii Retezat, Godeanu, Făgăraş, etc. 
În cazul masivelor granitice, rezultă fragmente apropiate de mărimea mineralelor constituiente 
(0,5-2 cm) care poartă numele de gruss, prin accentuarea fragmentării se poate ajunge la particule 
de nisip uşor de transportat prin curenţi de apă sau eolieni. 

Materialul detritic rezultat în urma dezagregării rocilor preexistente este alcătuit din 
fragmente (claste) de diferite dimensiuni, de la blocuri metrice, până la dimensiuni 
submicroscopice. Granulometric clastele se clasifică în: psefite (rudite), psamite (arenite), aleurite 
(silturi) şi pelite (lutite), iar rezultatele analizelor granulometrice se reprezintă pe grafice speciale 
prin curbe ganulometrice. 

Rocile rezultate din acumularea clastelor se numesc detritice sau epiclastice (de ex. 
conglomeratele şi gresiile). În decursul transportului, materialul detritic se fărâmiţează şi mai mult, 
se sortează granulometric din ce în ce mai bine şi se rotunjeşte (rulează) datorită frecării 
particulelor detritice între ele, sau de rocile apărute în calea agentului transportor. 


2.2. Procese chimice 


Prin proprietățile sale chimice ( pH, Eh şi conţinutul în gaze dizolvate) apa constituie un 
factor esenţial în desfăşurarea proceselor de la suprafaţa Pământului. Substanțele solubile rezultate 
în urma proceselor de alterare chimică şi biochimică a rocilor preexistente sunt transportate sub 
formă de soluţii naturale sau coloidale în lacuri şi mări unde, prin suprasaturare, precipită generând 
rocile de precipitaţie chimică. 

a. Precipitarea din soluţii suprasaturate poate avea loc şi în mediul continental în peşteri, 
unde depunerile de carbonat de calciu formează speleoteme (stalactite, stalagmite, draperii, etc.), 
sau la gura unor izvoare bicarbonatate, se formează tufuri calcaroase, travertin; roci silicolitice, 
etc. 


adâncime mică 


tc din zonele aride 
Cationi: K+, Mg*? b. Se produce suprasaturarea soluției și 


Ca*2, Na*, H precipită componentul în exces 

H,O + CO, Anion: ENE -2 SiO, 

(bine conservat pe (slab conservat 
fundul mărilor de în bazinele adânci) 
adâncime redusă) 
(Sursa prelucrată: http://sepmstrata.org/Power-Point-Lectures/Seq-Strat-Lectures.html) 
Fig. 6 - Căi de îmogăţire a soluțiilor marine sau lacustre în diferiți componenți 

În mediul marin suprasaturarea se realizează fie în lagune, fie în bazine marginale, cu 
circulaţie restrictivă (vezi N. Anastasiu, 1998). Precipitarea sărurilor are loc în sens invers 
solubilizării, la început se depun sărurile cel mai puţin solubile: sulfuri, silicați, oxizii, fosfații, 
carbonaţii şi sulfaţii, apoi clorura de sodiu şi numai la urmă sărurile de potasiu numite si săruri 
delicvescente (Fig. 6, 7). 


Curba de compensare a carbonaţilor (CCD) 


Subsaturare Suprasaturare i 
> £ | (1) - Sulfuri -(8) £ 
2 | (2) - Silicatii -m7 $ 
g iE 
5 | (3)- Oxizii -(6) į è 

3 a calcitului 3 : $ 
$ = | (5) - Carbonatii -(4 i 
Lysoclin a | (6) - Sulfatii -(3) : 3 
Š (7) - Clorura de sodiu  -(2) : £ 
8 : 
3 (8) - Sarurile de potasiu - (1) : 


Fig. 7 - A (în stânga). Solubilitatea carbonaţilor în raport cu adîncimea domeniului oceanic; B (în dreapta). Ordinea 
precipitării sărurilor din soluţiile suprasaturate 


b. Alterarea chimică constă în descompunerea substanţelor ce alcătuiesc rocile şi formarea 
unor noi combinaţii chimice (Fig. 8). Unele mai uşor solubile, sunt antrenate în soluţii apoase, iar 
altele mai greu solubile se acumulează „in situ” (rămân pe loc) formând sedimente reziduale (= 
scoarţa de alterare). 

Fig. 8 - Stabilitatea mineralelor în condiţii exogene 

Deci, scoarța de alterare reprezintă un depozit rezidual format prin acumularea „in situ” a 
unor materiale insolubile sau foarte greu solubile. În urma acestui proces s-au format depozitele 
terra rosa, zăcămintele de bauxită (principalul minereu de Al), lateritele, etc. 

O altă parte din componenţii insolubili rezultați în urma alterării pot fi antrenați de curenţi 
de apă şi transportaţi în suspensie, sau prin saltaţie şi târâre în bazinele de sedimentare . 

Principalele procese de alterare sunt oxidarea, carbonatarea şi hidroliza: 

Oxidarea mineralelor care conţin fier conduce la trecerea lor în hematit (Fe203) sau limonit 
(Fe203.nH20); cele cu mangan trec în piroluzit (MnO>), etc.; 

Carbonatarea constă în reacţia CO» dizolvat în apele de precipitaţii cu diferite baze şi 
formarea de carbonaţi, de ex. CaCO3; şi MgCO;3; 

Hidroliza constă în reacţia dintre cationii bazici din minerale cu ionii de HO', proveniţi din 
disocierea apei. În urma unor astfel de reacţii silicaţii trec în silicați hidrataţi, aşa cum se petrece, 
de exemplu, transformarea ortozei ( silicat de Al şi K) în caolin (silicat hidralat de AI) şi hidroxid 
de potasiu. 


2.3. Procese biotice 


a. În mări şi oceane viețuiesc o serie de comunităţi de organisme care îşi construiesc 
scheletul, pseudoscheletul sau testul protector din substanţe minerale, în special carbonat de calciu 
(algele, coralii şi briozoarele) şi bioxid de siliciu (silicoflagelatele, radiolarii, diatomeele). Astfel: 

- prin acumularea in situ a scheletelor coralilor, algelor calcaroase şi briozoarelor se 
formează calcarele recifale (roci bioconstruite), în stive ce pot ajunge grosimi de mii de metri; 

- un rol petrogenetic impotant îl au diatomeele, radiolarii şi coccolitoforideele, care, prin 
acumularea testelor, primelor două, au generat roci silicolitice de tipul diatomitelor, menilitelor, 
radiolaritelor, jaspurilor, iar ultimele au dat cretele (roci de bioacumulare); 

- în alte situaţii, testele organismelor calcaroase sau silicioase au fost amestecate cu 
material epiclastic, luând naştere gresii lumaşelice, lumaşele, etc. 

b. Un alt proces biogen se leagă de activitatea microorganismelor bacteriene (procese 
geobacteriene), cu un rol foarte important în petrogeneză (Fig. 9). 


Fig. 9 - Stromatolit (rocă produsă de cianobacterii) 

Astfel: 

- bacteriile  chimiotrofe cum sunt: ferobacteriile, tiobacteriile,  nitrobacteriile, 
fosfobacteriile, calcibacteriile, etc, au contribuit la formarea acumulărilor de fier, sulf nitrați. 
fosfati, calcare, etc; 

- microorganismele au rol decisiv în transformarea materialelor vegetale din mediile 
paludale eutrofe sau oligotrofe în turbă, material precursor al cărbunilor; 

- în mediile marin-oceanice sau lacustre euxinice, bacteriile anaerobe au transformat 
acumulările de substanţe lipidice din sapropeluri (amestecul materialelor pelitice cu zooplanctonul 
şi fitoplanctonul din bazin), care în condiţii specifice de temperatură şi presiune se transformă în 
kerogen şi apoi în hidrocarburi (petrol şi gaze naturale) 

- o altă categorie de bacterii aerobe şi anaerobe au jucat un rol esenţial în transformarea 
biochimică a materialului vegetal în acizi humici, componenți specifici ai solurilor, cu rol principal 
în asigurarea fertilității acestuia. 

Solurile sunt depozite reziduale, eluviale formate în urma unor complexe şi îndelungate 
procese fizice, chimice şi biochimice. Faza minerală a solurilor este constituită din silicați hidrataţi 
de Al (minerale argiloase - filosilicaţi), cuarţ, carbonaţi şi acizi humici rezultați din transformarea 
substanţelor organice vegetale sub acţiunea bacteriilor aerobe şi anaerobe, în cadrul procesului de 
humificare. Solurile, depozite geologice foarte complexe, formate ca urmare a interacțiunii dintre 
atmosferă, hidrosferă, litosferă şi biosferă, fac obiectul de studiu al pedologiei, domeniu de graniţă 
între geologie şi geografie. 


3. Transportul materialului sedimentar 


Transportul din aria sursă în bazinul de sedimentare poate fi efectuat de unul sau mai mulţi 
agenți de transport, dintre care trebuiesc amintiți. 

Apele curgătoare (pâraie, râuri şi fluvii) au o acţiune de eroziune, transport şi depunere a 
materialului detritic în funcție de capacitatea de transport, proporțională cu viteza lor: mare pe 
cursul superior (bolovăâniş, pietriș Şi nisip), mai mică pe cel mijlociu (pietriș mărunt şi nisip) şi 
redusă pe cel inferior (nisip şi mâl). Clastele transportate de apele curgătoare se depun acolo unde 
viteza acestora se reduce şi capacitatea de transport scade (Fig. 10). 


Debit în soluție 


Rostogolire 


(târâre) 


Debit de fund 
Fig. 10 - Transportul fluvial a componenților sedimentari 


111 


Generic, depozitele depuse de râuri în domeniul continental, în albiile majore şi minore, se 
numesc depozite aluviale. La vărsarea în mare, în anumite condiţii, se formează deltele, care pot fi 
emerse, de ex., deltele Nilului, Dunării, etc, sau submerse, de regulă la baza taluzului continental, 
denumite fandelte. 

Apele lacustre constituie arii de depunere a materialului pelitic argilos, sau, în condiţiile 
unui aport fluvial, în lacuri ajung nisipuri şi chiar pietrișuri. În lacurile situate în zonele aride, 
endoreice se pot forma roci evaporitice. 

Apele marine în mişcare (valuri, maree şi curenţi) transportă materialul detritic adus de 
fluvii sau rezultat din abraziunea țărmurilor, iar depunerea acestuia are loc acolo unde agitația 
apelor marine se reduce sau încetează, ceea ce determină o sortare cu descreşterea dimensiunii 
clastelor de la țărm spre larg. Un caz particular îl constituie sedimentarea flişului ca urmare a 
alunecării unor mase mari de depozite pe povârnişul (taluzul) continental şi redepunerea lor în 
zone adânci, unde are loc o depunerea ritmică sortată granulometric. Curenţii care se formează 
prin alunecarea sedimentelor pe taluzul continental şi redistribuie materialul adus de pe continente 
în largul bazinului oceanic, se numesc curenți de turbiditate. 

Gheţarii au o acţiune erozivă şi de transport. Au capacitatea de a transporta simultan 
material clastic de dimensiuni variabile, de la blocuri metrice la pelite, formându-se roci specifice 
domeniilor glaciare denumite tilite. Blocurile sunt zgâriate şi lustruite datorită frecării de substratul 
pe care curge ghețarul. Materialul transportat şi depus de ghețari formează morene; în funcţie de 
poziţia lor morenele se clasifică în: de fund, frontale, laterale şi mediane (Fig. 11). 


Transportul materialului în Depunerea materialului după 
masa ghețarului ablatie 


Morene laterale Morene laterale 


Morene , 
mediane 4 
- Morene 
mediane _ 


subglaciare 


(după Kendall et al 2005, 
http://sepmstrata.org/Power-Point-Lectures/Seq-Strat-Lectures.html) 


Fig. 11 - Transportul componenților sedimentari de către ghețari 


Vânturile produc coraziunea şi transportă prin rostogolire pietriş mărunt, prin saltaţie nisip 
şi în suspensie praf (Fig. 12). Elementele mai mari de roci, desprinse din substratul pietros sunt 
şlefuite pe trei părți de unde şi numele în lb. germană de dreikanter (drei = trei; kant = muchie). 
Nisipurile transportate de vânt formează dune mari în deserturi şi altele de dimensiuni mai reduse 
pe ţărmul mărilor, fluviilor şi râurilor mari. 

La alcătuirea rocilor sedimentare contribuie un mare număr de componenți care pot fi 
grupaţi în multe categorii distincte, în funcţie de o serie de criterii: 

Fig. 12 - Transportul eolian a componenților sedimentari 


4. Componenţii rocilor sedimentare 


La alcătuirea rocilor sedimentare contribuie un mare număr de componenți care pot fi 
grupaţi în multe categorii distincte, în funcţie de o serie de criterii: 


a. În funcţie poziţia ariei de formare, raportată la bazin: 

- alogeni - componenți care iau naştere în afara bazinului de sedimentare şi ulterior sunt 
transportaţi în bazin (componenți epiclastici, piroclastici, subordonat bioclastici); intră în alcătuirea 
rocilor clastice; 

- autigeni - formaţi în bazinele de sedimentare în special prin precipitare din soluții, 
subordonat prin procese fizico-mecanice; formează rocile de precipitație chimică sau cimentul 
rocilor clastice. 


b. În funcţie de natura clastelor: 

- claste monominerale, alcătuite dint-un singur mineral, în principal din cele rezistente la 
eroziunea mecanică şi alterare: cuarţ, minerale grele (turmalina, zirconul, sfenul, ilmenit, rutil, 
etc.), feldspaţi potasici, feldspaţi sodici, etc (Fig. 13); 


Cristaloclast 


(clastă monominerală,Q) Litoclast (șist) 


Litoclast (cuarțit) Ciment calcitic 
Fig. 13 - Componenți în roci epiclastice 

- litoclaste, fragmente poliminerale (alcătuite din două sau mai multe minerale) (Fig. 13); 

- bioclaste, fragmente provenite din părțile minerale ale organismelor; de ex. corali, alge 
calcaroase, briozoare, care au rolul cel mai important în formarea rocilor de bioconstrucţie (de ex. 
calcarale recifale), sau prin acumularea mecanică a fragmentelor de cochilii aparţinând diferitelor 
specii de gasteropode, lamelibranchiate, brachiopode, etc., rezultând rocile de bioacumulare (de 
ex. falunele — depozit necimentat de bioclaste şi lumaşelele — roci cimentate alcătuite dintr-o 
aglomerare de bioclaste) (Fig. 14 A). 


a 


Fig. 14 - A (în stânga). Bioc 


aste; B (în dreapta). Componenți piroclastici 


c. În funcţie de natura procesului de fragmentare: 

- epiclaste, fragmente provenite prin procese mecanice exogene; 

- piroclaste, fragmente provenite în urma proceselor endogene (erupţiilor vulcanice) (Fig. 
14B). 


5. Diageneza sedimentelor 


Indiferent de originea sedimentelor (elastice, de precipitație chimică sau biogene), după 
depunere acestea suferă o serie de procese fizice şi chimice în urma cărora sunt transformate în 
roci sedimentare cimentate. Aceste procese numite de diageneză cuprind: fasarea, dizolvarea, 
cimentarea, formarea concrețiunilor, carbonificarea propriu-zisă şi bituminizarea. 

a. Tasarea sau compactarea constă în micşorarea volumului unui sediment ca urmare a 
presiunii litostatice exercitate de depozitele situate deasupra. În urma tasării are loc rearanjarea 
particulelor ce alcătuiesc sedimentul, se produce compactarea, concomitent cu reducerea porilor şi 
expulzarea apei. De exemplu, dintr-un nămol argilos cu 80 % apă, prin tasare, se ajunge la doar 10 
% apă, iar sedimentul se transformă într-o argilă compactă. 

b. Cimentarea constă în dizolvarea unor componenți ai sedimentului în apa din porii 
acestuia şi precipitarea lor în jurul granulelor detritice ca liant. Cimentul cel mai frecvent este cel 

calcitic (CaCO3), acesta fiind urmat de cimentul silicios (opal, calcedonie) şi, mai rar, ciment 
fosfatic, limonitic, etc. 

c. Formarea concreţiunilor reprezintă un proces de precipitare a unor substanţe din 
soluțiile care circulă prin porii şi fisurile unui sediment şi formează nodule sferoidale (de ex. 
păpuşile de loess). 

d. Carbonificarea propriu-zisă sau carbonificarea geochimică este un proces complex în 
urma căruia turba după acoperirea ei cu sedimente, este supusă unor temperaturi şi presiuni care 
determină creşterea conţinutului în carbon şi transformarea ei în cărbuni (cărbune brun, huilă şi 
antracit). 

e. Bituminizarea este procesul de îmbogățire în carbon şi hidrogen a sapropelului şi 
transformarea acestuia în hidrocarburi lichide (petrolul) şi hidrocarburi gazoase (gazele naturale). 


6. Sisteme şi domenii depoziţionale 


Acumularea sedimentelor se produce în bazine de sedimentare, definite ca depresiuni în 
care se realizează condiţiile gravitaționale de acumulare şi stocare a sedimentelor şi au loc procese 
diagenetice. Bazinele de sedimentare pot fi continentale sau marin-oceanice. 

Bazinele, la rândul lor au o morfologie specifică, separându-se zone cu condiţii specifice de 
sedimentare, denumite domenii depoziționale, reunite în sisteme depoziționale (de ex. sistemul 
glaciar, fluvial, lagunar, litoral, etc.). 

Condiţiile specifice fiecărui sistem depoziţional determină acumularea unor anumite tipuri 
de sedimente, cu caracteristici petrografice şi paleontologice bine determinate. Ansamblul 
caracteristicilor petrografice şi paleontologice ale sedimentelor acumulate şi volumelor de roci 
formate într-un sistem depozițional poartă denumirea de facies sedimentar. 

În toate sistemele depoziţionale se acumulează, în proporţii diferite, depozite clastice şi 
bioclastice, alături de depozite de precipitaţie şi bioconstrucție. Foarte schematic, sistemele 
depoziționale pot fi caracterizate în felul următor: 


- în sistemul glaciar se acumulează tilite, morene, mâluri glaciare, loessul; 


a 


LS 


(din Kendall et al., 2005 - Stratigraphy & Sedimentary Basins) 
Fig. 15 - Urmele deplasării ghețarilor pe substrat 


- în sistemul arid (deșerturi) se acumulează bolovănişuri, pietrişuri, nisipuri, iar în lacurile 
efemere pot să precipite gipsul şi sarea gemă (Fig. 16, 17, 18); 

Prezentarea schematică a relaţiei tectonică - sedimentare în valea riftului continental 
din regiunea Basin and Range (SUA) 


Catena montană Catena montană 
(versantul văii) (versantul văii) 


Zona depresionară 
(valea rift) 


Con aluvial Lacuri formate în zona 


distală a pedimentelor Con aluvial 


geomorfologice 


praris 
E 
S 
> 
o 

(22) 

% 


tiei 


Noul con aluvial 


Sensul evoluţi 
geomorfologice 


= zi SE 


aig 

Reactivarea mişcărilor tectonice cu efect subsident (continuarea depresionării), care permite reluarea 
ciclului de sedimentare și creșterea grosimii cuverturii sedimentare în depresiunea riftului continental 


prelucrat după materialele prezentate pe site-ul: http://sepmstrata.org/Power-Point-Lectures/Seg-Strat-Lectures.html 


Fig. 16- Depozite şi forme geomorfologice în sistemul arid 

Geomorfologie şi depozite în domeniul deșertic 
Inselberguri 


Barcane 


Pedimente 


Umplutura 
sedimentară 
a bazinului 


(prelucrat după materialele prezentate pe site-ul: http://sepmstrata.org/Power-Point-Lectures/Seq-Strat-Lectures.html) 
Fig. 17 - Depozite şi forme geomorfologice în sistemul arid 

- sistemul flu viatil transportă şi depune roci detritice de toate tipurile şi granulometriile; 


Depozite aluviale în 
cursul superior al unui râu 


Formarea conurilor aluviale la racordurile treptelor morfologice 
(la scăderea pantei) 


Reprezentarea topografică a 
conurilor aluviale 


Morfologia conurilor aluviale 
Versant 


Conuri aluviale 


Fig. 20- Conuri aluviale 

- în sistemul lacustru pe lângă roci detritice, în special pelitice, mai rar se acumulează 
oolite feruginoase, falune, lumaşele, diatomite, turbe şi sapropeluri. În lacurile din zonele aride pot 
să precipite săruri diferite, mai ales calcit, anhidrit şi mai rar sare gemă. 

- sistemul deltaic conţine acelaşi tip de depozite ca şi sistemul fluviatil care l-a generat, 
deosebirea constă în prevalența claselor granulometrice medii şi fine (nisipuri şi argile). În delte se 
pot forma şi turbării. 

- sistemul lagunar se instalează în ariile de tranziţie (paralice) dintre continent şi mare. 
Laguna este separată de mare prin cordoane litorale întrerupte la partea superioară prin una sau mai 
multe „portițe". În lagune caracterul acumulării depinde de climat. În climatele aride este posibilă 
precipitarea sărurilor (dolomit, gips, sare gemă, etc.), iar în cele umede se pot acumula turbe şi 
sapropeluri. 

- în sistemul litoral se mai pot acumula: nisipuri, gipsuri, calcare algale, falune şi turbe; 

- în sistemul neritic depozitele detritice sunt frecvente, dar se mai pot acumula şi carbonaţi, 
fosfaţi, sare gemă, gips şi clacare recifale. 

- în sistemul bazinelor adânci sedimentele pot cuprinde blocuri (olistolite) desprinse din 
țărmuri, toată gama de depozite detritice şi depozite pelagice. Aici se formează depozitele de fliş 
caracterizate prin ritmicitate şi granoclasare. 


7. Clasificarea rocilor sedimentare 


Datorită diversităţii condiţiilor de formare şi a numeroaselor procese care contribuie la 
petrogeneza sedimentară rocile sedimentare se clasifică după mai multe criterii: modul de 
formare, compoziţia chimică şi mineralogică şi ponderea lor în stratisferă. 


7.1. Clasificarea genetică 


După modul de formare distingem următoarele categorii de roci sedimentare: epiclastice 
(detritice), piroclastice, organo gene, de precipitaţie chimică şi reziduale. 


a. Rocile clastice 


a.l. Rocile epiclastice (detritice) s-au format ca urmare a acumulării în bazine de 
sedimentare a clastelor (detritusului), provenite sub acțiunea proceselor fizico-mecanice asupra 
rocilor preexistente (magmatice, sedimentare, metamorfice), în ariile sursă. La rândul lor acestea 
sunt clasificate după dimensiunile componenților (clastelor) şi după gradul de consolidare 
(cimentare) (Fig. 21, 22). 


Clasificarea rocilor detritice (epiclastice) dupa dimensiunea clastelor 
Dimensiuni în Denumire Denumire | | ; : z 
i k s Roci neconsolidate (necimentate) Roci consolidate 
mm (lb.lat.) (Ib.gr.) 
>2 Rudite Psefite Bolovanisuri, grohotisuri, pietrisuri | Conglomerat,brecii 
2 - 0,02 Arenite Psamite Nisipuri Gresii 
0,02 — 0,002 Silturi Aleurite Prafuri Siltite 
< 0,002 Lutite Pelite Mâluri Argile, marne 
Fig. 21 - Clasificarea rocilor epiclastice 

© ~ Gresie litică, glauconitică cu 

a.2. Roci piroclastice constituite din material expulzat în aer ca urmare a activității 
vulcanice şi apoi transportat de ape curgătoare până în bazine unde are loc sedimentarea, motiv 
pentru care aceste roci sunt denumite vulcano-sedimentare. În această categorie intră tufurile, 
tufitele, piroclastite diverse (Fig. 23). 


Cenuşă vulcanică (a) Lapili (b) 
(< 2 mm) (2-64 mm) Sticlă 


Aglomerate 
lapilice 


Brecii / aglomerate 
lapilice-tufogene 


Blocuri şi bombe Litoclaste Cristale 
(> 64 mm) 


CLASIFICAREA ROCILOR PIROCLASTICE 
a - în funcţie de dimensiunea fragmentelor (după: Pettijohn, 1975 - Sedimentary Rocks; Harper & Row, and Schmid, 1981 - Geology) 
b - în funcție de natura materialului (după: Fischer, 1966 - Eart Sci. Rev.) 


Fig. 23 - Clasificarea rocilor piroclastice 


b. Roci organogene formate fie prin acumularea in situ a scheletelor sau crustelor unor 
organisme recifale marine (corali, briozoare, algele calcaroase, etc.), numite roci bioconstruite 
(aşa cum sunt calcarele recifale, calcarele stromatolitice, calcarele algale, etc.), fie prin 
acumularea testelor (diaromite, radiolarite), a fragmentelor de cochilii sau a detritusului vegetal, 
de unde şi numele de roci bioacumulate (cum sunt falunele, lumaşelele, turbele, cărbunii, etc) 
(Fig. 24). 

Spongolit (N+) 


Calcar micritic bioclastic (N+) 


Calcar sparitic (N+) 


Fig. 24 - Varietăţi de calcare şi roci silicolitice văzute la microscop 


Rocile organogene sunt clasificate şi în funcţie de comportamentul lor la combustie în: 

- acaustobiolite (roci organogene necombustibile) din care fac parte calcarele recifale, 
diatomitele, radiolaritele, spongolitele, etc; 

- caustobiolitele, reprezentând rocile combustibile cum sunt zurbele, cărbunii, ţiţeiul şi 
gazele naturale. 


c. Roci de precipitaţie chimică rezultate din concentrarea soluţiilor, emisii vulcanice 
submarine, evaporare, activitate biogenă intensă, etc. În funcţie de domeniul în care s-au format se 
pot contura două categorii: 

- continentale, formate prin precipitare în peşteri calcarele de precipitaţie ce alcătuiesc 
speleotemele (stalactitele, stalagmitele, draperiile, etc.), precum şi tot cortegiul de roci formate prin 
precipitare chimică în lacurile continentale din zonele cu deficit hidric (gipsuri, anhidrite, sare 
gemă, etc.); 

- marine rezultate ca urmare a supraconcentrării prin evaporare în bazine marine cu 
circulație restrictivă (gipsuri, anhidrite, silvină, carnalit, etc.), sau pe alte căi (calcare, silicolite, 
etc.) (Fig. 25). 

Fig. 25 - Varietăţi de roci silicolitice văzute la microscop 


c. Roci reziduale formate ca urmare a alterării chimice şi biochimice şi acumularea in situ 
a mineralelor greu solubile (bauxite, laterite, soluri). 


7.2. Clasificarea chimico-mineralogică 


În funcţie de compoziţia chimico-mineralo gică se disting următoarele categorii de roci: 

a. Carbonatice - reprezentate prin roci bioconstruite (calcare recifale), şi bioacumulate 
(crete, marne cu globigerine etc.) sau bioclastice (calcarenite, rezultate din bioclaste de 
dimensiunea nisipului); 

b. Argiloase - alcătuite din alumosilicaţi hidrataţi: caolinul, bentonita, diferitele argile 
illitice, montmorillonitice, ş.a.; 

c. Aluminoase - formate prin acumulare reziduală (bausxitele); 

d. Clorurice - rezultate în urma precipitării din soluţii suprasaturate (sarea gemă, silvină 
ş.a); 

e. Silicioase - constituite prin acumularea testelor unor oganisme silicioase (diatomite, 
radiolarite, menilite, jaspuri); 

f. Sulfatice - rezultate prin precipitare din ape marine sau lacustre din zone aride (gips, 
anhidrit); 

g. Feruginoase - reprezentate mai ales prin limonit şi hematit; 

h. Manganoase - în special cruste de psilomelan; 

j. Fosfatice - mai rare fosforitele. 

IV. NOŢIUNI DE PETROLOGIE 


IV.3. PROCESE ȘI ROCI METAMORFICE 


În urma mișcărilor scoarței terestre, o parte dintre corpurile de roci participante la 
alcătuirea acesteia sunt scoase din mediul în care s-au format şi ajung în condiţii noi de presiune şi 
temperatură, condiţii ce determină o serie de transformări în structura şi compoziţia acestora, 
conducând la o altă categorie de roci cunoscute sub numele de roci metamorfice. Totalitatea 
transformărilor în stare solidă, prin care rocile preexistente tind să se adapteze la noile condiţii de 
presiune şi temperatură se numeşte metamorfism. În urma acestui proces rezultă rocile 
metamorfice. 

După M. Şeclăman et al. (1999) metamorfismul constă în transformarea în stare solidă a 
unei roci preexistente (protolit), care poate proveni din oricare dintre categoriile de roci cunoscute 
(magmatice, sedimentare sau metamorfice), într-o nouă rocă (metamorfit) deosebită de prima fie 
prin structura petrografică, fie prin alcătuirea mineralogică ori prin schimbarea compoziţiei 
chimice (Fig. 1). 


Roci sedimentare Roci metamorfice 
(protolit) (metamorfit) 


Cuarţit (c) — Cuarţit sericitos (d) 
w Ty 


ir 


ARC 


[a ai i 2 ' e | i 
Fig. 1- Efectele metamorfismului asupra unor protoliți sedimentari 
(formarea de noi minerale şi apariția şistozităţii) 


1. Efectele metamorfismului 


După M. Şeclăman et al. (1999) efectele proceselor metamorfice sunt următoarele: 

- schimbarea structurii petrografice fie printr-o rearanjare în spaţiu a cristalelor 
protolitului, fie prin modificarea formei şi dimensiunilor cristalelor; 

- schimbarea compoziției mineralogice a protolitului, chimismul global menţinîndu-se 
constant la protolit şi metamorfit; 


- schimbarea compoziţiei chimice globale a protolitului. 

Aceste modificări se pot produce individual sau simultan, având ca rezultat trei tipuri de 
modificări metamorfice. Astfel: 

- recristalizare simplă - în primul caz prezentat mai sus se modifică numai structura, 
producându-se, de exemplu, o trecere de la o structură izotropă la alta anizotropă sau de la o 
ganulaţie mai mică la una mai mare şi invers. Întrucât, în cadrul acestui proces nu au loc schimbări 
mineralogice ori de chimism, acesta este cunoscut ca „recristalizare" simplă; un exemplu în acest 
sens îl constituie transformarea unui calcar recifal, prin acţiunea temperaturii în calcar cristalin 
(marmură); 

- metamorfismul izochimic - dacă structura şi compoziţia minerală a protolitului sunt 
modificate, dar chimismul global rămâne acelaşi, cazul cel mai frecvent de metamorfism, acesta 
este definit ca metamorfism izochimic. Un astfel de metamorfism poate fi exemplificat prin 
trecerea unei marne, prin metamorfism izochim ic, în amfibolit; 

- metamorfism metasomatic sau alochimic — se moditică chimismului global într-un sistem 
mineral solid prin metasomatoză (proces de substituție ale unor elemente chimice preexistente cu 
altele, prin intermediul unor fluide lichide sau gazoase), de unde şi numele de metamorfism 
metasomatic sau alochimic (cu aport de substanţă); de ex. formarea skamelor. 


2. Factorii de control ai metamorfismului 


O rocă definită prin structură, alcătuire mineralogică şi compoziție chimică, rămâne aceiaşi 
atâta vreme cât condiţiile în care a fost formată rămân constante. Odată cu modificarea condiţii lor 
genetice iniţiale şi menţinerea acestora în coordonate de timp geologic, în roca primară (protolit) 
au loc transformări în funcţie de natura factorului sau factorilor care şi-au schimbat parametrii. 

În scoarță, pe măsura creşterii adâncimii cresc valorile pentru temperatură, presiunea 
litostatică şi se manifestă presiunea orientată (stressul), ori toţi aceşti parametri sunt şi principalii 
factori de control ai metamorfismului. 

Un alt factor îl constituie prezenţa diferitelor soluţii în roci şi aceastea dependente de 
presiune şi temperatură. În acest context, este firesc ca pe măsură ce un corp de roci este supus 
ridicărilor sau coborârilor, determinate de fenomene de obducție sau subducție, rocile să fie aduse 
în condiţii cu totul deosebite de cele inițiale, fapt ce duce la declanşarea unor procese de adaptare a 
rocilor la noile condiţii. Principalii factori luaţi în considerare sunt următorii: 

- temperatura — reprezintă un alt factor de metamorfism de mare importanţă. Aceasta creşte 
cu adâncimea, ceea ce face ca rocile să se încălzească prin afundare şi invers (Fig. 2). 

Fig. 2- Succesiunea de minerale rezultate prin transformarea termică prograda a unui complex de roci pelitice 

În acest caz, prin creşterea temperaturii rocile hidratate îşi pierd apa de constituţie, iar 
carbonaţii sunt descompuşi (rezultă un metamorfism termic prograd). Prin răcire, procesele se 
petrec în sens invers (rezultă un metamorfism termic retrograd). În cazul corpurilor magmatice 
fierbinți, la contactul acestora cu rocile din jur, are loc un metamorfism termic de contact, 
manifestat pe o distanţă variabilă în jurul emiţătorului de căldură, distanţă ce delimitează o zonă în 
care au loc transformări metamorfice, denumită aureolă de contact (Fig. 3); 

Fig. 3 - Aureola de contact cu dispunerea zonelor de intensitate metamorfică în raport cu sursa de căldură 


- presiunea litostatică — este unul dintre factorii cu acţiune generală şi constant crescătore 
cu adâncimea, datorat coloanei de roci situată deasupra. Această presiune este similară presiunii 
hidrostatice, în sensul că este nedeformaţională, acţionând cu valori egale în toate direcţiile, astfel 
încât comprimă un corp, dar nu îl deformează. Creşterea ei cu adâncimea face rocile mai dense şi 
invers, mai puţin dense spre suprafaţă; 

- presiunea orientată (Stressul) - este prin excelenţă deformaţională, deoarece acționează 
preferențial, pe o anumită direcţie. Pentru adaptarea la stress, rocile fie că se sparg în fragmente cât 
mai mici, fenomen numit de cataclazare (rocile rezultate se numesc cataclazite), fie că determină 
reorientarea mineralelor pe direcţii paralele cu direcţia de acţiune a stress-ului, acestea devenind 
alungite în sensul de acţiune a forţei, pentru a permite o mai uşoară alunecare. Acest proces 
conduce la apariţia şistuozităţii, caracteristica principală a celor mai multe dintre rocile meta- 
morfice, cunoscute din acest motiv şi sub numele generic de şisturi cristaline (Fig. 4, 5); 

- fluidele - catalizează reacțiile chimice, crescând viteza acestora; reprezintă vectorii care 
asigură “migraţia” componenților chimici și se constituie într-un factor de transformare chimică şi 
mineralogică (de ex. alterarea hidrotermală). 

Fig. 5 - Orientarea mineralelor în plane perpendiculare pe direcţia de acţiune a stressului 
şi apariţia şistozităţii şi foliației 


De cele mai multe ori în scoarță cei trei factori principali ai metamorfismului acţionează 
împreună ceea ce, după M. Şeclăman et al. (1998), poate conduce la următoarele patru tipuri de 
metamorfism: 

a. Metamorfism termobaric static în care presiunea orientată este neglijabilă, şi constă în 
special din procesul de blasteză (creşterea cristalelor în stare solidă); 

b. Metamorfism_blasto-cinematic (metamorfism sincinematic) în care toţi cei trei factori 
acţionează simultan şi se formează şisturile cristaline tipice, al căror caracter principalii îl 
constituie şisfuozitatea; 

c. Metamorfism cinematic (deformaţional) acţionează cu precădere presiunea orientată şi se 
formează milonitele, prin procesul de cataclazare. 

d. Metamorfism metasomatic determinat de prezenţa soluţiilor lichide sau gazoase din masa 
solidă a rocilor (fisuri, spaţii intergranulare, pori) care pot produce simultan dizolvări sau 
precipitări modificând chimismul global al rocii fără a perturba starea solidă a rocii. Acest proces 
numit de metasomatoză produce: feldspatizări, dolomitizări, albitizări, etc. 


3. Intensitatea metamorfismului 


Gradul de metamorfism sau intensitatea transformărilor metamorfice depind de variația 
condiţiilor de presiune şi temperatură din scoarță (Fig. 6). 

Temperaturile la care au loc procesele metamorfice sunt cuprinse intre 200°C şi 1000*C. 
Temperaturile sub 200°C caracterizează procesele de diageneză, la 200°C observându-se primele 
transformări în argile, iar la peste 1000*C, aproape de anatexie, începe topirea rocilor anhidre. În 
funcţie de valoarea temperaturii dintre cele două limite de variabilitate pot fi delimitate patru trepte 
(grade) de metamorfism (Fig. 7): 

- scăzut (anchimetamorfism) între 200°C - 400°C - filite; 
- mediu între 400 C şi 650*C - şisturi verzi; 

- înalt peste 600*C - amfibolite, gnaise; 

- foarte înalt, apropiat anatexiei numit ultrametamo rfism. 

Fig. 6- Traseul izotermelor şi izobarelor în cazul unităților morfostructurale majore ale scoarței 


Presiunile la care se desfăşoară metamorfismul sunt cuprinse, după C.W. Montgomery 
(1993), între valori de la câţiva bari (atmosfere) în apropiere de suprafaţa Pământului până la 
aproximativ 10 Kilobari (10000 atm), la adâncimi de aproximativ 35 km. Din punct de vedere al 
condiţiilor barice se disting trei tipuri de metamorfism (Fig. 7): 

- scăzut, până la 2-4 Kilobari, când au loc recristalizări slabe, se formează filite; 

- mijlociu, de 4- 7 Kilobari, cu recristalizări puternice, ca la amfibolite; 

- de presiune înaltă şi foarte înaltă, peste 7 kilobari, când se formează gneise, granito- 
eneise, etc. 

Fig. 7 - Zonele de intensitate metamorfică în cazul metamorfismului pro grad 


4. Izogradul, zona mineralogică şi faciesul metamorfice 


Asociaţiile de roci stabile în acelaşi interval de presiuni şi temperaturi formează faciesuri 
metamorfice, caracterizate de anumite asociaţii mineralogice care definesc zonele mineralogice. 

O zonă mineralogică este cuprinse între două izograde. Izogradul este definit ca limita 
minimă de temperatură la care se formează mineralul caracteristic (index) pentru un anumit 
interval mineralogic (de ex. izogradele cloritului, muscovitului, biotitului, almandinului, 
andaluzitului, sillimanitului). Asociaţia de minerale formată între două izograde succesive, 
denumită după primul izograd, poartă denumirea de zonă mineralogică (Fig. 8, 9). 

De exemplu, la temperaturi şi presiuni scăzute şi medii se formează faciesul şisturilor verzi, 
la temperaturi medii şi presiuni ridicate a apărut faciesul amfibolitic, iar la temperaturi ridicate 
(prin contact termic cu roci plutonice fierbinţi) şi presiuni scăzute faciesul corneenelor. Pe baza 
conţinutului mineralogic se stabileşte faciesul şi implicit condițiile de formare a rocilor 
metamorfice. 

Fig. 8- Zonele de intensitate metamorfică în cazul metamorfismului pro grad 

Fig. 9 - Zonele mineralogice şi asociațiile litologice în cazul metamorfismului pro grad 
5. Structura rocilor metamorfice 


Structura rocilor metamorfice depinde de gradul şi tipul de metamorfism. Apariția şi 
creşterea cristalelor în stare solidă, prin recristalizare metamorfică se numeşte blasteză, iar 
structurile rezultate se numesc cristaloblastice. După forma cristalelor şi raportul între ele se 
disting: 

- structuri granoblastice reprezentată prin cristale granulare cu dimensiuni aproape egale 
pe cele trei direcții (izometrice), de ex. marmura, corneenele, etc; 

- structuri lepidoblastice (lepidos = solz) - cristale foioase sau solzoase dispuse paralel, 
asemănătoare solzilor de peşte, structură frecventă la micaşisturi; 

- structuri nematoblastice în care cristale alungit-prismatice sunt orientate paralel; 


Textura, adică modul de distribuție în spațiu a mineralelor componente poate fi: 

- şistoasă, constituită din minerale foioase aranjate după plane paralele aşa cum se 
întâlneşte de ex. la micaşisturi; 

- masivă, ale căror minerale nu au o orientare preferențială, de ex. cuarfitele. 


6. Clasificarea rocilor metamorfice 


După cum afirmă M. Şeclăman et al. (1999) clasificările vechi acceptau „două tipuri 
fundamentale de metamorfism, respectiv de contact şi regional, ori în prezent se cunosc „mai 
multe tipuri metamorfice poligenetice”, dar pot fi decelate două mari categorii: 

- Roci cu grad redus de metamorfism, la care protolitul este uşor de recunoscut, motiv 
pentru care la denumirea rocii inițiale se adaugă prefixul „meta", de ex. metabazalt, metagranit 
etc.; 

- Roci cu grad avansat de metamorfism care nu păstrează structura petrografică a 
protolitului şi, uneori, nici chimismul acestuia. Dintre aceste metamorfite menţionăm: 

- corneene - roci metamorfice izotrope, microgranulare, diverse din punct de vedere 
mineralogic; 

- skarne - în mod obişnuit roci izotrope alcătuite mai ales din silicați calcici; 

- marmure formate din cristale mari de calcit; 

- cuarțite - roci predominant cuarțitice; 

- gnaise - roci şistoase alcătuite prevalent din feldspat şi mice; 

- micaşisturi - roci şistoase constituite mai ales din mice şi cuarţ; 

- filite - roci şistoase, fine, alcătuite din filosilicaţi; 

- şisturi verzi - roci şistoase formate din albit şi un mineral verde (clorit, epidot); 
- amfibolite - roci şistoase constituite din hornblendă şi feldspat plagioclaz; 


- eclogite - roci cu densitate mare de peste 3,3 g/cm. 


În cadrul modelului de evoluţie a litosferei pe care îl propune modelul tectonicii globale, se 
pot deosebi trei regiuni majore în care se desfăşoară procesele metamorfice, corespunzând la trei 
tipuri de contacte între plăci: convergente, divergente și falii transformante. În toate aceste cazuri 
se creează condiţii de temperatură şi presiune pentru transformarea rocilor, care-şi readaptează 


structura şi compoziția mineralogică şi chimică la noul context fizic. Corespunzător acestor zone 


se conturează metamorfismul regional = dinamotermic (în zonele de convergenţă), 


metamorfismul fundurilor oceanice (asociat rifturilon) şi metamorfismul cataclastic (asociat 
faliilor transformante). La acestea se asociază metamorfismul metasomatic, anatectic, de contact şi 


de îngropare. 

rocilor, de regulă în sistem închis; acţionează în special stressul şi într-o mai mică măsură 


presiunea litostatică; 
Condiţii geologice: în regiunile de convergenţă a plăcilor, acolo unde are loc cutarea 


formațiunilor geologice; 
Distribuţie: de regulă în arii alungite, paralele cu zonele de subducţie şi de sutură a plăcilor; 
Caractere petrografice: roci foarte variate constituite din neoformaţiuni, cu şistozitate 


pronunţată, cu o distribuţie petrografică zonală; 
Metamorfimul regional este divizat în trei subtipuri, în corelație cu adâncimile la care se 


manifestă: 

Fig. 10 - Distribuția temperaturii şi presiunii în ariile convergente 

Fig. 11 - Rocile metamorfice formate în ariile convergente în raport cu adâncimea 

Fig. 12- Zonele de inensitate metamorfică a metamorfismului regional 


M. fundurilor oceanice 

Factori: T şi soluţiile hidrotermale cu un caracter sodic; sistemul este deschis; 

Condiții geologice: în imediata apropiere a rifturilor oceanice; 

Distribuție: datorită expansiunii fundului oceanic, deşi generate lângă rift, produsele ajung 
să aibă o largă dezvoltare cvasitabulară în întreg bazinul oceanic; 

Caractere petrografice: roci cu caracter bazic, neşistoase (masive), conținând adesea albit şi 
minerale hidratate: serpentinitele, metabazaltele, metagabrourile. 

M. cataclastic 

Factori: stressul şi cu totul accidental T, acţionând în sistem închis; 

Condiţii geologice: în apropierea faliilor cu deplasări importante; 

Distribuţie: corpuri tabulare, subțiri, care urmăresc planul de falie; 

Caractere petrografice: simpla zdrobire a mineralelor preexistente şi crearea unei puternice 
şistozități şi neoformaţii de minerale lamelare; roci puţin coerente; roci cataclastice necoezive, 
milonite, gnaise milonitice. 

Fig. 13 - Roci metamorfice vazute la microscop 

IV.4. Circuitul rocilor în natură 


După cum era şi firesc, circuitul rocilor în natură ilustrează foarte bine legea conservării 
materiei conform căreia „nimic nu se pierde, nimic nu se câştigă, totul se transformă”. 

Magmele se consolidează fie în adâncime (rocile plutonice), fie la suprafaţă (roci 
vulcanice). În primul caz, mai ales ca urmare a acţiunii stessului, rocile plutonice se pot transforma 
în roci metamorfice. În al doilea caz, o parte a ramurilor ascendente ale curenților de convecţie 
aduc la suprafaţă în dorsalele oceanice magme (lave), prin consolidarea cărora iau naştere roci 
vulcanice bazice. Odată consolidate acestea sunt supuse acţiunii proceselor exogene, adică 
procesului de dezagregare, iar clastele rezultate sunt transportate, acumulate în bazine de 
sedimentare şi după diageneză devin roci sedimentare. 

Ajunse în zonele de subducţie (= de consum), plăcile oceanice de natură bazaltică şi o mică 
parte din sedimentele acoperitoare reintră, prin topire, în astenosferă şi circuitul se închide. 

De asemenea, rocile vulcanice apărute în zonele de coliziune sunt supuse şi ele acțiunii 
agenţilor externi, dezagregate, transformate în epiclaste, transportate, sedimentate şi diagenizate, 
rezultând roci sedimentare. 

Rocile metamorfice, indiferent de natura protolitelor (magmatice, sedimentare sau 
metamorfice), formate la adâncimi de zeci de kilometri, sunt aduse la suprafaţă prin procese de 
orogeneză în lanţuri muntoase şi supuse acţiunii agenţilor externi care le transformă în material 
detritic transportat şi depus ca sedimente, care prin diageneză devin roci sedimentare. 

Rocile sedimentare ajunse la suprafaţă prin procese de orogeneză ori epirogeneză sunt 
supuse aceloraşi agenţi exogeni şi transformate mai întâi în sedimente şi apoi în noi roci sedimen- 
tare. Odată formate aceste roci sedimentare pot fi scufundate prin procese de subducţie la adâncimi 
considerabile, unde sunt metamorfozate sau chiar topite în magme care migrează spre suprafaţă şi 
după consolidare devin roci plutonice sau vulcanice şi astfel circuitul se reia. 

Urmărind circuitul rocilor în natură rezultă în mod clar acţiunea antagonistă dintre factorii 
endogeni, constructori de relief, şi factorii exogeni, distrugători de relief, care peneplenizează ariile 
orogene. 

Evident, spre deosebire de alte circuite ale materiei în natură, circuitul rocilor este un 
proces geologic deosebit de complex şi de îndelungat, măsurabil în zeci şi sute de milioane de ani. 

V. ELEMENTE DE CARTOGRAFIE ŞI GEOLOGIE STRUCTURALĂ 
V.1. PRODUSE CARTOGRAFICE 


Harta este o reprezentare grafică în plan orizontal a suprafeţei terestre, sau a unei porțiuni 
din aceasta, generalizată (se reprezintă elementele esenţiale ale realităţii fizice sau 
fenomenologice), convențională (foloseşte pentru reprezentare semne şi simboluri 
convenționale), micşorată (suprafața reprezentată se micşorează după o anumită scară de 
proporție) şi aproximativă (în sensul că orice proiecție a unei suprafețe sferice pe un plan, 
conform unei proiecții cartografice, are ca dezavantaj faptul că distorsionează cel puțin una din 
mărimi: lungimi, unghiuri sau suprafețe). 

În funcţie de elementele reprezentate, hărțile se împart în două mari categorii: hărți fizice 
(geografice, geomorfologice, geologice, pedologice, climatologice, hidrologice, biogeografice, 
etc.) care reprezintă realități fizice naturale şi hărți care reprezintă elemente din domeniul 
sociouman (politice, istorice, toponimice, economice, ale aşezărilor umane, transporturilor, 
agriculturii, etc.). 

O altă clasificare foarte importantă a hărților este în funcție de scara de proporție. De 
regulă se acceptă următoarea clasificare, cu unele nuanţări în funcţie de domeniul de utilizare: 
planuri topografice ( sc. 1:50 - 1:25000), hărți la scară mare (sc. 1 25000 - 1:200000), harţi la 
scară mijlocie (sc. 1:200000 - 1:1000000) şi hărţi la scară mică (sc. peste 1:1000000). 

Elementele minime pe care trebuie să le conţină o hartă pentru a fi lucrativă, pe lângă 
obiectul reprezentării, sunt: titlul, legenda (conţine semnele convenţionale, simbolurile şi culorile 
folosite pentru reprezentare) şi scara de proporție (raportul dintre lungimile de pe hartă şi cele 
din teren). 

Pentru domeniul geomorfostructural se folosesc în general hărți tematice specifice 
segmentelor geologic şi geomorfologic. 

1. Hărţi geologice. Harta geologică redă pe o bază topografică cu ajutorul simbolurilor, 
semnelor şi culorilor convenţionale, intersecția limitelor structurilor geologice cu suprafaţa 
terestră. Situaţia litologic-structurală care se reprezintă pe hartă este cea conținută în planul situat 
imediat sub învelişul pedologic, sau, acolo unde acesta lipseşte, suprafaţa de la contactul cu 
atmosfera sau învelişul hidrografic. 

Hărțile geologice se întocmesc la scări diferite, în funcţie de întinderea suprafeţei de teren 
reprezentate, gradul de cunoaştere al regiunii, densitatea lucrărilor de cercetare şi destinaţia 
acestora. Hărțile la scară mică sunt reprezentări sintetice ale structurilor geologice care 
caracterizează ţări, grupuri de ţări, continente sau Globul terestru. Hărțile la scară mijlocie sunt 
de factură regională, evidențiind structura şi istoria geologică a regiunii cercetate, implicând şi 
corelaţii cu factorii genetici ai acumulărilor de substanțe minerale utile. Hărțile la scară mare 
sunt reprezentări detaliate ale structurilor geologice din regiuni cu o extindere redusă. Au un 
puternic caracter aplicativ, fiind întocmite în urma unor lucrări de prospecţiune de detaliu şi 
explorare şi care servesc ca instrument de lucru în procesele de exploatare a substanţelor 
minerale, proiectarea unor lucrări edilitare, de infrastructură, etc. 

În mod obişnuit o hartă, oricât de amănunţită ar fi, nu poate cuprinde întreaga gamă de date 
oferită de realitatea terenului. Din acest motiv, în funcție de destinaţia hărților, se întocmesc hărți 
speciale pe care se reprezintă un anumit set de informaţii geologice (de ex. pe hărțile 
hidrogeologice se vor prezenta în special acviferele, etc). Principalele reprezentări cartografice 
de acest fel sunt: structurale (redau forma de zăcământ şi poziţia volumelor de roci, precum şi 
structurile tectonice pe care rocile le îmbracă); litologice (prezintă de regulă variațiile 
petrografice ale subdiviziunilor litostratigrafice); litofaciale (sunt reprezentate variațiile spaţiale 
ale condiţiilor de sedimentare dintr-un anumit bazin, într-un anumit interval cronostratigrafic, 

reflectate în depozitele litologice); paleogeografice (sunt reproduse condiţiile fizico-geografice 
dintr-un anumit interval de timp geologic); tectonice (redau structura de ansamblu a subsolului şi 
evoluţia tectonică într-o anumită regiune); hidrogeologice (prezintă extinderea şi parametrii 
caracteristici ai complexelor acvifere);, geofizice (sunt reprezentate principalele câmpuri fizice 
naturale din anumite regiuni: gravitațional, magnetic, radioactiv, electric, seismic, etc); geologo- 
inginereşti (redau răspândirea diferitelor tipuri de roci corelat cu proprietăţile lor fizico- 
mecanice), etc. Categoriile de hărți enunțate nu epuizează lista, ci la acestea se mai adaugă o 
serie caracteristică unor subdomenii de cercetare sau dictate de unele necesități practice (de 
exemplu hărțile seismice, de risc geologic, etc.). 

Pentru facilitarea utilizări hărților în activitățile de cercetare şi aplicative, precum şi 
interpretarea corectă a acestora, materialul cartografic este însoţit de secţiuni geologice, bolc- 
diagrame şi coloane stratigrafice. 

Secţiunile geologice sunt reprezentări grafice a structurii geologice pe un plan, de regulă 
vertical, cu diferite orientări. Se obişnuieşte ca secțiunile geologice să se execute la aceeaşi scară 
cu harta, scările orizontală şi verticală fiind în mod normal egale. Însă, când situaţia o impune, se 
poate exagera mărimea scării verticale, scării orizontale, sau ambele, cu obligaţia de a le 
consemna la legendă. 

Blocul-diagramă este o reprezentare a unei porţiuni din scoarţa terestră în perspectiva 
tridimensională, micşorată la scara de proporţie corespunzătoare hărţii topografice. În plan 
orizontal sunt figurate trăsăturile principale ale reliefului, iar pe secțiunile laterale şi frontală se 
redau profilele geologice corespunzătoare. 

Coloanele stratigrafice sunt de asemenea construcţii grafice, pe care se reprezintă 
succesiunea cronostratigrafică a formațiunilor geologice dintr-o regiune, tipurile petrografice şi 
raporturile stratigrafice ale formațiunilor litologice. Pentru a reda situaţia geologică se folosesc 
semnele convenţionale, simbolurile şi culorile. În partea stângă a coloanei se figurează 
subdiviziunile cronostratigrafice şi simbolurile, iar în parte dreaptă grosimile unităţilor şi 
subunităților lhotostratigrafice, caracteristicile petrografice, conţinutul paleontologic, etc. 

2. Hărţi geomorfologice. Dacă hărţile geologice constituie o etapă indispensabilă în 
cunoaşterea structurilor geologice ale scoarţei terestre, fără un instrument similar, care este harta 
geomorfologică, nu se poate concepe cercetarea reliefului. Acestea au o largă gamă de utilizări 
din punct de vedere aplicativ, cum ar fi în proiectarea unor construcţii civile, feroviare, rutiere, 
proiectarea lucrărilor de combatere a degradării terenurilor, etc. 

Hărțile geomorfologice sunt reprezentări cartografice pe care cu ajutorul simbolurilor, 
semnelor convenţionale şi culorilor se redau caracteristicile şi evoluţia reliefului unei regiuni, în 
corelare cu natura rocilor şi cu elementele structural-geologice ale subsolului. 

Criteriile care stau la baza sistematicii hărților geomorfologice, cel mai des utilizate, sunt: 
conținutul (hărţi morfografice, morfometrice, morfogenetice, risc geomorfologic, etc); destinația 
(cu destinaţie largă şi cu destinaţie restrânsă); gradul de generalitate (hărţi analitice sau parţiale 
şi generale sau de sinteză); cronologic (hărţi paleogeomorfologice, actuale şi de prognoză); scara 
(la scară mică, mijlocie şi mare). 

Hărțile sunt însoţite pentru explicitare de profile geomorfostructurale, bloc-diagrame, 
schiţe panoramice, diagrame. 

Profilul geomorfostructural este o formă de redare sintetică, pe anumite direcţii, de regulă 
în plan vertical, a elementelor principale ale cadrului natural: forme de relief, alcătuirea 
structural-litologică a regiunii, învelişul pedologic, formaţiuni vegetale când este cazul, etc. 

Schița panoramică este o reprezentare cartografică sugestivă, care reproduce elementele 
caracteristice ale peisajului prin accentuarea unor linii, în funcție de scopul urmărit. Se foloseşte 
pentru reprezentarea aspectelor generale, cât şi ale particularităților de detaliu ale reliefului. 
Schița panoramică trebuie să aibă un titlu precis şi complet, care să permită localizarea exactă a 

acesteia în spaţiu. Când se execută după o hartă sau o fotografie este necesar să se menţioneze 
acest lucru. 

Legendele hărților geomorfostructurale. Legendele sunt părţi componente ale hărților, 
care cuprind totalitatea elementelor simbolice (culori, semne convenţionale, simboluri, indici 
numerici, izolinii, haşuri, etc.), cu ajutorul cărora se concretizează trăsăturile de conţinut ale 
regiunii, într-o manieră expresivă, intuitivă şi explicativă. Datorită particularităţilor de conţinut 
ale diferitelor tipuri de hărți geomorfostructurale, nu se poate întocmi o legendă unică. 
Elementele de simbolizare a conţinutului sunt preluate din legendele specifice ale hărților 
geologice şi geomorfologice. 


V.2. STRUCTURI GEOLOGICE 


În accepțiunea cea mai largă geologia structurală înțelege prin structură forma de 
zăcământ pe care o îmbracă rocile din scoarță şi raporturile dintre acestea, la orice nivel 
dimensional: local, regional sau global. 

Analizând din punct de vedere genetic structurile geologice, se poate vorbi de structuri 
primare, care sunt derivate din condiţiile de geneză a rocilor (sedimentare, magmatism, 
vulcanism) şi de structuri secundare sau tectonice, care apar ulterior prin reconfigurarea 
structurilor primare, ca urmare a acţiunii forţelor tectonice în anumite zone ale scoarţei. 

Se vor analiza în continuare structurile primare ale rocilor sedimentare şi magmatice, rocile 
metamorfice moştenind structurile primare, peste care se grefează ulterior structurile secundare 
datorate proceselor de metamorfism. 


V.2.1. STRUCTURI PRIMARE 
1. Structurile primare ale rocilor magmatice 


a. Structura primară a rocilor magmatice efuzive (vulcanice): curgerea (curgeri 
subaeriene; curgeri subacvatice, rezultând structuri pillow-lava; pillow = pernă; sin. amigdaloidă, 
vacuolară) 


b. Structurile primare ale rocilor intruzive (= corpurile magmatice, plutonii) 


În urma solidificării magmelor în adâncime, în camerele magmatice, pe canalele de 
aducțiune spre suprafață, pe fracturi sau pe limitele de satratificaţie-şistozitate, se formează 
corpuri de roci magmatice prin solidificarea magmelor sub suprafaţa topografică (= plutoni), 
alcătuite în principal din roci intruzive. Aceste corpuri reprezintă structurile primare ale rocilor 
magmatice. 

În funcţie de raporturile corpurilor magmatice cu rocile înconjurătoare se deosebesc: 

- plutonii discordanţi, ale căror limite taie sub un unghi oarecare formațiunile sedimentare 
şi metmorfice de la contact, de ex.: batholitele, stock-urile, dyke-urile şi neck-urile (fig. 1); 

- plutonii concordanţi, ale căror limite sunt paralele cu stratificația rocilor sedimentare sau 
şistozitatea rocilor metamorfice, de ex.: sill-urile, laccolitele, lapolitele, lopolitele şi facolitele 


(fig. 1). 

Volcanic Neck 


Ring Dike 


Raci Diea e 


Fig. nr. 1 — Relaţiile dintre corpurile magmatice şi raporturile acestora cu rocile înconjurătoare 
(din Winter - An Introduction to Igneous and Metamorphic Petrology, Prentice Hall, 2001 şi Prelegeri Igneous Petrology, 2003) 


a. Batholitele (gr., bathus = adâncime) corpuri intruzive de dimensiuni mari, peste 100 
km?, discordante, a căror înrădăcinare nu se cunoaşte. 


Fig. nr. 2 — Batholit figurat într-un bloc diagramă 
(din Winter - An Introduction to Igneous and Metamorphic Petrology, Prentice Hall, 2001 şi Prelegeri Igneous Petrology, 2003) 


Mai jos redăm dimensiunea unor carpuri batholitice aşa cum a fost menționată de J. Winter, 
2001 

Denumire Vârsta Suprafaţa 
Corp intruziunii (kmp) 

Bushveld Precambrian 66.000 
Dufek Jurasic 50.000 


Duluth Precambrian Minnesota, USA 4.700 


Stillwater Precambrian Montana, USA 4.400 


Muskox Precambrian NW Terit. Canada 3.500 
Great Dike Precambrian 3.300 


Skaergârd Eocen Estul Groenlandei 100 


b. Stock-urile — corpuri intruzive de dimensiuni mai mici decât batholitele, sub 100 km, 
discordante, reprezentând magmele consolidate pe canalele de ascensiune spre suprafață. 


c. Dyke-urike (engl., dyke = dig) — corpuri intruzive tabulare, discordante, cu lungimi şi 
de peste 50 km şi grosimi variabile, de la câțiva mm la sute de m (fig. nr. 3). 


Aspectul cartografic şi în secţuune al dyke- 
urilor radiare şi circulare (după Billings.dđin 
Dumitrescu, 1962) 


Fig. nr. 3 — Dispunerea discordantă a dyke-urilor în raport cu structura 


d. Sill-urile (engl., sill = prag) — corpuri intruzive stratiforme, fals concordante, cu grosimi 
de ordinul metrilor până la sute de m, dezvoltate uneori pe suprafețe de până la mii de km? (fig. 
nr. 4). 


Sill-uri în formaţiuni orizontale gi monoclinale 
Fig. nr. 4 — Concordanța sill-urilor cu structura gazdă 

e. Laccolitele (gr., laccos = cisternă) — corpuri intruzive cu aspect de lentilă plan-convexă 
sau biconvexă, de 3-6 km” în suprafaţă şi grosimi de până la 1 km (fig. nr. 5). 


Fig. nr. 5 — Laccolit şi lopolit în secţiune 
(din Winter - An Introduction to Igneous and Metamorphic Petrology, Prentice Hall, 2001 şi Prelegeri Igneous Petrology, 2003) 
f. Lopolitele — corpuri intruzive concordante cu structura camerei magmatice (fig. nr. 6). 


g. Facolitele — corpuri intruzive în formă de semilună, care au luat naştere prin injecția 
magmei în bolțile unor anticlinale sau sinclinale (fig. nr. 6). 


Facolit (după P. Jeanrenaud şi T. 
Simionescu, 1982). 


Fig. nr. 6 — Lopolit şi facolit în secţiune 

2. Structura primară a rocilor sedimentare 
a. Stratul: definiţie, elementele sale, concordanța şi discordanţa stratelor 


Stratul reprezintă un volum de roci limitat de suprafeţe mai mult sau mai puţin plane, 
caracterizat prin omogenitate structurală internă, alcătuire petrografică, granulometrică şi culoare 
specifice. La origine, este un volum de sedimente depus într-un spaţiu, într-un interval de timp în 
care factorii care au controlat sedimentarea au fost constanți. 

Elementele principale ale unui strat sunt: fața inferioară (Fi), faţa superioară (Fs), 
acoperişul stratigrafic (As), culcuşul stratigrafic (Cs), acoperişul morfologic (Am), culcuşul 
morfologic (Cm) şi grosimea stratigrafică (Gn) (fig. 7). 

Fiecare strat are o faţă superioară (creştetul), mai nouă cronostratigrafic şi o faţă inferioară 
(talpa), mai veche cronostratigrafic, de regulă paralele. Culcuşul sau patul reprezintă stratul 
imediat inferior, mai vechi, în timp ce acoperişul corespunde cu stratul imediat superior, mai 
nou. Această geometrie este caracteristică numai structurilor primare, netectonizate şi în cazul 
cutelor drepte (cute la care planul axial este înclinat la 90%. În cazul stratelor răsturnate şi 
cutelor deversate (cu planul axial înclinat cu valori diferite de 0% şi 90° se vorbeşte de un culcuş 
şi acoperiş morfologic (geometric) şi care nu corespunde cu culcuşul şi acoperişul stratigrafic. 
Practic, în acest caz, se inversează ca urmare a deversării cutelor pozițiile geometrice ale 
culcuşului şi acoperişului stratigrafic (fig. nr. 7). 


VAA 
ZANNA „IM 


Cs 


Fs - fața superioară a stratului 
(= creştetul stratului) 
Fi - faţa inferioară a stratului 
(= talpa stratului) 
Gs- grosimea stratigrafică (normală) a stratului 
Ga- grosimea aparentă a stratului 
As - acoperişul stratigrafic al stratului 
Am- acoperişul morfologic al stratului 
Cs - culcuşul (patul) stratigrafic al stratului 
Cm- culcuşul (patul) morfologic al stratului 


Fig. nr. 7 — Elementele unui strat 
b. Direcţia şi înclinarea stratelor 


Stratele înclinate în urma deformărilor tectonice sunt caracterizate de direcția şi înclinarea 
stratului (fig. nr. 8). 

Direcţia stratului este linia rezultată din intersecţia unui plan orizontal cu planul de 
stratificaţie (planul de separare a două strate), a cărei orientare se indică prin azimutul direcţie 
(unghiul pe care-l face direcţia stratului cu direcţia nord). 

Elementele geometrice care definesc poziţia 

în spaţiu a stratului; Œ -đãirecția stratului; 

X -azimutul înclinării stratului; /3 -înoli- 
narea(căderea) stretului;S-suprafaţa de strati- 
ficaţie;0-plan orizontal;Pv-plan vertical 


Fig. nr. 8 — Direcţia şi înclinarea stratelor 


Înclinarea stratului este caracterizată de sensul înclinării si valoarea înclinării. Raporturile 
dintre direcţia stratului şi sensul înclinării este întotdeauna de perpendicularitate şi se indică prin 
azimutul înclinării. Sensul înclinării reprezintă unghiul format linia de cea mai mare pantă a 
stratului, conținută în planul de stratificaţie şi direcţia nordului geografic. Valoarea înclinării 
reprezintă unghiul pe care-l face linia de cea mai mare parte a stratului cu un plan orizontal (fig. 
nr. 8). 


c. Concordanţa şi discordanţa 


Orice strat sau complex de strate se poate găsi în raporturi de concordanţă sau de 
discordanţă cu formațiunile sub- sau suprajacente. 


| SEE ANUNTI 
arama Aa 
( hosna luca ] Aiscordom i plin bis 


Copilul pt 
A PRE i A Cao 
Fig. nr. 9 — Discordanţe paralele (fals concordanţe) şi discordanţe unghiulare 

Dacă între două complexe de roci există o continuitate de sedimentare, atunci ele se află în 
raport de concordanţă. În mod obişnuit, stratele concordante sunt paralele. În cazul în care un 
complex de strate (sau un strat), s-au depus peste formațiunile mai vechi după un interval de 
întrerupere a sedimentării şi eventual de activare a eroziunii, raportul dintre ele este de 
discordanţă, iar suprafaţa de eroziune care separă stratul mai nou de formațiunile mai vechi se 
numeşte suprafaţă de discordanţa (= paleorelief). Suprafeţele de discordanţă se formează datorită 
unor întreruperi de sedimentare şi eroziunii unor termeni (lacune de sedimentare) sau datorită 
mişcărilor tectonice. Discordanţele pot fi paralele şi unghiulare (fig. 9). 


V.2.2. STRUCTURI SECUNDARE (TECTONICE) 


Deformările scoarţei îmbracă forme şi dimensiuni variate, unele din ele fiind de dimensiuni 
foarte mici, greu de decelat, în timp ce altele pot atinge dimensiuni spectaculoase. 

Într-o clasificare cu totul descriptivă, deformările se pot împărţi în deformări discontinui, 
caracterizate prin plane de fractură (numite şi disjunctive) şi deformări continui, alcătuind 
domeniul cutelor. Între cele două categorii de deformări există o trecere continuă. 


1. Tectonica disjunctivă (faliile) 
1.1. Faliile: definiţie, elemente, nomenclatura 


a) Planul de ruptură comun a două compartimente tectonice, după care se produce 
deplasarea acestora, unul în raport cu celălalt, constituie o falie. Termenul are la origine 
cuvântul francez faillir, care semnifică a da faliment (sugerând în practica mineritului dispariția 
nivelului util urmărit). 

- Planul de falie (P) - reprezintă suprafaţa după care are loc deplasarea celor două 
compartimente formate prin fracturarea stivei de roci (fig. 10); 

- Direcţia faliei (af) - este linia rezultată din intersecţia planului de falie cu un plan 
orizontal (fig. 10); 

- Orientarea direcţiei faliei (y) - reprezintă unghiul format de direcţia falei cu meridianul 
(direcţia nord ) (fig. 10); 

- Înclinarea faliei (P) - este unghiul diedru format dintre planul de falie şi un plan orizontal 
(fig. 10); 


Fig. nr. 10 -Deplasarea compartimentelor tectonice în raport cu planul de falie 

- Săritura faliei (pasul sau saltul) (ab) - constituie deplasarea a două puncte de pe cele două 
compartimente, iniţial adiacente, măsurată pe planul faliei. Se disting mai multe categorii de 
sărituri, şi anume (fig. 10, 11): 


So —> câritura orizonte E 

Sy-: saritura pe verfica 4 
Sg -o iii loa sfretarafici 
Si sar lura pr înc data 
B ~ înc€fipartu ifra lilar 


Fig. nr. 11 — Săritura faliei 


- săritura pe înclinare (ae) - este componenta săriturii totale măsurată pe înclinare şi 
reprezintă mărimea deplasării compartimentelor măsurată după linia de cea mai mare pantă din 
planul faliei (fig. 10); 

- săritura verticală (ad) - este componenta pe verticală a săriturii totale (fig. 10); 

- săritura orizontală (eb = ac) - este componenta pe orizontală a săriturii pe înclinare, 
materializată în mărimea deplasării în plan orizontal (fig. 10); 

- sSăritura stratigrafică (Ss) - reprezintă deplasarea corespunzătoare intervalului de 


depunere a formațiunilor litologice (grosimea stratigrafica a depozitelor formate în „lacuna 
tectonică") (fig. 11). 


1.2. Nomenclatura. Faliile se clasifică după elemente geometrice şi genetice: 


1. După unghiul de înclinare al planului de falie, faţă de un plan orizontal: 
- falii înclinate (planul de falie face cu planul orizontal un unghi diferit de 0% şi 90%) 


- verticale (planul de falie face cu planul orizontal un unghi de 90°) 
- orizontale (planul de falie face este orizontal) 


2. După sensul de deplasare a compartimentelor, pe planul de falie: 

a. în cazul faliilor înclinate, cu săritură pe verticală: 

- falii normale — compartimentul de deasupra planului de falie se deplasează descendent 
(gravitațional) (iau naştere în regim distensional) (fig. 11, 12); 


- falii inverse — compartimentele sunt deplasate pe planul de falie „antigravitaţional” (iau 
naştere în regim compresional) (fig. nr. 12); 

Fole norma 4, 


Fig. nr. 12 — Deplasarea compartimentelor tectonice în cazul faliilor normale şi inverse 
b. în cazul faliilor cu săritură pe orizontală 


b.1. falii de transcurente (compartimentele sunt deplasate numai în plan orizontal) 

- falii dextre — compartimentul tectonic opus observatorului este deplasat spre dreapta (fig. 
nr. 13); 

- falii senestre - compartimentul tectonic opus observatorului este deplasat spre stânga (fig. 
nr. 13); 

Fig. nr. 13 — Falii transcurente (= de decroşare) 


b.2. falii transformante (sunt fracturile cu deplasare în plan orizontal care afectează 
rifturile oceanice) 


3. După raportul dintre înclinarea planului de falii şi a stratelor de roci: 
- falii conforme — planul faliei înclină în acelaşi sens cu cel al stratelor, fără ca înclinarea să 
aibă, obligatoriu, aceeaşi valoare; 


- falii contrare — planul de falie înclină în sens invers înclinării stratelor 


4. După raportul dintre direcţia faliei şi direcția stratelor: direcționale, transversale şi 
oblice. 


5. După modul de asociere a faliilor în sistemul de falii (= falii conjugate) - termenii 
derivă din alura cartografică: falii în releu, falii paralele, falii concentrice, falii radiare, etc.. 

2. Deformări continui (cutele) 


2.1. Cutele: 
a. Descriere 


Fig. nr. 14 — Cutele sinclinale şi anticlinale şi elementele acestora 


Se spune despre un strat că este cutat atunci când o suprafaţă de referinţă a acestuia, plană 
înainte de cutare, devine ulterior ondulată, datorită producerii unor mişcări compresionale. 
Cutele sunt forme structurate specifice pentru formațiunile stratificate, cum sunt rocile 
sedimentare şi corespondentele lor metamorfice. 

În momentul în care stratele suferă un fenomen de cutare, un plan de stratificație iniţial 
orizontal se transformă într-o suprafaţă ondulată, cu căderi variabile, rezultând cute concave, 
denumite sinclinale şi cute convexe, denumite anticlinale. 


b. Elementele unei cute (fig. nr. 14, 15) 


- Creasta (c) - reprezintă linia care uneşte punctele cele mai ridicate ale unei suprafeţe de 
strat cutate; 

- Talpa (t) - reprezintă partea cea mai de jos a uni strat cutat, la cutele verticale talpa 
corespunde cu şarniera; 

- Şarniera (ç) - reprezintă punctul de curbură a unei cute; 

- Punctul de inflexiune (i) - se află de o parte şi alta a liniei de curbură maximă şi 
corespunde cu locul în care sensul curburi se inversează, trecându-se de la bolta cutei la albia ei; 

- Unghiul de deschidere al cutei (a) — este determinat de tangentele duse la punctele de 
inflex une dispuse de o parte şi alta a şarnierei; 

- Albia (A) - este zona de racordare a sinclinalului, în care înclinările scad treptat şi îşi 
schimbă sensul; 

- Axul cutelor (a) - rezultă din unirea punctelor de curbură maximă. Căderea axului unei 
cute defineşte plonjul axial, care determină închiderile perianticlinale (periclinale) şi 
perisinclinale (centriclinale): 

Dimensional, cuta este caracterizată de: înălțimea (h) - distanţa în plan vertical între creastă 
şi talpă; lățimea (ls) - este distanţa cea mai mare măsurată în plan orizontal între două creste 
consecutive; lățimea desfăşurată - se realizează în urma reconstrucţiilor palinspastice; lungimea 
cutei (L) - este lungimea axială între terminaţiile perianticlinale sau perisinclinale. 

2.2. Tipul şi nomenclatura cutelor 


a. După poziţia planului axial: cure drepte (planul axial la 909), cute deversate (planul 
axial înclinat între 0° şi 90%) (fig. nr. 9), cute răsturnate, cu planul axial între 90 şi 1809), etc. 

Fig. nr. 15 — Poziţia flancurilor în raport cu planul axial în cazul cutelor deversate 


b. După simetria flancurilor şi forma acestora: normale, în evantai, izoclinale, chevron, 
etc. 

Fig. nr. 16 — Cute cu flancurile simetrice 

3. Asociaţii de cute şi falii 
3.1. Asociaţii de cute-falii 


De regulă, faliile se produc odată cu cutarea, rezultând o serie de asociaţii de cute-falii, 
principalele categorii fiind: cute-falii, cute solzi şi pânze tectonice (fig. nr. 17). Aceste asociaţii 
de cute-falii sunt caracteristice structurilor de orogen. 

Cute-falii (= cute solzi) - cutele prezintă o falie după care are loc laminarea şi ruperea 
flancului invers, atunci acest ansamblu poartă numele de cute-falii. 

Pânzele tectonice - sunt mase mari de roci care au fost deplasate sub acţiunea tensiunilor 
tectonice pe distanţe de ordinul a zeci sau chiar sute de kilometri. 


Fig. nr. 17 - Bloc diagramă ilustrând geometria şi nomenclatura asociaţiei de cute-falii 
1 — cute solzi; 2 - cute falii; 3 - pânze tectonice. 


După Billings, încălecările care se produc în structurile cutate se clasifică în felul următor 
(fig. nr. 18): 

- încălecarea brizantă (sau de fractură) — se formează prin deplasarea compartimentelor în 
lungul unui plan de falii, perpendicular sau aproape perpendicular pe stratificaţie; 

- încălecarea de tensiune (sau cuta-falie) — se formează prin solicitarea, subțierea 
(laminarea) şi ruperea flancului invers al unei cute deversate sau culcate. În lungul planului de 
falie stratele se laminează până devin aproape paralele cu acesta; 

- încălecarea de forfecare ulterioară — planul de fractură afectează structurile anticlinale şi 
sinclinale deja definitivate, deci se produce o faliere post-cutare. 


1 — încălecare brizantă; 2 — încălecare de tensiune, 3 — forfecare ulterioară. 


Fig. nr. 18 — Încălecările în cazul unei structuri cutate după Billings 

3.2. Pânze tectonice 


Aşa cum s-a amintit, acestea sunt deplasări ale unor mari mase de roci sub acţiunea 
tensiunilor tectonice, pe distanţe de ordinul a zeci sau chiar sute de kilometri (convenţional se 
consideră că reprezintă pânze, încălecările care depăşesc deplasarea măsurată în plan orizontal de 
cca. 5 km). După geneză se clasifică în: pânze de acoperire şi pânze de şariaj. 


3.2.1. Pânzele de acoperire 


Se formează prin dezvoltarea de amploare a unei cute culcate la care se conservă ambele 
flancuri. Elementele unei pânze de acoperire sunt următoarele (fig. nr. 19): 

- flancurile normal şi invers - reprezintă elementele similare unei cute culcate sau deversate; 

- zona de rădăcină- reprezintă zona în care cuta inițial verticală a pivotat în sensul deversării; 

- -şamiera radicală - reprezintă zona în care flancul invers se racordează cu autohtonul; 

- şamiera frontală - reprezintă porţiunea în care flancul normal al pânzei se racordează cu 
flancul invers; 

- lățimea acoperirii - este distanţa pe orizontală ce separă şarniera radicală de şarniera frontală 
şi pe care se realizează superpoziţia anormală a succesiunilor stratigrafice. 
- înălțimea pânzei - reprezintă distanţa pe verticală de la partea superioară a pânzei şi până la 
autohton; 

- autohtonul - reprezintă masa de roci peste care a fost împinsă stiva de roci, stratigrafie mai 
veche sau de aceeaşi vârstă, dar aparţinând altor zone primare de sedimentare; 

- paraautohtonul - în cazul eşafodajului tectonic în pânze, o pânza superioară depăşeşte pânza 
ce constituie autohtonul, acoperind şi o parte din autohtonul autohtonului. 

Fig. nr. 19 — Elementele unei pânze de acoperire 


3.2.2. Pânzele de şariaj 


Acestea reprezintă supraîncălecări datorită cărora mase mari de roci sunt deplasate pe 


distanțe mari de-a lungul unei suprafeţe de fractură, care lipseşte la pânzele de acoperire. 
Suprafaţa de rupturi în lungul căreia a avui loc alunecarea corpului pânzei peste autohton, poartă 
numele de suprafaţă de şariaj. 


Spre deosebire de pânzele de acoperire, la pânzele de şariaj lipseşte flancul invers, el fiind 
înlocuit cu suprafaţa de şariaj. Elementele tectonice cu care se vehiculează în legătură cu pânzele 

de şariaj sunt: fereastra tectonică; semifereastra tectonică; peticul de acoperire (Klippă 
tectonică), peticul de împingere (lamă de rabotaj), capul tectonic; lățimea şariajului şi lățimea 
minimă a şariajului. 

Aceste elemente tectonice rezultă atât din complicațiile tectonice care se produc în timpul 
proceselor de şariaj, cât şi factorilor erozionali care acţionează ulterior. O parte din aceste 
elemente sunt vizibile în secțiuni şi blocdiagrame, iar o altă parte pe hărţile geologice. 

- Fereastra tectonică este o deschidere făcută în corpul pânzei, care scoate autohtonul sub 
forma unei insule la zi; 

- Semifereastra tectonică diferența faţă de situaţia anterioară constă că autohtonul prezintă 
o formă semi închisă, asemănătoare unui golf; 

- Peticul de acoperire (Klippa) - reprezintă o porţiune izolată din pânză, ca umare a 
proceselor de eroziune, înconjurată în totalitate de autohton; 

- Lamboul de împingere (lama de rabotaj) - este un pachet de strate antrenat de-a lungul 
planului de şariaj, fiind cuprins între plan şi o falie satelit. Pachetul de strate poate proveni din 
autohton; 

- Capul tectonic - reprezintă o porţiune din fruntea pânzei de formă peninsulară, care tinde 
să evolueze spre un petic de acoperire; 

- Digitaţia - este o ramificare frontală a unei pânze de şariaj; 

- Duplicatura - reprezintă o dedublare a autohtonului; 

- Lățimea minimă de şariaj - reprezintă distanţa măsurată pe hartă, între partea cea mai 
avansată a pânzei (un petic de acoperire sau fruntea pânzei) şi cea mai retrasă (o fereastră 
tectonică); 

- Lăţimea reală a şariajului - se poate estima numai dacă se cunoaşte zona de rădăcină. 

Fig. nr. 20 — Elementele unei pânze de şariaj 

O clasificare genetică generală a pânzelor tectonice distinge: 


1. Pânze de supracutare (gradul I) — sunt legate genetic de procesele cutare din scoarță din 
zonele de compresiune; 

2. Pânze de forfecare (gradul II) - sunt independente de procesele de cutare, acestea luând 
naştere prin exagerarea unor fracturi crustale cu înclinări mici; 

3. Pânze de decolare gravitațională (gradul III) — sunt legate genetic de procesele 
gravitaționale majore care au loc pe versanți. 

4. Structuri de distensiune şi de compresiune majore 


a. Structuri de distensiune: grabenele, horsturile, rifturile continentale, rifturile oceanice 
(fig. nr. 21, 22). 


Stadiile de evoluţie a structurilor tectonice 
de distensiune de nivel superior(din Perrodon, 
1977):A.Staâiu de graben simplu-tip văile de 
rift africane;B.Stadiu de tip Marea Rogie;0,Sta- 
diu de tip Atlantic;1,.Scoarţă sialică;2,Scoarţă 
oceanică 


Fig. nr. 21 — Structuri distensive de tip graben 
Grabenele sunt depresiuni tectonice cu flancurile simetrice, afectate de falii normale. In 
opoziţie, horsturile sunt forme pozitive (înălțate), cu flancurile de asemenea afectate de falii 


normale. 


Structuri de distensiune 
regionalăs1 „Graben; 2 Horst; 
3, Semigrabene şi semihor- 
sturi 


Fig. nr. 22 — Structuri distensive de tip graben şi horst 


b. Structuri de compresiune: structurile care iau naştere în legătură cu zonele de subducție 
(de ex. orogenele cu structură în pânze de şariaj) (fig. 23). 

Prezentarea schematică a relaţiei tectonică - sedimentare în valea riftului continental 
din regiunea Basin and Range (SUA) 

Reactivarea mişcărilor tectonice cu efect subsident (continuarea depresionării), care permite reluarea 
ciclului de sedimentare și creșterea grosimii cuverturii sedimentare în depresiunea riftului continental 


«prelucrat după materialele prezentate pe site-ul: http://sepmstrata.org/Power-Point-Lectures/Seg-Strat-Lectures.htmi) 


Fig. nr. 22 — Structuri distensive de tip graben 

Secţiune geologică generală prin pînzele de 
şariaj din M.Himalaia(după Gansser) 31, Pre 
cambrian; 2, Paleozoic; 3.Mezozoic(Fliş);4.Neo- 
zoic;5a.0listostrome;5b.Ofiolite 


Fig. nr. 23 — Structură de orogen în pânze de şariaj realizată în procesele de subducţie (stadiile compresive) 

